# verses

text:
Титус хем мениң шәгирдим, сизиң араңыздакы ишдешимдир. Доганларымыз болса йыгнакларың илчилери, Месихиң шөхратыдыр.


text:
Чүнки ярдама болан мейлиңизи билйәрин, Ахая өтен йылдан бәри тайяр дур дийип, македониялыларың янында сиз хакда өвүнйәрин. Сизиң ыхласыңыз көплери хөвеслендирди.


text:
Бизиң бу бабатда сиз хакда өвүнмәмиз бидерек болман, айдышым ялы, тайярлыклы болмагыңыз үчин, доганлары яныңыза иберйәрин.


text:
Чүнки македониялылар мениң билен гелип-де, сизиң тайяр дәлдигиңизи гөрселер, биз - сиз диймейәрис - бейле ынамлылык үчин утанҗа галарыс.


text:
Шоңа гөрә хем менден өң яныңыза барып, вада эдилен пешгешлериңизи өңден тайярламакларыны доганлардан хайыш этмеги зерур билдим. Шейлеликде, ол борчлулык билен дәл-де, бир хакыкы пешгеш хөкмүнде тайярланар.


text:
Тукатлык я меҗбурлык билен дәл-де, хер ким өз гөвнүнден чыкараныны берсин. Себәби Худай бегенч билен берени сөййәндир.


text:
Хемише хемме задыңыз етерлик болуп, хер ягшы ише бол мүмкинчилигиңиз болар ялы, Худай сизе хер ныгматы болдан бермеги башаряндыр.


text:
Экйәне тохум, иймәге чөрек берйән Худай экениңизи хем боладып артдырар, догрулыгыңызың хасылыны өсдүрер.


text:
Чүнки бу хызматы ерине етирмек диңе мукаддеслериң етмезини долдурман, эйсем, Худая эдилйән шүкүрлери хем көпелдер.


text:
Бу гуллук нетиҗесинде, олар сизиң Месихиң Хош Хабарына болан ыкрарыңыза баглыдыгыңыз үчин, олар билен ве хеммелер билен малыңызы пайлашмакда гөркезйән җомартлыгыңыз үчин, Худайы шөхратландырар.


text:
Араңыздакам кичигөвүнли, гайыбана болса сизе гаршы батыр болан Павлус Месихиң юмшаклыгы ве мәхрибанлыгы билен сизден хайыш эдйәрин.


text:
Геленимде, бизи дүнйә ёллары боюнча гезйәндир өйдйәнлериң кәбирлерине гаршы ойланян ниетимде батырлык уланмалы болмайын дийип ялбарярын.


text:
Биз терс чекишмелери, Худайың билиминиң гаршысына аяга галан хер бир белентлиги йыкып, хер пикири Месихе боюн болмага есир эдйәндирис.


text:
Гөз өңүндәкилере середиң. Ким өзүниң Месихиңкидигине ынамы бар болса, бизиң хем өзи ялы Месихиңкидигимиз хакда өз янындан ойлансын.


text:
Мен Реббиң бизе сизи вейран этмек үчин дәл-де, абат этмек үчин берен ыгтыярына хас көпрәк өвүнйән хем болсам утанмаярын.


text:
Чүнки биз өзлерини маслахат берйәнлериң кәбирлери билен өзүмизи бир тутмага я-да деңемәге хет эдип билмейәрис. Олар өзлерини өзлери билен өлчәп, өзлерини өзлери билен деңәп, пәхимсиз болярлар.


text:
Эмма биз хетденаша дәл-де, сизиң хетдиңизе етер ялы, Худайың бизе беллән иш мейданының чәгине гөрә магтанярыс.


text:
Сизиң хетдиңизе етмедик ялы, өз хетдимизден ашмаярыс, чүнки биз Месихиң Хош Хабары билен сизе-де етдик.


text:
Эмма Хош Хабары сизден аңыррак-да вагыз эдип, башганың мейданында тайяр ишлер билен магтанмаз ялы, сизиң иманыңыз өсдүгиче, бизиң-де иш мейданымыз хас көп гиңәр диен умыдымыз бар.


text:
Чүнки мен сизе Худайың ыхласы билен ыхлас эдйәрин, себәби мен сизи пәк гыз хөкмүнде Месихе хөдүрлемек үчин диңе бир әре ниетледим.


text:
Эмма йыланың Хов энәни кеззаплык билен алдайшы ялы, сизиң хем пикирлериңиз бозулып, Месихде болан садалыкдан айрылармыкан дийип горкярын.


text:
Чүнки бири гелип, бизиң вагыз эденимизден башга Исаны вагыз эдип-де, аланыңыздан башга рухы алсаңыз я кабул эдениңизден башга Хош Хабары кабул этсеңиз, муңа говы чыдарсыңыз.


text:
Сөз сөзлемекде өкде дәл хем болсам, билимде өкдедирин. Биз муны сизе хер ёлда, хер затда гөркезендирис.


text:
Я-да сизи бейгелтмек үчин өзүми песелтмек билен гүнә этдимми? Чүнки мен Худайың Хош Хабарыны сизе мугт вагыз этдим.


text:
Араңызда болуп, мәтәчлик чекенимде-де, хич киме йүк болмадым, себәби Македониядан гелен доганлар мениң етмезими етирдилер. Хич бир затда сизе аграм салман, өзүми сакладым, шейле-де сакларын.


text:
Месихиң мендәки хакыкаты билен айдярын: Ахая этрабында хич ким мени бу магтанчдан махрум эдип билмез.


text:
Йөне магтанян затларында бизиң билен дең сайылмак үчин пурсат гөзлейәнлере пурсат бермеҗек болуп, эденими ене-де эдерин.


text:
Шонуң үчин онуң гуллукчылары-да догрулык гуллукчыларының кешбине гирсе, бу улы бир зат дәлдир, оларың соңы ишлерине гөрә болар.


text:
Ене-де диййәрин: хич ким мени акылсыздыр өйтмесин. Йөне шейле болса, мен хем бираз магтанар ялы, сиз мени бир акылсыз хөкмүнде кабул эдиң.


text:
Чүнки бири сизи гул этсе, бири сизи ийсе, бири сизи таласа, бири өзүни ёкары тутса, бири сизиң яңагыңыза шапбатласа, сиз оңа чыдаярсыңыз.


text:
Бизиң муңа гүйҗүмиз етмәнсоң, утанып геплейәрин. Бири нәме зада йүрек эдйән болса, акылсызлык билен айдярын, мен хем йүрек эдйәндирин.


text:
Олар Месихиң гуллукчыларымы? (Дәли ялы айдярын.) Мен олардан артык: зәхметде артык, туссагларда артык, енҗилмекде - хетденаша, өлүмли хатарларда - энчеме гезек.


text:
үч гезек таякландым, бир гезек дашландым, үч гезек гәмим гарк болуп, бир гиҗе-гүндизи деңизде гечирдим.


text:
Энчеме гезек ёлагчылык этдим, деряларда хем гаракчылар арасында, өз халкым хем өзге миллетлер арасында ховп-хатара учрадым. Шәхерде, чөлде, деңизде, галп доганлар арасында ховп-хатарда болдум.


text:
Зәхмет хем зорлукда, көп гезек укусызлыкда, ачлык хем сувсузлыкда, көп гезек оразаларда, совукда хем ялаңачлыкда болдум.


text:
Шамда Арет патышаның велаят хәкими мени тутҗак болуп, шамлыларың шәхерини саклаярды. Шонда мени себеде салып, шәхер диварының пенҗиресинден ашак дүшүрдилер, шейдип, ондан сыпдым.


text:
Мен Месихде бир адамы танаярын. Ол он дөрт йыл мундан озал (билмейәрин тендеми, билмейәрин тенден дашардамы, Худай билйәр) үчүнҗи Гөге әкидилди.


text:
Чүнки магтанҗак болсам, акылсыз болмарын, себәби мен хакыкаты айдарын. Йөне бири мени гөренинден я эшиденинден ёкары биләймесин дийип, магтанмакдан сакланярын.


text:
Ылхамларың боллугындан яңа өзүми ёкары тутмаз ялы, тенимде тикен, ягны өзүми ёкары тутмаз ялы, мени юмрукламагы үчин, маңа бир шейтан перишдеси берилди.


text:
Ол маңа: «Саңа мениң мерхеметим етерликдир, чүнки Мениң гудратым эҗизликде кәмиллешйәндир» дийди. Шунуң үчин Месихиң гудраты үстүме көлеге салар ялы, хөвес билен өз эҗизликлерим хакда хас хем магтанярын.


text:
Шу себәпден мен Месих угрундакы эҗизликлере, сөгүнчлере, мәтәчликлере, азарлара, кынчылыклара разы, себәби мен эҗизкәм гүйчлүдирин.


text:
Мен бир акылсыз болдум, муңа сиз мени меҗбур этдиңиз. Аслында, сиз мени өвмелидиңиз, себәби хич хем болсам, хич бир затда бу ёкары дереҗели ресуллардан ызда дәлдирин.


text:
Ресуллык аламатларым сизиң араңызда улы сабыр билен аламатларда, мугҗызаларда, гудратларда гөркезилди.


text:
Чүнки мениң сизе йүк болмайшымдан башга сизиң бейлеки йыгнаклардан нәме песлигиңиз бар? Мениң бу адалатсызлыгымы багышлаң.


text:
Ине, бу сизиң яныңыза гитмәге үчүнҗи гезек тайярланышым, йөне сизе йүк болмарын, себәби мен сизиң затларыңызы дәл-де, өзүңизи күйсейәрин. Чүнки огланлар эне-ата дәл-де, эне-ата чагалар үчин мал-мүлк йыгнамалыдыр.


text:
Мен сизиң җаныңыз угрунда барымы хөвес билен харчлап, бүтинлей харчланарын. Сизи көпрәк сөйсем, сиз мени азрак сөермисиңиз?


text:
Гой, шейле болсун, эмма мен сизе йүк болмандырын, йөне мекир боланым үчин сизи хиле билен тутанмышым!


text:
Мен Титусдан хайыш этдим, доганы онуң билен ёлладым. Титус сизи эздими? Биз шол бир рухда гезмедикми? Шол бир ызы ызарламадыкмы?


text:
Сиз ене биз өзүмизи сизиң өңүңизде аклаяндырыс өйдйәрсиңизми? Биз Худайың хузурында Месихе баглылыкда геплейәрис, йөне, эй сөйгүли доганлар, мунуң бары сизиң абатланмагыңыз үчиндир.


text:
Чүнки яныңыза гелип-де, сизи ислейшим ялы, сиз хем мени ислейшиңиз ялы гөрмезмикәңиз дийип горкярын. Дава, ичигаралык, гахар, җенҗел, төхмет, гыбат, габарма ве тертипсизлик бардыр өйдүп горкярын.


text:
Яныңыза баранымда, Худайым мени яныңызда песе дүшүрип, озалдан гүнә батып, эден мурдарлыкларындан, зына ве ахлаксызлыкларындан тоба этмедик көп адамлар үчин яс тутмалы болармыкам дийип горкярын.


text:
Мен икинҗи гезек яныңыздакам, өңүнден айдышым ялы, шинди-де ёккам озалдан гүнә эденлере хем-де бейлекилериң барына өңүнден язярын: ене яныңыза барайсам, гайгырмарын.


text:
Чүнки сиз Месихиң мен аркалы геплейәнине субутнама агтарярсыңыз. Ол сизе гаршы эҗиз дәл-де, сизиң араңызда гүйчлүдир.


text:
Себәби Ол эҗизликде хача чүйленен хем болса, Худайың гудраты аркалы яшаяр. Биз-де Онда эҗиздирис, йөне Худайың сизе болан гудраты аркалы Онуң билен яшарыс.


text:
Имандадыгыңызы өзүңиз барлап гөрүң. Өзүңизи сынаң. Я-да Месихиң сиздедигини өзүңиз хем билмейәрсиңизми? Бейле болмаса, сынагдан йыкылардыңыз.


text:
Биз сизиң асла эрбет иш этмезлигиңиз үчин Худая дога эдйәрис. Бу сынагдан гечен ялы болуп гөрүнмегимиз үчин дәл-де, биз сынагда йыкылан ялы болуп, сизиң ягшы иш этмегиңиз үчиндир.


text:
Биз өзүмиз эҗиз-де, сиз гүйчлүкәңиз бегенйәрис. Мунуң үчин, ягны сизиң кәмиллешмегиңиз үчин хем дога эдйәрис.


text:
Реббиң маңа йыкмак үчин дәл-де, абатламак үчин берен ыгтыяры боюнча, өзүм баркам сизи гаты тутмайын дийип, бу затлары араңызда ёккам язярын.


text:
Эй доганлар, махласы, шатлыкда болуң! Кәмил болуң, айдянларыма гулак асың, пикирдеш болуң, парахат яшаң, сөйги хем парахатлык Худайы сизиң билен болар.


text:
Реб Иса Месихиң мерхемети, Худайың сөйгүси, Мукаддес Руха шәриклик сизиң әхлиңиз билен болсун! Омын.


text:
Адамлар тарапындан ве адамзат аркалы дәл-де, эйсем, Иса Месих ве Оны өлүлерден дирелден Ата Худай аркалы ресул болан Павлус


text:
Атамыз хем Худайымызың ислегине гөрә, бизи хәзирки яман чагдан гутарҗак болуп, Ол Өзүни бизиң гүнәлеримиз үчин пида этди.


text:
Мен сизиң Месихиң мерхемети аркалы өзүңизи Чагыраны бейле тиз ташлап, башга Хош Хабара өврүлишиңизе хайран галярын.


text:
Догрудан-да башга Хош Хабар ёк, йөне сизи булашдырҗак, Месихиң Хош Хабарыны ёйҗак болян кәбир адамлар бар.


text:
Эмма биз я Гөкден инен бир перишде хем сизе вагыз эденимизден башга бир зады Хош Хабар дийип вагыз этсе, оңа лагнат болсун!


text:
Өң айдышымыз ялы, ене-де айдярын: бири сизе кабул эдениңизден башга бир зады Хош Хабар дийип вагыз этсе, оңа лагнат болсун!


text:
Инди мен адамларың разычылыгыны гөзлейәринми я Худайың разычылыгыны? Я-да адамлара яранҗак болярынмы? Мен хениз хем адамлара яранян болсам, Месихиң гулы болмадыгымдыр.


text:
Чүнки сиз мениң ехудылыкда гечен яшайшымы эшиденсиңиз. Мен Худайың йыгнагына ченденаша азар берип, оны вейран этдим.


text:
Аталарымың дәп-дессурына бичак ыхласлы болуп, халкымда болан яшдашларымың көпүсинден ехудылыкда оздум.


text:
миллетлер арасында Оны вагыз эдер ялы, Өз Оглуны менде аян этмәге разы боланда, мен деррев эт ве ган билен маслахатлашман,


text:
диңе: «Бизе озаллар азар берен адам инди бир вагтлар өзүниң вейран эден иманыны вагыз эдйәр» дийшип,


text:
Мен ылхам билен гитдим, бидерек ере ёртмайын я ёртан болаймайын дийип, олара, ылайта-да, ат-абрайлылара миллетлер арасында вагыз эден Хош Хабарымы беян этдим.


text:
Бу ягдай бизи гул этҗек болуп, Месих Исадакы азатлыгымызы билмек үчин огрынча арамыза гирен галп доганлар себәпли йүзе чыкды.


text:
Хош Хабарың хакыкаты диңе сизиң яныңызда галсын дийип, биз бирсалым хем олара табын болуп баш эгмедик.


text:
Эмма ат-абрайлылар - нәме-де болан болсалар, маңа пархы ёк, чүнки Худай адамың даш гөрнүшине бакмаяр - бу ат-абрайлылар мениң айданларыма хич бир зат гошмадылар.


text:
Гайтам терсине, Хош Хабары сүннетлилере вагыз этме ишиниң Петруса берлиши ялы, сүннетсизлере вагыз этме ишиниң-де маңа берленини гөрдүлер.


text:
Себәби сүннетлилере ресуллык этмеги үчин Петрусда ишлән Худай ехуды дәллере ресуллык этмек үчин хем менде ишледи.


text:
Йыгнагың диреглери хасапланан Якуп, Кифас ве Яхя маңа берлен мерхемети аңанларында, шәрикчилигимиз үчин маңа ве Барнабаса саг эллерини бердилер. Шейдибем, биз өзге миллетлер арасына гитдик, олар хем сүннетлилериң арасына гитмели болдулар.


text:
Чүнки Якубың янындан кәбир адамлар гелмезден өң, ол өзге миллетлерден боланлар билен нахар иййәрди, йөне ол адамлар геленлеринде, Петрус горкуп, сүннетлилерден чекилип айрылды.


text:
Онуң билен бирликде бейлеки ехудылар хем икийүзлүлик этдилер. Барнабас хем оларың икийүзлүлигине гошулды.


text:
Мен оларың Хош Хабарың хакыкатына гөрә догры ёл билен йөремейәнлерини гөремде, хеммелериң өңүнде Петруса шейле дийдим: «Сен ехуды болуп, ехуды ялы дәл-де, өзге миллетлерден бири ялы яшаян болсаң, онда нәме үчин өзге миллетлери ехуды болмаклыга меҗбур эдйәрсиң?»


text:
Биз адамың Мукаддес Кануның ишлерини берҗай этмек билен дәл-де, диңе Иса Месихе болан иман билен акланяндыгыны билйәрис. Шонуң үчин биз хем Канун ишлерини берҗай этмек билен дәл-де, Месихе болан иман билен акланар ялы, Месих Иса иман этдик. Себәби хич ким диңе канун ишлерини берҗай этмек билен акланмаз.


text:
Месих билен бирликде хача чүйлендим. Инди мен яшаман, эйсем, Месих менде яшаяр. Шинди тенде гечирйән яшайшымы Худайың мени сөен, мениң угрумда Өзүни пида эден Оглуна болан иман билен гечирйәрин.


text:
Мен Худайың мерхеметини ятырамок, чүнки акланма канун аркалы газанылян болса, онда Месих бидерек ере өлендир.


text:
Эй, акмак галатялылар! Хакыката боюн болмаз ялы, сизи ким җадылады? Иса Месих хача чүйленен хөкмүнде гөзүңизиң өңүнде суратландырылмадымы?


text:
Мен сизден диңе шуны билҗек болярын: сиз Мукаддес Рухы Мукаддес Кануның ишлерини берҗай этмек билен алдыңызмы я-да эшиденлериңизе иман этмек билен?


text:
Сизе Рухы берен, араңызда гудратлар гөркезен муны канун ишлерини берҗай эдениңиз үчин, эшиденлериңизе иман эдениңиз үчин эдйәрми?


text:
Мукаддес Язгы Худайың миллетлери иманлары аркалы аклаҗагыны өңүнден гөрүп, Ыбрайыма: «Бүтин миллетлере сен аркалы берекет инер» дийип өңүнден бушлады.


text:
Канун ишлерине умыт баглаянларың әхлиси гаргыш астындадыр, чүнки: «Канун китабында язылгы затлары ызыгидерли берҗай этмейән адам лагнатлыдыр» дийип язылгыдыр.


text:
Худайың өңүнде болса хич кимиң канун билен акланмаянлыгы айдыңдыр, чүнки «догры адам иман билен яшар».


text:
Ыбрайымың берекеди Иса Месих аркалы миллетлере инер ялы, биз-де вада эдилен Рухы иман билен алар ялы,


text:
Месих бизиң угрумызда гаргалып, бизи кануның гаргышындан халас этди. Чүнки: «Дар агачдан асылан киши лагнатлыдыр» дийип язылгыдыр.


text:
Доганлар, адамларың ойланышына гөрә айдярын, хич ким тассыкланан бир әхти, адамыңкы хем болса, гүйчден дүшүрип билмез я оңа бир зат гошуп билмез.


text:
Вадалар Ыбрайыма, онуң неслине берилди. Худай көплерине вада берйән ялы, «несиллере» дәл, эйсем, бирине вада берип, «сениң неслиңе» диййәр. Бу-да Месихдир.


text:
Мениң айтҗак боляным шу: дөрт йүз отуз йыл соңра гелен Мукаддес Канун Худайың өңден Месихе тассыклан әхтини гүйчден дүшүрип, берлен ваданы ортадан айырмаз.


text:
Чүнки мирас кануна баглы болса, онда вада баглы дәлдир. Эмма Худай мирасы берен вадасы билен Ыбрайыма берди.


text:
Онда Канун нәмә герек болды? Канун өзүне вада эдилен, Ыбрайымың неслинден болан Месих гелйәнчә, перишделер аркалы арачының эли билен дүзгүнлешдирилип, җенаятлар себәпли әхте гошулды.


text:
Канун Худайың берен вадаларына гаршымыдыр? Ёк! Чүнки яшайыш бермеги башарян бир канун берлен болса, онда, догрудан-да, догрулык кануна баглы боларды.


text:
Эмма Иса Месихе болан иман аркалы берлен вада иман гетиренлере болар ялы, Мукаддес Язгы бүтин дүнйәни гүнәниң есири этди.


text:
Мукаддес Канун астындакылары азатлыга етирсин дийип, Худай канун астында аялдан доглан Оглуны ёллады.


text:
Огуллардыгыңыз үчин хем Худай Өз Оглуның, «Абба, Ата!» дийип сесленйән Рухуны сизиң йүрегиңизе гөндерди.


text:
Шейлеликде, сен инди гул дәл-де, огулсың. Огул болсаң, онда Иса Месих аркалы Худайың хем мирасчысысың.


text:
Инди болса Худайы танап, хас хем Худай тарапындан таналып-да, нәхили бу эҗиз, дерексиз йөрелгелере йүзленйәрсиңиз? Булара тәзеден гуллук этҗек болярсыңызмы?


text:
Эй доганлар, сизе ялбарярын, мениң ялы болуң. Чүнки мен хем сизиң ялы болдум, сиз маңа хич бир эрбетлик этмедиңиз.


text:
Сиз тендәки сынагымы әсгермезлик этмән, йигренҗи гөрмән, мени Худайың бир перишдеси ялы, Месих Иса ялы кабул этдиңиз.


text:
Инди сизиң шол багтыярлыгыңыза нәме болды? Чүнки мен сизиң үчин гүвә гечйәрин: элиңизден гелсе, өз гөзүңизи хем оюп, маңа берердиңиз.


text:
Ол адамлар сизе ягшы ниет билен ыхлас этмән, эйсем, сиз өзлерине ыхлас эдер ялы, бизден айырҗак болярлар.


text:
Бу ерде бир меңзетме бардыр. Себәби бу аяллар ики әхтдир: бири Сина дагындан болуп, гуллук үчин огул догран Хаҗардыр.


text:
Хаҗар Арабыстанда болан Сина дагыдыр, хәзирки Иерусалиме меңзешдир, чүнки ол огуллары билен гулчулык эдйәр.


text:
Себәби: «Шатлан, эй өнелгесиз аял, догурма агырысыны билмейән, батлы сеслен, гыгыр! Чүнки ташланан аялың чагалары әрли аялыңкыдан көпдүр» дийип язылгыдыр.


text:
Эмма Мукаддес Язгы, гөр, нәме диййәр: «Гырнагы хем онуң оглуны ташла, чүнки гырнагың оглы азат аялың оглы билен биле мирас алмаз».


text:
Мен ене-де сүннетленен хер бир адамың Мукаддес Кануны бүтинлей берҗай этмәге борчлудыгына гүвә гечйәрин.


text:
Чүнки Месих Исада сүннетли я сүннетсиз болмак хич бир зады башарян дәлдир, диңе сөйги билен ишлейән иман әхмиетлидир.


text:
Башга хили ойланмаҗагыңыза мениң Ребде ынамым бар. Акылыңызы чашыран ким болса болсун, җезасыны чекер.


text:
Эй доганлар, мен хениз хем сүннетлилиги вагыз эдйән болсам, онда нәме хәзир-де коваланярын? Бейле болса, хач бөведи арадан айрыларды!


text:
Эй доганлар, сиз азатлыга чагырылдыңыз, йөне бу азатлыгы гүнәли тениң непи үчин уланман, бири-бириңизе сөйги билен гуллук эдиң.


text:
Чүнки тен Руха гаршы болана, Рух хем тене гаршы болана хөвес эдйәндир. Сиз исләниңизи этмез ялы, булар бир-бирлерине гаршыдыр.


text:
ичигарачылык, адам өлдүрмеклик, серхошлук, айшы-эшрет ве шунуң ялы затлардыр. Булары эдйәнлериң Худайың Патышалыгыны мирас алмаҗагыны озал айдышым ялы, ене-де айдярын.


text:
Эй доганлар, бир адам бир язык үстүнде тутулса, Руха уян сиз бейле адамы юмшаклык рухы билен догры ёла гетириң. Сен хем сыналмаз ялы, өзүңе серет.


text:
Тенде говы гөрнеси гелйәнлер диңе Месихиң хачы үчин азар гөрмез ялы, сизи сүннетленмәге меҗбур эдйәндир.


text:
Чүнки сүннетлилериң өзи-де кануны берҗай этмән, эйсем, сизиң тениңиз билен магтанмак үчин сүннетленмегиңизи ислейәрлер.


text:
Мен хич хачан Реббимиз Иса Месихиң хачындан башга бир зат билен магтанмарын. Ол хач аркалы дүнйә маңа хача чүйленендир, мен хем дүнйә хача чүйленендирин.


text:
Мундан бейләк хич ким маңа зәхмет бермесин! Чүнки мен Реб Исаның яраларының ызларыны тенимде гөтерйәрин.


text:
Худайың ислеги билен Месих Исаның ресулы болан мен Павлусдан Эфесдәки мукаддеслере, Месих Иса иманы боланлара салам!


text:
Бизе Месихде хер хили рухы пата билен Гөкдәки әлемлерде пата берен Реббимиз Иса Месихиң Худайы хем Атасына алкыш болсун!


text:
Сиз хем хакыкат сөзүни, гутулышыңызың Хош Хабарыны эшидип, Оңа иман гетирениңизде, вада эдилен Мукаддес Рух билен Онда мөхүрлендиңиз.


text:
Реббимиз Иса Месихиң Худайы, шөхратлы Ата Өзүни танамакда сизе акылдарлык хем ылхам рухуны берсин дийип дога эдйәрин.


text:
биз иман эденлерде болан гүйҗүниң бичак улудыгыны билер ялы, йүрегиңизиң гөзлери айдыңлансын дийип дога эдйәрин.


text:
Бу гүйч Месихи өлүмден дирелдип, Гөкдәки әлемлерде Өз сагында отурданында Худайың Онда ишледен гүйчли гудратының ишлейшине меңзешдир.


text:
Месих хер хөкүмдарлыкдан, ыгтыярлылыкдан, гудрат ве хәкимиетден, диңе бир шу дөвүрде дәл, эйсем, гелҗек дөвүрде-де тутулҗак хер атдан хас белентдир.


text:
Худай бар зады Онуң аяклары астына табын эдип, Оны бүтин затлара баш болар ялы, иманлылар йыгнагына берди.


text:
Сиз бир вагтлар ичинде гезйән язык ве гүнәлериңиз зерарлы өлүдиңиз. Бу дүнйәниң гердишине, сөз диңлемейән адамларда хәзир ишлейән рухуң, ягны ховадакы эрбет гүйчлериң хөкүмдарына уярдыңыз.


text:
Бир вагтлар бизиң хеммәмиз гүнәли тениң, акылың ислегини канагатландырып, тенимизиң хөвеслерине гөрә оларың арасында яшапдык, тебигатымыз боюнча бейлекилер ялы, гахар-газаба сезевар болан адамлардык.


text:
языкларымыз зерарлы өли хем болсак, Месих билен билеликде дирелтди. Сиз Онуң мерхемети билен гутулдыңыз.


text:
Худай Месих Исада бизе болан мәхрибанлыгындакы мерхеметиниң чәксиз байлыгыны гелҗек дөвүрлерде гөркезмек үчин,


text:
Шонуң үчин бир вагтлар өзге миллетлерден доган, тенде адам эли билен эмеле гелен сүннетлилик билен сүннетли дийип атландырыланлар тарапындан сүннетсиз дийлен сиз,


text:
шол вагтлар Месихсиз, Ысрайыла раятлыкдан махрум, ваданың әхтлерине ят, умытсыз, дүнйәде Худайсыз боландыгыңызы яда салың.


text:
Чүнки Ол бизиң парахатлыгымыздыр. Ол ики тарапы бирлешдирип, арадакы дивары, душманчылыгы Өз тени билен йыкды.


text:
Табшырыклардан ыбарат буйруклар кануныны ятырды. Ол муны Өзүнде икисинден бир тәзе адам ярадып, парахатлыгы беркарар этмек,


text:
Шейлеликде, сиз инди ят, мысапыр дәл-де, мукаддеслериң ватандашы болуп, Худайың машгаласына дегишлисиңиз.


text:
Шу себәпли, сиз өзге миллетлер угрунда Месих Исаның бендиси болан мен Павлус сизиң үчин дога эдйәрин.


text:
Ине, Худайың мукаддес ресулларына, пыгамберлерине Рух аркалы аян эдилиши ялы, өңки несиллере билдирилмедик бу сыр шейле:


text:
өзге миллетлер хем мираса шәрикдир, олар хем бир тениң агзалары болуп, Хош Хабар аркалы Месих Исада берлен вада шәрикдир.


text:
Мен Худайың гүйҗүниң ишлейши боюнча өзүме берлен мерхеметиниң сылагы саясында шол Хош Хабарың гуллукчысы болдум.


text:
бар затлары Иса Месих аркалы ярадан Худайдакы эзелден гизлин сырың нәхили дүзгүнлешдирилишини әхли адамлара айдыңлашдырма мерхемети әхли мукаддеслериң иң әхмиетсизи болан маңа берилди.


text:
Шонуң үчин сизиң угруңызда гөрйән мушакгатларым зерарлы рухдан дүшмәң дийип, сизден хайыш эдйәрин. Мениң мушакгатларым сизе шөхрат газандырар.


text:
Шоңа гөрә-де, Ерде-Гөкде хер машгаланың адыны Өзүнден алан Реббимиз Иса Месихиң Атасының өңүнде дыза чөкүп,


text:
Ол шөхратының байлыгына гөрә, Өз Рухы аркалы сизи ички хәсиетиңизде гудрат билен гүйчлендирсин дийип дилег эдйәрин.


text:
Шейлеликде, Худайың бүтин долулыгы билен долар ялы, сөйгүде көк уруп, дүйп тутуп, хемме мукаддеслер билен билеликде Месихиң сөйгүсиниң нәхили гиң, узын, белент ве чуңңурдыгына дүшүнмеги,


text:
Бизде ишлейән гудратына гөрә, хер хайышымыздан, ойланышымыздан хас ёкары затлары этмеги башарян Худая,


text:
Бизиң хеммәмиз иманда, Худайың Оглуны танамада бирлиге, кәмиллиге, Месихиң долулыгындакы етишенлик дереҗә етйәнчәк,


text:
Ол кәбирлери ресул, кәбирлери пыгамбер, кәбирлери Хош Хабарчы, кәбирлери чопан, кәбирлери өвредиҗи эдип белледи.


text:
Ол муны биз мундан бейләк адамларың алдавчылыгы, азашдырыҗы хилелер гурмакдакы өкделиги аркалы хер таглыматың ели билен ковулян, эйләк-бейләк итекленйән чагалар болман,


text:
Бүтин беден хер богнуң көмеги билен багланып бирикдирилйәр, хер агзаның кадалы ишлейши билен Онуң саясында сөйгүде өсүп, абатланяр.


text:
Мунуң үчин мен муны айдып, Реббиң адындан сизе дуйдурыш берйәрин: мундан бейләк, өзге миллетлериң гезиши ялы, оларың бош пикирлерине эерип гезмәң.


text:
Олар йүреклериниң гатылыгы зерарлы, ичлериндәки наданлык үчин Худайың яшайшына ят болдулар, аң-дүшүнҗелери гараңкырады.


text:
Бүтин дуйгуларыны йитирип, ачгөзлүк билен хер хили хапа иши ерине етирип, өзлерини ахлаксызлыга бердилер.


text:
Шунлук билен, өңки яшайшыңыза дегишли болуп, алдавчы хөвеслер билен чүйрән көне ярадылышы эгниңизден чыкарың.


text:
Яланы эгниңизден чыкарып, хер бириңиз өз гоңшыңыза хакыкаты айдың. Чүнки бизиң хеммәмиз бир бедениң агзаларыдырыс.


text:
Огрулык эден инди огрулык этмән, гайтам, мәтәҗе пайламага зады болар ялы, өз эли билен зәхмет чекип, оңат иш этсин.


text:
Агзыңыздан хич хачан хапа сөз чыкарман, гайтам, эшиденлер пейдаланар ялы, герекли абатлык үчин оңат сөзлер айдың.


text:
Бири-бириңизе мәхрибан, гамхор болуң, Худайың сизи Месихде багышлайшы ялы, сиз хем бири-бириңизи багышлаң.


text:
Месих бизи нәхили сөен болса, Өзүни бизиң үчин атыр ыслы совгат, гурбан хөкмүнде Худая хөдүрлән болса, онда сиз хем сөйгүде гезиң.


text:
Зынаның, хер хили хапалык я ачгөзлүгиң араңызда ады-да агзалмасын. Бейле затлар мукаддеслере ярашян дәлдир.


text:
Араңызда эдепсизлик, яңралык, якымсыз яңсы болмасын. Булар ярашыклы дәлдир. Мунуң дерегине шүкүр эдилсин.


text:
Шуны билип гоюң, хич бир ахлаксызың, хапаның я-да бутпараз ачгөзүң Месихиң ве Худайың Патышалыгында мирасы ёкдур.


text:
Хич ким сизи бош сөзлер билен алдамасын, чүнки Худайың газабы сөз диңлемейәнлериң башына шу затлар зерарлы гелйәндир.


text:
Бири-бириңизе мезмурлар, өвгүли айдымлар, рухы нагмалар айдың, түйс йүрекден Реббе сазлар чалып, нагмалар дүзүң.


text:
Чүнки Месихиң бедениң Халасгәри болуп, иманлылар йыгнагының башы болшы ялы, эркек хем аялың башыдыр.


text:
оны Өзүне тегмилтсиз, йыгыртсыз я-да шоңа меңзеш затларсыз шөхратда хөдүрлемек үчин, йыгнагың мукаддес хем мүйнсүз болмагы үчин онуң угрунда Өзүни пида этди.


text:
Чүнки хич ким хич хачан өз тенини йигренмән, гайтам, Месихиң иманлылар йыгнагыны эдиши ялы, оны иймитлендирип тимарлаяндыр.


text:
Эй гуллар, дүнйәдәки хоҗайыныңызың сөзүне, Месихиң сөзүне гулак асян ялы, горкы, титреме ве акйүреклилик билен гулак асың.


text:
Адама яранҗак болянлар ялы, гөзе хош гөрүнсин дийип, иш битирмән, эйсем, Месихиң гуллары хөкмүнде Худайың ислегини йүрекден берҗай эдиң.


text:
Эй хоҗайынлар, сиз хем гулларыңыза шейле эдиң, олара горкы салмаң. Чүнки оларың хем өз Реббиңизиң Гөкдедигини, Онуң тарапгөйлик этмейәнини билйәнсиңиз.


text:
Чүнки бизиң сөвешимиз адамлара гаршы дәл-де, хөкүмдарлара гаршы, ыгтыярлылара гаршы, бу гараңкы дүнйәниң хәкимиетлерине гаршы, яманлыгың Гөкдәки рухы гудратларына гаршыдыр.


text:
Шонуң үчин яман гүнде гаршылык гөркезмеги, зерур болан хер зады эдеңизден соң, ериңизде дурмагы башарар ялы, Худайың әхли ярагларыны эле алың.


text:
Буларың әхлисиниң үстесине-де, иман галканыны эле алың! Онуң билен шейтаның бүтин отлы окларыны өчүрмеги башарарсыңыз.


text:
Хер хили дога ве дилег билен, хемише Рухда дога эдиң. Шу максат билен бүтин мукаддеслер үчин ялбарып, дурнуклылыкда хүшгәр болуң.


text:
Угрунда зынҗыр билен баглы болуп, илчилик эдйән Хош Хабарымың сырыны батыргайлык билен вагыз этмек үчин, агзымы хер ачанымда герекли сөзлер берлер ялы, мениң үчин хем дога эдиң.


text:
Мениң нәхилидигими, нәме эдйәними сиз билер ялы, сөйгүли доганымыз, Реббиң садык хызматкәри Тихикус сизе бар зады айдар.


text:
Месих Исаның гулы мен Павлус ве Тимотеосдан Филипидәки гөзегчилер хем хызматчылар билен билеликде Месих Исада болан әхли мукаддеслере салам!


text:
Сизиң барыңыз хакда шейле ойланмагым хакдыр, чүнки сиз мениң йүрегимдесиңиз. Зынҗырлар билен баглы болсам-да, Хош Хабары горап, тассыкласам-да, сизиң барыңыз Худайың мерхеметине мениң билен пайдашсыңыз.


text:
иң ёкары затлара гөз етирмегиңиз үчин, сөйгиңиз билим хем дүшүнҗеде барха артсын дийип дога эдйәрин.


text:
Чүнки кайсарың тутуш көшгүни саклаян эсгерлере ве бейлекилере мениң Месих угрунда зынҗырлар билен баглыдыгым шонуң нетиҗесинде мәлим болды.


text:
Доганларың аглабасы мениң зынҗырлар билен баглыдыгым үчин Реббе ынанып, Худайың сөзүни горкусыз сөзлемекде өңкүсинден хем көп батырлык гөркезйәрлер.


text:
Эмма бейлекилер йүрек саплыгы билен дәл-де, бендилигимде маңа мушакгат етирҗек болуп, Месихи игенҗеңлик билен вагыз эдйәр.


text:
Эдиленде нәме? Исле бахана билен, исле хакыкат билен, гараз, хер ёл билен Месих вагыз эдилйәр. Мен муңа шатланярын ве шатланарын.


text:
Чүнки мунуң сизиң догаларыңыз аркалы хем-де Иса Месихиң Рухуның көмеги аркалы мениң гутулмагыма себәп болҗагыны билйәрин.


text:
Мен хич бир затда утанҗым болман яшасам хем, өлсем хем, хемишекиси ялы, Месихиң хәзир хем беденимде өвги билен бейгелдилмеги үчин, долы гайрат этмәге улы умыт билен гарашярын.


text:
Беденде яшаҗак болсам, бу маңа хасыллы зәхмет чекмәге пурсат болар. Шейлеликде, хайсысыны сайлаҗагымы билмейәрин.


text:
Ене яныңызда болмагым билен, мен себәпли Месих Исада болан магтанҗыңыз артар ялы, иманда илерлемегиңиз, шатланмагыңыз үчин, барыңыз билен галарын.


text:
Диңе гезишиңиз Месихиң Хош Хабарына мынасып болсун. Шейлеликде, гелип, сизи гөрсем-де, яныңызда болман, хал-ягдайыңызы эшитсем-де, сизиң бир рухда берк дураныңызы, Хош Хабара болан иман үчин бир җан болуп гөрешйәниңизи, өзүңизе гаршы чыкянлардан хич затда горкмаяныңызы билейин.


text:
Бу болса олара хеләк болҗакларыны, сизе-де гутулҗагыңызы гөркезйән белгидир. Булар хем Худай тарапындыр.


text:
Чүнки Месихиң хатырасына Оңа диңе иман гетирмек дәл, эйсем, Онуң угрунда гөрги гөрмек хем сизе берлендир.


text:
Шейлелик билен, Месихде болмакда теселли, сөйгүден доган гөвүнлик, Руха шәриклик бар болса, йүрекден бир дуйгы ве рехимдарлык бар болса,


text:
Хич бир зады игенҗеңлик, шөхратпаразлык билен этмән, эйсем, кичигөвүнлилик билен бейлекилери өзүңизден үстүн сайып эдиң.


text:
Эй, сөйгүли доганлар, шонуң үчин, мыдама сөзе гулак асышыңыз ялы, диңе мениң барлыгымда дәл, хас-да бетер шу вагт ёклугымда горкы хем титреме билен өз гутулышыңызы амала ашырың.


text:
Дүнйәде ышык кимин ялпылдаян эгри хем азгын неслиңизиң ортасында айыпсыз, сап, Худайың мүйнсүз чагалары болмак үчин,


text:
Мен бидерек ере ёртманлыгым, бидерек ере зәхмет чекмәнлигим үчин, Месихиң гүнүнде магтанар ялы, яшайыш сөзүни гайым тутуң.


text:
Сизиң иманыңызың гурбаны ве гуллугы үстүне ганым Худая хөдүрленен шерап ялы дөкүлсе-де, мен шатланарын, хеммәңизиң шатлыгыңыза шәрик боларын.


text:
Мен сизиң хал-ягдайыңыздан хабарлы болуп, гөвнүми ынҗалдайын дийип, сизе басым Тимотеосы ёлламагы Реб Исада умыт эдйәрин.


text:
Тимотеосың болса, атасының янында ишлейән оглан ялы мениң билен бирликде Хош Хабарың яйрамагына хызмат этмек билен, өз гадыр-гымматыны субут эденини сиз билйәнсиңиз.


text:
Эмма сиз тарапдан иберилен, мәтәчлигимде маңа гуллук эден доганым, ишдешим хем сөвешдеш ёлдашым Эпафродити сизе ёлламагы зерур билдим.


text:
Догрудан-да, ол өлүм яссыгында ятды, йөне Худай оңа, диңе оңа дәл, эйсем, гайгы үстүне гайгы чекмез ялы, маңа-да рехим этди.


text:
Шейлеликде, сиз оны гайтадан гөрүп бегенерсиңиз, онсоң мениң хем гайгыларым еңләр дийип, оны ховлукмач ёллаярын.


text:
Чүнки ол сизиң маңа болан гуллугыңызың етмезини долдурҗак болуп, җаныны ховп астына сокуп, Месихиң иши угрунда тас өлүпди.


text:
Эй доганлар, махласы, Ребде шатланың. Сизе бир зады гайталап язып отурмагың маңа зәхмети ёк, йөне бу сизиң ховпсуз болмагыңыз үчиндир.


text:
Чүнки чын сүннетлилер, Худая Рухда гуллук эдйән, Месих Иса билен магтанян, бедене ынам этмейән биздирис.


text:
Аслыетинде, мениң бедене-де ынам этмәге тутарыгым бар. Башга бири тене ынам этмеги пикир эдйән болса, мениң онуңкыдан хем көп тутарыгым бар.


text:
Мен догулмагымың секизинҗи гүнүнде сүннетлендим. Ысрайыл уругындан, Бенямын тайпасындан, еврейлерден бир еврей болуп, Мукаддес Канун боюнча фарисейдирин.


text:
Хава, угрунда бар задымы йитирен Реббим Месих Исаны танамагың артык гымматы үчин хер зады зыян сайярын, Месихи газанҗак болуп, сыр-сүплүк сайярын.


text:
Муны Мукаддес Канундан гелен өз догрулыгыма дәл, эйсем, Месихе болан иман аркалы берлен, иман саясында Худайдан гелен догрулыга эе болуп, Месихде болҗак болуп эдйәрин.


text:
Мен хәзирден булара етеними я кәмиллешеними айтмаярын, йөне Месихиң мени газанмакдакы максадыны газанҗак болуп җан чекйәрин.


text:
Эмма бир зады эдйәрин: ыздакы затлары унудып, өңдәкилере эл узадып, Худайың Месих Исадакы арша тарап болан чакылыгының байрагына мынасып болмак үчин, пеллехана тарап ылгаярын.


text:
Шейлелик билен биз, кәмиллер, барымыз шу пикирде болалың. Сиз бир затда башга хили пикирде болсаңыз, онда Худай муны-да сизе ачык гөркезер.


text:
Чүнки сизе энчеме гезек айдышым ялы, хәзир-де аглап айдярын, көп адамлар Месихиң хачына душман болуп гезйәр.


text:
Оларың соңы хеләкчиликдир. Таңрысы гарынларыдыр. Олар өз айыплары билен магтанып, диңе бу дүнйәниң пикирини эдйәр.


text:
Ол хер зады Өзүне табын этмеги башарян гүйҗи билен бизиң уҗыпсыз беденимизи үйтгедип, Өз шөхратлы беденине меңзедер.


text:
Мунуң үчин, эй, мениң күйсейән сөйгүли доганларым, гуванҗым ве башымың тәҗи, Ребде берк дуруң, эй сөйгүлилер.


text:
Хава, эй, чын ишдешим, сенден-де бу аяллара гарашык этмеги хайыш эдйәрин, чүнки булар мениң билен, Клемент ве атлары яшайыш китабында язылан бейлеки ишдешлерим билен Хош Хабары яйратмак угрунда гөрешдилер.


text:
Хич задың аладасыны этмән, хер затда дилеглериңизи дога ве ялбарма аркалы шүкүр билен Худая билдириң.


text:
Хер хили дүшүнҗеден ёкары болан Худайың парахатчылыгы Месих Исада сизиң йүрегиңизи, пикирлериңизи горар.


text:
Махласы, эй доганлар, догры, хорматлы, адалатлы, тәмиз, якымлы, тарыпланян нәме бар болса, артык ве өвгә мынасып бир зат бар болса, сиз шол хакда ойланың.


text:
Менден өвренен, кабул эден, эшиден ве гөрен затларыңызы эдиң, онсоң парахатлык берен Худай сизиң билен болар.


text:
Ахырсоңы, мен хакдакы аладаңызы тәзелейәндигиңиз үчин, Ребде гаты шатланярын. Аслыетинде, аладаланярдыңыз, йөне пурсат ёкды.


text:
Булары етмезчилигимиң барлыгы зерарлы диймейәрин, чүнки хер хили ягдайда барыма кайыл болмагы өврендим.


text:
Мәтәчлик чекмеги-де, болелин яшамагы-да билйәрин. Хер хили ягдайда хем доклугың, хем ачлыгың, хем болелин яшамагың хем-де мәтәчликде болмагың сырыны өврендим.


text:
Хош Хабарың яңы яйрамага башлан вагтларында, мен Македониядан ёла дүшенимде, өзүңизден башга хич бир йыгнагың алыш-бериш ишинде маңа гошулмандыгыны, эй филипилилер, сиз-де билйәнсиңиз.


text:
Әхли задым бар, артыгы билен бар. Сизден гелен совгатлары Эпафродитден аланым үчин, кем задым галмады. Булар: хошбой ыс, Худайың халаҗак гурбанлары.


text:
Колоседәки мукаддес хем иманлы доганлара салам! Атамыз Худай ве Реб Иса Месих сизе мерхемет этсин, парахатлык берсин.


text:
Чүнки сизе гелип говшан Хош Хабарың хак сөзүни өңден эшиден ве сизиң үчин Гөкде сакланан умыдыңыз үчин,


text:
Бу Хош Хабар, оны эшидип, Худайың мерхеметине хакыкатдан гөз етирен гүнүңизден бәри, сизиң араңызда болшы ялы, бүтин дүнйәде-де миве берип, өсүп гелйәр.


text:
Муны эшиден гүнүмизден бәри, биз хем сизиң үчин дога этмегиң, бүтин акылдарлык ве рухы дүшүнҗеде Худайың ислегиниң билими билен долмагыңызы дилемегиң ызыны үзмейәрис.


text:
Реббе мынасып ягдайда гезип, Оны хер бабатда хошнут этмегиңиз, хер оңат ишде миве берип, Худайы танамакда өсмегиңиз,


text:
Онуң шөхратлы гудратына гөрә, бүтин сабыр, чыдам үчин, хер хили гүйч билен гүйчленмегиңиз үчин дилег эдйәрис.


text:
Мукаддеслериң нурдакы мирасындан пай алмага сизе башарнык берен Худая, Ата бегенч билен шүкүр этмегиңиз үчин дога эдйәрис.


text:
Себәби Гөкдәки ве ердәки гөрүнйән хем гөрүнмейән затлары, тагтлардыр хәкимиетлери, хөкүмдарлыклардыр ыгтыярлары - барыны Шол яратды. Хер зат Ол аркалы ве Онуң үчин ярадылды.


text:
Бедениң, ягны иманлылар йыгнагының башы Олдур. Хер затда Өзи биринҗи болар ялы, башлангыч, өлүлерден илкинҗи доглан-да Олдур.


text:
Онуң хачда дөкүлен ганы аркалы парахатчылыгы беркарар эдип, ердәки затлар болсун, Гөкдәки затлар болсун - барыны Өзи билен ярашдырмага разы болды.


text:
Өзүңизиң эшиден, Гөк астындакы бүтин ярадылышда вагыз эдилен, мен Павлусың-да хызматкәри болан Хош Хабарымың умыдындан гымылдаман, иманда эсаслы берк дурсаңыз, Худай сизи мукаддес, чирксиз ве мүйнсүз эдип, Өз өңүнде гояр.


text:
Мен сизиң угруңызда гөрен гөргүлериме инди гуванярын, Месихиң тени болан иманлылар йыгнагы угрундакы мушакгатларың етмезлериниң үстүни өз тенимде долдурярын.


text:
Мен, Худайың сөзүни, гечен дөвүрлерден, несиллерден яшырылан сыры бүтинлей билдирмек үчин, Худайың сизиң пейдаңыза маңа берен везипесине гөрә, иманлылар йыгнагының хызматкәри болдум.


text:
Инди болса сыр Онуң мукаддеслерине аян болды. Худай олара миллетлер арасында бу сырың шөхратлы байлыгының нәмедигини,


text:
Биз әхли адамы Месихде Худая кәмил хөдүрләр ялы, хер киме өвүт-үндев эдип, әхли кишә бүтин акылдарлык билен тәлим берип, Месихи вагыз эдйәрис.


text:
Мен сизиң үчин, Лаодикиядакылар ве мени гөрмедиклериң әхлиси үчин, нәхили улы гөреш алып баряндыгымы сизиң билмегиңизи ислейәрин.


text:
Ата Худайың сырыны, ягны акылдарлыгың хем билимиң бүтин хазыналарының гизленен Месихини танамаклары үчин,


text:
дүшүнҗеден угур алан долы ынамың байлыгына говушмаклары үчин, сөйгүде биригип, йүреклериниң теселли тапмагыны ислейәрин.


text:
Чүнки беден боюнча өзүм араңызда ёк хем болсам, дүзгүнлилигиңизи, Месихе болан иманыңызың берклигини гөрүп, рух боюнча шатлык билен сизиң яныңыздадырын.


text:
Реб Месих Исаны нәхили кабул эден болсаңыз, Онда шейле хем гезиң. Сизе өвредилиши ялы, Онда көк уруп абатланып,


text:
Әтияҗы элден бермәң! Месих билен дәл-де, адам дәплери ве дүнйә йөрелгелери боюнча дөрән философия, бош алдав билен бири сизи есир эдәймесин!


text:
Сиз Онуң сүннети билен, гүнәли тебигаты чыкарып, адам эли билен эдилмедик сүннет билен Онда сүннетлендиңиз.


text:
Чокундырышда Онуң билен бирликде гөмлүп, Оны өлүмден дирелден Худайың гүйҗүне иман эдип, Онуң билен бирликде дирелдиңиз.


text:
Гүнәлилигиңиз билен, гүнәли тебигатыңызың сүннетсизлиги билен өлүкәңиз, Худай сизи Онуң билен бирликде җанландырды. Әхли гүнәлеримизи гечди.


text:
Бизиң терсимизе, када-канунлары билен бизе гаршы болан борчнаманы өчүрди, оны хача чүйләп, арадан айырды.


text:
Ялан кичигөвүнлиликден, перишделере ыбадат этмекден леззет алян, гөрмедик затларына гарышян, тебигы акылында бош ере паңкарян, Баша берк япышмаяның бири сизи сылагыңыздан махрум этмесин.


text:
Бүтин беден богунларың хем багларың көмеги билен бу Башдан иймитленип, битевилешип, Худайың берен өсүши билен өсйәндир.


text:
Буларың хеммеси уланылма аркалы ёгалмак үчин белленен, адамларың буйрук хем таглыматларына даянян затлардыр.


text:
Хава, бу када-канунларың галп диндарлыкда, кичигөвүнлилик ве бедени хорламада акылдарлык гөрнүши бардыр, йөне гүнәли тебигаты канагатландырманың өңүни алмакда пейдасы ёкдур.


text:
Шунлукда, Месих билен биле дирелендигиңизе гөрә, Гөкдәки затлары, Месихиң Худайың сагында отуран ериндәки затлары күйсәң.


text:
Шонуң үчин ердәки тебигатыңыза махсус болан зына, хапалык, шехвет, хөвеслер ве бутпаразлыга барабар болан хусытлык ялы ислеглериңизи өлдүриң.


text:
Инди болса бейле затларың әхлисини: гахары, газабы, яманлыгы, сөгүнҗи ве агзыңыздан чыкян хапа сөзлери ташлаң.


text:
Яраданың кешбине гөрә, Худайы танамагыңыз үчин, тәзеленен тәзе ярадылышы гейненлигиңиз себәпли, бири-бириңизе ялан сөз айтмаң.


text:
Бу тәзеликде грек ве ехуды, сүннетлилик ве сүннетсизлик, варвар, скиф, гул ве азат арасында парх ёк, йөне Месих хер затдыр, хер затдадыр.


text:
Шейлелик билен, Худайың мукаддес хем сөйгүли сайлананлары хөкмүнде рехимдарлык йүрегини, ягшылыгы, кичигөвүнлилиги, юмшаклыгы ве сабры гейниң.


text:
Бири-бириңизе сабыр-такатлы болуң. Бирев биревден кинели болса, Месихиң сизи багышлайшы ялы, сиз хем бирек-биреги багышлаң.


text:
Йүрегиңизде Месихиң парахатчылыгы хөкүм сүрсүн. Сиз бир бедениң агзалары болуп, бу парахатчылыга чагырылансыңыз. Миннетдар хем болуң.


text:
Месихиң сөзи бүтин байлыгы билен йүрегиңизде яшасын. Бүтин акылдарлык билен бири-бириңизе өвредиң, өвүт бериң, мезмурлар, өвгүли айдымлар, рухы нагмалар айдып, шүкүр билен йүрегиңизден Реббе нагма окаң.


text:
Сөз билен я иш билен нәме этсеңиз, барыны Реб Исаның ады билен, Ол аркалы Ата Худая шүкүр эдип берҗай эдиң.


text:
Эй гуллар, әхли затда дүнйәдәки хоҗайыныңызың сөзлерине гулак асың. Муны гөзе якымлы гөрүнйән хызматлар билен адама яранмак ислейәнлер ялы этмән, эйсем, йүрек садалыгы билен, Ребден горкуп ерине етириң.


text:
Эй хоҗайынлар, гулларыңыз бабатда адыллыгы, деңлиги берҗай эдиң. Өзүңизиң хем Гөкде Хоҗайыныңызың барлыгыны билиң.


text:
Шонуң билен бирликде Худайың сөзүни яйрадып, угрунда мениң бенди болан Месихимиң сырыны аян эдер ялы, Худай бизе бир гапы ачсын дийип, бизиң үчин хем дога эдиң.


text:
сизден болан садык ве сөйгүли доганымыз Онесимус билен биле оны сизе ёлладым. Олар бу ерде болуп гечйән затларың хеммесини сизе айдарлар.


text:
Туссагда мениң билен биле болян ёлдашым Аристаркус билен Барнабасың егени Маркус сизе салам айдяр. Маркус барадакы буйруклары алансыңыз, барса, оны кабул эдиң.


text:
Юстус лакамлы Ешу хем сизе салам айдяр. Худайың Патышалыгы үчин зәхмет чекйән ишдешлерим болан сүннетлилер диңе шулардыр. Булар маңа теселли бердилер.


text:
Өзүңизден болан, Месих Исаның гулы Эпафра сизе салам айдяр. Ол Худайың хер ислегинде кәмил болуп, долы ынам билен дуруң дийип, догаларында хемише сизиң үчин гөреш эдйәр.


text:
Шу хат араңызда окаландан соң, оны лаодикиялы иманлылар йыгнагына хем окадың. Сиз хем Лаокдикиядан гелен хаты окаң.


text:
Мен Павлус өз элим билен бу салам хатыны язярын. Зынҗырлар билен баглыдыгымы яда салың. Худайың мерхемети сиз билен болсун! Омын.


text:
Ата Худай ве Реб Иса Месихде болан селаникли иманлылар йыгнагына Павлусдан, Силванусдан ве Тимотеосдан салам! Атамыз Худайдан, Реб Иса Месихден сизе мерхемет хем парахатлык болсун!


text:
Иманың хасылы болан ишиңизи, сөйгүден эмеле гелен зәхметиңизи, Реббимиз Иса Месихе баглан умыдыңыздан дөрән чыдамыңызы Худайымыз хем Атамыз өңүнде дынгысыз ятлаярыс.


text:
Чүнки бизиң яйрадян Хош Хабарымыз сизе диңе бир сөз билен дәл-де, гудрат билен, Мукаддес Рух билен, улы ынам билен гелип говушды. Биз араңыздакак сизиң пейдаңыз үчин нәхили яшандыгымызы өзүңиз билйәнсиңиз.


text:
Сиз агыр мушакгатлара гарамаздан, Мукаддес Рухуң берен шатлыгы билен сөзи кабул эдип, бизден ве Ребден гөрелде алдыңыз.


text:
Чүнки Реббиң сөзи сизден эшидилип уграды. Худая болан иманыңызың хабары диңе Македония, Ахая дәл-де, хемме ере яйрады. Шоңа гөрә-де, бизе гүррүң берере зат галмады.


text:
Онуң өлүмден дирелден, бизи гелҗекки газапдан халас эден Оглы Исаның Гөкден гелмегине гарашмак үчин бутлардан Худая тарап өврүлендигиңизи гүррүң эдйәрлер.


text:
Билшиңиз ялы, биз өң Филипиде хорлук чекип, кемсидилмелере сезевар болдук, йөне улы гаршылык болса-да, Худайың Хош Хабарыны сизе вагыз этмек үчин Худай бизе гайрат берди.


text:
эйсем Худайың бизи мынасып гөрүп, Хош Хабары табшыранына гөрә, биз адамлары дәл-де, йүрегимизи сынаян Худайы хошнут этҗек болуп геплейәрис.


text:
Чүнки билшиңиз ялы, яныңызда ялынҗаңлык билен гепләп, якымлы сөзлери ачгөзлүлиге асла перде эдинен дәлдирис. Муңа Худай шаятдыр.


text:
Месихиң ресуллары хөкмүнде сизе аграм салып хем билердик, йөне биз өз чагаларыны багрына басян эне ялы сизиң араңызда мылакатлы гездик.


text:
Сизи шейле күйсейән биз сизе диңе Худайың Хош Хабарыны дәл-де, өз җанымызы-да бермәге разыдык. Чүнки бизе гаты эзиз болдуңыз.


text:
Доганлар, өзүңиз зәхметимизи, чекен азабымызы яда салаянсыңыз: биз Худайың Хош Хабарыны сизе вагыз эденимизде хич бириңизе аграм салмаҗак болуп, гиҗе-гүндиз ишледик.


text:
Иман эден сиз бабатда өзүмизи нәхили мукаддес, догры ве мүйнсүз алып баранымыза өзүңиз шаятсыңыз, Худай-да шаятдыр.


text:
Билшиңиз ялы, бир атаның чагаларына эдиши ялы, биз хем сизиң барыңызы рухландырып, сизе гөвүнлик бердик,


text:
Шонуң үчин хем Худая дынгысыз шүкүр эдйәрис. Чүнки сиз Худайың сөзүни бизден эшидип кабул эдениңизде, муны адам сөзи хөкмүнде дәл-де, хакыкатда болшы ялы, Худайың сөзи хөкмүнде кабул этдиңиз. Сиз иманлыларда ишлейән сөз будур.


text:
Себәби, эй доганлар, сиз Худайың Яхудада Месих Иса дегишли болан йыгнакларыны гөрелде эдиндиңиз. Оларың ехудылардан чекен шол җебирлерини өз илдешлериңизден чекдиңиз.


text:
Хем Реб Исаны, хем-де өз пыгамберлерини өлдүрен, бизи хем ковалан ехудылардыр. Олар өзге миллетлерден боланлара гүррүң бермегимизе, шейдип хем оларың гутулмагына ёл бермезлик билен, Худайың халамаян задыны эдйәрлер, бүтин адамлара душман болярлар.


text:
Шейлеликде, өз гүнә гапларыны хемише пүре-пүр эдйәрлер. Эмма Худайың газабы ахырсоңы оларың башындан инди.


text:
Эй доганлар, биз йүрек дәл-де, дидар боюнча аз вагт сизден айра дүшсек-де, чуң күйсег билен дидарыңызы гөрмәге көпрәк гайрат этдик.


text:
Чүнки яныңыза барасымыз гелйәрди. Мен Павлус муны энчеме гезек иследим, йөне шейтан бизе пәсгел берди.


text:
Сизи иманыңызда беркитмек, рухландырмак үчин, Месихиң Хош Хабарыны яйратмакда ишдешимиз, Худайың хызматкәри болан доганымыз Тимотеосы яныңыза ибердик.


text:
Муны бу мушакгатлар зерарлы хич ким говшамасын дийип этдик. Себәби бизиң мунуң үчин отурдыландыгымызы өзүңиз билйәнсиңиз.


text:
Шонуң үчин хем, мен мундан артык чыдап билмән, аздырыҗы шейтан сизи аздырып, зәхметимиз бидерек болаймасын дийип, иманыңызың ягдайыны билмек үчин, доганымызы ибердим.


text:
Эмма яныңыздан яңы гелен Тимотеос сизиң иманыңыз, сөйгиңиз хакда бизе оңат хабарлар гетирди. Бизи хемише говулык билен ятлаяндыгыңызы, бизиң сизи гөресимиз гелши ялы, сизиң-де бизи гаты күйсейәндигиңизи айтды.


text:
Шу себәпден, эй доганлар, биз бүтин кынчылыкдыр мушакгатларымыз ичинде иманыңыз үчин сизден теселли тапдык.


text:
Худайымызың өңүнде сиз себәпли дуян бүтин шатлыгымызың өвезини сизиң үчин Худая нәхили шүкүр этме билен долдурып билерис?


text:
Реббимиз Иса бүтин мукаддеслери билен геленде, Атамыз Худайың өңүнде мукаддесликде мүйнсүз болар ялы, йүрегиңизи беркитсин.


text:
Махласы, эй доганлар, нәхили гезмелидиги, Худайы нәхили хошнут этмелидиги барада бизден өвренишиңиз ялы, шоңа гөрә-де гезишиңиз ялы, бу ишде хас көп илерлемегиңизи Реб Исаның ады билен сизден хайыш эдип ялбарярыс.


text:
өз беденине мукаддеслик ве хормат билен эелик этмеги, бу затда хетдинден ашман, өз доганының хакыны иймезлигидир.


text:
Доган сөйгүси хакда болса, сизе язмагымызың гереги ёк, чүнки Худай бирек-биреги сөймеги сизе өвредендир.


text:
Аслыетинде, сиз тутуш Македониядакы әхли доганлары-да сөййәрсиңиз. Доганлар, биз сизден бу сөйгиңизи хас көп артдырмагыңызы хайыш эдйәрис.


text:
Сизе буйрушымыз ялы, геп-гүррүңсиз гезмек, өз ишиңизе гыдырдап, өз эллериңиз билен ишлемек үчин ыхласлы болуң.


text:
Доганлар, бейлеки умытсызлар ялы гайгы чекмезлигиңиз үчин, өлен иманлылар хакда сизиң маглуматсыз болмагыңызы ислемейәрис.


text:
Биз Исаның өлүп диреленине ынанярыс. Ине, шейле-де, Худай Иса баглы болуп өленлери хем Онуң билен биле ызларына гетирер.


text:
Реббиң сөзүне даянып, сизе шуны айдярыс: биз дирилер, Реббиң гелмегине ченли галанлар, өлен иманлылардан асла өңе чыкмарыс.


text:
Чүнки Реббиң Өзи эмирли гыгырыш билен, баш перишдәниң сеси билен, Худайың сурнайы билен Гөкден инер, шейлеликде, илки билен Месихе дегишли өлүлер дирелер.


text:
Ондан соңра биз, галан дирилер олар билен биле Ребби ховада гаршыламак үчин, булутлар ичинде алнып гөтерилерис. Шейлеликде, элмыдама Реб билен биле боларыс.


text:
Адамлар: «Хер зат парахатлык, аман» диен бадына, гөврели аялың бургусының тутушы ялы, бирденкә оларың үстүне хеләкчилик инер, гачып билмезлер.


text:
Гүндизе дегишли болан биз болса, иман, сөйги совудыны гейип, келләмизе тувулга хөкмүнде, гутулыш умыдыны гейнип, хүшгәр болалың.


text:
Чүнки Худай бизи газаба сезевар болмак үчин дәл-де, Реббимиз Иса Месих аркалы гутулыша говушмак үчин белледи.


text:
Эй доганлар, араңызда зәхмет чекйәнлериң, Реб ёлунда сизе өңбашчылык эдип өвүт берйәнлериң гадырыны билмеги сизден хайыш эдйәрис.


text:
Доганлар, сизе ялбарярыс, бош гезйәнлере өвүт-үндев эдиң, гөвнүчөкгүнлере гөвүнлик бериң, эҗизлери голдаң, хеммелер барада сабырлы болуң.


text:
Хабардар болуң, хич ким яманлыга яманлык билен гайтаргы бермесин. Гайтам бири-бириңизе, әхли адамлара ягшылык этҗек болуп хемише тагалла эдиң.


text:
Парахатлыгың гөзбашы болан Худайың Өзи сизи бүтинлей мукаддес этсин. Рухуңыз, җаныңыз ве тениңиз сакланып, Реббимиз Иса Месих геленде ногсансыз хем мүйнсүз болсун.


text:
Атамыз Худай ве Реб Иса Месихде болан селаникли иманлылар йыгнагына Павлусдан, Силванусдан ве Тимотеосдан салам!


text:
Эй доганлар, биз сиз бабатда элмыдама Худая шүкүр этмәге борчлудырыс. Бейле этмегимиз ярашыклыдыр. Чүнки сизиң иманыңыз гитдигиче өсйәр, хер бириңизиң бейлекә болан сөйгүси артяр.


text:
Шейлелик билен, биз чекйән азарыңызда, мушакгатыңызда гөркезйән чыдам хем иманыңыз үчин, Худайың йыгнаклары арасында сизиң билен магтанярыс.


text:
Буларың бары Худайың адалатлы хөкүминиң белгисидир. Шонуң нетиҗесинде, сиз угрунда гөрги гөрйән Худайыңызың Патышалыгына мынасып сайыларсыңыз.


text:
мушакгат чекен сизи-де бизиң билен биле ынҗалтмагы Онуң адыллыгына ярашыклыдыр. Бу затлар Реб Иса одуң ялнында гүйчли перишделери билен Гөкден гелип гөрнен махалы йүзе чыкар.


text:
Ол гүнде Реб Өз мукаддеслеринде шөхратланмак, бүтин иман эденлери тәсин галдырмак үчин шол гүн геленде, шейле болар. Сиз хем иман эденлерденсиңиз, чүнки сиз өзүңизе берен гүвәлигимизе ынандыңыз.


text:
Шонуң үчин Худайымыз сизи Өз чакылыгына мынасып сайсын, ягшылыга болан әхли арзувыңызы, имандан угур алан әхли ишиңизи гудрат билен амала ашырсын дийип, хемише сизиң үчин дога эдйәрис.


text:
Биз муны Худайымызың ве Реб Иса Месихиң мерхеметине гөрә, Реббимиз Исаның ады сизде шөхратлансын, сиз хем Онда шөхратланың дийип эдйәрис.


text:
Реббимиз Иса Месихиң гелмеги ве Онуң билен билеликде болмак үчин йыгнанышмагымыз хакда, эй доганлар, сизден хайыш эдйәрис:


text:
Реббиң гүнүниң гелип етенлигини айдян бир рух, бир сөз я бизден баран ялы эдип гөркезилен бир хат сизиң пикириңизи хайдан-хай сарсдырмасын, горка салмасын.


text:
Өзүңизи хич киме хич бир ёл билен алдатмаң. Чүнки имандан дөнме гелйәнчә, биканун адам, хеләкчилик оглы пейда болянча, ол гүн гелмез.


text:
Бу адам Худай дийилйән я-да чокунылян хер зада гаршы дуруп, өзүни хеммеден ёкары тутар, хатда Худайың ыбадатханасында отурып, өзүни Худай дийип ыглан эдер.


text:
Чүнки биканунлык сыры шу вагт хем херекетде, йөне оны бөкдейән арадан айрылянча, өз ишини довам этдирер.


text:
Шонда шол биканун адам пейда болар, оны Реб Иса агзының деми билен өлдүрер, гелмегиниң хайбаты билен ёк эдер.


text:
хеләк болянлары алдава салян хер хили яманлык билен гелер. Олар хакыкаты сөймеги, шейдип хем гутулмагы рет эдендиклери үчин хеләк болар.


text:
Эмма биз, эй, Реб тарапындан сөйүлйән доганлар, сиз үчин хемише Худая шүкүр этмәге борчлудырыс. Чүнки Худай сизи Рух аркалы мукаддес эдилип, хакыката ынанмак билен гутулмагыңыз үчин башлангычдан сайлады.


text:
Ол Реббимиз Иса Месихиң шөхратына говушмагыңыз үчин, бизиң вагыз эдйән Хош Хабарымыз аркалы сизи муңа чагырды.


text:
Реббимиз Иса Месихиң Өзи ве бизи сөйүп, мерхемети билен бизе бакы теселли, ягшы умыт берен Атамыз Худай,


text:
Махласы, доганлар, Реббиң сөзүниң, сизиң араңызда болшы ялы, чалтлык билен яйрап, шөхратланмагы үчин, биз барада дога эдиң.


text:
Доганлар, бизден алан таглыматыңыза уймаян, бош гезйән хер бир догандан даш дурмагыңызы Реб Иса Месихиң адындан сизе буюрярыс.


text:
Чүнки бизи нәхили гөрелде эдинмелидигиңизи өзүңиз билйәнсиңиз. Себәби биз сизиң араңызда бош гезмедик.


text:
Хич кимиң чөрегини хем мугт иймән, сизиң хич бириңизе аграм салмаҗак болуп, зәхмет чекип гиҗе-гүндиз азап билен ишледик.


text:
Биз муны сизден ярдам алмага хакымызың болманлыгы үчин дәл, эйсем, бизден гөрелде алар ялы, сизе нусга болмак үчин этдик.


text:
Биз яныңыздакак хем сизе: «Ким ишлемек ислемейән болса, онда ол дамак-да иймесин» диен буйругы бердик.


text:
Чүнки сизиң араңызда кәбир адамларың бош гезйәнини, хич бир иш этмән, бейлекилериң ишине гатышяныны эшидйәрис.


text:
Бейле адамлара геп-гүррүңсиз ишләп, өз чөреклерини газанмагы Реб Иса Месихиң адындан буйруп, несихат берйәрис.


text:
Парахатлыгың гөзбашы болан Реббиң Өзи сизе хемише, хер ягдайда парахатлык берсин! Реб барыңыз билен болсун!


text:
иманда оглум Тимотеоса салам! Ата Худай, Реббимиз Месих Иса саңа мерхемет хем рехим этсин, парахатлык берсин!


text:
Македония баряркам сенден хайыш эдишим ялы, сен өзге таглыматлары яйратмазлыгы кәбир адамлара табшырмак үчин Эфесде гал.


text:
Олар эртекилерден, түкениксиз несил шеҗерелеринден эл гөтерсин. Бу затлар Худайың имана даянан ишине пейда бермекден көп, җеделлере себәп боляндыр.


text:
Олар Мукаддес Кануның өвредиҗилери болмак ислейәр, йөне не өз айдян затларына, не-де ныгтап тассыклаян затларына дүшүнйәр.


text:
Ене-де Кануның догры адам үчин дәл-де, канунсызлар ве агыззырыксызлар, худайсызлар ве гүнәкәрлер, мукаддес дәллер ве мукаддеси сыламаянлар, ата-энесини өлдүрйәнлер, ганхорлар,


text:
зынагәрлер, бечебазлар, гул сатянлар, яланчылар, ялан ере ант ичйәнлер ве саг таглымата гаршы башга нәме бар болса, булар үчин гойландыгыны биз билйәрис.


text:
Маңа кувват берйән Реббимиз Месих Иса шүкүр эдйәрин. Себәби Ол мени садык сайып, Өз гуллугына белледи.


text:
Озаллар Оңа дил етирен, азар берип, зорлук эден хем болсам, Ол маңа рехим этди. Чүнки мен эденлерими наданлыкдан, имансызлыкдан эдипдим.


text:
Йөне иман, Месих Исада болан сөйги билен бирликде Реббимизиң мерхемети мениң үстүме боллук билен ягды.


text:
«Месих Иса гүнәкәрлери гутармак үчин дүнйә гелди» диен сөз такык, хер тайдан кабула лайык сөздүр. Ол гүнәкәрлериң иң эрбеди мендирин.


text:
Эмма Месих Иса Өзүне иман эдип, эбеди яшайша говушҗаклара гөрелде хөкмүнде, Өз чәксиз сабрыны гүнәкәрлериң иң эрбеди болан менде гөркезсин дийип, маңа рехим эдилди.


text:
Бүтин дөвүрлериң Патышасы, өлмез хем гөрүнмез ялңыз акылдар Худая эбедилик хормат, шөхрат болсун! Омын.


text:
Эй оглум, Тимотеос, сен өзүң хакдакы озалкы пыгамберликлере даянып, сөвешиң иң оңадыны алып барар ялы, мен шол пыгамберликлере лайыклыкда шу буйругы саңа ынанярын.


text:
Ол хем ынсан болан, Өзүни хеммелер үчин төлег хөкмүнде хөдүрлән Месих Исадыр. Муңа-да өз вагтында гүвә гечилендир.


text:
Шу максат билен җарчы, ресул хөкмүнде Месихде хакыкаты айдярын, ялан сөзлемейәрин - мен ехуды дәллере иманы хем хакыкаты өвредиҗи болуп беллендим.


text:
Аялларың хем сач өрүмлери, гызыллар, хүнҗүлер ве гымматбаха эшиклер билен дәл-де, эйсем, ярашыклы эгин-эшиклер, хая ве салыкатлылык билен,


text:
Худай ёлунда гезйәндиклерини ыкрар эдйән аяллара ярашян ягшы ишлер билен өзлерини беземеклерини ислейәрин.


text:
Шоңа гөрә-де, гөзегчи мүйнсүз, диңе бир аялың әри, хүшгәр, сагдын дүшүнҗели, гепи-сөзи ерликли, мыхмансөер, өвретмәге укыплы,


text:
Гөзегчи яңы иман гетирениң бири болмалы дәл, ёгса, текепбирлик эдип, иблисиң сезевар болан хөкмүне сезевар болмагы мүмкин.


text:
Айыпланҗак ягдая, иблисиң дузагына дүшмез ялы, ол йыгнагың дашындакылар тарапындан-да оңат дийип гүвә гечилйән адам болмалыдыр.


text:
Шонуң ялы, йыгнагың хызматчылары хем хорматлы, икидилли дәл, көп шераба хөвессиз, харам газанч этмейән,


text:
Чүнки хызматларыны оңат берҗай эдйәнлер өзлерине оңат дереҗе, Месих Иса иман этмекде улы гайрат газаняндыр.


text:
Йөне булары саңа мен гиҗә галсам, Худайың машгаласы, ягны хакыкатың диреги хем даянҗы болан дири Худайың йыгнагы арасында өзүңи нәхили алып бармагы билмегиң үчин язярын.


text:
Худайың ёлуның сыры улудыр, муны хич ким инкәр эдип билмез. Худай беденде аян болды, Рухда тассыкланды, перишделер тарапындан гөрүлди, миллетлере вагыз эдилди, дүнйәде Оңа иман гетирилди, шөхрат ичинде ёкары алынды.


text:
Ынсапларына даг басылан яланчыларың икийүзлүлиги зерарлы алдавчы рухлара, җынларың таглыматларына гулак асар.


text:
Бу яланчылар өйленмеги гадаган эдер, иман эдип, хакыкаты билйәнлериң шүкүр билен иймелери үчин, Худайың ярадан тагамларындан гача дурмагы буйрар.


text:
Сен булары доганларың ядына салсаң, иманың, эерен оңат таглыматың сөзлери билен етишдирилип, Месих Исаның оңат хызматкәри боларсың.


text:
Беден машкының пейдасы аздыр, йөне хәзирки ве гелҗекки яшайшың вадасына эе болан таквалык хер угурдан пейдалыдыр.


text:
Биз мунуң үчин зәхмет чекйәрис, сөгүнч эшидйәрис. Чүнки умыдымызы әхли адамларың, ылайта-да, иман эденлериң Халасгәри дири Худая багладык.


text:
Хич ким сени яшдыгың үчин әсгермезлик этмесин. Геп-гүррүңде, яшайышда, сөйгүде, Рухда иманда ве тәмиз ахлакда иман гетиренлере гөрелде бол.


text:
Пыгамберлик сөзи аркалы ве яшулулар гурамасының сениң үстүңе эл гоймагы билен өзүңе берлен рухы сылагы гөзден салма.


text:
Өзүңе хем таглымата дыкгат эт, бу ишлери довам этдир. Себәби муны этмек билен, сен хем өзүңи, хем өзүңе гулак асянлары халас эдерсиң.


text:
Яш йигитлере өз доганларың ялы, гарры аяллара өз энең ялы, яш аяллара хем өз аял доганларың ялы, тәмиз ахлак билен өвүт-үндев эт.


text:
Бир дул хатының чагалары я агтыклары бар болса, онда олар өңүрти өз машгалаларына ярдам этмек билен, Худай ёлунда гезмеги, өз улуларына болан борчларыны өдемеги өвренсинлер. Чүнки бу Худайың халаныдыр.


text:
Чын дул болуп, еке галан хатын умыдыны Худая баглаяндыр. Гиҗе-гүндиз дилеглерде, догаларда эрҗеллик эдйәндир.


text:
Бири өз якынларының, ылайта-да, өз машгаласының аладасыны этмейән болса, онда ол иманы инкәр эдип, имансыздан бетер боландыр.


text:
оглан-ушак етишдирен болса, ятлары мыхман алан болса, мукаддеслериң аякларыны юван болса, мушакгат чекйәнлере ярдам эден болса, хер бир оңат ишиң ызында ылган болса, ады дуллар депдерине язылсын.


text:
Яш дул хатынларың атларыны язмагы рет эт. Чүнки олар хөвесе дүшүп, Месихден узаклашанларында, әре барҗак болар.


text:
Мундан башга-да, өйин-өйин айланып, ялталыга өвренишерлер. Диңе ялталыга өвренишмек билен чәкленмән, эйсем, ярашыксыз геплери агза алып, бейлекилериң ишлерине гарышян гепчилер болар.


text:
Шонуң үчин, мен яш дул хатынларың әре бармакларыны, чага догурмакларыны, хоҗалыгы доландырмакларыны, душмана хич бир мыҗабат үчин бахана бермезликлерини ислейәрин.


text:
Иман эден бир эркегиң я аялың дул галан доган-гарындашлары бар болса, олары голдасын, иманлылар йыгнагына аграм дүшмесин. Шейле, йыгнак чын дул хатынлары голдап билер.


text:
Йыгнагы оңат доландырян яшулулар, ылайта-да, Худайың сөзүни яйратмакда, өвретмекде зәхмет чекйәнлер ики эссе хормата лайык гөрүлсин.


text:
Өңүнден хөкүм этмән, хич затда биринден йүз гөрмән, бу язанларымы горамагыңы Худайың, Месих Исаның ве сайланан перишделериң өңүнде саңа берк табшырярын.


text:
Кәбир адамларың гүнәлери беллидир, хөкүме олардан өң етйәндир. Кәбирлериниңки болса соң аян боляндыр.


text:
Гуллук боюнтырыгы астындакыларың хеммеси Худайың адына, таглыматына дил етмез ялы, өз хоҗайынларыны сылаг-хормата мынасып билсин.


text:
Хоҗайынлары иман гетирен гуллар болса доган боландыклары үчин, олары әсгермезлик этмән, гайтам, хас бетер хызмат этсин. Чүнки бу оңат хызматдан пейдаланянлар иманлы хем сөйгүлидир. Булары өврет, үнде.


text:
Ким-де ким башга таглыматы яйрадып, сагдын сөзлери, Реббимиз Иса Месихиң сөзлерини ве Худайың ёлуна дегишли таглыматы оңламаян болса,


text:
онда ол текепбирдир, хич зады билйән дәлдир, җедел, сөз даваларының хассасыдыр. Гөрипчилик, чекишме, яманлама, эрбет шүбхелер,


text:
пикирлери заяланып, Худайың ёлуны газанч ёлы хасаплап, хакыкатдан махрум болан адамларың үзнүксиз җеделлери шу затлардан угур аляндыр. Бейле адамлардан гача дуруң.


text:
Баяҗак болянлар болса сынагларың дузагына дүшүп, адамлары чөкүше, хеләкчилиге сокян энчеме дүшнүксиз хем зыянлы хөвеслере ёлукяндыр.


text:
Чүнки хер хили эрбетлигиң бир көки пул сөйгүсидир. Кәбир адамлар мунуң ышкына дүшүп, имандан азашдылар, көп санҗылар билен өзлерини гынадылар.


text:
Эмма сен, эй Худай адамы, бу затлардан гач. Догрулыгың, Худайың ёлуның, иманың, сөйгиниң, сабыр хем юмшаклыгың ызында ылга.


text:
Иманың оңат гөрешини алып бар. Эбеди яшайша япыш. Сен муңа чагырылып, энчеме шаядың өңүнде иманы оңат ыкрар эденсиң.


text:
Бар зада яшайыш берен Худайың ве Понтиус Пилатусың гаршысында оңат ыкрар эден Месих Исаның хузурында саңа табшырярын,


text:
өлүмсизлигиң еке-тәк эеси, етдирмез нурда яшаян, хич бир ынсаның гөрмедик хем гөрүп билмеҗек Худайы Месихи өз вагтында гөркезер. Хормат хем гудрат бакы Онуңкы болсун! Омын.


text:
Хәзирки дөвүрдәки байлара текепбир болмазлыгы табшыр. Вепасыз байлыга дәл-де, леззет алмагымыз үчин, хер зады бизе боллук билен берен дири Худая умыт багласынлар.


text:
Эй Тимотеос, өзүңе ынанылып берлени гора. Ярамаз, бош сөзлерден, ялан ере билим дийилйән гапма-гаршылыклардан йүз дөндер.


text:
Бу ялан билими ыкрар эдип, кәбир адамлар имандан азашдылар. Худайың мерхемети сениң билен болсун! Омын.


text:
сөйгүли оглум Тимотеоса салам! Ата Худай, Реббимиз Месих Иса саңа мерхемет хем рехим этсин, парахатлык берсин.


text:
Мен гиҗе-гүндиз эдйән догаларымда сени дынгысыз ятлап, аталарым ялы сап выждандан хызмат эдйән Худайыма шүкүр эдйәрин.


text:
Озал мамаң Лоисде ве энең Эвникиде болан хилесиз иманы ятлаярын, онуң сенде-де бардыгына долы ынанярын.


text:
Шу себәпден, эллерими үстүңе гоймагым аркалы Худайың саңа берен сылагыны ловурдатмагыңы ядыңа салярын.


text:
Шоңа гөрә, Реббимиз хакда гүвәлик этмәге, Онуң угрунда бенди болан маңа утанман, Худайың берен кувваты билен Хош Хабарың угрунда мениң билен биле гөрги гөр.


text:
Худай бизи эден ишлеримизе гөрә дәл-де, максат хем мерхеметине гөрә гутарып, мукаддес яшайша чагырды. Бу мерхемет бизе эзелден Месих Исада берлип,


text:
инди болса, өлүми арадан айран, яшайыш хем өлмезлиги Хош Хабар аркалы ышыга чыкаран Халасгәримиз Месих Исаның гелмеги билен аян эдилди.


text:
Шу гөргүлери гөрмегимиң себәби хем шудур. Эмма мен утанмаярын, чүнки Киме иман эденими билйәрин, Онуң маңа табшыран задыны шол гүне ченли сакламагы башарҗакдыгына долы ынамым бар.


text:
Азия илиндәкилериң хеммесиниң, шол санда Фигелус хем Эрмогенис дагының менден араны ачаныны билйәнсиң.


text:
Реб Онисифорың ичерсине рехимдарлык этсин. Чүнки ол энчеме гезек җаныма җан гошды, зынҗырлар билен баглыдыгыма утанман,


text:
Ол гүнде Ребден рехимдарлык тапмагы Реб оңа ыхсан этсин! Онуң Эфесде нәче хызмат эденини сениң өзүң гаты оңат билйәнсиң.


text:
Эсгерлик эдйән адам өзүни эсгерлиге чагыраны хошнут этҗек болуп, гүнделик яшайыш ишлерине гарышян дәлдир.


text:
Мен бу Хош Хабар угрунда, җенаятчы ялы, зынҗырлар билен багланып гөрги гөрйәрин. Йөне Худайың сөзи багланан дәлдир.


text:
Шу себәпден, сайлананлар хем бакы шөхрат билен бирликде Месих Исадакы гутулыша говшар ялы, оларың хатырасына хер зада дөз гелйәрин.


text:
Бу затлары оларың ядына сал. Эшидйәнлери хеләкчилиге элтмекден башга хич бир зада пейда бермейән сөз даваларыны чыкармазлыгы Реббиң хузурында олара берк табшыр.


text:
Хакыкат сөзүни догры уланып, өзүңи говы гөрүлйән, утанмаҗак ишчи хөкмүнде Худая хөдүрлеҗек болуп гайрат эт.


text:
Ярамаз, бош сөзлерден гача дур. Чүнки булара баш гошянлар худайсызлыкда мундан бейләк-де илерләрлер.


text:
Олар дирелишиң эййәм болуп гечендигини айтмак билен, хакыкатдан азашдылар, инди болса кәбир адамларың иманыны даргадярлар.


text:
Эмма Худайың берк бинасы дурандыр. Ол «Реб Өзүниңкилери танаяндыр», «Реббиң адына багланан хер кес яманлыкдан узак дурсун» диен сөзлер билен мөхүрлидир.


text:
Бир улы өйде диңе гызыл, күмүш гаплар дәл, эйсем, агач ве топракдан ясалан гаплар-да бардыр. Оларың кәбири абрайлы, кәбири болса абрайсыз иш үчиндир.


text:
Шейлеликде, эгер бири өзүни бу абрайсыз ишлерден тәмизлесе, онда ол хорматлы максатлара ярашыклы, мукаддес эдилен, хоҗайынына пейдалы ве хер бир оңат ише тайяр гап болар.


text:
Яшлык хөвеслеринден гач. Сап йүрек билен Ребби чагырянларың әхлиси билен бирликде догрулык, иман, сөйги ве парахатлык ызына эер.


text:
Өзүне гаршы боланлары юмшаклык билен ёла гетирмелидир. Хакыкатың билимине етер ялы, Худай олара, белки, бир тоба ёлуны ачар.


text:
Шейдип, олар айылып, ислегини ерине етирмеклери үчин өзлерини туссаг эден иблисиң дузагындан гутулар.


text:
Чүнки адамлар өзүни сөййән, пула гызан, өвүнҗең, текепбир, күпүр гүрлейҗи, эне-ата боюн эгмейән, гадыр билмез, мукаддесликден махрум,


text:
хемише өвренип-де, хич хачан хакыкат билимине етип билмейән говшак аяллары туссаг эдйән адамлар булардандыр.


text:
Яннис билен Ямбрис Муса нәхили гаршы дуран болса, булар-да, шонуң ялы, хакыката гаршы дуряр. Олар пикирлери заяланан, иманда рет эдилен адамлардыр.


text:
гөрен азардыр гөргүлерими, меселем, Антакия, Коня ве Листрада башымдан геченлери берк ызарладың. Мен нәхили азарлара дөз гелдим! Реб мени хеммесинден гутарды.


text:
Сен Месих Иса болан иман аркалы гутулыш үчин өзүңи акылдар этмеги башарян Мукаддес Язгылары огланлыкдан бәри билйәрсиң.


text:
Худайың өңүнде, дирилериң хем өлүлериң үстүнден хөкүм чыкарҗак Месих Исаның өңүнде Онуң гелмегиниң, Патышалыгының хакы үчин саңа үндейәрин:


text:
Худайың сөзүни вагыз эт. Пурсат аматлы болсун, болмасын, тайяр бол. Ынсанлара долы сабыр, таглымат билен кәе, ёла гетир, өвүт-үндев эт.


text:
Чүнки шейле бир замана болар, адамлар сагдын таглымата чыдаман, гулакларына якян сөзлери диңлеҗек болуп, өз хөвеслерине ярашыклы мугаллымлар үйшүрер.


text:
Мундан бейләк, догрулык тәҗи мениң үчин тайяр дурандыр. Адыл казы Реб ол гүнде оны маңа, диңе маңа дәл, эйсем, Онуң гелмегини сөййәнлериң барына-да берер.


text:
Чүнки Дима хәзирки дүнйәни сөййәнлиги үчин, мени ташлап Селаниге гитди. Кирискис Галатя, Титус хем Далматя гитди.


text:
Илкинҗи горанмамда тарапымы тутан болмады, гайтам, хеммелер мени ташлап гитдилер. Мунуң хасабы олардан соралмасын.


text:
Йөне Худайың вагзы мен аркалы долы ыглан болуп, бүтин миллетлер оны эшидер ялы, Реб янымда дуруп, мени гүйчлендирди, шейлеликде, арсланың агзындан гутулдым.


text:
Реб хем мени әхли яманлыкдан гутарып, Гөкдәки Патышалыгында саклар. Эбеди шөхрат Онуңкы болсун! Омын.


text:
Гышдан өң гелҗек болуп гайрат эт. Эвулус, Пуденс, Линус, Клавдия ве бүтин доганлар саңа салам айдяр.


text:
Худайың сайланларының иманына гөрә, Худай ёлуна ярашыклы болан хакыкат билимине гөрә Худайың гулы, Иса Месихиң ресулы болан мен Павлусдан салам!


text:
Халасгәримиз Худайың буйругы боюнча маңа табшырылан вагызда Худай Өз сөзүни аматлы вагтында аян этди.


text:
Ортак иманымыза гөрә, хакыкы оглум Титуса Ата Худай, Халасгәримиз Месих Иса мерхемет хем рехим этсин, парахатлык берсин!


text:
Ыза галан ишлери дүзелтмегиң, саңа буйрушым ялы, хер шәхерде яшулулар беллемегиң үчин, ине, шу себәпден мен сени Гиритде гоюп гайтдым.


text:
Ким мүйнсүз, диңе бир аялың әри болса, иман эден, эдепсизликде айыпланмадык болса, тербиели чагалары бар болса, шоны белле.


text:
Чүнки гөзегчи, Худайың өйүниң векилидиги үчин, мүйнсүз болмалыдыр. Башына гиден, гызма, шераба хөвесҗең, урушган, харам газанҗың ызында ылгап йөрмән,


text:
эйсем, мыхмансөер, ягшылык сөер, сагдын дүшүнҗели, адалатлы, таква ве небсине буйруп билйән киши болмалыдыр.


text:
Хем бейлекилере сагдын таглымат билен өвүт-үндев берип хем-де гаршы чыканлары дымдырар ялы, өвредилиши ялы, ынамлы сөзе япышмалыдыр.


text:
Оларың агзыны багламак герек. Олар хаксыз газанч үчин, өвредилмесиз затлары өвредип, өйлери бүтинлей йыкярлар.


text:
Араларындан бири, оларың өз пыгамберлериниң бири: «Гиритлилер хемише яланчы, яман хайван, ялта хаҗымеликдир» дийипдир.


text:
Бу гүвәлик хакдыр. Шол себәпли ехуды эртекилерине, хакыкатдан азашан адамларың буйрукларына гулак асма,


text:
Чүнки тәмиз йүреклилер үчин бар зат тәмиздир. Йөне йүреги чирклилер, иман гетирмедиклер үчин хич зат тәмиз дәлдир, оларың аң-дүшүнҗелери, ынсаплары-да чиркленендир.


text:
Олар Худайы танаяндыкларыны сөзләп, эдйән ишлери билен Оны инкәр эдйәр. Олар йигренҗи, сөзе гулак асмаз болуп, хич бир оңат ише ярарлы дәлдир.


text:
Гарры адамлара хүшгәр, аграс, сагдын дүшүнҗели, иманда, сөйгүде хем сабырда сагдын болмалыдыкларыны айт.


text:
Шонуң ялы, гарры аяллар хем мыҗабатчы, көп шерап гулы дәл-де, эйсем, яшайышларында сылага мынасып, ягшылыгы өвредйәнлер болсун.


text:
Бизе гаршы боланлар биз хакда айдара хич бир яман геп тапман утанар ялы, таглыматыңда сап, аграс болуп, хич кимиң айыплап билмеҗек сагдын сөзлерини айт.


text:
Гуллара халасгәр Худайымызың таглыматы хер бабатда безәр ялы, хоҗайынларына табын болмагы, җогап гайтарман, огурламан,


text:
Бу мерхемет бизе, худайсызлыгы, дүнъеви хөвеслери рет эдип, мүбәрек умыдымыз болан бейик Худай ве халасгәримиз Месих Исаның шөхрат ичинде гелмегине гарашып,


text:
Месих хемме языкдан гутулып, Өзүне дегишли, ягшылык этмәге ыхласлы халк болмагымыз үчин, бизи тәмизлеҗек болуп, Өзүни бизиң угрумызда пида этди.


text:
Булары айдып, диңлейәнлере долы ыгтыяр билен өвүт-үндев эт хем-де кәе. Хич ким сени әсгермезлик этмесин.


text:
хич кими яманламазлыгы, игенҗең болман, мылайым болуп, әхли адамлара юмшаклык гөркезмеги иманлыларың ядына сал.


text:
Чүнки бир вагтлар биз хем аң-дүшүнҗесиз, сөзе гулак асмаз, ёлундан азашан, дүрли хөвеслере хем-де кейплере бакна, яманлык хем гөрипликде яшап, йигренҗи, бири-бирлерини йигренйән адамлардык.


text:
тәзеден догма ювшы билен халасгәримиз Иса Месихиң саясында үстүмизе болелин дөкен Мукаддес Рухуның тәзелемеги аркалы Ол бизи халас этди.


text:
Бу бир догры сөздүр. Худая иман эденлер ягшы ишлери ерине етирмек үчин алада эдер ялы, мен сениң бу затлары ныгтамагыңы ислейәрин. Булар ынсанлар үчин оңат ве пейдалыдыр.


text:
Бош җеделлерден, несил шеҗерелери ве Мукаддес Канун хакдакы чекишмелерден хем-де давалардан чекил. Чүнки булар пейдасыз, бидерек затлардыр.


text:
Артемасы я-да Тихикусы сениң яныңа ёлламда, Никополисе - мениң яныма гелҗек болуп гайрат эт. Чүнки гышы ол ерде гечирмеги йүрегиме дүвдүм.


text:
Бизиңкилер хем мивесиз өмүр сүрмез ялы, герекли зерурлыклара көмек үчин оңат ишлери ерине етирмеги өвренсинлер.


text:
Мениң янымдакыларың хеммеси саңа салам айдяр. Иманда бизи сөййәнлере салам айт. Худайың мерхемети сизиң барыңыз билен болсун! Омын.


text:
Месих Исаның угрунда бенди болан мен, Павлусдан, Тимотеос догандан, сөйгүли ишдешимиз болан сен Филимуна,


text:
Месихде өзүңизе дегишли бүтин ягшы затлары билер ялы, өзүңдәки иманы бейлекилер билен пайлашмакда тәсирли болмагың үчин дога эдйәрин.


text:
Себәби мен сениң сөйгиң аркалы улы шатлык хем теселли тапдым, чүнки, эй доган, сениң саяңда бүтин мукаддеслериң йүрегине ынҗалык берилди. Павлусың Онесимус барадакы хайышы


text:
мен, гарры Павлус, шу вагт хем Месих Исаның угрунда бендиниң бири хөкмүнде сөйгиниң хатырасына сенден хайыш этмеги эй гөрйәрин.


text:
бир вагтлар саңа пейдасыз, йөне шинди хем саңа, хем маңа пейдасы дегйән оглум Онесимус үчин сенден хайыш эдйәрин.


text:
Хош Хабарың угрунда туссагдакам, сениң ериңе маңа хызмат этмеги үчин, оны өз янымда алып галмак ислейәрдим,


text:
йөне этҗек ягшылыгың меҗбуры ялы дәл-де, мейлетин болар ялы, сенден сорагсыз хич бир зады этмек ислемедим.


text:
Оны инди бир гул дәл-де, гулдан артыкмач сөйгүли доган хөкмүнде ызына аларсың. Ол ылайта-да мениң үчин, хас-да сениң үчин хем беденде, хем-де Ребде бир сөйгүли догандыр.


text:
Мен Павлус, муны өз элим билен язярын, өзүм берерин. Сениң хем өз яшайшың билен маңа борчлудыгыңы айтмагымың гереги ёк.


text:
Шонуң билен бирликде, маңа-да галара ер тайынла. Чүнки догаларыңыз аркалы сизе багышланарын диен умыдым бар.


text:
Худай гадым заманларда пыгамберлер аркалы энчеме гезек дүрли ёллар билен аталарымыз билен геплешипдир.


text:
Ол соңкы вагтларда хем бар задың мирасчысы эдип белләни ве Ол аркалы әлеми ярадан Оглунда бизиң билен геплешди.


text:
Огул Худайың шөхратының ялкымы, Онуң барлыгының кешби болуп, бар зады гудратлы сөзи билен саклап, бизи гүнәлерден тәмизләнден соң, Гөкде Шөхратлының сагында отурды.


text:
Чүнки Худай хей-де перишделериң бирине: «Сен Мениң Оглумсың, Мен бу гүн Сениң Атаң болдум», «Мен Оңа Ата, Ол-да Маңа Огул болар» дийипми?


text:
Ене Худай Өзүниң илкинҗи доглан Оглуны дүнйә иберенде: «Худайың әхли перишделери Оңа сежде этсин» диййәр.


text:
«Сен догрулыгы сөйүп, канунсызлыгы йигрендиң. Мунуң үчин Худай - Сениң Худайың Сени шатлык ягы билен ёлдашларыңдан артык месх этди». 


text:
Олары бир гейим ялы дүйрерсиң, олар үйтгәр. Эмма Сен шол дуршуңа дурарсың, Сениң йылларың түкенмез».


text:
Худай перишделериң бирине хей: «Душманларыңы аякларың астына басганчак эдйәнчәм, Мениң сагымда отур» дийипми?


text:
Перишделериң әхлиси гутулышы мирас алҗаклара хызмат этмек үчин иберилен хызматкәр рухлар дәлми нәме?


text:
Чүнки перишделер аркалы айдылан сөз берк болуп, хер бир җенаят, сөзе гулак асмазлык өз адалатлы алмытыны алан болса,


text:
Онда шейле улы гутулышы гөрмезлиге салсак, биз нәхили гачып билерис? Бу гутулышы озал башда Реб ыглан этди, Ондан эшиденлер болса оны бизе тассыкладылар.


text:
Худай хем муңа аламатлар, мугҗызалар, дүрли гудратлар, Өз ислеги боюнча пайлан Мукаддес Рух сылаглары билен гүвәлик этди.


text:
Йөне бири бир ерде шейле гүвә гечип дийди: «Сен оны ятлар ялы, ынсан нәме? Оңа үнс берер ялы, ынсан оглы нәме?


text:
Оны перишделерден аз-кем пес тутдуң. Шөхрат хем хормат тәҗини Оңа гейдирип, Өз эллериң ишлериниң үстүнде Оны отуртдың.


text:
Бар зады Онуң аякларының астында гойдуң». Худай бар зады Оңа табын этди, Оңа баглы дәл зат гоймады. Йөне велин хемме задың Оңа баглыдыгыны биз энтек гөрмейәрис.


text:
Эмма перишделерден аз-кем пес тутулан Иса Худайың мерхемети билен хер ынсан үчин өлүми дадар ялы, гөрен өлүм гөргүси үчин шөхрат хем хормат тәҗиниң гейдириленини гөрйәрис.


text:
Энчеме огуллары шөхрата етирйәркә, оларың гутулышының Өңбашчысыны гөргүлер аркалы кәмиллиге етирмек хемме задың Өзи үчин ве Өзи аркалы бар болан Худая ярашыклыды.


text:
Чүнки мукаддес эден билен мукаддес эдиленлериң хеммеси бир Атадандыр. Шонуң үчин хем Иса олара доган диймекден утанмаяр. Шейле диййәр:


text:
Чагаларың эт хем гандандыгына гөрә, Өзи хем оларыңкы билен бир адам сыпатына гирди. Ол муны өлүм гүйҗүне эе боланы, ягны иблиси өлүм аркалы ёгалтҗак,


text:
Шонуң үчин Ол халкың гүнәлерини Худая багышлатмак, Худайың гуллугында рехимдар хем садык Баш Руханы болмак үчин, хер тайдан доганларына меңземели болды.


text:
Шонуң үчин, эй, асмандан гелен чакылыга шәрик болан мукаддес доганлар, бизиң ыкрар эден иманымызың Ресулы хем Баш Руханысы Иса середиң.


text:
Муса гелҗекде сөзленҗек сөзлере гүвә гечмек үчин, Худайың бүтин өйүнде бир хызматкәр болуп садык галды.


text:
Эмма Месих Онуң өйүне җогапкәр Огул хөкмүнде садыкдыр. Батырлыгымызы, магтанян умыдымызы соңуна ченли берк сакласак, Онуң өйи биздирис.


text:
Шонуң үчин Мен бу несле гахарланып: олар элмыдам йүреклеринде азашяр, Мениң ёлларымы билмедилер дийдим.


text:
Эй доганлар, хабардар болуң, сизиң бириңизде дири Худайдан дашлашан имансызлыгың эрбет йүреги болаймасын.


text:
Сизиң хич бириңизиң йүрегиңиз гүнәниң алдавчылыгы билен гатамаз ялы, «гүн шу гүндүр» дийилйәркә, хер гүн бири-бириңизи рухландырың.


text:
Онуң сесини эшидип хем питне турзанлар кимлерди? Муса аркалы Мүсүрден чыкарыланларың хеммеси дәлмиди?


text:
Шонуң үчин Онуң дынчлык үлкесине гирме вадасы хениз еринделигине гөрә, сизден бири муңа етмән галаймасын дийип горкуда болалың.


text:
Чүнки Хош Хабар бизе вагыз эдилиши ялы, олара-да вагыз эдилди, йөне эшиден сөзлерини иман билен утгашдырмандыклары үчин, онуң олара пейдасы болмады.


text:
Дүнйәниң ярадылышының башында ишлерини тамамлан Худайың: «Гахарлананымда: олар дынчлык үлкәме гирмезлер дийип ант ичдим» дийши ялы, биз иман гетиренлер бу дынчлыга гирерис.


text:
Чүнки бир ерде единҗи гүн хакда: «Едиленҗи гүн Худай әхли ишини тамамлады ве шол гүн дынч алды» дийипдир.


text:
Шейлеликде, Хош Хабары илки эшиденлер сөзе гулак асмандыклары үчин, ол дынчлыга гирип билмедилер, йөне кәбир гирҗеклер бар.


text:
Шонуң үчин Худай көп вагтдан соң, Давут аркалы айдылышы ялы: «Бу гүн Онуң сесини эшитсеңиз, йүрегиңизи гататмаң» диенде, «бу гүн» диймек билен ене бир гүни беллейәр.


text:
Худай Өз ишлеринден нәхили дынч алан болса, Онуң дынчлыгына гирен хем өз ишлеринден шейле дынч аландыр.


text:
Шейлеликде, хич ким оларың питнесинден гөрелде алып йыкылмаз ялы, ол дынчлыга гирмек үчин гайрат эделиң.


text:
Худайың сөзи дири хем тәсирлидир, хер бир ики йүзли гылычдан кесгирдир. Ол җан хем рухы, богунлары хем йилиги бөлйәнчә батяндыр, йүрегиң дүшүнҗелеридир ниетлерине хөкүм эдйәндир.


text:
Худайдан гизлин хич бир махлук ёкдур, хасап бермели Худайымызың гөзлериниң өңүнде әхли зат ялаңач хем ачыкдыр.


text:
Гөкден гечен улы Баш Руханымыз, Худайың Оглы Исамызың барлыгына гөрә, ыкрар эден иманымызы берк туталың.


text:
Чүнки бизиң эҗизликлеримизе гынанып билмейән дәл, эйсем, хер затда бизиң ялы сыналып, гүнә этмедик бир Баш Руханымыз бардыр.


text:
Рехимдарлыга говшуп, герек вагтында бизе көмек берҗек мерхемети тапар ялы, Худайың мерхемет тагтына ынам билен голайлашалың.


text:
Хер бир баш руханы, гүнәлериң төлегине сылаглар хем гурбанлар хөдүрләр ялы, адамлар арасындан сайланып, Худая дегишли затларда олара векиллик этмек үчин белленйәр.


text:
Адам баш руханы болма хорматыны өз-өзүне берип биленок. Ол Харун ялы, Худай тарапындан чагырылып аляр.


text:
Шонуң ялы, Месих хем баш руханы болмак үчин өз-өзүни шөхратландыранок, Оны «Сен Мениң Оглумсың, Мен бу гүн Сениң Атаң болдум» диен шөхратландырды.


text:
Месих ер йүзүнде болан гүнлеринде Өзүни өлүмден гутармагы башарян Худая улы перят, гөзяшлар билен догалар хем ялбарышлар хөдүрләп, таквалыгы үчин эшидилди.


text:
Өвредиҗи болмалы вагтыңыз гелип етен хем болса, сиз бириниң Худайың сөзүниң илкинҗи эсасларыны гайтадан өзүңизе өвретмегине мәтәч. Сизе агыр дамак дәл-де, сүйт герек.


text:
Агыр дамак кемала геленлере, ягны сайгарма укыплары ягшы билен яманы танамага өвренишдирилип, тербие эдиленлере берилйәндир.


text:
Шонуң үчин Месих барадакы башлангыч тәлими ызда галдырып, өлүм гетирйән ишлерден тоба этмәниң, Худая иманың,


text:
чокундырмалар, эл гоймалар, өлүлериң дирелиши ве эбеди хөкүм барадакы таглыматың дүйбүни яңадандан тутман, кәмиллиге тарап илерләлиң.


text:
ёлдан чыканлары тоба үчин яңадандан тәзелемек мүмкин дәл. Себәби олар Худайың Оглуны өзлери үчин гайтадан хача чүйләп, биабрай эдйәрлер.


text:
Үстүне йыгы-йыгыдан дүшен ягышдан ичйән, өзүни беҗерене пейдалы өсүмликлер битирйән ере Худай берекет индерйәр.


text:
Эй сөйгүли доганлар, биз бейле геплесек-де, сизиң гутулыш бабатда хас оңат затлара эедигиңизе ынанярыс.


text:
Худай сизиң ишиңизи, мукаддеслере хызмат эдип хем-де хызмат этмеги довам этдирмек билен, Өз адына гөркезен сөйгиңизи унудар ялы, адалатсыз дәлдир.


text:
Биз, сиз ялта болман, гайтам, вада эдиленлери иман хем сабыр аркалы мирас аланлардан гөрелде алар ялы,


text:
умыдыңыздан долы аркайын болмак үчин, хер бириңизиң шол гайраты соңуна ченли гөркезмегиңизи ислейәрис.


text:
Худай Ыбрайыма вада беренде, Өзүнден улы болан бириниң адындан ант ичип билмәни үчин, Өз адындан ант ичип:


text:
Адамлар өзүнден улының адындан ант ичйәр. Олар үчин ант айдыланы тассыклап, хемме җеделлери соңлаяр.


text:
Шонуң үчин Худай-да Өз максадының үйтгевсизлигини ваданың мирасчыларына хас анык гөркезҗек болуп, ваданы ант билен тассыклады.


text:
Ол муны өңүмизде гойлан умыда япышҗак болуп гачан бизиң Худайың ялан сөзлемеги мүмкин болмадык ики үйтгевсиз зады аркалы улы теселли тапмагымыз үчин этди.


text:
Бу Мелкиседек Салем патышасы хем-де бейик Худайың руханысыды. Ол патышалары дерби-дагын эдип гелйән Ыбрайымы гаршылап, оңа ак пата берди.


text:
Ыбрайым хем оңа бар задың ондан бирини берди. «Мелкиседек» озал адының манысы боюнча «догрулык патышасыдыр», соң хем «Салем патышасы», ягны парахатлык патышасыдыр.


text:
Онуң атасы, энеси, несил шеҗереси белли дәл. Гүнлериниң не башы, не-де өмрүниң соңы бар. Йөне Худайың Оглуна меңзедилип, мыдамлык руханы болуп галяр.


text:
Леви огулларындан болуп, руханылык везипесини аланларың халкдан, ягны Ыбрайымың тохумындан хем болсалар, өз доганларындан Мукаддес Канун боюнча ондан бирини алмалы диен буйруклары барды.


text:
Эмма Мелкиседек Леви неслинден болмаса-да, вадалары алан Ыбрайымдан ондан бирини алып, оңа ак пата берипдир.


text:
Шейлеликде, кәмиллиге левили руханылык аркалы етилйән болсады - чүнки халк бу руханылык астында Мукаддес Кануна говушды - онда Харун дүзгүни боюнча дәл-де, Мелкиседек дүзгүни боюнча башга бир руханының гелмеги нәмә герекди?


text:
Бейле гүррүңи эдилйән адам башга тайпадан. Бу тайпадан хич ким гурбанлык эдилйән ерде хызмат этмәндир.


text:
Реббимизиң Иуда тайпасындандыгы айдың. Муса бу тайпадан гүррүң эденде, руханылар хакда хич бир зат айтманды.


text:
Мелкиседеге меңзеш башга бир руханының йүзе чыкмагы бу айданымызы өңкүсинден хем айдыңрак гөркезйәр.


text:
Чүнки Канун хич бир зады кәмиллешдирмеди. Мунуң ерине бизи Худая якынладян өңкүден оңат бир умыт берилди.


text:
Шу себәпден Ол Өзи аркалы Худая якынлаянлары бүтинлей гутармагы башаряр. Чүнки олара төвелла этмек үчин хемише дири.


text:
Бизе шейле, мукаддес, языксыз, чирксиз, гүнәкәрлерден араны ачан ве Гөкден ёкары чыкарылан Баш Руханы герекди.


text:
Ол бейлеки руханылар ялы, хер гүн өңүрти өз гүнәлери, соңра-да халкың гүнәлери үчин гурбан хөдүрлемәге меҗбур дәл. Чүнки Ол Өзүни хөдүрлемек билен, муны бир гезекде битирди.


text:
Мукаддес Канун эҗиз адамлары баш руханы эдип беллейәр, канундан соң гелен ант сөзи болса Худайың хемишелик кәмиллешдирилен Оглуны Баш Руханы эдип гойды.


text:
Мукаддес ериң, ягны ынсаның дәл-де, Реббиң гуран хакыкы чадырының хызматыны эдйән бир Баш Руханымыз бар.


text:
Хер бир баш руханы сылаглар хем гурбанлар хөдүрлемек үчин белленйәр. Бу себәпден бизиң Баш Руханымызың хем хөдүрләре бир зады болмалы.


text:
Өзи ер йүзүнде болан болса, Мукаддес Канун боюнча сылаглары хөдүрлейәнлериң барлыгы үчин Ол руханы болмазды.


text:
Булар Муса берлен гөркезмә гөрә, асмана дегишли затларың нусгасы хем көлегесине хызмат эдйәрлер. Чүнки Муса чадыры гураҗак болуп йөркә, Худай оңа: «Әхли зады дагда саңа гөркезилен нусга гөрә этҗек бол» дийипди.


text:
Инди болса Иса хас оңат вадалар үстүнде гуралан хас оңат әхтиң төвеллачысы болшы ялы, шонча-да улы гуллуга эе болды.


text:
Чүнки Худай Өз халкыны мүйнли гөрүп, шейле диййәр: «Ине Ысрайыл халкы билен, Яхуда халкы билен тәзе әхт баглашҗак гүнлерим гелйәр. Реб шейле диййәр.


text:
Бу оларың аталарыны Мүсүр юрдундан чыкарҗак болуп, эллеринден тутан гүнүм олар билен баглан әхтим ялы болмаз. Чүнки олар әхтиме баглы болуп галмадылар, Мен хем олары индемедим, Реб диййәр.


text:
Ол гүнлерден соң, Реб диййәр, Ысрайыл халкы билен баглаҗак әхтим ине, шу: Өз канунларымы оларың аңына берип, булары йүреклерине язарын. Мен оларың Худайы, олар хем Мениң халкым болар.


text:
Инди хич ким өз гоңшусына, хич ким өз доганына: Ребби танаң дийип өвретмез. Чүнки кичисинден улусына ченли, оларың бары Мени танар.


text:
Худай «тәзе әхт» диймек билен, илкинҗиниң көнелендигини гөркезйәр. Вагты гечен, көнелен зат болса ёгалмага голайдыр.


text:
Бир чадыр гурлупды. Мукаддес Җай дийилйән биринҗи бөлүмде шемдан, сачак, Худая хөдүрленип гойлан чөреклер боларды.


text:
Икинҗи тутының аңырсында Иң Мукаддес Җай дийилйән ички бөлүм барды. Алтын бухурдан, бүтинлей гызыл билен гапланан әхт сандыгы бу ердеди.


text:
Сандыгың үстүнде гүнәлериң өтүлйән ерине көлеге салып дуран шөхрат керубилери боларды. Йөне энтек булардан бирин-бирин гүррүң эдип билмейәрис.


text:
Эмма ички бөлүме йылда бир гезек диңе баш руханы гирйәр. Ол хем өзи үчин, халкың наданлыкдан эден языклары үчин хөдүрлән гурбанының ганы болмаса, гирип билмез.


text:
Шейлеликде, Мукаддес Рух чадырың илкинҗи бөлүми барка, мукаддес ере гидйән ёлуң хениз белли дәлдигини гөркезйәр.


text:
Бу-да хәзирки заман үчин бир мысал болуп, хөдүрленен сылаглар хем гурбанларың ыбадат эден адамың выжданыны кәмиллешдирмеги башарманлыгыны гөркезйәр.


text:
Булар диңе ийме, ичме ве дүрли дини ювунмалара дегишли болуп, тәзе дүзгүниң башлангыҗына ченли гойлан беден барадакы дессурлардыр.


text:
Эмма Месих гелҗекки оңат ишлериң баш руханысы болуп гелди. Ол ынсан эли билен ясалмадык, ягны бу ярадылышдан болмадык хас улы, хас кәмил чадырдан гечип,


text:
Мукаддес ере гирип, эркечлериң, гөлелериң ганы билен дәл-де, Өз ганы билен бир гезекде эбеди гутулышы газанды.


text:
Чүнки эркечлер билен өкүзлериң ганы, хапаларың тәмизлиги үчин гөләниң оларың үстүне сепилйән күли олары мукаддес эдйән болса,


text:
онда Өзүни эбеди Рух аркалы Худая мүйнсүз хөдүрлән Месихиң ганы дири Худая ыбадат этмегимиз үчин бизиң ынсабымызы өлүм гетирйән ишлерден нәче артыкмач тәмизләр!


text:
Шу себәпли хем, Месих биринҗи әхт астында эдилен җенаятлары багышлатҗак болуп, гутулыш газандырян гурбан хөкмүнде өлди, чагырыланлар эбеди мирасы алсынлар дийип, тәзе әхтиң төвеллачысы болды.


text:
Чүнки весъетнама диңе бири өленден соң кануныдыр. Весъет эден шинди дирикә, весъетнаманың асла гүйҗи болмаз.


text:
Муса Мукаддес Кануның хер буйругыны бүтин халка билдиренден соң, гып-гызыл йүңи, зуфа отуны, сув билен гөлелериң хем-де эркечлериң ганыны алып, китабың, бүтин халкың үстүне сепип:


text:
Мукаддес Канун боюнча затларың хеммеси диен ялы ган билен тәмизленйәр. Ган дөкүлмән, багышланма болмаз.


text:
Шейлеликде, Гөкде болан затларың нусгаларыны бу гурбанлар билен, йөне Гөкдәки асылларыны булардан говы гурбанлар билен тәмизлемек герекди.


text:
Чүнки Месих аслың нусгасы болуп, ынсан эли билен ясалан мукаддес ере дәл-де, бизиң үчин Худайың өңүнде гөрүнҗек болуп, асыл Гөге гирди.


text:
Ол баш руханының йылың-йылына кесекиниң ганы билен Иң Мукаддес Җая гиришиниң терсине, Өзүни өвран-өвран хөдүрлемек үчин хем Гөге гирмеди.


text:
Бейле болса, Ол дүнйәниң гурлушындан бәри өвран-өвран өлмели боларды. Эмма инди бир гезекде Өзүни гурбан этмек билен, гүнәни арадан айырмак үчин дөвүрлериң ахырында гөрүнди.


text:
шонуң ялы, Месих хем көп адамларың гүнәлерини гөтермек үчин, бир гезек гурбан эдилди. Эмма ол икинҗи гезек гүнәни гөтермек үчин дәл-де, Өзүне гарашянлара гутулыш гетирмек үчин гөрнер.


text:
Мукаддес Канун гелҗекки оңат затларың аслы дәл-де, көлегесидир. Шу себәпли хер йыл үзнүксиз хөдүрленен шол бир гурбанлар билен Худая якынланлары хич хачан кәмиллиге етирип билмез.


text:
Етирип билседи, онда гурбан хөдүрлемек бес эдилмезмиди? Чүнки ыбадат эденлерде бир гезек гүнәден тәмизлененден соң, инди гүнә аңы галмазды.


text:
Шонда Мен дийдим: Канун китабында Мен хакда язылышы ялы, Сениң ислегиңи берҗай этҗек болуп, Эй Худайым, ине, Мен гелдим».


text:
Озал Кануна гөрә хөдүрлененлер хакда «гурбанлары, совгатлары, әхли якылян совгатлары, гүнә үчин хөдүрленйән гурбанлары ислемедиң, халамадың» дийди.


text:
Соңра-да «Эй Худай, Сениң ислегиңи берҗай этҗек болуп, ине, Мен гелдим» дийди. Шейдип, Месих икинҗини беркарар этмек үчин, биринҗини арадан айыряр.


text:
Хер бир руханы болса гүнузын дуруп, гуллук эдип, гүнәлери асла ювуп билмейән шол бир гурбанлары өвран-өвран хөдүрлейәр.


text:
Эмма Месих гүнәлериң дерегине хемишелик үчин диңе бир гурбан хөдүрләнден соң, Худайың сагында отурды.


text:
«Реб: Ол гүнлерден соң олар билен баглаҗак әхтим будур диййәр: Канунларымы оларың йүрегине гоюп, булары аңларына язарын» диййәр.


text:
Шоңа гөрә, эй доганлар, Исаның ганы билен тутудан гечмәге, ягны Өз беденинден бизе ачан тәзе хем дири ёлундан мукаддес ере гирмәге бизде гайрат бардыр.


text:
Шоңа гөрә, йүрегимиз эрбет ынсапдан тәмизленип, беденлеримиз тәмиз сув билен ювлуп, иманың берен ынамы билен чын йүрекден Худая якынлашалың.


text:
Кәбирлериниң эндик эдиши ялы, йыгнанышмагы гойман, гайтам, ол гүнүң голайлаянлыгыны нәче гөрсеңиз, шонча-да бири-биримизи рухландыралың.


text:
Худайың Оглуны басалан, өзүни мукаддес эден әхтиң ганыны мукаддес хасапламадык, мерхемет Рухуны рысва эден адам мундан нәче агыр җеза сезевар болар өйдйәрсиңиз?


text:
Чүнки биз, «Өч Мениңкидир, алмытыны Мен берҗек», ене-де «Реб Өз халкының үстүнден хөкүм чыкарар» Диени танаярыс.


text:
Сиз болса ягтылыга чыканыңыздан соң, гөргүлер билен улы гөреше дөз гелен илки гүнлериңизи яда салың.


text:
Сиз бир тарапдан ач-ачан сүтемлер хем мушакгатлара сезевар эдилдиңиз, бир тарапдан хем шейле ягдайлара учранлара ёлдаш болдуңыз.


text:
Чүнки сиз хем туссаглыкда чекен дертлериме шәрик болдуңыз, хем-де өзүңизиң оңат, дурумлы малыңызың барлыгыны билип, малларыңызың таланмагыны бегенч билен унадыңыз.


text:
Биз әлемиң Худайың буйругы билен ярадыландыгына, шейле хем гөрүнйән затларың гөрүнмейән затлардан дөрәндигине иман аркалы дүшүнйәрис.


text:
Хабылың Худая Кабылыңкыдан говы гурбан хөдүрлемеги иман аркалы болды. Ол иман билен догры адам болуп, Худайың берекелласыны газанды. Чүнки Худай онуң хөдүрлән сылагларыны кабул этди. Шейлеликде, Хабыл өлен хем болса, иман аркалы хәзир-де геплейәр.


text:
Ханок өлүми гөрмез ялы, иман аркалы ёкары алынды, хич ким оны тапып билмеди. Чүнки Худай оны ёкары алыпды. Ёкары алынмазындан озал, онуң Худай тарапындан халанянлыгына гүвә гечилди.


text:
Иман этмезден, Худай тарапындан халанмак мүмкин дәлдир. Худая якынлашан Онуң барлыгына, Өзүни агтарянлары сылаглаҗакдыгына иман этмелидир.


text:
Иман аркалы Нух энтек гөрүлмедик вакалар хакда Худайдан дуйдурыш аланда, Худайдан горкуп, ичерсиниң гутулмагы үчин бир гәми ясады. Шонуң билен дүнйә хөкүм этди, имана даянан догрулыгың мирасдары болды.


text:
Ыбрайым иман аркалы мирас алан юрдуна гитмәге чагырыланда, бу сөзе гулак асып, нирә баряныны билмән ёла дүшди.


text:
Ол иман аркалы бир ят адам хөкмүнде вада эдилен юртда орнашды. Шол вада шәрик мирасдарлар болан Ысхак ве Якуп билен биле чадырларда яшады.


text:
Сара, яшы өтен хем болса, гөврели болмага иман аркалы кувват тапды, чүнки ол вада берен Худайы ынамдар сайды.


text:
Шейдип хем тәк бир адамдан, өзем өли ялы биринден көплүкде Гөкдәки йылдызлар ялы, деңиз кенарындакы чәгелер ялы сансыз-саҗаксыз зүрят өнди.


text:
Бу адамларың бары өлйәнчә имандан дәнмеди. Вада эдиленлере говушман, олары узакдан гөрүп, хош гаршылап, өзлериниң ер йүзүнде ят хем мысапырдыкларыны боюн алдылар.


text:
Эмма олар хас говусыны, ягны асмандакы ватаны арзувлаярдылар. Шонуң үчин Худай Өзүни оларың Худайы дийип атландырмакдан утанмаяр. Чүнки олар үчин бир шәхер тайярлады.


text:
Ыбрайым Худайың өлүлери хем дирелтмеги башарҗагына пикир этди, шоңа гөрә хем аламат шекилинде Ысхагы өлүмден алып галды.


text:
Якуп өлүп барярка Юсубың огулларының икисине-де иман аркалы ак пата берди, хасасының башына сөенип, Худая сежде этди.


text:
Юсуп хем өлүп барярка, Ысрайыл огулларының Мүсүрден чыкҗагыны иман аркалы агзап, өз сүңклери хакда буйрук берди.


text:
Муса догланда, эне-атасы оны иман аркалы үч айлап гизлин сакладылар, олар огланың гөрмегейдигини гөрүп, патышаның перманындан горкмадылар.


text:
Месих угрунда чекен сүтемини Мүсүриң хазыналарындан улы байлык сайды. Чүнки ол өз алҗак сылагына гараярды.


text:
Илкинҗи догланлары өлдүрйән перишдәниң ысрайыллылара эл дегирмезлиги үчин, Муса иман аркалы Песах гурбанының өлдүрилмегини, гапылара ган сепилмегини буюрды.


text:
Ысрайыллылар иман аркалы Гызыл деңизден гурак ерден гечйән ялы гечдилер. Мүсүрлилер хем муңа сынанышып гарк болдулар.


text:
Рахав кемчин ичалылары иманы аркалы достлуклы гаршыланы үчин, иман гетирмедиклер билен биле хеләк болмады.


text:
Башга нәме айдайын? Чүнки Гидеон, Барак, Шимшон, Ефтах, Давут, Самуел ве пыгамберлер хакдакылары айтмага вагтым етерлик дәл.


text:
Олар иман аркалы энчеме патышалыгы еңдилер, адалаты эмеле гетирдилер, вадалара етдилер, арсланларың агзыны багладылар.


text:
Одуң гүйҗүни сөндүрдилер, гылыҗың йитилигинден гачып гутулдылар, эҗизликден гүйч алдылар, сөвешде кувватланып, ят гошунлары дерби-дагын этдилер.


text:
Аяллар дирелен өлүлерини ызына алдылар. Бейлекилер болса хас оңат дирелише етҗек болуп, бошадылмагы кабул этмән гыналдылар.


text:
Биртопарлары хем кемситмелере, гамчыланмалара сезевар болды, бейлекилер хем зынҗырлар билен багланып туссаг эдилди.


text:
Олар дашландылар, бычгыландылар, гыналдылар, гылычдан гечирилип өлдүрилдилер. Гоюн дерисини, гечи хамыны гейип сергезданчылык чекдилер, мәтәчлик, мушакгат, хорлук гөрдүлер.


text:
Дүнйә олара лайык дәлди. Олар чөллерде, дагларда, говакларда, Ериң көвеклеринде авара болуп гездилер.


text:
Ине, бизи гуршап алан шейле улы гүвәлер булудының барлыгына гөрә, хер хили йүки, бизи аңсатлык билен бүрән гүнәлери ташлап, өңүмизде гойлан ярышда сабырлы ылгалың.


text:
Гөзүмизи иманымызың Өңбашчысы, Кәмиллешдириҗиси Иса дикелиң. Ол өңүне гойлан бегенч угрунда утанҗы әсгермән, хачдакы өлүме дөз гелип, Худайың тагтының сагында отурды.


text:
Огуллара: «Оглум, Реббиң тербие бершини әсгермезлик этме, Ол саңа кәйәнде рухдан дүшме!» дийип айдылышы ялы, өзүңизе берлен бу өвүди-де унутдыңыз.


text:
Тербиеленмек угрунда кынчылыклара чыдаярсыңыз. Худай сизи Өз оглы кимин тутяр. Чүнки хайсы огла атасы тербие бермейәр?


text:
Мундан башга-да бизе тербие берен дүнъеви аталарымыз барды, биз олары сыладык. Шейле болса, онда рухлар Атасына көпрәк табын болуп яшамалы дәлми?


text:
Аталарымыз бизи өз оңлайышларына гөрә, аз салымлык тербиеләрдилер, йөне Худай Өз мукаддеслигине шәрик болмагымыз үчин, бизиң хайрымыза тербие берйәр.


text:
Хер хили тербие берилмек өңүрти шатлыклы зат дәл-де, гайгылы зат болуп гөрүнйәндир. Йөне бу соңра шейле етишдириленлер үчин догрулыгың дынчлык мивесини өндүрйәндир.


text:
Хеммелер билен парахатчылыкда яшамак, мукаддес болмак үчин тагалла эдиң. Мукаддес болман, хич ким Ребби гөрүп билмез.


text:
Дыкгат эдиң, хич ким Худайың мерхеметинден махрум галмасын. Бир аҗы көк гөгерип, сизи ынҗалыксыз этмесин, көп адамлар мунуң билен хапаланмасын.


text:
Хич ким зынахорлык этмесин, новбахарлык хакыны бир табак аша сатан Ысув ялы Худая хорматсыз болмасын.


text:
Сиз билйәнсиңиз, ол соңра хем ак патаны мирас алмак иследи, йөне рет эдилди. Ак пата алмак үчин гөзяш дөксе-де, Онуң карарыны үйтгедип билмеди.


text:
чакылык сурнайының овазына, сөз сөзлейән сесе голайлашан дәлсиңиз. Ол сеси эшиденлер өзлерине икиленч сөз айдылмасын дийип ялбардылар.


text:
Сиз болса Сион дагына, дири Худайың шәхери болан асмана дегишли Иерусалиме, шагалаңлы үйшмелеңдәки он мүңлерче перишдә, атлары Гөкде язылан новбахарларың йыгнагына голайлашдыңыз. Хеммәниң казысы Худая, кәмиллиге етен догры адамларың рухларына, тәзе әхтиң төвеллачысы Иса, Хабылыңкыдан оңат геплейән сепилиш ганына голайлашдыңыз.


text:
Булары айдяны рет этмеҗек болуң. Чүнки олар өзлерине ер йүзүнде дуйдурыш берени рет эденлеринде, нәхили гачып гутулып билмедик болса, Гөкден дуйдурыш беренден йүз дөндерсек, бизиң гачып гутулмаҗагымыз хас хем айдыңдыр.


text:
Шол вагтлар Онуң сеси Ери титредипди, йөне Ол инди, «Ене бир гезек диңе бир Ери дәл, Гөги-де титредерин» дийип сөз берди.


text:
«Ене бир гезек» диен сөз титремез затларың галмагы үчин, титрейәнлериң, ягны ярадылан затларың арадан айрылҗагыны аңладяр.


text:
Шейлелик билен, ыранмаз патышалыга говшанлыгымыз үчин шүкүр эделиң. Шейдип, Худайың халаҗак ёлы билен, таквалык хем горкы билен Оңа гуллук эделиң.


text:
Мыхмансөерлиги унутмаң. Чүнки мыхмансөерлик билен, перишдедигини билмән, кәбир адамлар перишделери мыхман алдылар.


text:
Туссагдакылары, өзүңиз хем олар билен биле туссагда ялы яда салың. Хорлук чекйәнлери, өзүңиз хорланян ялы яда салың.


text:
Хеммелер ника хормат гойсун, дүшек гүнә билен хапаланмасын. Чүнки Худай ахлаксызлары, зынахорлыгы хөкүм эдер.


text:
Яшайшыңыз пул сөйгүсинден узак болсун. Бар затларыңыза канагат эдиң. Чүнки Худай: «Сени хергиз терк этмерин, Сени хергиз ташламарын» диендир.


text:
Шоңа гөрә хем биз батырлык билен шейле диййәрис: «Реб мениң көмекчимдир, мен горкмарын. Бендеси маңа нәме эдип билҗек?»


text:
Худайың сөзүни өзүңизе айдан ёлбашчыларыңызы ятлаң. Оларың яшайшының хасылына середип, иманларындан гөрелде алың.


text:
Сайры, өзге таглыматлара өзүңизи сүйретмәң. Чүнки йүрегиң нахарлар билен дәл-де, Худайың мерхемети билен беркидилмеги оңатдыр. Нахара даянанлар хич бир хайыр гөрен дәлдир.


text:
Бизиң бир гурбанлык эдилйән еримиз бардыр, йөне ыбадат чадырына хызмат эдйәнлериң ондан иймәге хакы ёкдур.


text:
Баш руханы хайванларың ганыны гүнә үчин хөдүрленен гурбан хөкмүнде Иң Мукаддес Җая гетирйәр, йөне оларың маслыгы дүшелгеден дашарда якыляр.


text:
Шу себәпли Иса аркалы Худая элмыдам өвги гурбанларыны, Онуң адыны ыкрар эдйән додакларың мивесини хөдүрләлиң.


text:
Ягшылык этмеги, барыңызы бейлекилер билен пайлашмагы унутмаң. Чүнки Худай шу хили гурбанлары халаяндыр.


text:
Ёлбашчыларыңызың сөзүне гулак асың, олара җаныңыз хакда хасабат берҗеклер хөкмүнде табын болуң. Чүнки олар гөзегчилик эдйәндир. Олар бу везипелерини ахы-нала билен дәл-де, - мунуң сизе хайры болмаз - эйсем, шатлык билен ерине етирер ялы, олара табын болуң.


text:
Гоюнларың улы Чопаны болан Реббимиз Исаны эбеди әхтиң ганы билен өлүмден дирелден парахатлык Худайы,


text:
Өз халаныны Иса Месих аркалы сизде амала ашырып, Өз ислегини ерине етирмегиңиз үчин, сизи әхли оңат ишде кәмиллешдирсин. Месихе эбедилик шөхрат болсун!


text:
Доганымыз Тимотеосың бошадыланындан хабарыңыз болсун. Гелен бадына, мен онуң билен биле сизи гөрмәге барарын.


text:
Худайың хем-де Реб Иса Месихиң гулы болан мениң тарапымдан, ягны Якубың тарапындан дагынык он ики тайпа догайы салам болсун.


text:
Сизиң бириңизе акылдарлык етмезлик эдйән болса, ол хеммелере җомартлык билен кәемән берйән Худайдан дилесин, оңа берлер.


text:
Ол иман билен дилесин, хич хили шүбхе этмесин, себәби шүбхе эдйән адам ел билен чайкалып, эйләк-бейләк ковлуп йөрен деңиз толкуны ялыдыр.


text:
Себәби Гүн җөвза билен догуп, оты гурадар, онуң гүли дөкүлип, гөрки гачар. Дөвлетли-де шейдип өз угруна солуп гечер.


text:
Сынага чыдаян адам багтлыдыр, себәби ол сынагдан геченден соң, Реббиң Өзүни сөенлере вада эден яшайыш тәҗини алар.


text:
Сыналанда хич ким: «Мен Худай тарапын сыналярын» диймесин, чүнки Худай эрбетлик билен сыналян дәлдир. Онуң өзи хем хич кими сынаян дәлдир.


text:
Әхли оңат, кәмил совгат ёкардан, нурлар Атасындан инйәндир. Онда не үйтгеме, не-де чалшык көлегеси бардыр.


text:
Онуң махлукларының илкинҗи мивеси болмагымыз үчин, Ол бизи Өз ислегине гөрә, хакыкат сөзи билен яратды.


text:
Эй, сөйгүли доганларым, шоңа гөрә, хер адам эшитмекде чалт, геплемекде асса, гахарланмакда асса болсун.


text:
Шоңа гөрә хем хер хили хапалыгы, хер хили яманлыгың галындысыны ташлап, өзүңизде экилен, җаныңызы гутармаклыгы башарян сөзи юмшаклык билен кабул эдиң.


text:
Эмма ким кәмил кануна, азатлык канунына якындан серетсе, хушсуз диңлейҗи болман, ише амал эдиҗи болуп, онда дурса, ол өз эденлеринде багтлы болар.


text:
Ата Худайың янында сап, тегмилтсиз диндарлык будур: етимлери, дул хатынлары мушакгатларында идемек, өзүңи дүнйәден чирксиз сакламак.


text:
Себәби үйшен ериңизе бир адам алтын йүзүк, непис эшик билен гелсе, бир гарып хем кирли эшик билен гелсе,


text:
сиз непис эшик гейнен адама середип: «Сен бу ерде рахат отур», гарыба болса: «Сен ол ерде дур» я-да: «Бу ерде аяк астымда отур» дийсеңиз,


text:
Эй, сөйгүли доганларым, гулак асың, Худай дүнйә гарыпларыны имана бай болмаклыга, Өзүни сөенлере вада эден Патышалыгының мирасдарлыгына сайламадымы?


text:
Эмма сиз гарыплары әсгермезлик этдиңиз. Байлар сизе сүтем этмейәрми? Сизи диванлар өңүне сүйремейәрми?


text:
Чүнки «Зына этме» диен «Адам өлдүрме» хем диендир. Инди сен зына этмән, йөне адам өлдүрсең, онда кануна гаршы җенаятчы боларсың.


text:
Эй доганлар, бириниң амаллары ёкка, иманым бар диймегиниң нәме пейдасы бар? Оны ол иман саклап билерми?


text:
сизиң бириңиз олара: «Асуда гидиң-де, йылының, доюң» дийсе, йөне бедене герекли затлары бермесеңиз, нәме пейдасы бар?


text:
Бири диер: «Сениң иманың бар, мениң амалларым бар. Сен иманыңы амалсыз маңа гөркез, мен-де саңа иманымы амалларым билен гөркезейин».


text:
Шейлелик билен, «Ыбрайым Худая иман гетирди, бу оңа догрулык сайылды» диен Язгы-да ерине етип, оңа Худайың досты дийилди.


text:
Себәби хеммәмиз көп бүдрейәрис. Ким гепинде бүдремесе, кәмил адам болуп, бүтин бедени-де җылавламагы башарар.


text:
Ине, шейле улы хем гүйчли еллер билен ковулян гәмилер-де, бир иңңән кичи руль билен гәмичиниң ислән угруна өврүлйәр.


text:
Дил хем бир кичиҗик агза болуп, улы затлар билен өвүнйәндир. Кичиҗик учгун нәхили улы җеңңели туташдырып гойберйәр!


text:
Дил отдур, азгынчылык дүнйәсидир. Дил агзаларымызың арасында тутуш бедени кирледйәндир, довзахдан ловурдап, тебигатың гидишини ловурдадяндыр.


text:
Чүнки хер бир тебигат, хем хайванларыңкы, хем гушларыңкы, хем сүйрениҗилериңки, хем деңиз хайванларыныңкы адамзат тебигаты аркалы элдеки эдилендир ве эдилйәндир.


text:
Диле болса адамларың хич бири эрк эдип билйән дәлдир. Ол дурнуксыз эрбетликдир, өлдүриҗи авудан долудыр.


text:
Биз онуң билен Ата Худая алкыш окаярыс, онуң билен Худай кешбине гөрә ярадылан адамлара-да гаргаярыс.


text:
Эй доганлар, инҗир агаҗы зейтун я бир үзүм шахасы инҗир берип билерми? Бир чешме хем шор, хем сүйҗи сув берип билмез.


text:
Сизиң араңызда акылдар, дүшүнҗели ким? Ол өз амалларыны оңат яшама билен акылдарлыкдан гелен юмшаклыкда гөркезсин.


text:
Эгер-де йүрегиңизде аҗы ичигаралык, игенҗеңлик бар болса, онда магтанмаң, хакыката гаршы ялан сөзлемәң.


text:
Эмма Гөкден инен акылдарлык илки билен, сап, ондан соң-да парахатлык сөйүҗи, мылайым, диенэдиҗи, рехимден, оңат мивелерден долы, йүз гөрмезек ве икийүзлүликден халасдыр.


text:
Сиз ислейәрсиңиз, йөне газанмаярсыңыз; өлдүрйәрсиңиз, ичигаралык эдйәрсиңиз, йөне хич бир зада етип билмейәрсиңиз; давалашярсыңыз, урушярсыңыз; газанмаярсыңыз, чүнки дилемейәрсиңиз.


text:
Эй зынахорлар, дүнйә достлугының Худая душманчылыкдыгыны билмейәрсиңизми? Дүнйәниң досты болмак ислейән адам өзүни Худая душман эдйәндир.


text:
Я-да: «Бизде месген тутан Рух габанҗаңлык билен күйсейәндир» диен Язгы йөне ерден айдяндыр өйдйәрсиңизми?


text:
Ол иңңән улы мерхемет берйәндир. Шонуң үчин хем: «Худай текепбирлере гаршы дуряндыр, кичигөвүнлилере болса мерхемет эдйәндир» диййәр.


text:
Худая якынлашың, Ол хем сизе якынлашар. Эй гүнәкәрлер, элиңизи арассалаң, эй икигөвүнлилер, йүрегиңизи саплаң.


text:
Эй доганлар, бири-бириңизи яманламаң. Ким доганыны яманлаян я доганына хөкүм эдйән болса, ол кануны яманлаяндыр, Мукаддес Кануна хөкүм эдйәндир. Сен кануна хөкүм этсең, онда кануны берҗай эдйән дәл, оңа хөкүм эдйәнсиң.


text:
Канун чыкарыҗы, хөкүм эдиҗи бирдир, Ол гутармагы хем хеләк этмеги башаряндыр. Башга адамлара хөкүм эдер ялы, сен ким?


text:
Ханы инди: «Бу гүн я эртир пылан шәхере гитҗек, бир йылы ол ерде гечирҗек, алыш-бериш этҗек, пул газанҗак» диййәнлер.


text:
Эй, эртирки гүнүң нәме гетирҗегини билмейәнлер, яшайшыңыз нәме? Ол бир аз вагт гөрнүп, ондан соң йитирим болян бугдур.


text:
Алтыныңыз, күмшүңиз посландыр, оларың посы сизе гаршы гүвә гечип, этиңизи от кимин иер. Сиз ахыркы гүнлерде хазына йыгнадыңыз.


text:
Ине, экинлериңизи оран ишчилере бермән саклан хакыңыз гыгыряр, оракчыларың перятлары Хөкмүрован Реббиң гулагына етди.


text:
Эй доганлар, Реб гелйәнчә, сабырлы болуң. Ине, дайхан ирки ве соңкы ягшы алянча, ериң гымматлы хасылы үчин сабырлы гарашяр.


text:
Эй доганлар, өзүңиз хөкүм эдилмез ялы, бири-бириңизден шикаят этмәң. Ине, хөкүм эдиҗи гапының агзында дур.


text:
Биз чыдамлылык гөркезенлере багтлы диййәрис. Сиз Эйюбың чыдамлылыгыны эшитдиңиз, Реббиң ишиниң соңуны-да гөрдүңиз, чүнки Реб көп шепагатлы хем рехимдардыр.


text:
Эй доганлар, хер затдан өң, хөкүм астына дүшмез ялы, Гөкден, Ерден я башга затдан касам ичмәң; диңе «хаваңыз» хава, «ёгуңыз» ёк болсун.


text:
Араңызда бири сыркавмы? Ол йыгнагың ёлбашчыларыны янына чагырсын, олар хем Реббиң адындан оңа яг чалып, онуң үчин дога этсин.


text:
Шыпа тапар ялы, гүнәлериңизи бири-бириңизиң яныңызда боюн алып, бири-бириңиз үчин дога эдиң. Догры адамың ыхласлы догасы гаты гүйчлүдир.


text:
Ыляс бизиңки ялы дуйгулары болан бир адамды. Ол ягыш ягмасын дийип, чындан дога этди. Шейлеликде, үч йыл алты айлап ер йүзүне ягыш ягмады.


text:
онда ол муны билсин: бир гүнәкәри ялңыш ёлундан өврен бир җаны өлүмден гутарып, көп гүнәлериң үстүни басырар.


text:
Ата Худайың өңден билшине гөрә, Рухуң мукаддес этмеги билен Оңа гулак асың ве Иса Месихиң ганының сепилмеги үчин сайланан гарыплара салам! Сизе мерхемет, парахатлык эчилсин!


text:
Реббимиз Иса Месихиң Атасы Худая өвгүлер! Ол Өз улы рехимдарлыгы билен Иса Месихиң өлүлерден дирелмеги аркалы дири умыда говушмак үчин,


text:
сизе Гөкде сакланан чүйремез, тегмилтсиз, солмаз мирасы алмак үчин, бизиң гайтадан догулмагымызы үпҗүн этди.


text:
Сиз ахыркы вагтда аян болмага тайяр дуран гутулыш үчин, Худайың гүйҗи билен иман аркалы горалярсыңыз.


text:
Чүнки от билен сыналян хем болса, паны алтындан гымматлы болан иманыңызың сыналмагы Иса Месих гөрненде өвгә, шөхрата хем хормата өврүлер.


text:
иманыңызың нетиҗесинде җанларыңызың гутулышына етип, айдып болмаз, шөхратлы бегенч билен шатланярсыңыз.


text:
Олар өзлериндәки Месихиң Рухы Месихиң гөргүлерине ве ондан соңкы шөхратлара өңүнден гүвәлик беренде, хайсы я-да нәхили вагты гөркезйәнини барладылар.


text:
Ине шонда, Гөкден иберилен Мукаддес Рух аркалы Хош Хабары вагыз эдйәнлер тарапындан хәзир сизе ыглан эдилйән затлар билен өзлерине дәл-де, сизе хызмат эдйәндиклери олара әшгәр болды. Бу затлара перишделериң назар саласы гелйәр.


text:
Мунуң үчин пикириңизиң билини гушап, хүшгәр болуп, Иса Месихиң гөрүнмеги билен өзүңизе гетирилҗек мерхемете баш-битин умыт баглаң.


text:
Йүз гөрмән, хер кимиң үстүнден өз этмишине гөрә хөкүм чыкаряны «Ата» дийип чагырян болсаңыз, бу дүнйәдәки мысапырлык чагыңызы горкы билен гечириң.


text:
Сиз Оны өлүмден дирелдип, Оңа шөхрат берен Худая Ол аркалы иман эдйәрсиңиз, шейле, иман хем умыдыңыз Худая баглыдыр.


text:
Рух аркалы хакыката боюн болмак билен, җанларыңызы хилесиз доган сөйгүси үчин тәмизләниңизден соң, бирек-биреги йүрекден ыхлас билен сөйүң.


text:
Себәби, сиз паны тохумдан дәл-де, Худайың дири, мүдими галян сөзи аркалы паны болмадыкдан гайтадан доглансыңыз.


text:
сиз-де Иса Месих аркалы Худайың халаян рухы гурбанларыны хөдүрлемек үчин, дири дашлар кимин рухы өй, мукаддес руханылык хөкмүнде бина эдилйәрсиңиз.


text:
Чүнки Мукаддес Язгыда: «Ине, Сионда сайлантгы, гымматлы бурч дашыны гойярын, Оңа иман эден асла утандырылмаз» дийилйәр.


text:
Бу гыммат зат сиз - иман эденлер үчиндир, йөне иман этмедиклер үчин «Уссаларың ташлан дашы бурч дашы»,


text:
«Бүдреме дашы, тайма гаясы болды». Олар сөзе боюн болман бүдрейәрлер; олар мунуң үчин хем ниетленендир.


text:
Эмма сиз өзүңизи түмлүкден аҗайып нуруна чагыран Худайың шөхратлы ишлерини ыглан этмәге сайланан несил, Патышаның руханылары, мукаддес миллет, Худая дегишли халксыңыз.


text:
Сиз бир вагтлар халк дәлдиңиз, йөне шинди Худайың халкысыңыз; рехиме говушмандыңыз, йөне шинди говушдыңыз.


text:
Эй сөйгүлилер, сизден хайыш эдйәрин, җана гаршы сөвеш эдйән гүнәли хөвеслерден гарыплар, мысапырлар хөкмүнде гача дуруң.


text:
Бет иш эдйәнлер хөкмүнде сизи яманлан затларында оңат ишлериңизи гөрүп, Реббиң бизе гелен гүни Худайы шөхратландырмалары үчин миллетлер арасында оңат эдим-гылымлы болуң.


text:
я онуң бет иш эдйәнлери җезаландырмага, ягшылык эдйәнлери өвмәге иберен хәкимлери болсун, Реббиң хатырасына, бүтин адамзат дүзгүнине табын болуң.


text:
Эй хызматчылар! Диңе бир ягшы ве мылайым баярларыңыза дәл, эйсем, хырсызлара-да бүтин горкы билен боюн болуң.


text:
Чүнки ким нәхак гөрги гөрүп, Худайың өңүндәки выжданындан өтри азаплара дөз гелйән болса, бу согапдыр.


text:
Чүнки гүнә эдип-де, енҗилениңиз-де чыдаян болсаңыз, бу сизе нәхили абрай болар? Эмма ягшылык эдип, гөрги гөрүп, чыдам этсеңиз, бу Худайың янында согапдыр.


text:
Чүнки сиз шейле болмага чагырылдыңыз, себәби Месих хем Өз ызыны алып гөтермегиңиз үчин гөрги гөрүп, сизе бир нусга галдырды.


text:
Гүнәлере өлүп, догрулыкда яшамагымыз үчин, Ол бизиң гүнәлеримизи Өз беденинде хача әкитди. Сиз Онуң яралары аркалы шыпа тапдыңыз.


text:
Сиз гоюнлар кимин азашыпдыңыз, йөне шинди җанларыңызың Чопанына хем Гөзегчисине тарап ыза өврүлдиңиз.


text:
Эй хатынлар, сиз-де шонуң ялы өз әриңизе табын болуң. Шейдип, эгер кәбирлери Худайың сөзүне боюн болмаян болса,


text:
сизиң горкы ичиндәки пәк эдим-гылымыңызы гөрүп, өз хатынының яшайшы аркалы гүррүңсиз Месихе газанылсын.


text:
Чүнки бир вагтлар Худая умыт баглан мукаддес хатынлар-да, өз әрлерине табын болуп, өзлерини шейле безейәрдилер.


text:
Мысал үчин, Сара Ыбрайыма: «Баяр» дийип боюн болды. Сиз хем хич бир ховпдан горкман, ягшылык этсеңиз, онуң перзентлери боларсыңыз.


text:
Эй әрлер, аялларыңызың өзүңизден эҗиздигини билиң, олары сылаң. Олар хем сиз ялы Худайдан яшайыш сылагыны алярлар. Догаларыңызың бөкделмезлиги үчин шейле эдиң.


text:
Яманлыга яманлык, сөгүнҗе сөгүнч билен гайтаргы бермән, терсине, хайырдога эдиң; чүнки сиз берекетиң мирасчысы болмак үчин муңа чагырылансыңыз.


text:
Чүнки: «Кимиң яшайшы сөйүп, ягшы гүнлер гөреси гелйән болса, дилини яманлыкдан, додакларыны хилели гепден сакласын.


text:
Чүнки Реббиң гөзлери догрулара тарап, гулагы оларың ялбарышларына герлендир. Реббиң йүзи яман иш эдйәнлере гаршыдыр».


text:
Йөне йүрегиңизде Реб Худайы мукаддес эдиң. Ичиңиздәки умыт хакында өзүңизден хасабат соран хер кесе, хер вагт җогап бермәге тайяр болуң.


text:
Муны юмшаклык, сайхаллылык билен эдиң. Месихдәки ягшы яшайшыңызы яманлаянлар эрбет иш эдйәнлер хөкмүнде сизе гаршы гепләнлеринде утандырылар ялы, ынсабыңыз пәк болсун.


text:
Себәби Худайың ислеги шейле болса, онда ягшылык эдип гөрги гөрмек яманлык эдип гөрги гөрмекден говудыр.


text:
Чүнки бизи Худайың янына элтмек үчин, тен боюнча өлдүрилип, рух боюнча дирелмек билен, догры болан Месих-де догры дәллер угрунда гүнәлер үчин бир гезек өлди.


text:
Олар бир вагтлар, Нухуң гүнлеринде гәми ясалып йөркә, Худайың сабырлы гарашян вагты питнечи болупдылар. Ол гәмиде болса аз, ягны секиз адам сув билен гутулды.


text:
Бу ваканың нусгасына гөрә, бедениң кириниң ювулмасы дәл, эйсем, Худайың хузурына пәк ынсап талабы болан чокунмаклык хем инди сизи Иса Месихиң дирелмеги аркалы гутаряр.


text:
Месихиң бизиң хатырамыза тенде гөрги гөрши ялы, сиз хем шол пикир билен ярагланың, чүнки ким тенде гөрги гөрйән болса,


text:
ол тенде галан вагтыны адам хөвесине гөрә дәл-де, Худай ислегине гөрә яшамак үчин гүнәден эл чекендир.


text:
Чүнки ахлаксызлыкда, эрбет хөвеслерде, серхошлукда, айшы-эшретде, ичги мейлислеринде ве йигренҗи бутпаразлыкда гезип, гечен вагтда миллетлериң халаян затларыны ерине етирениңиз сизе етерликдир.


text:
Олар өзлери билен бирликде шол ченденаша ахлаксызлыгың ызында дәлдигиңизи гең гөрүп, сизе сөгйәрлер.


text:
Чүнки тенде ынсанлара гөрә үстлеринден хөкүм чыкарылмагы, йөне рухда Худая гөрә яшамаклары үчин, Хош Хабар өлүлере-де ыглан эдилди.


text:
Худайың дүрли мерхеметлериниң оңат доландырыҗысы кимин хер кес өз алан сылагына гөрә бири-бирине хызмат этсин.


text:
Бири геплесе, Худайың сөзлерини айдып геплесин; бири хызмат этсе, Худайың берен гүйч-кувватына гөрә хызмат этсин. Шейдип, Иса Месих аркалы Худай хемме затда шөхратлансын. Шөхрат ве гудрат эбедилик Онуңкыдыр. Омын.


text:
Эй, сөйгүли доганлар, сизи сынамак үчин араңызда йүзе чыкян от азарыны, гең зада саташан ялы, гең гөрмән,


text:
эйсем, Месихиң шөхраты гөрненде, улы бегенч билен шатланар ялы, Онуң гөргүлерине шәрикдеш болан дереҗеде шатланың.


text:
Месихиң ады себәпли масгараланян болсаңыз, багтыярсыңыз, чүнки Худайың шөхратлы Рухы сизиң үстүңизде боляндыр. Олар Оңа дил етирйәр, сиз болса Оны шөхратландырярсыңыз.


text:
Чүнки хөкүмиң Худайың ичерсинден башланмалы вагты гелип етди. Хөкүм өңүрти бизден башланса, онда Худайың Хош Хабарына боюн болмаянларың соңы нәме болар?


text:
Мунуң үчин Худайың ислеги билен гөрги гөрйәнлер хем ягшылык эдип, җанларыны догручыл Ярадана табшырмалыдыр.


text:
Өзлери ялы яшулы, Месихиң гөргүлериниң гүвәси, гөрүнҗек шөхратың шәриги болан мен араңыздакы яшулулардан шулары хайыш эдйәрин:


text:
араңыздакы Худайың сүрүсине меҗбурлык билен дәл-де, мейлетинлик билен гөзегчилик эдиң. Олары биабрайчылыклы газанч үчин дәл-де, ислег билен,


text:
өзлерине табшырыланлара агалык эдйәнлер ялы дәл-де, сүрә гөрелде болуп, Худайың ислейән ёлунда отладың.


text:
Сиз яшлар хем, шонуң ялы, яшулулара табын болуң. Барыңыз бири-бириңизе гаршы кичигөвүнлилиги гейниң, чүнки Худай текепбирлере гаршы гидйәндир, кичигөвүнлилере болса мерхемет эдйәндир.


text:
Дүнйәдәки доганларыңыза-да шейле гөргүлериң саташяныны билйәниңиз үчин, оңа гаршы иманда берк дуруң.


text:
Месихде Өз эбеди шөхратына чагыран бүтин мерхеметлер Худайы аз вагтлайын гөрги гөрениңизден соң, сизи кәмиллешдирер, беркидер, гүйчлендирер ве гурар.


text:
Мениң пикиримче садык доган болан Силванусың үсти билен сизе аз яздым, сизи үндәп, сизиң ичинде дураныңызың Худайың хакыкы мерхеметидигине гүвә гечдим.


text:
Иса Месихиң гулы, ресулы Симун Петрусдан Худайымызың, халасгәр Иса Месихиң догрулыгы аркалы бизиңки билен бахадаш имана говшанлара салам!


text:
Онуң Худайлык гүйҗи өзүмизи шөхрат хем артыклык билен чагыран Худайы танамагымыз аркалы яшайша, таквалыга дегишли әхли зады бизе багыш этди.


text:
Шулар аркалы бизе җуда гымматлы, улы вадалар берди. Шейле, сизиң яман хөвеслер себәпли дүнйәде болан бозуклыкдан гачып, шулар аркалы Худайлык тебигата шәрик болмагыңыз гөз өңүнде тутуляр.


text:
Кимде бу затлар ёк болса, ол көрдүр, узагы гөрйән дәлдир, өңки гүнәлеринден тәмизленендигини унудандыр.


text:
Шонуң үчин, эй доганлар, чагырылмагыңызы, сайланмагыңызы беркитмек үчин, көпрәк гайрат эдиң. Шейле этсеңиз, асла бүдремерсиңиз.


text:
Шонуң үчин бу затлары билип, өзүңиздәки хакыката нәхили беркидилен хем болсаңыз, мен булары сизе ятладып дурмагы асла бес этмерин.


text:
Чүнки сизе Реббимиз Иса Месихиң гүйҗүни, геленини айданымызда, ясама эртекилере эермедик, биз Онуң улы шөхратыны өз гөзүмиз билен гөрдүк.


text:
Чүнки, иң шөхратлы Худайдан Оңа: «Мениң Сөйгүли Оглум Будур, Ондан разыдырын» диен сес геленде, Ол Ата Худайдан хормат, шөхрат алды.


text:
Шейле, пыгамберлик сөзи бизиң үчин хас беркеди. Гүн агарып, даң йылдызы йүрегиңизде догянча, гараңкы ерде нур сачян чыра ялы бу сөзе үнс берсеңиз, ягшы эдерсиңиз.


text:
Озалы билен, Мукаддес Язгының пыгамберлик сөзлериниң хич бириниң өз-өзүңден маны чыкарма дәлдигини билмелисиңиз.


text:
Чүнки велилик хич хачан адам ислеги билен диле гелен дәлдир. Худайың мукаддес адамлары Мукаддес Рух тарапындан херекете гелип гепләндирлер.


text:
Халк арасында ялан пыгамберлериң болшы ялы, сизиң араңызда-да ялан мугаллымлар болар. Олар хеләклейҗи, бозук таглыматлар гиризмек билен, өзлерини сатын алан Баяры-да инкәр эдип, өз башларына тиз бела гетирерлер.


text:
Ачгөзлүликден яңа ялан сөзлер билен сизи эзерлер. Олар үчин озалдан бар болан хөкүм гиҗикмез, оларың хеләкчилиги иркилмез.


text:
Чүнки Худай гүнә эден перишделере рехим этмән, хөкүм үчин саклансынлар дийип, олары довзаха ташлап, түмлүк зынҗырларына табшыран болса,


text:
гадым дүнйә рехим этмән, худайсызлар дүнйәсиниң башына тупан турзанда, догрулык вагызчысы Нухы бейлеки еди адам билен саклан болса,


text:
Содом ве Гоморра шәхерлерини күл эдип, үстлеринден вейранчылык хөкүмини чыкармак билен, олары худайсыз яшаҗаклара нусга эден болса,


text:
(оларың арасында яшан бу догры адам оларың нәхак ишлерини гөрмек, эшитмек билен, өз догры җанына гүнсайын җебир эдерди),


text:
худайхонлары сынагдан нәхили халас этмелидигини, догры дәллери, айратын-да, тен ислеглерине ковалашып, хәкимиети әсгермейәнлери хөкүм гүнүне ченли җеза астында нәхили сакламалыдыгыны Реб билйәр. Булар - батырсыраянлар, текепбирлер Гөкдәки гүйчлере дил етирмекден горкмаярлар.


text:
Перишделер гүйч ве гудратда улы хем болсалар, булары гараламак үчин Реббиң хузурына хөкүм гетирмейәр.


text:
Булар болса тутулмак, хеләк эдилмек үчин доглан пәхимсиз ябаны хайванлар ялы, билмейән затларына дил етирип, өз хеләкчиликлеринде хеләк боларлар.


text:
Эден яманлыкларының алмытыны аларлар. Тегмилт ве биабрай болан булар гүндиз айшы-эшрет сүрмеги шатлык сайяндыр, сизиң билен ийип-ичйән вагтлары өз хилелери билен кейп чекйәндир.


text:
Оларың зынадан долы, гүнәден гайтмаз гөзлери болуп, дурнуксыз җанлары дузаклаяндырлар; йүреклери ачгөзлүлиге өвренишен гаргыш сиңен перзентлердир.


text:
Олар Беор оглы Баламың ызына эермек билен, догры ёлы терк эдип, азашдылар. Балам хем адалатсызлык хакыны сөерди.


text:
Йөне ол өз тагсырлары үчин кәйинч гөрди, бир дилсиз-агызсыз эшек адам сесинде гүрләп, пыгамбериң дәлилигини бөкдеди.


text:
Чүнки хатада гезйәнлерден зордан гачанлары гопбамсы, бош сөзлер айдып, ахлаксызлыклар билен беден хөвеслеринде дузаклаярлар.


text:
Олара азатлыгы вада эдйәрлер, өзлери болса бозуклыгың гулларыдыр. Себәби адам биринден еңилсе, оңа гул кимин табындыр.


text:
Чүнки олар Реб хем халасгәр Иса Месихи танамак аркалы дүнйәниң писликлеринден гачансоңлар, ене-де булара гарышып, еңлен болсалар, онда оларың соңкы ягдайы өңкүден эрбетдир.


text:
Чүнки олар үчин догрулык ёлуны билмезлик, оны билип-де, өзлерине табшырылан мукаддес буйрукдан йүз дөндермекден говы боларды.


text:
Оларың башына бу хакыкы накылда айдыланлар гелди: «Ит өз гусугына гайдып гелди, ювнан доңуз батгада тогаланмага».


text:
Буларың икисинде-де мукаддес пыгамберлериң өңден айдан сөзлерини, Реб хем Халасгәриң ресулларыңыз аркалы сизе берен буйругыны ядыңыза салмак үчин, сап пикирлериңизи ятлатма аркалы оярярын.


text:
«Реббиң гелмегиниң вадасы ханы? Аталар өленден бәри хемме зат ярадылышың башлангыҗында болшы ялы дур» диер.


text:
Чүнки олар Гөгүң Худайың сөзи аркалы гадымдан бәри бардыгындан, ериң сув аркалы сувдан дөрәнинден бихабарсыран болдулар.


text:
Йөне велин, хәзирки Гөк, Ер Онуң сөзи билен от үчин горалып, хөкүм гүнүне, худайсыз адамларың хеләк болҗак гүнүне ченли сакланяр.


text:
Кәбирлериниң гиҗикме хасап эдиши ялы, Реб Өз вадасыны ерине етирмеги гиҗикдирйән дәлдир. Ол бизиң үчин сабыр эдйәндир, чүнки Ол хич ким хеләк болман, хеммелериң тоба гелмегини ислейәр.


text:
Эмма Реббиң гүни бир огры кимин гелер. Шонда Гөк улы гүпүрди билен гечер, элементлер янып даргар, ер, ондакы затлар янып ёк болар.


text:
Буларың әхлиси шейле даргаҗак болса, онда сизиң нәхили адамлар болмагыңыз герек? Худайың гүнүниң гелмегине гарашып, оны чалтландырып, мукаддес яшайышда, таквалыкда гезмелисиңиз.


text:
Шоңа гөрә-де, эй, сөйгүли доганлар, булара гарашяндыгымыз үчин, Худайың янында парахатлыкда тегмилтсиз, мүйнсүз болҗак болуп гайрат эдиң.


text:
Сөйгүли доганымыз Павлусың хем өзүне берлен акылдарлык боюнча сизе язышы ялы, Реббимизиң сабрыны гутулыш пурсады сайың.


text:
Ол бу затлардан гүррүң беренде, бүтин хатларында шейле язяндыр. Оларда языланларың кәбирлерине дүшүнмек кындыр, надан хем дурнуксыз адамлар болса бейлеки Мукаддес Язгылары ёюшлары ялы, булары-да өз хеләкчиликлери үчин ёйярлар.


text:
Инди, эй, сөйгүли доганлар, азгынларың хаталарына чекилип, берклигиңизде говшамаз ялы, бу затлары өңүнден билиң, өзүңизи гораң.


text:
Реббимиз хем халасгәримиз Иса Месихиң мерхеметинде, билиминде өсүң. Шөхрат хәзир ве мыдамалык Онуңкы болсун! Омын.


text:
Яшайыш сөзи хакда озал-башдан бар боланы, эшиденимизи, гөзлеримиз билен гөрүп сынланымызы, эллеримизиң тутаныны сизе ыглан эдйәрис.


text:
Яшайыш аян болды, биз оны гөрдүк, оңа гүвә гечйәрис. Атада болуп, бизе аян болан яшайшы, эбеди яшайшы сизе хабар берйәрис.


text:
Сизиң-де бизиң билен шәрикчилигиңиз болар ялы, гөренимизи, эшиденимизи сизе айдярыс. Бизиң шәрикчилигимиз болса Ата ве Онуң Оглы Иса Месих билендир.


text:
Биз Онуң билен шәрикчилигимизиң барлыгыны айдып-да, гараңкылыкда гезйән болсак, онда ялан сөзлейәндирис, хакыкаты берҗай эдйән дәлдирис.


text:
Онуң нурда болшы ялы, биз хем нурда гезйән болсак, онда бири-биримиз билен шәрикчилигимиз бардыр, Онуң Оглы Исаның ганы бизи хемме гүнәлерден тәмизлейәндир.


text:
Гүнәлеримизи боюн алсак, Ол ынамдар, адылдыр. Гүнәлеримизи өтер, бизи хер хили яманлыкдан арассалар.


text:
Эй балаларым! Мен сизе шулары гүнә этмезлигиңиз үчин язярын. Кимдир бири гүнә эден болса, Атаның янында Төвеллачымыз, догры болан Иса Месих бардыр.


text:
Ол гүнәлеримизе, диңе бир бизиңкә дәл-де, эйсем, бүтин дүнйәниң гүнәлерине хем багышланма газандыран гурбандыр.


text:
Йөне ким Онуң сөзүни берҗай эдйән болса, догрудан-да, онда Худайың сөйгүси кәмиллешендир. Ондадыгымызы шундан билйәрис.


text:
Эй, сөйгүли доганлар, мен бир тәзе буйрук дәл-де, озал-башда алан гадымкы буйругыңызы язярын. Гадымкы буйрук сизиң озал-башда эшиден сөзүңиздир.


text:
Сизе ене-де бир тәзе буйрук язярын. Ол сизде-де, Месихде-де хакдыр, чүнки гараңкылык өтйәндир, хакыкы нур болса эййәм ялкым сачып дурандыр.


text:
Йөне ким доганыны йигренйән болса, ол гараңкылыкдадыр. Гараңкылыкда гезип, ол нирә баряныны билйән дәлдир, чүнки гараңкылык онуң гөзлерини көр эдендир.


text:
Эй аталар, сизе язярын, чүнки сиз эзелден бар Боланы танаярсыңыз. Эй яшлар, сизе язярын, чүнки сиз иблиси еңдиңиз. Эй балалар, сизе яздым, чүнки сиз Атаны танаярсыңыз.


text:
Эй аталар, сизе яздым, чүнки сиз эзелден бар Боланы танаярсыңыз. Эй яшлар, сизе яздым, чүнки сиз гүйчлүсиңиз, Худайың сөзи сизде галяр, сиз иблиси еңдиңиз.


text:
Чүнки дүнйәде болан әхли затлары: тен хөвеслери, гөз хөвеси ве яшайыш текепбирлиги Атадан дәл, дүнйәдендир.


text:
Эй балалар, бу соңкы сагатдыр, Месихе гаршы гөрешиҗи гелйәр дийип эшидишиңиз ялы, шу вагт хем энчеме Месихе гаршы гөрешиҗи чыкыпдыр. Биз соңкы сагатдыгыны шундан билйәрис.


text:
Олар бизден чыкдылар, йөне бизден дәлдилер, чүнки бизден болан болсалар, бизиң арамызда галардылар. Йөне оларың барының бизден дәлдиги аян болар ялы чыкдылар.


text:
Мен сизе хакыкаты билмейәндигиңиз үчин дәл-де, эйсем, оны ве хич бир яланың хакыкатдан дәлдигини билйәндигиңиз үчин яздым.


text:
Исаның Месихдигини инкәр эдйән яланчы дәл болса, онда ким яланчы? Атаны, Оглы инкәр эдйән, ине, Месихе гаршы гөрешиҗидир.


text:
Озал-башдан эшидениңиз сизде галсын. Озал-башдан эшидениңиз сизде галса, сиз хем Огулда, хем Атада галарсыңыз.


text:
Йөне сизиң Ондан алан Мукаддес Рухуңыз сизде галяндыр, сизе бириниң өвретмегиниң гереги болман, эйсем, Онуң шол Рухы әхли затлар хакда сизе нәхили өвредйән болса, ол хем ялан дәл-де, хакыкат болса, сизе өвредиши ялы, Онда галарсыңыз.


text:
Инди, эй балалар, Ол аян боланда, гайратлы болар ялы, геленде, хузурында утанчсыз дурар ялы, Онда галың.


text:
Бизиң Худайың балалары адыны алмагымыз үчин, Ата бизе, гөр, нәхили сөйги берипдир! Шонуң үчин-де дүнйә бизи танамаяр, чүнки Оны танамады.


text:
Эй, сөйгүли доганлар, биз шинди Худайың балаларыдырыс. Бизиң нәме болҗакдыгымыз энтек аян боланок. Йөне Месих аян боланда, Онуң ялы болҗакдыгымызы билйәрис, чүнки Оны болшы ялы гөрерис.


text:
Эй балалар! Хич киме өзүңизи аздыртмаң! Ким догрулыгы ерине етирйән болса, Онуң догры болшы ялы догрудыр.


text:
Гүнә эдйән иблисдендир, чүнки иблис башлангычдан бәри гүнә эдип гелйәр. Муңа гөрә-де, Худайың Оглы иблисиң ишлерини ёк этмек үчин аян болды.


text:
Худайдан доган адам гүнә этмез, чүнки Худайың тохумы онда галяндыр. Ол гүнә эдип билмез, чүнки ол Худайдан догландыр.


text:
Худайың балалары билен иблисиң балалары шундан беллидир: догрулыгы ерине етирмейән, доганыны сөймейән адам Худайдан дәлдир.


text:
Иблисден болан, өз доганыны өлдүрен Кабыл ялы болмалың. Ол оны нәме үчин өлдүрди? Чүнки өз ишлери эрбет, доганыныңкы догруды.


text:
Биз өзүмизиң өлүмден яшайша гечендигимизи билйәрис, себәби, биз доганлары сөййәрис. Йөне доганыны сөймейән өлүмде галяндыр.


text:
Биз сөйгини Онуң Өз җаныны бизиң үчин пида эденинден танадык; биз-де доганлар үчин җанымызы пида этмәге борчлудырыс.


text:
Дүнйә малына бай болуп, доганыны мәтәчликде гөренде, оңа йүрегиюкалык этмейән кишиде Худайың сөйгүси нәхили галар?


text:
Онуң буйругы болса Оглы Иса Месихиң адына иман этмегимиз, Онуң бизе буйрушы ялы, бири-биримизи сөймегимиздир.


text:
Худайың буйрукларыны берҗай эдйән Худайда, Худай хем онда галяндыр. Онуң бизде галяныны шундан, ягны Онуң бизе берен Рухундан билйәрис.


text:
Эй, сөйгүли доганлар, хер бир руха ынанмаң. Рухларың Худайдандыгыны билмек үчин олары сынап гөрүң, чүнки дүнйә көп ялан пыгамберлер чыкды.


text:
Худайың Рухуны шундан танарсыңыз: Иса Месихиң тен билен геленини ыкрар эдйән хер бир рух Худайдандыр.


text:
Иса Месихиң тен билен геленини ыкрар этмедик хер бир рух Худайдан дәлдир. Бу Месихе гаршы гөрешиҗиниң рухудыр. Сиз онуң гелйәнини эшитдиңиз, ол шу вагт хем эййәм дүнйәдедир.


text:
Эй балалар, сиз Худайдансыңыз, ялан пыгамберлери еңенсиңиз, чүнки сизде Болян дүнйәде боляндан улудыр.


text:
Биз Худайдандырыс; ким Худайы танаян болса, бизи диңләр; ким Худайдан дәл болса, бизи диңлемез. Биз хакыкат рухы билен алдав рухуны шундан танаяндырыс.


text:
Эй, сөйгүли доганлар, бири-биримизи сөелиң, чүнки сөйги Худайдандыр, хер ким сөййән болса, Худайдан догандыр, Худайы танаяндыр.


text:
Бизе Худайың сөйгүси шейле аян болды: бизиң Ол аркалы яшамагымыз үчин, Худай Өзүниң ялңыз Оглуны дүнйә иберди.


text:
Биз Худайы дәл, эйсем, Ол бизи сөйүп, Өз Оглуны гүнәлеримизе багышланма газандырян гурбан эдип иберди. Ине, сөйги шудур.


text:
Худайы хич ким хич хачан гөрен дәлдир. Биз бири-биримизи сөййән болсак, онда Худай бизде галяндыр, Онуң сөйгүси бизде кәмиллешендир.


text:
Биз Худайың өзүмизе болан сөйгүсине дүшүндик, оңа ынандык. Худай сөйгүдир, ким сөйгүде галян болса, ол Худайда, Худай хем онда галяндыр.


text:
Хөкүм гүнүнде гайратымыз болар ялы, сөйги бизде шейле кәмиллешендир, чүнки Ол нәхили болса, биз хем бу дүнйәде шейледирис.


text:
Сөйгүде горкы ёкдур. Кәмиллешен сөйги горкыны ковуп чыкаряндыр, чүнки горкуда сүтем бардыр. Ким горкян болса, ол сөйгүде кәмиллешен дәлдир.


text:
Ким: «Худайы сөййәрин» дийип-де, өз доганыны йигренйән болса, онда ол яланчыдыр. Чүнки өзүниң гөрүп дуран доганыны сөймейән адам гөрмедик Худайыны сөйүп билмез.


text:
Сув, ган аркалы гелен Иса Месихдир. Ол диңе бир сув аркалы дәл-де, сув хем ган аркалы гелендир. Шейле, Гөкде гүвәлик берйән үчдүр: Ата, Сөз ве Мукаддес Рух. Буларың үчүси хем бирдир.


text:
Биз адамларың гүвәлигини кабул эдйән болсак, Худайың гүвәлиги ондан улудыр, чүнки бу Худайың Өз Оглы хакында берен гүвәлигидир.


text:
Худайың Оглуна иман эдйәнде Худайың гүвәлиги бардыр. Худая иман этмейән болса, Оны яланчы эдендир, чүнки Худайың Өз Оглы хакда берен гүвәлигине иман эден дәлдир.


text:
Мен муны сизе - Худайың Оглуның адына иман эденлере яздым. Шейле, сиз Худайың оглуның адына иман эденлер эбеди яшайшыңызың барлыгыны билиң.


text:
Бизиң Онуң хузурындакы гайратымыз болса шудур: Онуң ислегине гөрә бир зат дилесек, Ол дилегимизи эшидер.


text:
Онуң хер дилегимизи эшидйәндигини билйән болсак, онда Өзүнден дилән дилегимизи алҗакдыгымызы-да билйәндирис.


text:
Бири доганының өлүме элтмейән гүнә эдйәнини гөрсе, дога этмелидир, Худай оңа яшайыш берер. Муны өлүме элтмейән гүнә эдйәнлер хакда айдярын. Өлүме элтйән бир гүнә бардыр; мен мунуң үчин дога этсин диймейәрин.


text:
Биз Худайдан доган хер бир кишиниң гүнә этмейәнини билйәрис. Худайдан доган өзүни саклаяндыр, иблис оңа эл гатмаз.


text:
Биз хак Худайы танар ялы, Худайың Оглуның гелип, бизе пәхим беренини билйәрис. Биз хак Боланда, ягны Онуң Оглы Иса Месихдедирис. Ол хак Худайдыр, эбеди яшайышдыр.


text:
Худайың сайланы, мениң хакыкатда сөййән ханымыма, онуң чагаларына яшулудан салам! Сизи диңе мен дәл, эйсем, хакыкаты танаянларың хеммеси-де сөййәндир.


text:
Ата Худайдан, Атаның Оглы Реб Иса Месихден хакыкат, сөйгүде мерхемет, рехим ве парахатлык бизиң билен болар.


text:
Мен сениң огланларың кәбирлериниң Атадан алан буйругыңыз боюнча хакыкатда гезйәнини гөрениме гаты шат болдум.


text:
Хәзир, эй ханым, саңа бир тәзе буйрук дәл-де, озал-башдан бизде боланы язып, сенден бирек-биреги сөймеги хайыш эдйәрин.


text:
Сөйги Худайың буйругына гөрә гезмегимизден ыбаратдыр. Онуң буйругы озал-башдан эшидишиңиз ялы, сөйгүде гезмегиңиздир.


text:
Себәби дүнйә энчеме алдавчы гелди. Олар Иса Месихиң беденде геленини ыкрар этмейәр. Бейле адам алдавчы, Месихе гаршы гөрешиҗидир.


text:
Месихиң таглыматындан араны ачан, онда галмаян адамда Худай ёкдур. Ким таглыматда галян болса, онда хем Ата, хем-де Огул бардыр.


text:
Сизе язмалы көп затларым бар, йөне кагыз, сыя билен язасым геленок. Эмма шатлыгыңыз кәмил болар ялы, яныңыза гелип, сизиң билен йүзбе-йүз гүрлешерис диен умыдым бар.


text:
Эй, сөйгүли доганым, җаның үстүнликли болшы ялы, сениң хемме затда үстүнлик газанып, саглыкда болмагың үчин дога эдйәрин.


text:
Чүнки кәбир доганлар гелип, сениң хакыкатда гезишиң ялы, хакыката баглыдыгыңа гүвә геченлеринде, мен гаты шат болдум.


text:
Олар йыгнагың хузурында сениң сөйгиң барада гүвә гечдилер. Олары Худая мынасып тәрде ёла салсаң, ягшы эдерсиң.


text:
Мунуң үстесине, ол доганлары-да кабул этмейәр, муны этҗек болянлара хем пәсгел берип, олары йыгнакдан ковяр. Шоңа гөрә-де, эгер барайсам, бизе эрбет сөзлер айдып, эден ишлерини ядына саларын.


text:
Эй, сөйгүли доганым, эрбеде дәл, ягша өйкүн. Ягшылык эдйән Худайдандыр, эрбетлик эдйән Худайы гөрен дәлдир.


text:
Димитриоса хеммелер, хакыкатың өзи гүвә гечйәр. Биз хем гүвә гечйәрис; гүвәлигимизиң хакдыгыны болса сен билйәнсиң.


text:
Сени басымрак гөрүп, йүзбе-йүз гүрлешерис диен умыдым бар. 15 Саңа парахатлык болсун! Достлар саңа салам айдярлар. Ол ердәки достлара атма-ат салам етир. Омын.


text:
Иса Месихиң гулы, Якубың доганы Яхудадан Ата Худай тарапындан мукаддес эдилип, Иса Месихде сакланян чагырыланлара салам!


text:
Эй, сөйгүли доганлар, мен сизе ортак гутулышымыз хакда язмак үчин бүтин гайратымы сарп эдип, мукаддеслере бир гезек табшырылан иман угрунда гөрешиң дийип язмага, несихат бермәге меҗбур болдум.


text:
Чүнки Худайымызың мерхеметини ахлаксызлыга өврен, ялңыз Баярымыз Худайы ве Реббимиз Иса Месихи инкәр эдйән худайсызлар, гадымдан шу хөкүм үчин белленен кәбир адамлар огрынча араңыза сокулдылар.


text:
Йөне муны озал билйән хем болсаңыз, Реббиң Мүсүр диярындан халкы бир гезек гутарандан соң, икинҗи гезек иман этмедиклери хеләк эденлигини сизе ятладасым гелйәр.


text:
Ол өз мертебелерини сакламан, месгенлерини терк эден перишделери хем эбеди зынҗырлар билен баглап, түмлүк астында магшар гүнүң хөкүмине саклады.


text:
Шейле, Содом, Гоморра ве оларың төверегиндәки шәхерлер хем зынахорлуга берлип, җынс азгынлыгына эерип, эбеди от җезасыны чекмек билен гөрелдә гоюлды.


text:
Баш перишде Микайыл Мусаның җеседи барада иблис билен чекишип, җеделлешенде оңа сөгмән, бир хөкүм гетирмәге-де йүрек этмән, диңе: «Саңа Реб кәесин!» дийди.


text:
Эмма булар билмейән затларына сөгйәрлер; пәхимсиз хайванлар ялы тебигатына гөрә дүшүнйән затлары олары хеләк эдйәр.


text:
Вай, оларың халына! Чүнки олар Кабылың ёлуны тутдулар, музд үчин өзлерини Баламың хатасына табшырдылар, Корахың топалаңында хеләк болдулар.


text:
Булар сиз билен горкусыз ийип-ичип, диңе өзлерини бакан махаллары сизиң мухаббет зыяпатларыңыза тегмилт болярлар. Ел билен ковлан сувсуз булутлар, ики гезек өлен, көкүнден гопарылан мивесиз гүйз агачлары,


text:
өз биабрайчылыгының көпүгини сачян ёвуз деңиз толкунлары, сергездан йылдызлардырлар. Бакы гараңкы түмлүк олар үчин сакланандыр.


text:
«Худайсызлык билен эден бүтин худайсыз ишлери зерарлы, худайсыз гүнәкәрлериң Оңа айдан әхли пайыш сөзлери зерарлы, хеммелериң үстүнден хөкүм чыкармага, бүтин худайсызлары хөкүм этмәге Реб, ине, мүңлерче мукаддеси билен гелди».


text:
Булар хүңүрдейән, өз биҗелеринден нәразы, эрбет хөвеслеринде гезйәнлердир. Оларың агзы гопбамсы сөзлер айдяндыр, неп үчин икийүзлүлик эдйәндирлер.


text:
Эмма сиз, эй, сөйгүли доганлар, Реббимиз Иса Месихиң ресулларының өңүнден айдан сөзлерини яда салың.


text:
Олар сизе: «Соңкы вагтларда өз худайсызлыкларының хөвеслерине гөрә гезйән яңсылайҗылар болар» дийип айдардылар.


text:
Кәбирлерини горкы билен, отдан чекип гутарың. Кәбирлерине болса гүнәли тен билен хапаланан лыбасы-да йигренип, рехимдар болуң.


text:
Халасгәримиз ялңыз Худай сизи бүдремекден горамагы, шөхратының хузурында улы шатлык билен тегмилтсиз дурузмагы башаряндыр.


text:
Шөхрат, улулык, гудрат ве хәкимиет Реббимиз Иса Месих аркалы әхли дөвүрлерден өң, хәзир ве әхли дөвүрлериң довамында Худайыңкы болсун! Омын.


text:
Бу Худайың, якын вагтда болмалы затлары бенделерине гөркезмек үчин Иса Месихе берен ылхамыдыр. Худай перишдесини иберип, муны гулы Яхя аян этди.


text:
Бу пыгамберлик сөзлерини окан, онда языланлара гулак асып, олары берҗай эден багтыярдыр, чүнки гарашылан вагт якындыр!


text:
Мен Яхядан Азия велаятындакы еди йыгнага салам! Хәзир бар Болан, гечмишде бар Болан ве Гелҗекден, Онуң тагтының өңүндәки еди рухдан, өлүмден илкинҗи дирелен, бүтин дүнйә патышаларының хөкүмдары, догручыл гүвә Иса Месихден сизе мерхемет хем парахатлык болсун!Шөхрат хем гудрат бизи сөййән, Өз ганы билен гүнәлеримизден азат эден, патышалыга етирип, бизи Атасы Худайың хызматында руханылар эден Месихиңки болсун! Омын.


text:
Ине, Ол булутлар билен гелйәр. Хер бир гөз, Онуң беденини дешенлер хем Оны гөрер. Ер йүзүниң әхли халклары Онуң үчин яс тутар. Хава, омын!


text:
Хәзир бар болан, гечмишде бар болан, гелҗек ве хер зада гүйҗи етйән Реб Худай диййәр: «Алфа ве Омега, башлангыч ве соң Мендирин».


text:
Иса дегишли бири хөкмүнде мушакгатда, сабырда, патышалыкда шәрикдешиңиз болан мен, доганыңыз Яхя Худайың Сөзи, Исаның гүвәлиги себәпли Патмос диен адададым.


text:
Ол сес: «Гөрйәнлериңи китаба яз-да, еди йыгнага, ягны Эфесе, Измире, Бергама, Тиятира, Сардисе, Филаделфия ве Лаодикия ёлла» дийди.


text:
Мен өзүм билен геплешйәни гөрҗек болуп өврүлдим. Өврүлемде еди алтын шемдан, шемданларың ортасында болса эгниндәки лыбасы аякларына етип дуран, гөвсүне гызылдан гушак баглан ынсан оглуна меңзеш бирини гөрдүм.


text:
Саг элинде еди йылдыз барды, агзындан ики йүзли кесгир гылыч чыкып дурды, йүзи бар гүйҗи билен ялдырап дуран Гүн ялыды.


text:
Мен Оны гөрен бадыма, өли кимин аякларына йыкылдым. Ол саг элини депәме гоюп, шейле дийди: «Горкма! Илкинҗи хем иң соңкы Мендирин.


text:
Дири болан Мендирин. Мен өлүдим, йөне, ине, эбедилик диридирин. Өлүмиң хем өлүлер диярының ачары Мендедир.


text:
Мениң саг элимде гөрйән еди йылдызың, еди алтын шемданың сыры шейле: еди йылдыз еди йыгнагың перишделери, еди шемдан хем еди йыгнакдыр».


text:
Эфесдәки йыгнагың перишдесине яз: еди йылдызы саг элинде саклап дуран, еди алтын шемданың арасында гезйән шейле диййәр:


text:
Сениң нәмелер эдениңи билйәрин. Көп зәхметлер чекениңи, сабырлыдыгыңы, яман адамлара чыдап билмейәниңи билйәрин. Сен, ресул болмасалар-да, өзлерине ресул диййәнлери сынадың, оларың яланчыдыгына гөз етирдиң.


text:
Шонуң үчин, ниреде йыкыланыңы яда сал-да, тоба эт, озалкы эдйән ишлериңи ерине етир. Тоба этмесең, яныңа гелип, шемданыңы дуран еринден гозгарын.


text:
Ене-де сениң пейдаңа болан бир зат бар. Сен николачыларың эдйән ишлерини йигренйәрсиң, Мен-де олары йигренйәрин.


text:
Гулагы бар адам Рухуң йыгнаклара нәме диййәнини эшитсин. Еңене Худайың җеннетиндәки яшайыш агаҗының мивесинден ийме ыгтыярыны берерин».


text:
Сениң мушакгатларыңы, гарыплыгыңы билйәрин. Аслында, сен байсың! Өзлерине ехуды диййәнлериң дил етирйәнинден хем хабарым бар. Олар ехуды дәл-де, шейтаның синагогасыдыр.


text:
Гөрҗек гөргүлериңден горкма! Ине, иблис сизи сынамак үчин, кәбириңизи туссага салдырар, сиз он гүнләп мушакгат чекерсиңиз. Өлйәнчәң, садык гал, Мен саңа яшайыш тәҗини берерин.


text:
Сениң ниреде яшаяныңы билйәрин, шейтаның хем тагты шол ердедир. Сен Мениң адымы берк саклаярсың. Араңызда шейтаның яшаян еринде өлдүрилен садык шаядым Антипас барка-да, сен Маңа болан иманыңдан дәнмәндиң.


text:
Йөне сенде оңламаян бирнәче задым бар. Ол ерде Баламың таглыматына эерйәнлер бар. Бута хөдүрленен гурбанлары иймеклери, зына этмеклери үчин, Ысрайыл огулларына дузак гурмагы Балака Балам өвретди.


text:
Гулагы бар адам Рухуң йыгнаклара нәме диййәнини эшитсин. Еңене гизлин маннадан берерин. Ене-де оңа бир ак даш берерин. Бу дашың йүзүнде тәзе ат язылгыдыр. Оны дашы аландан башга хич ким билйән дәлдир».


text:
Тиятирадакы йыгнагың перишдесине яз: Гөзлери одуң ялны ялы, аяклары гызардылан парлак мисе меңзеш Худайың Оглы шейле диййәр:


text:
Мен сениң нәмелер эдениңи билйәрин. Сөйгиңи, иманыңы, хызматыңы, сабрыңы, соңра эденлериң озалкы эденлериңден көпдүгини билйәрин.


text:
Эмма сенде оңламаян бир задым бар. Сен өзүни пыгамбер дийип ыглан эден Изебел атлы аяла ёл берйәрсиң. Бу аял Мениң бенделерими таглыматы билен аздырып, олара зынахорлук этдирҗек боляр, бута хөдүрленен гурбанлардан ийдирҗек боляр.


text:
Гөр, ине, Мен оны мушакгатдан долы дүшекде ятырарын, онуң билен зына эденлери-де, өз эден ишлеринден тоба этмеселер, улы мушакгатларың ичине ташларын.


text:
Онуң огланларыны мерги билен өлдүрерин. Шонда бүтин йыгнаклар йүреклери хем гөвүнлери барлаяның Мендигими билер. Мен сизиң хер бириңизе эден ишлериңизиң хакыны берерин.


text:
Эмма сизе, ягны Тиятирадакы бейлекилере, бу таглымата баглы дәллериң барына, оларың дийши ялы, „Шейтаның чуңлукларыны" билмейәнлериң барына айдярын: сизиң үстүңизе башга зат йүклемейәрин.


text:
Өзүмиң Атамдан ыгтыяр алшым ялы, Мен-де еңене, буйрукларымы соңуна ченли берҗай эдене миллетлер үстүнден ыгтыяр берерин.


text:
Сардисдәки йыгнагың перишдесине яз: Худайың еди рухуна, еди йылдыза эе Болан шейле диййәр: Мен сениң эденлериңи билйәрин. Саңа дири диййәрлер, йөне сен өлүсиң.


text:
Мунуң үчин, аланыңы, эшидениңи яда сал-да, берҗай эт, тоба гел. Оянмасаң, бир огры ялы гелерин, Мениң хайсы сагатда үстүңе гелҗегими-де билмән галарсың.


text:
Эмма Сардисде сениң яныңда эгин-эшиклерини кирлетмедик бирнәче адам бар. Олар Мениң билен биле ак лыбаслар гейип гезер, себәби муңа лайыкдырлар.


text:
Еңен ак эгин-эшиклер геер. Мен онуң адыны яшайыш китабындан өчүрмерин, Атамың хем Онуң перишделериниң өңүнде адыны ыкрар эдерин.


text:
Филаделфиядакы йыгнагың перишдесине яз: Мукаддес хем чын болан, Давут ачарының эеси, ачаныны хич ким япып билмейән, япаныны хич ким ачып билмейән шейле диййәр:


text:
Сениң нәмелер эдениңи билйәрин. Ине, өңүңде бир ачык гапы гойдум, хич ким оны япмагы башармаз. Сениң гүйҗүң аз, муңа гарамаздан, Мениң сөзүми берҗай этдиң, адымы инкәр этмедиң.


text:
Ине, шейтаның синагогасындан боланлары, ехуды болмасалар-да, ялан сөзләп, өзлерине ехуды диййәнлери гелип, аягыңа йыкылмага меҗбур эдерин. Олар сени сөййәндигими билер.


text:
Сөзүми берҗай эдип, сабыр билен чыданың үчин, ер йүзүнде яшаянлары сынама максады билен, бүтин дүнйәниң үстүне инҗек сынаг сагадындан сени горарын.


text:
Еңени Худайымың ыбадатханасына дирег эдерин. Ол, артыкмач, ол ерден дашары чыкмаз. Онуң маңлайына Худайымың адыны, Худайымың шәхериниң адыны, ягны Гөкден, Худайымың хузурындан инен тәзе Иерусалимиң адыны, Өз тәзе адымы язарын.


text:
Лаодикиядакы йыгнагың перишдесине яз: Омын, догручыл, чын гүвә, Худайың яраданларының башы шейле диййәр:


text:
Сен: „Мен байдырын, барлыдырын, зада зар дәлдирин" дийип, бичәре, бетбагт, гарып, көр хем ялаңачдыгыңы билмейәрсиң.


text:
Мен саңа баяр ялы, Менден от билен сапланан алтын гейнип, ялаңачлыгың айбыны өртер ялы ак эгин-эшик, гөрер ялы, гөзлериңе чалар ялы гөз дерманыны сатын алмагы маслахат берйәрин.


text:
Ине, Мен ишикде дурун, гапыны какярын. Бири сесими эшидип, гапыны ачса, ичерик гирерин. Мен онуң билен, ол-да Мениң билен биле нахарланар.


text:
Мен еңип, атам билен биле Онуң тагтында отуран болсам, еңене-де Мениң билен биле Өз тагтымда отурмага ыгтыяр берерин.


text:
Мундан соң серетдим, ине, Гөкде ачык дуран бир гапы барды. Мениң билен геплешйәнини эшиден сесим, ягны сурнай сесине меңзеш озалкы сес: «Гел, бу ере чык, мундан соң болмалы затлары саңа гөркезейин» дийди.


text:
Отураның гөрнүши яшма, гырмызы хакык дашына меңзейәрди, тагтың төверегинде зүмеррет гөрнүшли әлемгошар барды.


text:
Тагтың даш-төверегинде йигрими дөрт саны башга тагт барды, бу тагтларың үстүнде башлары алтын тәчли, ак лыбаслы йигрими дөрт яшулы отырды.


text:
Тагтдан йылдырымлар чакярды, батлы сеслер хем гөк гүррүлдиси эшидилйәрди. Тагтың өңүнде янып дуран еди чыра барды. Булар Худайың еди Рухудыр.


text:
Тагтың гаршысында булгур кимин дуры, гөйә чүйшеден ясалан бир деңиз бар ялыды. Ортада, тагтың дөрт тарапында өңи хем арка тарапы гөзлерден долы дөрт саны җанлы махлук дурды.


text:
Биринҗи махлук арслана меңзейәрди, икинҗи махлук өкүзе, үчүнҗи махлугың йүзи адам йүзи ялыды, дөрдүнҗи махлук учуп барян бүргүде меңзешди.


text:
Җанлы дөрт махлугың хер бириниң алты ганаты барды. Төверек дашлары, ганатларының ашагы-да гөзлерден долуды. Олар гиҗе-гүндиз ызыны үзмән: «Мукаддесдир, мукаддесдир, мукаддесдир, гечмишде бар болан, хәзир бар болан ве гелҗек, хер зада гүйҗи етйән Реб Худай!» диййәрдилер.


text:
Җанлы махлуклар тагтың үстүнде Отурана, эбедилик Яшаяна шөхрат, хормат хем шүкүр эденлеринде, йигрими дөрт яшулы-да эбедилик дири болуп, тагт үстүнде Отураның өңүнде ере йыкылып, Оңа сежде эдйәрдилер, тәчлерини тагтың өңүне зыңып, шейле диййәрдилер:


text:
«Эй Реббимиз, Худайымыз! Сен шөхраты, хорматы хем гудраты алмага мынасыпсың. Чүнки хемме зады Сен яратдың. Әхлиси Сениң ислегиң билен дөреди, ярадылды».


text:
«Китабы ачмага, онуң мөхүрлерини дөвмәге ким мынасып?» дийип, гаты сес билен гыгырян бир гүйчли перишдәни хем гөрдүм.


text:
Эмма китабы ачып, онуң ичине серетмеги башарҗак адам не Гөкде, не ер йүзүнде, не-де ер астында барды.


text:
Шонда яшулулардан бири маңа шейле дийди: «Аглама! Ине, Яхуда тайпасындан, Давудың көкүнден болан Арслан еңди. Ол китабы ве китабың еди мөхүрини ачмагы башарар».


text:
Мен тагтың ортасында, җанлы дөрт махлук билен яшулуларың арасында, дамагы чалнана меңзеш бир Гузы гөрдүм. Гузының еди шахы хем еди гөзи барды. Бу гөзлер Худайың бүтин дүнйә иберилен еди Рухудыр.


text:
Ол китабы аланда, җанлы дөрт махлук, йигрими дөрт яшулы Гузының өңүнде ере йыкылдылар. Оларың хер бириниң бир арфасы ве мукаддеслериң догалары болан бухурлардан долы алтын кәселери барды.


text:
Олар бир тәзе айдым айдярдылар: «Сен китабы алмага, китабың мөхүрлерини ачмага мынасыпсың. Чүнки дамагың чалнып, Өз ганың билен бизи хер тайпадан, хер дилден, хер халк ве хер миллетден Худая сатын алдың.


text:
Бизи Худайымызың хызматында патышалык ягдайына сокуп, руханы этдиң. Биз дүнйә үстүнден хөкүм сүрерис».


text:
Онсоң серетдим, тагтың, җанлы махлукларың хем яшулуларың төверегинде бир топар перишдәниң сесини эшитдим. Оларың саны мүңлерче мүңлер, он мүңлерче он мүңлерди.


text:
Олар батлы сес билен: «Дамагы чалнан Гузы гүйҗи, байлыгы, акылдарлыгы, гудраты, хорматы, шөхраты ве өвгини алмага мынасыпдыр» диййәрдилер.


text:
Онсоң Гөкдәки, ер йүзүндәки, ер астындакы ве деңиздәки хер махлугың, әлемдәки бар задың: «Өвги, хормат, шөхрат ве гудрат эбедилик тагт үстүнде Отураныңкы хем Гузыныңкы болсун!» диенини эшитдим.


text:
Онсоң Гузының еди мөхүриң бирини ачаныны гөрдүм. Шонда җанлы дөрт махлугың бириниң гөк гүррүлдисине меңзеш сес билен «Гел» диенини эшитдим.


text:
Серетдим, ине, өңүмде бир ак ат дурды. Атың үстүнде отураның яйы барды. Оңа бир тәч берилди ве еңсин дийип, еңип чыкды.


text:
Шонда бир башга ат, бир чыпар ат гөрүнди. Онуң үстүнде отурана дүнйәден парахатчылыгы айырмага, адамлара бири-бирлерини өлдүртмәге ругсат эдилди. Оңа бир улы гылыч хем берилди.


text:
Гузы үчүнҗи мөхүри ачанда, үчүнҗи җанлы махлугың «Гел, серет» диенини эшитдим. Серетдим, өңүмде бир гара ат дурды. Онуң үстүнде отураның элинде бир терези барды.


text:
Җанлы дөрт махлугың ортасында гөйә бир сесиң: «Бир өлчег бугдай бир динара, үч өлчег арпа бир динара, йөне зейтун ягы билен шераба зыян берме!» диенини эшитдим.


text:
Серетдим, ине өңүмде бир реңки өчүк ат дурды. Атың үстүнде отураның ады өлүмди, өлүлер дияры онуң ызындан гелйәрди. Оңа гылыч билен, ачлык билен, мерги билен, ер йүзүниң вагшы хайванлары билен ынсанлары өлдүрмәге ер йүзүниң дөртден бири барада ыгтыяр берилди.


text:
Гузы бәшинҗи мөхүри ачанда, гурбанлык эдилйән ериң ашагында Худайың сөзи, оңа эден гүвәликлери үчин өлдүриленлериң җанларыны гөрдүм.


text:
Олар батлы сес билен гыгырып шейле диййәрдилер: «Эй мукаддес, хакыкы Баяр! Сен хачана ченли ер йүзүнде яшаянлары хөкүм эдип, бизиң ганымызы олардан алҗак дәл?»


text:
Оларың хер бирине бир ак дон берлип, өзлери кимин өлдүрилҗек ёлдашларының, доганларының саны тамамланянча, ене аз салым гарашмагы исленди.


text:
Гузы алтынҗы мөхүри ачанда, ине, Ериң гаты чайкананыны гөрдүм. Гүн гара түйден эдилен җул кимин гаралып, бүтин Ай ган ялы болды.


text:
Бир инҗир агаҗының гүйчли ел билен ыралып, чиг инҗирлерини дөкүши ялы, гөгүң йылдызлары-да ер йүзүне гачды.


text:
Дүнйәниң патышалары, улулары, серкерделери, байлары, гүйчлүлери, бүтин гул ве азат адамлары говакларда, дагларың гаяларында гизлендилер.


text:
Олар даглара хем гаялара шейле дийдилер: «Бизиң үстүмизе йыкылың! Бизи тагт үстүнде Отураның йүзүнден, Гузының газабындан гизләң.


text:
Мундан соң, Ериң дөрт бурчунда дуран дөрт перишдәни гөрдүм. Булар ер йүзүне, деңзе я-да хич бир агаҗа өвүсмесин дийип, ериң дөрт елини саклап дурдылар.


text:
Гүндогардан ёкары чыкып барян башга бир перишдәни-де гөрдүм. Онда дири Худайың мөхүри барды. Ол ере, деңзе зыян етирмәге өзлерине ругсат эдилен дөрт перишдә гаты сес билен гыгырып:


text:
Мөхүрлененлериң саныны эшитдим. Ысрайыл огулларының бүтин тайпаларындан йүз кырк дөрт мүң адам мөхүрленипди.


text:
Яхуда тайпасындан он ики мүң адам мөхүрленипди, рубен тайпасындан он ики мүң, гад тайпасындан он ики мүң,


text:
зебулун тайпасындан он ики мүң, юсуп тайпасындан он ики мүң, бенямын тайпасындан он ики мүң адам мөхүрленипди.


text:
Мундан соң, хер миллетден, хер тайпадан, хер халкдан ве хер дилден болан, хич кимиң санап билмеҗек бир улы мәрекесиниң тагтың хем Гузының өңүнде дураныны гөрдүм. Булар ак дон гейнипди, эллеринде болса хурма агаҗының пүрлери барды.


text:
Олар батлы сес билен гыгырып шейле диййәрдилер: «Халас этмек тагт үстүнде отуран Худайымыза ве Гуза махсусдыр!»


text:
Хемме перишделер тагтың, яшулуларың ве дөрт җанлы махлугың дашыны алшып дурдулар. Олар тагтың өңүнде йыкылып, йүзлерини ере дирәп, Худая сежде эдип, шейле диййәрдилер:


text:
«Омын. Өвги, шөхрат, акылдарлык, шүкүр, хормат, гүйч ве гудрат эбедилик Худайымызыңкы болсун. Омын!»


text:
Онсоң яшулулардан бири сөзе башлап, менден: «Бу ак дон гейненлер ким, ниреден гелипдирлер?» дийип сорады.


text:
Мен: «Муны сен билйәрсиң, агам!» дийдим. Ол маңа шейле дийди: «Булар шол агыр мушакгатдан чыкып геленлер. Булар донларыны Гузының ганы билен ювуп, чув ак этдилер.


text:
Мунуң үчин олар Худайың тагтының өңүнде болуп, Онуң ыбадатханасында Оңа гиҗе-гүндиз хызмат эдйәрлер. Тагтда Отуран болса Өз чадырыны оларың үстүне бүрәр.


text:
Чүнки тагтың ортасындакы Гузы олары отарар, яшайыш сувуның чешмелерине элтер. Худай оларың гөзлеринден бүтин яшларыны сүпүрер».


text:
Башга бир перишде гелип, гурбанлык эдилйән ериң өңүнде дурды. Онуң элинде алтын бухурдан барды. Оңа тагтың өңүндәки алтын гурбанлык эдилйән ерде әхли мукаддеслериң догалары билен хөдүрлемеги үчин көп бухур берилди.


text:
Мукаддеслериң догалары билен бирликде бухурың түссеси перишдәниң элинден Худайың хузурына ёкары гөтерилди.


text:
Перишде бухурданы алып, гурбанлык эдилйән ериң одундан долдурды. Муны ериң йүзүне зыңанда, Гөк гүрләп, батлы сеслер чыкды, йылдырымлар чакып, ер титреди.


text:
Биринҗи перишде сурнай чалды. Ган гатышык долы хем от дөрәп, ер йүзүне дөкүлди. Ериң үчден бири, агачларың үчден бири, бүтин яшыл от янды.


text:
Икинҗи перишде сурнай чалды. Одуң ичинде янян улы даг ялы бир зат деңзе зыңылды. Деңзиң үчден бири гана дөнди.


text:
Үчүнҗи перишде сурнай чалды. Гөкден чыра ялы янян бир улы йылдыз деряларың үчден бириниң үстүне, сув булакларының үстүне гачды.


text:
Бу йылдызың ады Ёвшандыр. Сувларың үчден бири ёвшан ялы аҗады. Аҗан сувлардан ичен биртопар адам өлди.


text:
Дөрдүнҗи перишде сурнай чалды. Гүнүң үчден бири, Айың үчден бири, йылдызларың үчден бири гаралсын ве гүндиз үчден бири, гиҗе-де, шонуң ялы, үчден бири ягты салмасын дийип урулдылар.


text:
Онсоң серетдим, Гөгүң ортасында учуп йөрен бир перишдәниң батлы сес билен шейле диййәнини эшитдим: «Сурнай чалҗак бейлеки үч перишдәниң сурнайының сесинден ер йүзүнде яшаянларың гүнүне вай, вай, вай!»


text:
Бәшинҗи перишде сурнай чалды. Мен Гөкден ере гачан бир йылдыз гөрдүм. Йылдыза дүйпсүз довзах гуюсының ачары берлипди.


text:
Ол дүйпсүз гуйыны ачанда, гуюдан оҗагың түссеси ялы түссе чыкды. Гуйының түссесинден Гүн хем хова гаралды.


text:
Олара ер йүзүниң отуна, хич бир гөк өсүмлиге, хич бир агаҗа дәл-де, диңе маңлайында Худайың мөхүри болмадык адамлара зыян етирмек буйрулды.


text:
Олара хич кими өлдүрмән, бу адамлары бәш айлап гынамага ыгтыяр берилди. Гынайышлары бир ичяның адамы чаканда берйән ызасына меңзейәрди.


text:
Ол гүнлерде ынсанлар өлүми агтарар, йөне оны тапып билмезлер. Өлүми күйсәр, йөне өлүм олардан гачар.


text:
Чекиртгелериң гөрнүши сөвеше тайярланан атларыңка меңзейәрди. Башларында алтын тәч ялы башлыклар барды, йүзлери адамың йүзүне меңзешди.


text:
Оларың демир совутлар ялы, дөш совутлары барды. Ганатларының сеси сөвеше чапян көп санлы арабалы атларың чыкарян сесине меңзейәрди.


text:
Ичянларыңка меңзеш гуйруклары, иңңелери барды. Адама бәш айлап зыян етирйән гудратлары гуйрукларындады.


text:
Оларың үстүнден довзах гуюсының перишдеси патышалык эдйәрди. Бу перишдәниң ады еврейче Абаддон, грекче Аполиондыр.


text:
Алтынҗы перишде сурнай чалды. Мен Худайың өңүндәки алтындан гурбанлык эдилйән ериң дөрт шахындан бир сес эшитдим.


text:
Сес эли сурнайлы алтынҗы перишдә: «Улы Евфрат дерясының янында даңылгы дуран дөрт перишдәни гойбер!» дийди.


text:
Шейле, шол сагат, шол гүн, шол ай ве шол йыл үчин тайярланан дөрт перишде ынсанларың үчден бирини өлдүрсин дийип гойберилди.


text:
Атлары, оларың үстүндәкилери шейле гөрнүшде гөрдүм: атлыларың от, гөк якут хем күкүрт реңкли совутлары барды. Атларың келлеси арсланың келлесине меңзейәрди, агызларындан болса от, түссе, күкүрт чыкярды.


text:
Чүнки атларың гудраты агзында хем гуйругындадыр. Себәби йылана меңзеш гуйрукларының башлары болуп, булар билен зыян берйәндирлер.


text:
Галан ынсанлар, ягны бу белалардан өлмән галанлар җынлара, өз эллери билен ясан, гөрүп, эшидип ве йөрәп билмейән алтын, күмүш, мис, даш ве агач бутларына сежде этмекден эл чекип тоба этмедилер.


text:
Онсоң мен Гөкден ашак инип гелйән башга бир гүйчли перишдәни гөрдүм. Ол булуда бүренипди, депесинде әлемгошар барды, йүзи Гүне, аяклары болса от сүтүнине меңзейәрди.


text:
Арсланың аррылдысына меңзеш батлы сес билен гыгырды. Ол гыгыранда, еди гөк гүррүлдиси өз сеслери билен гүрледилер.


text:
Еди гөк гүррүлдисиниң сес берип гүрлән вагты мен язҗак болдум, йөне Гөкден: «Еди гөк гүррүлдисиниң айданларыны мөхүрле, язма!» диен бир сес эшитдим.


text:
Ол Гөги ве гөкдәкилери, Ери ве ердәкилери, деңзи ве деңиздәкилери Яраданың, эбеди Дириниң адындан ант ичип, шейле дийди: «Инди гиҗикме болмаз!


text:
Йөне единҗи перишдәниң сурнайыны чалҗак гүнлеринде, Худай Өз гуллары, ягны пыгамберлере бушлайшы ялы, Онуң сыры тамамланар».


text:
Гөкден эшиден сесим ене-де мениң билен геплешип: «Бар, деңзиң ве ериң йүзүнде дуран перишдәниң элиндәки ачык китапчаны ал!» дийди.


text:
Мен перишдәниң янына барып, китапчаны маңа бермегини хайыш этдим. Ол маңа: «Ал, ий! Ол ичиңи аҗадар, йөне агзыңда бал ялы сүйҗи болар» дийди.


text:
Мен китапчаны перишдәниң элинден алып ийдим. Ол агзымда бал ялы сүйҗүди, йөне оны ийип боланымда, ичим аҗады.


text:
Онсоң ол маңа: «Сен биртопар халклар, миллетлер, диллер ве патышалар хакда ене-де велилик этмелисиң» дийди.


text:
Маңа таяга меңзеш бир өлчег агаҗыны берип, шейле дийдилер: «Гит-де, Худайың ыбадатханасыны, гурбанлык эдилйән ери өлче, ол ерде сежде эдйәнлери сана.


text:
Йөне ыбадатхананың дашкы ховлусыны ташла, оны өлчеме. Чүнки ол ер мукаддес шәхери кырк ики айлап депелеҗек миллетлере берилди.


text:
Бири олара зыян етирҗек болса, оларың агзындан чыкан от душманларыны ийип соңуна чыкар. Олара зелел берҗек болян адам шейле өлдүрилмелидир.


text:
Велилик эден гүнлери ягыш ягмаз ялы, оларың Гөги багламага ыгтыяры болар. Олар сувлары гана өвүрмек, нәче ислеселер, шонча-да Ери хер хили бела билен урмак ыгтыярына эедир.


text:
Маслыклары Содом ве Мүсүр дийилйән улы шәхерлериң көчелеринде аламат хөкмүнде ятар. Ол ерде оларың Ребби хача чүйленипди.


text:
Бүтин халклардан, тайпалардан, диллерден ве миллетлерден болан ынсанлар үч гүн ярым оларың маслыкларына середерлер, йөне маслыкларының җайланмагына ругсат бермезлер.


text:
Ер йүзүнде яшаянлар оларың бу ягдайына бегенишип, байрам эдер, бири-бирлерине совгатлар ёллар. Чүнки бу ики пыгамбер ер йүзүнде яшаянлара көп сүтем этди.


text:
Үч гүн ярымдан соң, Худайдан гелен яшайыш деми оларың беденине гиренде, олар аяк үстүне галдылар. Олары гөренлериң үстүне улы ховп абанды.


text:
Ики пыгамбер Гөкден: «Ёкары, бу ере чыкың!» диен батлы сеси эшитдилер, душманларының гөзүниң алнында булутда ёкарык Гөге чыкдылар.


text:
Шол сагат бир улы ертитреме болуп, шәхериң ондан бири йыкылды. Ертитремеде еди мүң адам өлди. Галанлар гаты горкуп, Гөкдәки Худайы шөхратландырдылар.


text:
Единҗи перишде сурнай чалды. Гөкден батлы сеслер чыкып, шейле дийди: «Дүнйә патышалыгы Реббимизиңки ве Онуң Месихиниңки болды. Ол хем эбедилик хөкүм сүрер».


text:
Худайың өңүнде йыкылып, өз тагтларында отуран йигрими дөрт яшулы йүзлерини ере бердилер-де, Худая сежде эдип дийдилер: 


text:
Эй, хемме зада гүйҗи етйән, хәзир бар болан, гечмишде бар болан ве гелҗек Реб Худай! Саңа шүкүр эдйәрис. Чүнки Сен бейик гудратыңы эле алып хөкүм сүрмәге башладың.


text:
Миллетлер гахарланыпдылар. Инди болса Сениң гахарың гелди. Өлүлериң үстүнден хөкүм чыкармак, гулларың пыгамберлере, мукаддеслере, кичи болсун, улы болсун, адыңа хормат гоянлары сылагламак, ери даргаданлары даргатмак вагты гелди».


text:
Худайың Гөкдәки ыбадатханасы ачылып, ыбадатханадан Онуң әхт сандыгы гөрүнди. Шол пурсат йылдырымлар чакды, батлы сеслер, гөк гүррүлдиси эшидилип, ер титрәп, гүйчли долы тупаны турды.


text:
Гөкден бир улы аламат гөрүнди. Бу Гүни гейнен бир аялды. Онуң аякларының ашагында Ай, башында он ики йылдыздан ыбарат тәч барды.


text:
Гөкден башга бир аламат гөрүнди. Бу болса еди башлы, он шахлы, башларында еди тәҗи болан гызыл реңкли улы аждархады.


text:
Ол Гөкдәки йылдызларың үчден бирини гуйругы билен сүйрәп, ер йүзүне зыңды. Онсоң чага доган бадына оны ювутмак үчин, чага догурҗак болуп отуран аялың өңүнде дурды.


text:
Аял бир огул - бүтин миллетлери демир таяк билен бакҗак бир оглан догурды. Онуң чагасыны алып, Худайың янына, Худайың тагтына элтдилер.


text:
Аял чөле гачып гитди. Ол ерде мүң ики йүз алтмыш гүнләп иймитленер ялы, Худай тарапындан онуң үчин тайярланан бир ер барды.


text:
Гөкде уруш турды. Микайыл ве онуң перишделери аждарха билен урушдылар. Аждарха-да өз перишделери билен гайтавул берди.


text:
Иблис я шейтан дийип атландырылан улы аждарха, бүтин дүнйәни аздырян көне йылан перишделери билен ер йүзүне зыңылды.


text:
Онсоң мен Гөкден бир батлы сес эшитдим. Ол шейле дийди: «Худайымызың халас эдиши, гүйҗи, патышалыгы ве Онуң Месихиниң гудраты инди амала ашды. Чүнки доганларымызың айыплайҗысы, олары Худайымызың өңүнде гиҗе-гүндиз айыплаян ашак зыңылды.


text:
Доганларымыз Гузының ганының саясында, эден гүвәликлериниң сөзүниң саясында оны еңдилер, өлүм дереҗесине ченли җан сөйгүсинден эл чекдилер.


text:
Эй Гөк ве Гөкде яшаянлар, мунуң үчин бегениң! Ер ве деңиз, вай, сизиң халыңыза! Чүнки иблис вагтының азлыгыны билип, гахар-газаба мүнүп, сизиң үстүңизе гелди».


text:
Аяла, йыланың өңүнден чөле - үч ярым йыл иймитленҗек ерине учуп гачар ялы, улы бүргүдиң ики ганаты берилди.


text:
Онсоң аждарха аяла гахарланды. Аялың неслинден галан ве Худайың буйрукларыны берҗай эдип, Иса шаятлык эдйәнлер билен урушмага гитди.


text:
Онсоң деңиз кенарындакы чәгелериң үстүнде дуркам, он шахлы ве еди башлы бир вагшы хайваның деңизден чыкып гелйәнини гөрдүм. Онуң шахларының депесинде он тәҗи барды, башларында күпүрчиликли атлар язылгыды.


text:
Гөрен җанаварым барса меңзейәрди. Аяклары айының аяклары ялы, агзы болса арсланың агзы ялыды. Аждарха оңа өз гүйҗүни, тагтыны ве улы ыгтыяр берди.


text:
Җанаварың башларының бирине өлдүрйән яра дегене меңзейәрди. Йөне бу өлдүрйән яра битди. Бүтин дүнйә тәсин галып, җанаварың ызына дүшди.


text:
Ынсанлар җанавара ыгтыяр берен аждарха сежде этдилер. «Җанавара меңзеш ким бар? Онуң билен сөвешмеги ким башарҗак?» дийип, җанавара-да сежде этдилер.


text:
Оңа текепбир сөзлер хем күпүрчиликли сөзлер совурян бир агыз берилди. Шейле хем өз ыгтыярыны кырк ики айлап уланма ругсады берилди.


text:
Оңа мукаддеслер билен сөвешип, олары еңме ругсады берилди. Хер тайпаның, хер халкың, хер дилиң ве хер миллетиң үстүнден хөкүм сүрме ыгтыяры берилди.


text:
Ер йүзүнде яшаянларың бары, дамагы чалнан Гузының яшайыш китабында дүнйә гурлалы бәри ады язылмадык хер ынсан оңа сежде эдер.


text:
Бирини туссага салан туссага гидер, гылыч билен өлдүрен гылычдан өлмелидир. Мукаддеслериң чыдап, иман этмеги шу ерде герекдир.


text:
Онсоң ерден чыкып гелйән бир җанавар гөрдүм. Онуң бир гузы кимин ики шахы барды, йөне аждарха ялы сес эдйәрди.


text:
Ол өңки җанаварың бүтин ыгтыярыны онуң адындан уланып, ер йүзүни ве онда яшаянлары өлдүрйән ярасы битен өңки җанавара зор билен сежде этдирйәрди.


text:
Ол өңки җанаварың адындан дөретмегине ругсат эдилен аламатлары билен ер йүзүнде яшаянлары аздырды. Олара гылыч билен яраланып-да, саг галан җанаварың суратында бир бут ясамагы буюрды.


text:
Оңа җанаварың буты геплесин, бу бута сежде этмейәнлериң хеммеси өлдүрилсин дийип, җанаварың бутуна яшайыш демини берме гүйҗи багыш эдилди.


text:
Ол кичи хем улуларың, бай хем гарыпларың, азат хем гулларың, әхли ынсанларың саг элине я маңлайына тагма басдырды.


text:
Бу тагма җанаварың ады я адының саны өзүнде болмадыклара хич бир зат сатын алдырмаярды хем-де сатдырмаярды.


text:
Бу ерде акылдарлык герек. Аңы бар адам җанавара дегишли саны хасапласын, чүнки бу ынсан саныдыр. Онуң саны-да алты йүз алтмыш алтыдыр.


text:
Онсоң гөрсем, Гузы Сион дагының үстүнде дурды. Онуң янында болса маңлайында Онуң ве Атасының ады язылгы йүз кырк дөрт мүң адам барды.


text:
Гөкден улы сувуң шаггылдысы ялы, гаты гөк гүррүлдисиниң сеси ялы бир сес эшитдим. Эшиден сесим арфа чалянларың чыкарян сесине меңзейәрди.


text:
Яңкы йүз кырк дөрт мүң адам тагтың өңүнде, җанлы дөрт махлугың ве яшулуларың өңүнде тәзе айдым айдярдылар. Ер йүзүнден сатын алнан бу адамлардан башга хич ким ол айдымы өвренип билмейәрди.


text:
Булар өзлерини аяллар билен хапаламадыклардыр, чүнки булар пәкдир. Булар Гузы нирә гитсе, Онуң ызына дүшйәндир. Гутуланларың илкинҗи мивеси хөкмүнде Худая ве Гуза ынсанлар арасындан сатын алнанлар булардыр.


text:
Онсоң Гөгүң ортасында учуп йөрен башга бир перишдәни гөрдүм. Бу перишде ер йүзүнде яшаянлара, хер миллете ве тайпа, хер диле ве хер халка ыглан этҗек болуп, эбеди Хош Хабары гетирйәрди.


text:
Ол батлы сес билен шейле диййәрди: «Худайдан горкуң! Оны шөхратландырың! Чүнки Онуң хөкүм сагады гелди. Гөги, Ери, деңзи ве сув булакларыны Ярадана сежде эдиң!»


text:
Онуң ызындан гелен икинҗи перишде: «Йыкылды! Өз зына азгынлыгының шерабыны әхли миллетлере ичирен улы Бабыл йыкылды!» дийди.


text:
Оларың ызындан гелен үчүнҗи бир перишде батлы сес билен шейле диййәрди: «Эгер бири җанавара ве онуң суратындакы бута сежде этсе, маңлайына я элине онуң тагмасыны кабул этсе, Худайың гахар кәсесинде хич бир гошантсыз тайярланан Худай газабының шерабындан ичер. Ол адам мукаддес перишделериң, Гузының өңүнде от, күкүрт билен гыналар.


text:
Оларың гыналмагының түссеси эбеди түтәр. Җанавара, онуң бутуна сежде эденлер билен онуң адының тагмасыны кабул эденлериң гиҗе-гүндиз ынҗалыгы болмаз.


text:
Гөкден эшиден бир сесим: «Муны яз: мундан бейләк, Реббе дегишли болуп өленлер багтлыдыр!» диййәрди. Рух: «Хава, олар ишлеринден дынч алар. Чүнки эденлериниң хасылыны өзлери билен әкидерлер» диййәр.


text:
Онсоң середип, өңүмде бир ак булут гөрдүм. Булудың үстүнде башы алтын тәчли, эли кесгир ораклы ынсан оглуна меңзеш бири отырды.


text:
Ыбадатханадан чыкан башга перишде булудың үстүнде отурана батлы сес билен шейле дийди: «Орагыңы узат-да, ор! Орма сагады гелди. Чүнки Ериң экини бишипдир».


text:
Одуң үстүнден хөкүм сүрйән башга бир перишде-де гурбанлык эдилйән ерден чыкып гелип, кесгир оракла батлы сес билен: «Сен-де кесгир орагыңы узат-да, Ериң үзүм шахасындан салкымларыны йыгна, чүнки үзүмлери бишипдир» дийди.


text:
Перишде орагыны ериң йүзүне ташлады-да, Ериң үзүм шахасының хасылыны йыгнап, Худай газабының улы гысаҗына зыңды.


text:
Гысачдакы үзүмлер шәхериң дашында сыкылды. Үзүм гысаҗындан чыкан ган мүң алты йүз ок атым аралыкда атларың уянына етди.


text:
Мен Гөкде башга бир улы хем гең аламат гөрдүм: бу соңкы еди беланы гетирйән еди перишдеди. Худайың газабы бу белалар билен соңланярды.


text:
От билен гарышык, чүйшеден ясалан деңиз ялы бир зат гөрдүм. Җанавары, онуң суратындакы буты, онуң адының саныны еңенлер Худайың берен арфаларыны эллерине алып, чүйшеден деңзиң үстүнде дурдулар.


text:
Олар Худайың гулы Мусаның ве Гузының айдымыны айдып, шейле диййәрдилер: «Гүйҗи хер зада етйән Реб Худай, Сениң ишлериң улы хем геңдир. Эй, миллетлер патышасы, Сениң ёлларың догры хем хакдыр!


text:
Я Реб, Сенден горкман, адыңы Шөхратландырмаҗак кимдир? Чүнки мукаддес диңе Сенсиң! Бүтин миллетлер гелип, Сениң өңүңде сежде эдер. Чүнки Сениң адыл ишлериң аян болды».


text:
Еди беланы гетирйән еди перишде тәмиз, парлак кетени гейнип, гурсакларына алтын гушак баглап, ыбадатханадан чыкдылар.


text:
Ыбадатхана Худайың шөхратының, гудратының түссесинден долды. Еди перишдәниң еди беласы гутарянча, хич ким ыбадатхана гирип билмеди.


text:
Онсоң ыбадатханадан еди перишдә: «Гидиң-де, Худайың газабындан долы еди кәсәни ериң йүзүне дөкүң!» диен батлы сеси эшитдим.


text:
Биринҗи перишде гидип, кәсесини ер йүзүне дөкди. Җанаварың тагмасы болан ве онуң суратындакы бута сежде эден адамларда эрбет хем гаты агырылы яралар пейда болды.


text:
Икинҗи перишде кәсесини деңзе дөкди. Деңиз өлиниң ганына меңзеш гана дөнди, ичиндәки бүтин җандарлар өлди.


text:
Мен сувларың перишдесиниң шейле диенини эшитдим: «Хәзир бар болан хем гечмишде бар болан мукаддес Худай! Сен бу хөкүмлериңде адылсың. Чүнки Сен шейле хөкүм чыкардың.


text:
Чүнки олар мукаддеслериң хем пыгамберлериң ганыны дөкдүлер. Сен-де олара ичмәге ган бердиң. Оларың алмыты буды».


text:
Мен гурбанлык эдилйән ерден гелен бир сесиң: «Хава, хер зада гүйҗи етйән Реб Худай! Сениң хөкүмлериң догры хем адылдыр» диенини эшитдим.


text:
Ынсанлар гүйчли гызгын билен говрулдылар, йөне тоба эдип, бу белалара ыгтыяры болан Худайы шөхратландырмагың дерегине, Онуң адына сөгдүлер.


text:
Бәшинҗи перишде кәсесини җанаварың тагтының үстүне дөкди. Җанаварың патышалыгы гараңкылыкда гөмүлди. Ынсанлар дертден яңа диллерини дишледилер.


text:
Алтынҗы перишде кәсесини улы Евфрат дерясына дөкди. Гүндогардан гелен патышаларың ёлуның ачылмагы үчин, деряның сувы гурады.


text:
Онсоң аждарханың агзындан, җанаварың агзындан ве ялан пыгамбериң агзындан гурбага меңзеш үч мурдар рухуң чыканыны гөрдүм.


text:
Булар аламатлар дөредип билйән җынларың рухларыдыр. Булар әхли зада гүйҗи етйән Худайың улы гүнүнде болҗак сөвеш үчин, бүтин дүнйәниң патышаларыны үйшүрмәге баряр.


text:
«Ине, огры ялы гелйәрин! Ялаңач гезип, уят ери гөрүнмез ялы, оя болуп, эшиклерини эгнинде саклан багтлыдыр!»


text:
Шонда йылдырымлар чакды, батлы сеслер чыкып, Гөк гүрледи, гүйчли ертитреме болды. Ынсанлар ер йүзүнде болалы бәри Ер шейле гаты титремәнди.


text:
Улы шәхер үч бөлек болды. Миллетлериң шәхерлери йыкылды. Улы Бабыл Худайың хузурында ятланды, Худайың отлы газап кәсеси оңа берилди.


text:
Ынсанларың үстүне Гөкден хер дамҗасының аграмы бир таланта голай гүйчли долы ягды. Ынсанлар ол долы беласы себәпли, Худая сөгдүлер. Чүнки ол бела гаты айылганчды.


text:
Еди кәсели еди перишдәниң бири гелип, мениң билен геплешип, шейле дийди: «Гел, мен саңа көп сувларың йүзүнде отуран улы кемчиниң җезасыны гөркезейин.


text:
Онсоң перишде мени Рухда чөле әкитди. Мен ол ерде еди башлы, он шахлы, эндамы күпүр атларындан долы гызыл җанаварың үстүнде отуран бир аялы гөрдүм.


text:
Аял гоңур хем гырмызы эшиклер гейнип, алтын, гымматбаха дашлар, дүрлер билен безенипди. Элинде болса йигренҗи затлардан, зына чиркинден долы алтын кәсе барды.


text:
Онсоң аялың мукаддеслериң, Иса гүвәлик эденлериң ганындан серхош боланыны гөрдүм. Муны гөрүп, гаты геңиргендим.


text:
Перишде маңа шейле дийди: «Нәмә геңиргендиң? Аялың, оны гөтерйән еди башлы, он шахлы җанаварың сырыны мен саңа айдайын.


text:
Сениң гөрен җанаварың бир вагтлар барды, йөне инди ёк. Ол довзахдан чыкып, хеләк болмага гидер. Ер йүзүнде яшаянлар, ягны дүнйә гурлалы бәри атлары яшайыш китабында язылмадыклар җанавары гөренде геңиргенер, чүнки ол бир вагтлар барды, инди ёк, йөне ене гелер.


text:
Бу ерде дүшүнмек үчин акылдарлык герек. Еди баш аялың үстүнде отуран еди дагыдыр. Олар хем патышалардыр.


text:
Бир вагтлар бар болуп, инди ёк җанавар болса секизинҗидир. Ол едилерден болуп, инди хеләк болмага баряр.


text:
Сениң гөрен он шахың энтек патышалыга етмедик он патышадыр. Олара җанавар билен биле бир сагат патышалык этмәге ыгтыяр берлер.


text:
Гузы билен сөвешерлер, йөне Гузы олары еңер. Чүнки Гузы реблериң Ребби, патышаларың Патышасыдыр. Онуң янындакылар чагырылан, сайланан ве садык галанлардыр».


text:
Ене перишде маңа шейле дийди: «Шу гөрен сувларың, ягны кемчиниң отуран сувлары халклар, мәрекелер, миллетлер хем диллердир.


text:
Гөрен җанаварың ве он шах кемчини йигренип, дашыны чолардып, оны ялаңачлар. Онуң этини ийип, өзүни-де отлар.


text:
Чүнки Худай Өз максадыны амала ашырма ислегини оларың йүрегине гуйды. Шейдип, Худайың сөзлери амала ашянча, өзлериниң патышалык ыгтыярыны җанавара бермекде пикирдеш боларлар.


text:
Мундан соң улы ыгтыярлы башга бир перишдәниң Гөкден ашак иненини гөрдүм. Онуң дабарасындан ер йүзи ягтылды.


text:
Перишде гүйчли сес билен гыгырып шейле дийди: «Йыкылды! Улы Бабыл йыкылды! Ол җынларың җайы, хер хили мурдар рухуң меканы, хер пис ве йигренҗи гушуң пенасы болды.


text:
Чүнки хемме миллетлер онуң азгын зына шерабындан ичди. Дүнйәниң патышалары онуң билен зына этди. Дүнйәниң тәҗирлери онуң гүйчли айшы-эшретинден баяды».


text:
Мен Гөкден башга бир сес эшитдим, сес шейле диййәрди: «Эй халкым! Онуң гүнәлерине шәрик болуп, онуң белаларына учрамазлык үчин, ол ерден чык.


text:
Ол нәме берен болса, сиз хем шонуң өвезини шейле бериң. Эденлериниң өвезини ики эссе эдип бериң. Тайярлан кәсесини оңа ики эссе долдурып бериң.


text:
Ол өзүни нәче шөхратландырып, айшы-эшрет эден болса, шонча-да оңа дерт, гам-гусса бериң. Чүнки ол өз йүрегинден: „Мен мелике болуп отырын, мен дул дәл, асла гам-гусса йүзүни гөрмерин!" диййәр.


text:
Шонуң үчин, оңа учраҗак белалар: өлүм, гам-гусса, ачлык бир гүнүң ичинде гелер, от оны якар. Чүнки оны хөкүм эден Реб Худай гүйчлүдир.


text:
Онуң билен зына эден, онуң айшы-эшретинде яшан бу дүнйәниң патышалары оны якан одуң түссесини гөренлеринде, оңа аглашып, гурсакларына урарлар.


text:
Олар онуң чекйән дердиниң горкусындан дашда дуруп: „Вай, вай! Улы шәхер, гүйчли шәхер Бабыл! Сениң хөкүмиң бир сагадың ичинде гелди!" диер.


text:
Алтыны, күмши, гымматбаха дашлары, дүрлери, непис кетенини, йүпек, гоңур ве гырмызы маталары, дүрли ыслы агаҗы, пил сүңкүнден ясалан дүрли гаплары, гымматбаха агачлардан, мис, демир ве мермерден ясалан дүрли харытлары, далчын ве бейлеки тагамлыклары, бухурлары, ыслы яг, ладан, шерап, зейтун ягы, кепексиз ун ве бугдайы, сыгырдыр гоюнлары, атлары, арабалары, гуллары, ягны ынсанларың җаныны сатын алҗак инди ёк.


text:
Олар: „Җаның ислән мивелери йитип гитди. Бүтин болелинлигиң, гөз гамашдырыҗылыгың ём-ёк болды. Инди асла тапып билмерсиң" диер.


text:
Ол шәхерде бу маллары сатып баян тәҗирлер онуң чекен дердинден горкуп, дашда дурар, аглап, яс тутуп: 


text:
Вай, вай непис кетени, гоңур ве гырмызы гейнен, алтын, гымматбаха дашлар, дүрлер билен безенен бейик шәхер!


text:
Шейле улы байлык бир сагадың ичинде ёгалды!" диер. Әхли гәмичи, әхли деңиз ёлагчысы, деңизчилер, деңизден гүн гөрйәнлериң бары, оны якан одуң түссесини гөренлеринде, дашда дуруп, „Бейик шәхере меңзеш шәхер бармыды?" дийип гыгырышдылар.


text:
Башларындан гум совруп, аглап яс тутдулар. „Вай, вай! Бейик шәхер!" дийип гыгырышдылар ве шейле дийдилер: „Деңизде гәмиси боланың хеммеси онуң гымматлы малларындан баяпды, йөне ол бир сагадың ичинде ёгалды".


text:
Эй Гөк ве мукаддеслер, ресуллар ве пыгамберлер! Онуң ягдайына бегениң. Чүнки Худай оны хөкүм эдип сизиң хакыңызы алды».


text:
Онсоң бир гүйчли перишде дегирмениң дашы ялы улы дашы галдырып, деңзе зыңды ве шейле дийди: «Бейик шәхер Бабыл, ине, шунуң ялы гүйч билен зыңлансоң тапылмаз.


text:
Арфачыларың, багшыларың, түйдүкчи ве сурнайчыларың сеси инди сенден эшидилмез. Инди сенден хич бир сунгатың сунгатчысы тапылмаз. Сенден инди хич бир дегирмениң сеси эшидилмез.


text:
Инди сенде бир чыраның-да ышыгы ягты салмаз, инди сенден гелинлердир йигитлериң сеси эшидилмез! Сениң тәҗирлериң дүнйәниң улуларыды. Бүтин миллетлер сениң җадың билен азашыпды.


text:
Шондан соң Гөкден улы бир мәрекәниң сесине меңзеш батлы сеслер эшитдим. Олар шейле диййәрдилер: «Халелуя! Халас эдиш, шөхрат, гүйч Худайымызыңкыдыр!


text:
Чүнки Онуң хөкүмлери догры ве адылдыр. Ол ер йүзүни зынасы билен аздыран улы кемчини хөкүм этди, гулларының ганыны ондан алды».


text:
Йигрими дөрт яшулы ве җанлы дөрт махлук ере йыкылып, «Омын! Халелуя!» дийип, тагт үстүнде отуран Худая сежде этдилер.


text:
Онсоң тагтдан чыкан бир сес шейле дийди: «Эй, Худайымызың әхли бенделери! Кичилер ве улулар, Ондан горкянлар, Оңа алкыш окаң!»


text:
Онсоң мен бир улы мәрекәниң сесине, улы сувуң шаггылдысына, гаты Гөк гүррүлдисине меңзеш сеслер эшитдим. Олар шейле диййәрдилер: «Халелуя! Чүнки хер зада гүйҗи етйән Реб Худайымыз хөкүм сүрйәр.


text:
Гейсин дийип, оңа парлак, тәмиз ве непис кетени берилди». Непис кетени мукаддеслериң адыл ишлеридир.


text:
Перишде маңа: «Муны яз: Гузының той ашына чагырыланлар багтлыдыр!» дийди. Маңа ене: «Булар чын сөзлердир, Худайың сөзлеридир» дийди.


text:
Мен оңа сежде этҗек болуп аякларына йыкылдым. Эмма ол маңа шейле дийди: «Бейле зат эдәйме! Мен сениң ве Иса гүвәлик эдйән доганларың ёлдашыдырын, Худая сежде эт! Чүнки Иса гүвәлик пыгамберлик рухудыр».


text:
Гөгүң ачылып, өңүмде бир ак атың дураныны гөрдүм. Онуң үстүнде отураның ады Догручыл ве Чындыр. Ол адалатлы хөкүм чыкарып сөвешйәндир.


text:
Гөзлери одуң ялны ялыдыр. Башында биртопар тәч болуп, буларың үстүнде язылгы адыны Өзүнден башга хич ким билйән дәлдир.


text:
Миллетлери урмак үчин, Онуң агзындан кесгир гылыч чыкяр. Онуң Өзи олары демир таяк билен бакар, хер зада гүйҗи етйән Худайың отлы газабының шерабыны өндүрйән үзүм гысаҗыны Өзи гысар.


text:
Онсоң Гүнде дуран бир перишде гөрдүм. Ол батлы сес билен гыгырып, гөгүң ортасында учуп йөрен гушлара шейле дийди: «Патышаларың, серкерделериң, гүйчли адамларың этини, атларың, оларың үстүндәкилериң этини, азатларың, гулларың, кичилериң, улуларың хеммесиниң этини иймек үчин үйшүп, Худайың улы зыяпатына гелиң!»


text:
Мен җанавары, дүнйә патышаларыны ве оларың гошунларыны гөрдүм. Олар атың үстүнде Отуран ве Онуң гошунлары билен сөвешҗек болуп йыгнанышан экенлер.


text:
Җанавар хем-де онуң өңүнде аламатлар дөредип, җанаварың тагмасыны алып-да, онуң бутуна сежде эденлери бу аламатлар билен алдаян ялан пыгамбер тутулды. Оларың икиси-де күкүрт билен янан от көлүне зыңылды.


text:
Галанлар атың үстүнде Отураның агзындан чыкан гылыч билен өлдүрилдилер. Бүтин гушлар, ине, буларың этинден дойды.


text:
Мүң йыл долянча, икиленч миллетлери аздырмасын дийип, оны довзаха зыңды, баглап мөхүр басды. Мундан соң ол аз вагтлайын чөзүлмелидир.


text:
Мен тагтлары, оларың үстүнде отуранлары гөрдүм. Олара хөкүм этме ыгтыяры берлипди. Иса эден гүвәликлери себәпли ве Худайың сөзи угрунда башлары кесиленлериң җанларыны гөрдүм. Булар җанавара, онуң бутуна сежде этмедик, маңлайлары ве эллерине онуң тагмасыны кабул этмедиклерди. Булар дирелип, Месих билен биле мүң йыл патышалык этдилер.


text:
Илкинҗи дирелишде пайы болан багтлы, мукаддесдир. Икинҗи өлүмиң олара гүйҗи етмез. Олар Месихиң руханылары болуп, Онуң билен биле мүң йыл хөкүм сүрер. Шейтан от көлүне зыңыляр


text:
Ол ер йүзүниң дөрт бурчундакы миллетлери, әҗит-мәҗиди аздырҗак, олары сөвеш үчин үйшүрҗек болуп, туссагдан чыкар. Үйшенлериң саны деңиз чәгелери киминдир.


text:
Олар ер йүзүниң гиңишлигине чыкып, мукаддеслериң гошун дүшелгесини, сөйгүли шәхери гуршадылар. Эмма Гөкден Худай тарапын от ягып, олары якып күл этди.


text:
Олары аздыран иблис болса от, күкүрт көлүне зыңылды. Җанавар билен ялан пыгамбер-де шол ердедир. Олар гиҗе-гүндиз эбедилик гыналар. Өлүлериң үстүнден хөкүм чыкарыляр


text:
Мен бир улы ак тагт ве онуң үстүнде Отураны гөрдүм. Ер, Гөк Онуң өңүнден гачды, йөне гидере ерлери ёкды.


text:
Тагтың өңүнде дуран улы, кичи өлүлери гөрдүм. Онсоң кәбир китаплар ачылды. Яшайыш китабы диен ене бир китап ачылды. Китапларда языланлара середилип, өлүлериң үстүнден эденлерине гөрә хөкүм чыкарылды.


text:
Деңиз өзүндәки өлүлери, өлүм ве өлүлер дияры-да өзлериндәки өлүлери табшырдылар. Хер бирине этмишине гөрә хөкүм чыкарылды.


text:
Мундан соң бир тәзе Гөк билен бир тәзе Ер гөрдүм. Чүнки өңки Гөк, өңки Ер арадан айрылыпды. Инди деңиз хем ёкды.


text:
Онсоң мен өз адамсы үчин тайярланан безегли гелин ялы, Гөкден Худайың янындан ашак инип гелйән мукаддес шәхер тәзе Иерусалими гөрдүм.


text:
Гөкден бир батлы сесиң шейле диенини эшитдим: «Худайың чадыры шинди ынсанларың арасында. Худай олар билен биле яшар. Олар Онуң халкы болар, Худайың Өзи-де оларың арасында болар.


text:
Ол оларың гөзлеринден әхли яшларыны сүпүрер. Инди не өлүм, не яс, не агы, не-де агыры болар. Чүнки өңки затлар арадан айрылды».


text:
Тагтың үстүнде Отуран: «Ине, әхли зады тәзелейәрин» дийди. Соңра маңа: «Булары яз! Чүнки бу сөзлер ыгтыбарлы, чындыр» дийди.


text:
Маңа шейле дийди: «Болды! Алфа ве Омега, башлангыч ве соң Мендирин. Мен сувсана яшайыш сувуның чешмесинден мугт сув берерин.


text:
Эмма горкагың, имансызың, йигренҗиниң, ганхорың, зынагәриң, җадыгөйүң, бутпаразың, бүтин яланчыларың соңы күкүрт билен янян от көлүдир. Икинҗи өлүм будур».


text:
Соңкы еди бела билен долы еди кәсели еди перишдәниң бири гелип, мениң билен геплешди: «Гел, мен саңа Гуза аял болҗак гелни гөркезейин» дийди.


text:
Перишде мени Рухда бир улы, белент дага әкитди. Ол ерден маңа Худайың шөхраты аркалы парлаян мукаддес шәхер Иерусалими Гөкден Худайың янындан инип гелйәркә гөркезди.


text:
Улы хем белент диварлары барды, он ики дервезеси, дервезелери саклаян он ики перишдеси барды. Дервезелериң йүзүнде Ысрайыл огулларының он ики тайпасының ады язылгыды.


text:
Мениң билен геплешен перишдәниң элинде шәхери, шәхериң дервезелери билен диварларыны өлчәр ялы алтындан өлчег агаҗы барды.


text:
Шәхер дөрт бурчлук болуп, бойы билен ини деңди. Перишде шәхери өлчеди, бир яны он ики мүң ок атым чыкды. Бойы, ини, бейиклиги деңди.


text:
Шәхер диварларының биналары хер хили гымматбаха дашлар билен безелипди. Биринҗи бина дашы яшма, икинҗиси гөк якут, үчүнҗиси хакык, дөрдүнҗиси зүмеррет, бәшинҗиси ак хакык, алтынҗысы гырмызы хакык, единҗиси сары якут, секизинҗиси гөк зүмеррет, докузынҗысы яшыл якут, онунҗысы сары зүмеррет, он биринҗиси Емен дашы, он икинҗиси гоңур якутды.


text:
Он ики дервезе он ики дүрденди, ягны хер дервезе бир дүрден ясалыпды. Шәхериң көчеси дуры чүйше ялы сап алтынданды.


text:
Бу шәхерде ыбадатхана гөрмедим. Чүнки хер зада гүйҗи етйән Реб Худай ве Гузы шәхериң ыбадатханасыдыр.


text:
Шәхериң өзүни ягтыландырмагы үчин, Гүнүң я-да Айың гереги ёк. Чүнки Худайың ялкымы оны ягтыландыряр. Гузы хем онуң чырасыдыр.


text:
Оңа хич бир хапа зат, йигренҗи ве галп ишлер эдениң хич бири гирмез, диңе атлары Гузының яшайыш китабында языланлар гирер.


text:
Перишде маңа шәхер көчесиниң ортасында Худайың ве Гузының тагтындан чыкян булгур ялы дуры яшайыш сувуның дерясыны гөркезди.


text:
Деряның ики тарапында он ики хили миве өндүрйән, хер ай мивесини берйән яшайыш агаҗы барды. Агаҗың япраклары миллетлере шыпады.


text:
Инди хич зат гаргыш астында галмаз. Худайың ве Гузының тагты шәхерде болар. Бенделери Оңа гуллук эдер.


text:
Инди гиҗе болмаз. Не чыраның ышыгы, не-де Гүнүң нуры герек болар. Реб Худай олара ышык болуп, олар эбедилик хөкүм сүрер.


text:
Перишде маңа шейле дийди: «Бу сөзлер ынамлыдыр, чындыр! Пыгамберлериң рухларының Худайы Реб, шу якында болҗак вакалары Өз гулларына билдирҗек болуп, перишдесини ёллады».


text:
Бу затлары эшиден, гөрен мен, Яхя. Булары эшиден, гөрен махалым мен булары өзүме гөркезен перишдә сежде этҗек болуп, онуң аякларына йыкылдым.


text:
Эмма ол маңа шейле дийди: «Бейле иш этме! Мен сениң, сениң пыгамбер доганларың билен бу китабың сөзлерини берҗай эдйәнлериң ёлдашыдырын. Худая сежде эт!»


text:
Эрбетлик эден ене эрбетлик этсин, хапа болан хапалыгында галсын. Догры адам ене догрулык этсин. Мукаддес-де мукаддеслигине галсын». 


text:
Яшайыш агаҗындан иймитленме хакыны алмак, дервезелерден гечип, шәхере гирмек үчин, Онуң табшырыкларыны берҗай эденлер багтлыдыр!


text:
Итлер, ягны җадыгөйлер, зынагәрлер, ганхорлар, бутпаразлар, яланы сөйүп, ишлерини ялан билен йөреденлериң бары дашарда галар.


text:
«Мен - Иса, иманлылар йыгнакларына дегишли болан бу гүвәлиги сизе етирсин дийип, Өз перишдәми ёлладым. Мен Давудың көкүнден ве неслинден болан парлак даң йылдызыдырын!»


text:
Рух ве гелин: «Гел!» диййәр. Хер эшиден «Гел!» дийсин. Сувсан гелсин. Дилән гелип, яшайыш сувуны мугт алсын.


text:
Бу китабың вели сөзлерини эшиден кишә дуйдурярын! Бири бу сөзлере бир зат гошса, Худай хем онуң җезасына бу китапда агзалан белалары гошар.


text:
Эгер-де бири бу вели китабың сөзлеринден бир зады айырса, Худай хем бу китапда агзалан яшайыш агаҗындан, мукаддес шәхерден оңа етен пайы ызына алар.


