# verses

text:
Шейлеликде, Ыбрайымдан Давуда ченли болан несиллер җеми он дөрт аркадыр. Давутдан Бабыл сүргүнине ченли хем он дөрт, Бабыл сүргүнинден Месихе ченли хем он дөрт аркадыр.


text:
Иса Месихиң доглушы шейле болды: Онуң эҗеси Меръемиң Юсуп билен адаглыка, бири-бирлери билен яссыкдаш болмазларындан өң, Мукаддес Рухдан гөврели боланлыгы әшгәр болды.


text:
Онуң адамсы Юсуп бир догры адам болансоң, оны утанҗа гоймак ислемән, яшырынлык билен бошатмагы йүрегине дүвди.


text:
Эмма ол бу затлар хакда ойланып йөркә, Реббиң бир перишдеси онуң дүйшүне гирип: «Эй, Давут оглы Юсуп! Сен Меръеми өзүңе аяллыга алмакдан горкма, чүнки онуң гөвресинде дөрән зат Мукаддес Рухдандыр.


text:
Ол бир Огул дограр, сен Онуң адына Иса дакарсың, чүнки Ол Өз халкыны гүнәлеринден халас эдер» дийди.


text:
«Ине, бир гыз гөврели болуп, бир огул дограр, Онуң адына Эммануел дакарлар». Бу - «Худай бизиң билендир» диен маныны берйәр.


text:
Хиродес патышаның заманында Яхуданың Бейтуллахам шәхеринде Иса энеден догланында, ине, Иерусалиме гүндогардан мүнечҗимлер гелип:


text:
«Ехудыларың Патышасы болуп доглан ниреде? Биз гүндогарда Онуң йылдызыны гөрүп, Оңа сежде этмәге гелдик» дийдилер.


text:
„Эй, Яхуда үлкесиндәки Бейтуллахам, сен Яхуда хөкүмдарлары арасында асла иң кичиси дәлсиң. Чүнки халкым Ысрайыла чопанчылык этҗек Хөкүмдар сенден чыкҗакдыр"».


text:
«Барың, чага хакда ягшыҗа сораг-идег эдиң, тапаңызда маңа хем хабар бериң, мен хем барып, Оңа сежде этҗек» дийип, олары Бейтуллахама иберди.


text:
Олар патышаны диңләп, ёла рована болдулар. Ине, гүндогарда гөрен йылдызлары өңлерине дүшүп, чаганың болан ериниң үстүне гелип дурды.


text:
Өе гирип, чага билен эҗеси Меръеми гөрдүлер. Дызларына чөкүп, Оңа сежде этдилер-де, хазыналарыны ачып, алтын, ладан ве мүр совгат бердилер.


text:
Хиродесиң янына өврүлмезлик хакда дүйш үсти билен дуйдурыш берленсоң, олар өз юртларына башга ёл билен гайтдылар.


text:
Мүнечҗимлер угранларындан соң, Реббиң бир перишдеси Юсубың дүйшүне гирип: «Тур, чага билен эҗесини ал-да, Мүсүре гач, саңа айдянчам шол ерде гал, чүнки Хиродес чаганы өлдүрмек үчин Оны агтарҗак болуп йөр» дийди.


text:
Реббиң пыгамбер аркалы: «Мен Оглумы Мүсүрден чагырдым» дийип айданы ерине етер ялы, Хиродесиң өлүмине деңеч шол ерде галды.


text:
Мүнечҗимлериң алданыны биленсоң, Хиродес гаты гахарланып, Бейтуллахама ве онуң этрабындакы әхли обалара адам иберди-де, мүнечҗимлерден сорап аныклан вагтында болан огланларың ики яшлысына ченли хеммесини өлдүртди.


text:
«Рамадан бир сес эшидилди, агы ве чуң матам сеси. Чагалары үчин аглаян Рахел өзүне теселли берилмегини ислемейәр, чүнки олар ёк».


text:
«Тур, чага билен Онуң эҗесини ал-да, Ысрайыл юрдуна гайт, чүнки чаганың җанының кастына чыканлар өлди» дийди.


text:
Йөне Археласың өз атасы Хиродесиң ерине Яхуданың патышасы боланыны эшидип, ол ере бармага горкды, дүйш билен дуйдурыш берленсоң болса, Җелиле этрапларына ёла дүшди.


text:
Гелип, Насыра диен бир шәхерде месген тутды, шейдип, пыгамбер аркалы: «Оңа насыралы дийлер» дийип айдылан сөз ерине етди.


text:
Себәби ол Ишая пыгамбериң: «Чөлде гыгыряның сеси: „Реббиң ёлуны тайярлаң, Онуң ёдаларыны догрулаң" диййәр» диенидир.


text:
Яхя көп фарисейлериң ве саддукейлериң-де чокундырылмага гелйәндиклерини гөрүп, олара шейле дийди: «Эй, алахөвренлер несли! Гелҗек газапдан гачмагы сизе ким салгы берди?


text:
Ичиңизден: „Бизиң атамыз Ыбрайымдыр" дийип ойланмаң. Чүнки мен сизе айдярын, Худай бу дашлардан-да Ыбрайыма перзент яратмагы башаряндыр.


text:
Мен сизи тоба үчин сув билен чокундырярын, йөне менден соңра Гелҗек менден хас гүйчлүдир. Мен Онуң чарыкларыны гөтермәге-де мынасып дәлдирин. Ол сизи Мукаддес Рух хем-де от билен чокундырар.


text:
Онуң күреги элиндедир. Ол харман ерини сүпүрип, бугдайы Өз аммарына йыгнап, саманы сөнмез отда якар».


text:
Иса чокундырылып, деррев сувдан чыкды. Ине, Гөк ачылды, Ол Худайың Рухуның кепдери кимин Өз үстүне инип гелйәнини гөрди.


text:
Эмма Иса: «Адам диңе бир чөрек билен дәл-де, эйсем, Худайың агзындан чыкан хер бир сөз билен хем яшаяндыр дийип язылгыдыр» дийип җогап берди.


text:
Оңа шейле дийди: «Сен Худайың Оглы болсаң, Өзүңи ашак зың. Себәби: „Ол Өз перишделерине Сен хакда буйрук берер, олар аягың даша дегәймесин дийип, Сени эллеринде гөтерерлер"».


text:
Иблис ене Исаны әпет белент дага элтди, дүнйәниң бүтин патышалыкларыны, оларың шан-шөхратыны гөркезип,


text:
Шонда Иса оңа: «Янымдан айрыл, шейтан! „Өз Худайың Реббе сежде эт, диңе Оңа гуллук эт" дийип язылгыдыр» дийди.


text:
Ол Насырадан айрылып, Зебулун ве Нафталы этрабына барды, деңиз якасында болан Капернаумда мекан тутды.


text:
Ол Җелиле көлүниң якасындан гечип барярка, ики доганың - Петрус дийилйән Симун билен доганы Андреясың деңзе торларыны зыңып дуранларыны гөрди. Олар балыкчыдылар.


text:
Иса ол ерден өңрәк гиденсоң, башга бир ики доганың - Зебедейиң оглы Якуп билен онуң доганы Яхяның өз какалары Зебедей билен гайыкда торларыны беҗерип отуранларыны гөрүп, олары чагырды.


text:
Иса Җелиләниң хер тарапына айланып, ол ерлердәки синагогаларда сапак берерди. Патышалыгың Хош Хабарыны вагыз эдерди, халкың арасындакы хер хили сыркавлары, хассалары беҗерерди.


text:
Онуң ат-овазасы бүтин Сирия яйрады, дүрли сыркавлыгы, кесели бар хассалары, җынлы, тутгайлы ве отуралары Онуң янына гетирдилер, Ол хем олары сагалтды.


text:
Шат болуң, бегениң, Гөкде алҗак сылагыңыз улудыр, чүнки сизден өңки пыгамберлер-де шейле ызарландылар».


text:
Сиз ериң дузусыңыз, эмма дуз тагамыны йитирсе, ол нәме билен дузланар? Дашарык ташланмакдан ве аяк астында депеленмекден башга хич бир зада ярамаз.


text:
Чыраны якып-да, габың ашагында гойман, чыраданың үстүнде гойяндырлар, шонда ол өйдәкилериң хеммесине ышык берйәндир.


text:
Сизиң ышыгыңыз адамларың өңүнде шейле бир парласын велин, олар говы ишлериңизи гөрүп, Гөкдәки Атаңызы шөхратландырсынлар».


text:
Мени Мукаддес Кануны я пыгамберлериң язгыларыны бозмага гелендир өйтмәң. Мен бозмага дәл-де, олары берҗай этмәге гелдим.


text:
Чүнки сизе догрусыны айдярын, Гөк билен ер гечип гидйәнчә, әхли зат берҗай болянча, Кануның бир харпы-да, бир нокады-да кемелмез.


text:
Муңа гөрә, ким шу иң кичи табшырыклардан бирини бозса ве шейле этмеги өвретсе, Гөгүң Патышалыгында иң кичи сайылар. Эмма ким булары берҗай этсе ве өвретсе, ол Гөгүң Патышалыгында улы сайылар.


text:
Чүнки Мен сизе айдярын: догрулыгыңыз канунчыларыңкы билен фарисейлериңкиден артык болмаса, Гөгүң Патышалыгына асла гирмерсиңиз».


text:
Эмма Мен сизе айдярын: өз доганына нәхак гахарланан киши хөкүмине сезевар болар. Ким өз доганына „Рака" дийсе, меҗлисиң хөкүмине сезевар болар. Ким „Самсык" дийсе, довзахың одуна сезевар болар.


text:
Шонуң үчин гурбаныңы гурбанлык эдилйән ере алып бараныңда, доганың сенден өйке-кинесиниң бардыгы ядыңа дүшсе,


text:
гурбаныңы шол ерде, гурбанлык эдилйән ериң өңүнде гой-да, гидип өңүрти доганың билен барлыш, онсоң гелип гурбаныңы багыш эт.


text:
Давагәриң билен энтек ёлдакаң деррев яраш, давагәриң сени каза, казы хем сени гаравула берип, зындана салаймасын.


text:
Мен велин сизе диййәрин, бир аяла азгын небис билен бакан адам өз йүрегинде эййәм онуң билен зына эдендир.


text:
Саг гөзүң сениң гүнә этмегиңе себәп болса, оны оюп чыкар-да ташла, саңа бир сынаң ёк болмагы бүтин гөврәң довзаха зыңылмагындан говудыр.


text:
Саг элиң сениң гүнә этмегиңе себәп болса, оны кес-де ташла, саңа бир сынаң ёк болмагы бүтин гөврәң довзаха гитмегинден говудыр.


text:
Мен велин сизе диййәрин, зынадан башга себәп билен аялыны айыран адам онуң зына этмегине себәп боляндыр. Айрылан аяла өйленен-де зына эдйәндир».


text:
Сиз ене-де гадымкылара: „Ялан ере ант ичме, антларыңы Реббиң өңүнде берҗай эт" дийленини эшиденсиңиз.


text:
Ерден ант ичме, чүнки ол Онуң аякларының басганчагыдыр. Иерусалимден ант ичме, чүнки ол бейик Патышаның шәхеридир.


text:
Мен велин сизе диййәрин, ямана гаршы дурма. Гайта, ким сениң саг яңагыңа урса, ол яңагыңы-да оңа өвүр.


text:
Мен велин сизе диййәрин, Гөкдәки Атаңызың огуллары болар ялы, душманларыңызы сөйүң, өзүңизе гаргаянлара алкыш окаң, йигренйәнлере ягшылык эдиң, сизе зулум эдйәнлер, сизи ызарлаянлар үчин дога эдиң.


text:
Чүнки Гөкдәки Атаңыз Өз Гүнүни яманларың хем, ягшыларың хем үстүне догуряр, ягмырыны догруларың хем, эгрилериң хем үстүне ягдыряр.


text:
Сиз өзүңизи сөййәнлери сөййән болсаңыз, онда нәме сылагыңыз болар? Салгыт йыгнаянлар-да шейле этмейәрми?


text:
Диңе өз гардашларыңыза салам берйән болсаңыз, онда, нәме артыкмач иш эдйәрсиңиз? Миллетлер-де шейле этмейәрми?


text:
Сак болуң, этҗек догры ишлериңизи гөз үчин адамларың өңүнде этмәң, ёгса, Гөкдәки Атаңыздан алҗак сылагыңыз болмаз.


text:
Шонуң үчин, садака берениңде икийүзли адамларың ил арасында тарыпланҗак болуп, синагогаларда, көчелерде эдиши ялы, өңүңде сурнай чалдырма. Сизе догрусыны айдярын, олар өз сылагларыны эййәм аландырлар.


text:
Садакаң гизлин болар ялы, берениңде саг элиң нәме эдйәнини сол элиң билмесин. Гизлинликде эдилени гөрйән Атаң саңа оны ачык гайтарып берер».


text:
Дога эдениңде икийүзлүлер ялы болма, чүнки олар гөз үчин синагогаларда, көче бурчларында дуруп дога этмеги халаярлар. Мен сизе догрусыны айдярын, олар өз сылагларыны эййәм аландырлар.


text:
Эмма сен дога эдениңде, өз отагыңа гирип, гапыны яп-да, гизлинликдәки Атаңа дога эт. Гизлинликде эдилени гөрйән Атаң саңа оны ачык гайтарып берер.


text:
Сиз дога эдениңизде миллетлер ялы, бош сөзлери гайталап дурмаң, чүнки олар көп сөзлемек билен эшидилерис өйдйәрлер.


text:
Бизи сынага салма, бизи иблисден халас эт.Чүнки патышалык, гудрат ве шөхратЭбедилик Сениңкидир. Омын".


text:
Ораза тутаныңызда икийүзлүлер ялы йүзүңизи чытмаң, чүнки олар адамлара ораза тутяныны гөркезҗек болуп, йүзлерини чытярлар. Сизе догрусыны айдярын, олар өз сылагларыны эййәм аландырлар.


text:
Эмма сен ораза тутаныңда адамлара дәл-де, гизлинликдәки Атаңа ораза тутяныңы гөркезер ялы, башыңа яг чал, йүзүңи юв. Гизлинликде эдилени гөрйән Атаң саңа оны ачык гайтарып берер».


text:
Ер йүзүнде өзүңизе хазына йыгнамаң, бу ерде гүе билен пос иййәндир, бу ере огрулар гирип огурлаяндыр.


text:
Гөзүң шикесли болса, бүтин бедениң гараңкы болар. Шейлелик билен, эгер сендәки ышык гараңкы болса, ол гараңкы нәхили гойы болар!


text:
Хич ким ики хоҗайына хызмат эдип билмез, чүнки я бирини йигренип, ол бирини сөер, я-да бирине вепалы болуп, ол бирини әсгермезлик эдер. Сиз-де хем Худая, хем-де маммона хызмат эдип билмерсиңиз».


text:
Мунуң үчин сизе диййәрин, нәме ийип, нәме ичерин дийип, җаныңызы, нәме геерин дийип, тениңизи гайгы этмәң. Җан иймитден, тен эгин-эшикден ёкары дәлмидир?


text:
Гөгүң гушларына середиң, олар не экйәрлер, не орярлар, не-де аммарлара үйшүрйәрлер. Гөкдәки Атаңыз онда-да олары иймитлендирйәр. Сиз олардан гымматлы дәлмисиңиз?


text:
Нәме үчин эгин-эшик хакда гайгы эдйәрсиңиз? Мейдан лилияларының өсүшине середиң: олар не зәхмет чекйәрлер, не-де йүп эгирйәрлер.


text:
Йөне шу гүн болуп, эртир оҗага ташланян мейдан отуны Худай шейле гейиндирйән болса, сизи ондан хас артык гейиндирмезми, эй, иманы азлар?


text:
Бүтин бу затлары башга миллетлер агтарярлар, йөне Гөкдәки Атаңыз бу затларың барының сизе герекдигини билйәр.


text:
Сиз өңүрти Худайың Патышалыгыны, Онуң догрулыгыны агтарың, шонда бу затлар хем сизе онуң үстүне гошулып берлер.


text:
Шонуң үчин, эртири гайгы этмәң, чүнки эртир өз гайгысыны өзи эдер. Хер гүнүң дерди өзүне етерликдир».


text:
Чүнки нәхили хөкүм чыкарсаңыз, сизиң-де үстүңизден шонуң ялы хөкүм чыкарылар; хайсы өлчег билен өлчесеңиз, сизе-де шол өлчег билен өлчелер.


text:
Эй икийүзли, илки өз гөзүңден агаҗы чыкар, онсоң доганың гөзүнден чөпи чыкармак үчин оңат сайгарарсың.


text:
Мукаддес зады итлере бермәң, дүрдәнелериңизи доңузларың өңүне ташламаң, олары аяклары билен депеләп, өврүлип, сизи тике-тике эдәймесинлер».


text:
Шейлеликде, эрбет болан сиз өз огланларыңыза оңат сылаглар бермеги билйән болсаңыз, онда Гөкдәки Атаңыз Өзүнден диләнлере хас-да көп оңат затлар берер!


text:
Шоңа гөрә, адамларың өзүңизе нәме этмегини ислейән болсаңыз, сиз хем олара шоны эдиң, чүнки канун ве пыгамберлер язгыларының өзени шудур».


text:
Ялан пыгамберлерден әгә болуң. Олар сизиң яныңыза гоюн дерисине гирип гелерлер, эмма ичи йыртыҗы мөҗекдирлер.


text:
Маңа: „Я Реб! Я Реб!" диен хер бир адам Гөгүң Патышалыгына гирмез, диңе Гөкдәки Атамың ислегини берҗай эден гирер.


text:
Шол гүнде көплер Маңа: „Я Реб, я Реб, биз сениң адың билен велилик этмедикми? Сениң адың билен җынлары ковмадыкмы? Сениң адың билен көп мугҗызалар этмедикми?" диерлер.


text:
Шейлеликде, Мен бу сөзлерими эшидип, олары берҗай эдйән кишини өйүни гаяның үстүнде салан акыллы адама меңзедйәрин.


text:
Ягыш ягып силлер гелди, еллер өвсүп, ол өе урды, эмма өй йыкылмады, чүнки ол гаяның үстүнде гурлупды.


text:
Мениң бу сөзлерими эшидип, олары берҗай этмедик киши өйүни чәгәниң үстүнде салан акмак адам ялы болар.


text:
Ине, хейвере кеселли бир адам гелип: «Я Реб, эгер ислесең, мени тәмиз эдип билерсиң» дийип, Оңа сежде этди.


text:
Иса хем элини узадып, оңа дегирди-де: «Ислейәрин, тәмиз бол!» дийди. Ол хем шол бада хейвере кеселинден тәмиз болды.


text:
Иса оңа шейле дийди: «Әгә бол, муны хич киме айтма, йөне гит-де, өзүңи рухана гөркез, хеммелере гүвәлик болар ялы, Мусаның табшыран гурбаныны багыш эт».


text:
Йүзбашы шейле җогап берди: «Я Реб, Сениң өйүме гелмегиңе мен мынасып дәл, диңе бирҗе сөз айт, хызматкәрим сагалар.


text:
Чүнки мен-де бир гол астындакы адам, мениң гол астымда хем эсгерлер бар. Бирине „Гит" дийсем, гидйәр, ене бирине „Гел" дийсем, гелйәр, хызматкәриме „Шуны эт" дийсем, эдйәр».


text:
Иса муны эшиденде хайран галды, ызына дүшүп гелйәнлере шейле дийди: «Сизе догрусыны айдярын, Мен хатда Ысрайылда хем бейле иманы хич кимде гөремок.


text:
Сизе диййәрин, гүндогардан, гүнбатардан көп адамлар гелип, Ыбрайым, Ысхак ве Якуп билен бирликде Гөгүң Патышалыгында отурарлар.


text:
Агшам дүшенде, җын-арвах уран көп адамлары Онуң янына гетирдилер. Ол хем бир сөз билен эрбет рухлары чыкарды, сыркавларың хеммесини сагалтды.


text:
Буларың хеммеси Ишая пыгамбер аркалы айдылан шу сөзүң ерине етмеги үчин болды: «Бизиң эҗизликлеримизи Өз үстүне алды, сыркавлыкларымызы Өз герденинде чекди».


text:
Иса оңа: «Тилкилериң сүрени, Гөк гушларының хөвүртгеси бардыр, йөне Ынсан Оглуның башыны яссыга гояра-да ери ёкдур» дийди.


text:
Иса олара: «Эй, иманы азлар, нәме үчин горкярсыңыз?» дийди. Ол туруп, еле, көле кәйәнсоң, ими-салалык болды.


text:
Иса бейлеки кенара - гадаралыларың юрдуна баранда, Оңа мазардан чыкан ики саны җынлы адам габат гелди. Булар гаты ховплуды, хич ким бу ёлдан гечип билмезди.


text:
Олар: «Эй Худайың Оглы Иса, бизиң билен нәме ишиң бар? Бу ере вагтындан өң бизи гынамага гелдиңми?» дийип гыгырышдылар.


text:
Иса хем олара: «Гидиң» дийди. Олар хем чыкып доңузлара гирдилер. Онсоң тутуш сүри учутдан көлүң ичине пайырдашып, сувда гарк болды.


text:
Онсоң бүтин шәхер Исаны гаршыламага чыкды ве Оны гөренлеринде, үлкелерини терк этмеги үчин, Оңа ялбардылар.


text:
Ине, Онуң янына дүшекде ятан бир ысмазы гетирдилер. Иса оларың иманыны гөрүп, ысмаза: «Оглум, батыр бол, сениң гүнәлериң өтүлди» дийди.


text:
Эмма сиз Ынсан Оглуның ер йүзүнде гүнәлери өтмәге ыгтыярының бардыгыны билер ялы...» дийди-де, ысмаз болан адама: «Тур, дүшегиңи ал-да, өйүңе гит» дийди.


text:
Иса шол ерден гечип барярка, Матта атлы бир адамың салгытханада отураныны гөрүп, оңа: «Мениң ызыма дүш» дийди. Ол хем туруп, Онуң ызына дүшди.


text:
Иса өйде сачак башында отырка, ине, көп салгытчылар, гүнәкәрлер гелип, Иса ве Онуң шәгиртлериниң янында отурдылар.


text:
Фарисейлер муны гөрүп, Онуң шегиртлеринден: «Нәме үчин сизиң Мугаллымыңыз салгытчылардыр гүнәкәрлер билен биле нахар иййәр?» дийип сорадылар.


text:
Йөне сиз гидиң-де: „Мен гурбан дәл-де, рехимдарлык ислейәрин" диен сөзүң манысыны өврениң, чүнки Мен догры адамлары дәл-де, гүнәкәрлери тоба чагырмага гелдим».


text:
Онсоң Яхяның шәгиртлери Исаның янына гелип, шейле дийдилер: «Нәме үчин биз ве фарисейлер ораза тутярыс-да, Сениң шәгиртлериң ораза тутмаярлар?»


text:
Иса олара шейле җогап берди: «Гиев янларындака, тоя чагырыланлар яс тутуп билерми? Йөне гиевиң олардан алынҗак гүнлери гелер, шонда олар ораза тутарлар.


text:
Хич ким көне эшиге тәзе матадан яма салмаз, чүнки салнан яма көне эшикден гопуп, йыртык хас эрбет болар.


text:
Шонуң ялы, тәзе шерап-да көне мешиклере гуюлмаз. Шейле эдилсе, мешиклер ярылып, шерап дөкүлер, мешиклер хем заяланар. Тәзе шерап тәзе мешиклере гуюляндыр, шейлеликде, икиси хем аявлы сакланяндыр».


text:
Бу затлары олара айдып дурка, ине, бир синагога башлыгы гелди, Онуң аягына йыкылып: «Мениң гызым яңыҗа өлди. Муңа гарамаздан, гел-де, элиңи онуң үстүнде гой, ол дирелер» дийди.


text:
Ине, он ики йылдан бәри ган акма кеселинден эзъет чекйән бир аял Исаның еңсесинден гелип, Онуң гейиминиң сыйына элини дегирди.


text:
Иса-да ызына өврүлип, оны гөрди-де: «Батыр бол, гызым, иманың саңа шыпа берди» дийди. Аял шол сагадың өзүнде сагалды.


text:
Иса ол ерден гелйәркә, ики саны көр адам Онуң ызына дүшүп: «Бизе рехим эт, эй Давут Оглы» дийип гыгырышдылар.


text:
Иса өе гиренде, көрлер Онуң янына гелдилер. Иса олара: «Мениң бу иши башарҗагыма ынанярсыңызмы?» дийди. Олар хем Оңа: «Хава, я Реб» дийдилер.


text:
Җын ковландан соң, лал адам геплемәге башлады. Мәреке гең галып: «Ысрайылда хич хачан бейле зат гөрлен дәлдир» дийишдилер.


text:
Иса шәхерме-шәхер, обама-оба айланып, оларың синагогаларында сапак берерди, Патышалыгың Хош Хабарыны вагыз эдип, хер сыркавлыгы, хер хассалыгы беҗерерди.


text:
Иса он ики шәгирдини янына чагырып, олара ал-арвахы ковмага, хер хили сыркавлыгы, хер хили хассалыгы беҗермәге ыгтыяр берди.


text:
Он ики ресулың атлары шулар: биринҗиси Петрус дийлен Симун ве доганы Андреас, Зебедейиң оглы Якуп ве доганы Яхя,


text:
Иса бу Онкилери ёллап, олара шейле буйрук берди: «Өзге миллетлере дегишли ерлере гитмән, самариялыларың шәхерлериниң хич бирине барман,


text:
Сыркавлары сагалдың, хейвере кеселлилери тәмиз эдиң, өлүлери дирелдиң, җынлары чыкарың. Мугт алдыңыз, мугт бериң.


text:
Өйдәкилер салама мынасып болса, саламыңыз оларың үстүне гелер. Өйдәкилер мынасып болмаса, саламыңыз өзүңизе дөнер.


text:
Ким сизи кабул этмесе, сөзлериңизи диңлемесе, ол өйден я шәхерден чыкып баряркаңыз аякларыңызың тозаныны какың.


text:
Сизе догрусыны айдярын, магшар гүни Содом ве Гоморра шәхерлериниң ягдайы ол шәхериң ягдайындан хас еңил болар».


text:
Ине, Мен сизи мөҗеклериң арасына гоюнлар ялы ёллаярын, шонуң үчин йыланлар ялы акыллы, кепдери ялы сада болуң.


text:
Сиз олара ве миллетлере гүвәлик болар ялы, Мен себәпли хөкүмдарларың, патышаларың хузурына элтилерсиңиз.


text:
Йөне олар сизи элтип табшыранларында, нәхили я нәме дийҗегиңизи гайгы этмәң, чүнки нәме дийилмелидиги шол сагатда сизе берлер.


text:
Доган доганы, ата чагасыны өлүме табшырар, чагалар хем ата-энелерине баш гөтерип, олары өлдүрдерлер.


text:
Сизи бир шәхерде ызарласалар, бейлекисине гачың. Сизе догрусыны айдярын, Ынсан Оглы гелйәнчә, сиз Ысрайылың әхли шәхерлерине асла айланып билмерсиңиз.


text:
Шәгирде өз мугаллымы ялы, гула өз агасы ялы болмак етерликдир. Өй эесине Беелзебул диен болсалар, онуң ичерисиндәкилере ондан хем бетер диерлер».


text:
Гараңкылыкда сизе нәме айтсам, шоны ягтылыкда айдың. Гулагыңыза чакылан чавушы тамларың үстүнден ыглан эдиң.


text:
Бедени өлдүрип, җаны өлдүрип билмейәнлерден горкман, эйсем, довзахда хем тени, хем җаны ёк этмәге гудраты бар болан Худайдан горкуң.


text:
Ики серче бир көпүге сатылмаярмы? Муңа гарамаздан, Атаңыздан ругсатсыз оларың бири-де ере гачян дәлдир.


text:
Атасыны, энесини Менден артык сөен Маңа мынасып дәлдир. Оглуны, гызыны Менден артык сөен Маңа мынасып дәлдир.


text:
Ким бир пыгамбери пыгамберлиги үчин кабул этсе, пыгамбериң сылагыны алар. Бир догры адамы догрулыгы үчин кабул эден догры адамың сылагыны алар.


text:
Ким шу кичилериң бирине шәгиртлиги үчин, ичмәге диңе бир кәсе совук сув берсе хем, сизе догрусыны айдярын, ол асла сылагсыз галмаз».


text:
Иса он ики шәгирдине өвүт-несихат берип боланындан соң, ол ерден оларың шәхерлерине сапак бермәге, вагыз этмәге гитди.


text:
Көрлер гөрйәр, агсаклар йөрейәр, хейвере кеселлилер тәмизленйәр, керлер эшидйәр, өлүлер дирелйәр, гарыплара Хош Хабар вагыз эдилйәр.


text:
Олар гиденде, Иса Яхя хакда халайыга гүррүң бермәге дурды: «Чөле нәме гөрмәге гитдиңиз? Елиң ыраян гамшынымы?


text:
Эйсем, нәме гөрмәге гитдиңиз? Непис эшиклер гейнен бир адамымы? Непис эшиклер гейненлер патышаларың көшклериндедир.


text:
Ол хакда: „Ине, Мен Өз хабарчымы Сениң өңүңден иберйәрин, ол өңден гидип, Сениң ёлуңы тайярлар" дийип язылан шолдур.


text:
Сизе догрусыны айдярын, аялдан догланларың арасында Чокундырыҗы Яхядан улусы болан дәлдир, йөне Худайың Патышалыгында иң кичи хем ондан улудыр.


text:
Чокундырыҗы Яхяның гүнлеринден тә шу вагта ченли Гөгүң Патышалыгы гүйч-гайрат билен газаныляр, оны гүйч-гайратлылар эле салярлар.


text:
Ынсан Оглы гелди, хем иййәр, хем ичйәр ве олар: „Ине, хоран, аракхор, салгытчы ве гүнәкәрлериң досты" диййәрлер. Йөне акылдарлык өз ишлери билен тассыкланар».


text:
Вай саңа, эй Хоразин! Вай саңа, эй Бейтсайда! Сизде йүзе чыкан мугҗызалар Сур ве Сайдада йүзе чыкан болсады, онда, олар эййәм җул хем күлүң ичинде тоба эдердилер.


text:
Эй, арша гөтерилен Капернаум! Сен довзаха ченли ашак ташланарсың, чүнки сенде йүзе чыкан мугҗызалар Содомда йүзе чыкан болсады, онда ол шу гүне ченли галарды.


text:
Шол вагт Иса сөзүни довам эдип дийди: «Саңа шүкүр эдйәрин, эй, Ериң-Гөгүң Ребби Атам! Чүнки Сен бу затлары акылдарлардан, дүшүнҗелилерден гизләп, шу кичиҗик чагалара аян этдиң.


text:
Атам әхли зады Маңа табшырды. Оглы Атадан башга хич ким танаян дәлдир, Атаны-да Огулдан ве Оглуң әшгәр этмек ислейән адамларындан башга хич ким танаян дәлдир.


text:
Мениң боюнтырыгымы дакының-да, Менден өврениң, чүнки Мен мылайым хем пес гөвүнлидирин, җанларыңыз дынчлык тапар.


text:
Шол вагтларда Иса бир Сабат гүни бугдайлыгың арасындан гечип барярды. Шәгиртлери аҗыгып, бугдай башларыны ёлуп иймәге башладылар.


text:
Ол Худайың өйүне барып, Худая хөдүрленип гойлан чөреклерден ийди. Бу болса оңа-да, янындакылара-да гадаганды, диңе руханылара гадаган дәлди.


text:
Я-да ыбадатханада Сабат гүнүниң кадаларыны бозсалар-да, руханыларың языксыз боляндыклары хакда Мукаддес Канундан окамадыңызмы?


text:
Сиз „Мен гурбан дәл-де, рехимдарлык ислейәрин" диен сөзүң манысыны билседиңиз, языксызлара хөкүм этмездиңиз.


text:
Ине, ол ерде эли гурап инчелен бир адам барды. Исаны айыплаҗак болуп, Ондан: «Сабат гүни шыпа этмек болармы?» дийип сорадылар.


text:
Иса олара шейле дийди: «Сизден хайсы адам бир гойны болуп, ол-да Сабат гүни чукура гачса, гойны алып чыкармаз?


text:
Эмма Иса муны билип, ол ерден гитди. Көп адамлар Онуң ызына дүшди, Иса хем оларың хеммесини сагалтды.


text:
«Ине, Мениң сечен Гулум,Сөеним, җаным Ондан разыдыр.Мен Рухумы Онуң үстүнде гоярын,Ол хем адалаты миллетлере ыглан эдер.


text:
Онсоң җын уран бир көр хем лал адамы Исаның янына гетирдилер. Иса оны сагалтды. Шейлеликде, яңкы адам хем гепледи, хем гөрди.


text:
Эмма Иса оларың пикирлерини билип, шейле дийди: «Ичинде бөлүнишик болан ислендик патышалык, шәхер я-да өй берк дурмаз.


text:
Мен җынлары Беелзебул аркалы ковян болсам, онда сизиң адамларыңыз олары ким аркалы ковярлар? Шоңа гөрә-де, олар сизе казылык эдерлер.


text:
Бири бир гүйчли адамың өйүне гирип, нәхили онуң малыны талап билер? Өңүрти оны багламалы болар, онсоң өйүни талар.


text:
Шонуң үчин сизе шуны диййәрин: ынсанларың хер бир гүнәси, хер бир зада дил етирмеси багышланар, йөне Мукаддес Руха дил етирмеклик багышланмаз.


text:
Ынсан Оглуна гаршы айдылан сөз багышланар, йөне Мукаддес Руха гаршы айдылан сөз багышланмаз. Ол шу дөвүрде-де, гелҗекде-де багышланмаз.


text:
Я-ха агаҗы-да оңат, мивесини-де оңат эдиң, я-да агаҗы-да эрбет, мивесини-де эрбет эдиң, чүнки агач мивесинден таналяндыр.


text:
Эй, алахөвренлер несли, сиз өзүңиз эрбеткәңиз, нәхили оңат затлар сөзләп билерсиңиз? Чүнки агыз йүрегиң долулыгындан сөзлейәндир.


text:
Шонда кәбир канунчылар ве фарисейлер Оңа җогап берип: «Мугаллым, биз Сенден бир аламат гөрмек ислейәрис» дийдилер.


text:
Иса олара шейле җогап берди: «Эрбет, зынахор несил бир аламат талап эдйәр, йөне оңа Юнус пыгамбериңкиден башга аламат берилмез.


text:
Чүнки Юнусың үч гиҗе-гүндиз бир балыгың гарнында галышы ялы, Ынсан Оглы-да үч гиҗе-гүндиз ериң багрында галар.


text:
Ниневия халкы магшар гүни бу несил билен билеликде галып, оны хөкүм эдер, чүнки олар Юнусың вагзы билен тоба гелдилер. Ине, бу ерде Юнусдан хем улы Бири бар.


text:
Гүнорта тарапың аял патышасы магшар гүни бу несил билен биле галып, оны хөкүм эдер, чүнки ол Сүлейманың пәхимини диңлемек үчин, Ериң ол уҗундан гелди. Ине, бу ерде Сүлеймандан-да улы Бири бар.


text:
Онсоң гидип, өзүнден хем эрбет еди рухы янына аляр-да, шол ере барып месген тутяр. Шейлеликде, ол адамың соңкы ягдайы өңкүсинден-де эрбет боляр. Бу эрбет несле-де шейле болар».


text:
Иса халайыга энтек гүррүң берип дурка, ине, эҗеси билен доганлары Онуң билен геплешҗек болуп, гелип, дашарда дурдулар.


text:
Мениң олара тымсаллар билен гүррүң бермегимиң себәби шу. Чүнки олар гөзләп гөрмейәрлер, диңләп эшитмейәрлер, дүшүнмейәрлер.


text:
Ишая пыгамбериң айдан шу велилик сөзлери оларда ерине етйәр:„Гулагыңыз билен эшидип, дүшүнмерсиңиз;Гөзлериңиз билен гөзләп, гөрмерсиңиз;


text:
Чүнки бу халкың йүреги гатады,Гулагы агралды,Гөзлерини-де юмдулар.Бейле болмадык болсады,Гөзлери билен гөрүп,Гулаклары билен эшидип,Йүреклери билен дүшүнип,Маңа тарап өврүлердилер,Мен-де олара шыпа берердим".


text:
Сизе догрусыны айдярын, көп пыгамберлер, догры адамлар сизиң гөрйәнлериңизи гөрмек иследилер, йөне гөрмедилер, сизиң эшидйәнлериңизи эшитмек иследилер, йөне эшитмедилер.


text:
Бири Худайың Патышалыгы хакдакы сөзи эшидип, оңа дүшүнмәнинде, шейтан гелип, онуң йүрегинде экилени согруп аляр. Ёлуң кенарында экилен будур.


text:
Тикенлер арасына дүшенлер болса будур: ол сөзи эшидйәр, йөне дүнйәниң гайгылары, байлыгың алдавчылыгы сөзи богяр ве сөз хасылсыз боляр.


text:
Говы топрага экилен болса будур: ол сөзи эшидип, оңа дүшүнйәр хем-де хасыл берйәр, кәбири йүз, кәбири алтмыш, кәбири-де отуз эссе хасыл гетирйәр».


text:
Иса олара башга бир тымсал-да айдып берди: «Гөгүң Патышалыгы өз экин мейданында оңат тохум экен адам ялыдыр.


text:
Өй эесиниң хызматкәрлери онуң янына гелип: „Ага, сен экин мейданыңа оңат тохум сепмәнмидиң? Онда хашал от ниреден чыкды?" дийип, ондан сораярлар.


text:
Ол хызматкәрлерине: „Муны бир душман эдендир" диййәр. Хызматкәрлери: „Гидип, олары йыгмагымызы ислейәрсиңми?" дийип, ондан сораярлар.


text:
Гой, орага ченли икиси биле өссүн. Орак вагты мен оракчылара илки хашал оты йыгың-да, десселәп якар ялы эдиң, бугдайы хем мениң аммарыма үйшүриң диерин"».


text:
Иса олара башга бир тымсалы-да айдып берди: «Гөгүң Патышалыгы бир адамың алып, өз меллегине экен горчица тохумы ялыдыр.


text:
Ол тохумларың иң овнугыдыр, йөне өсенинден соң, бейлеки өсүмликлерден белент болуп, агач боляр. Шейлеликде, Гөгүң гушлары гелип, онуң шахаларында хөвүртгелейәрлер».


text:
Иса олара башга бир тымсалы-да айтды: «Гөгүң Патышалыгы бир аялың алып, бүтин хамыр туршаянча, үч чанак уна гошан хамырмаясы ялыдыр».


text:
Бу пыгамбер аркалы айдылан шу сөзүң ерине етмеги үчинди: «Агзымы тымсаллар билен ачарын, дүнйә гурлалы гизлин галан затлары беян эдерин».


text:
Онсоң Иса халайыгы ташлап өе гирди. Шәгиртлери Онуң янына гелип: «Экин мейданындакы хашал отлар хакдакы тымсалы бизе дүшүндир» дийдилер.


text:
Экин мейданы болса дүнйәдир. Оңат тохум Худайың Патышалыгының огуллары, хашал отлар болса иблисиң огулларыдыр.


text:
Ынсан Оглы Өз перишделерини иберер, олар-да гүнә себәпкәр болян әхли затлары, нәхак иш эдйәнлери Онуң Патышалыгындан йыгнап,


text:
Гөгүң Патышалыгы бир экин мейданында гизленги хазына ялыдыр. Бир адам оны тапып, гайтадан гизлейәр ве бегенип барып, әхли задыны сатяр-да, яңкы экин мейданыны сатын аляр.


text:
Тор доланда, оны кенара чекйәрлер-де, отурып, оңат балыклары гаплара салярлар, эрбетлерини хем ташлап гойберйәрлер.


text:
Иса олара: «Шейлелик билен, Гөгүң Патышалыгы хакда тәлим алан хер бир канунчы хазынасындан хем тәзе, хем көне затлар чыкарян өй эеси ялыдыр» дийди.


text:
Ол Өз юрдуна гелип, ыбадатханаларында халка шейле оңат сапак берди велин, олар гең галып дийишдилер: «Бу Адам бу акылдарлыгы, бу мугҗызалары ниреден алдыка?


text:
Оны өйке-кине билен рет этдилер. Эмма Иса олара: «Пыгамбер өз юрдундан, өйүнден башга ерде гадырсыз дәлдир» дийди.


text:
Ол өз нөкерлерине: «Бу чокундырыҗы Яхядыр. Ол өлүмден дирелендир. Бу мугҗызаларың ондан чыкмагының себәби шейледир» дийди.


text:
Чүнки Хиродес Яхяны тутдурып, эл-аягыны багладып, зындана салдырыпды. Ол муны өз доганы Филипусың аялы Хиродияс себәпли эдипди.


text:
Эмма Хиродес өз доглан гүни мынасыбетли той тутанда, Хиродиясың гызы ортада танс эдип, Хиродесиң гөвнүни чаглады.


text:
Гыз хем эҗесиниң өвретмеги билен: «Чокундырыҗы Яхяның башыны бир табакда гоюп, шу ерде маңа бер» дийди.


text:
Иса муны эшиденде, ол ерден еке Өзи гайыга мүнүп бир чола ере чекилди. Халайык муны эшидип, шәхерлерден чыкып, пай-пыяда Онуң ызындан гитдилер.


text:
Агшам дүшенде шәгиртлер Онуң янына гелип: «Бу бир чола ер, вагт хем гиҗикди, мәрекәни гойбер, обалара гидип, өзлерине иймит сатын алсынлар» дийдилер.


text:
Шонда Иса мәрекә отуң үстүнде отурмагы буюрды. Бәш чөрек билен ики балыгы алып, Гөге бакып шүкүр этди-де, чөреклери бөлүшдирип, шәгиртлере берди, шәгиртлер хем олары мәрекә пайладылар.


text:
Мәрекәни уграданындан соң, Онуң еке Өзи дога этмек үчин дага чыкды. Ол агшам дүшенде хем шол ерде екеди.


text:
Эмма шәгиртлер Онуң деңзиң йүзүнден йөрәп гелйәнини гөренлеринде: «Бу бир гөзүмизе гөрүнйән затдыр!» дийшип алҗырадылар, горкудан яңа гыгырышдылар.


text:
Иса: «Гел» дийди. Петрус хем гайыкдан дүшүп, Исаның янына барҗак болуп, сувуң йүзи билен йөремәге башлады.


text:
Ол ериң адамлары Исаны танап, тутуш шол төвереклере адам иберип, сыркавларың барыны Онуң янына гетирдилер.


text:
Олар диңе гейиминиң сыйнына элини дегирмәге ругсат сорап, Оңа ялбардылар. Эл дегренлериң хеммеси-де сагалды.


text:
«Нәме үчин Сениң шәгиртлериң ата-бабаларың адатыны бозярлар? Чүнки олар нахар иенлеринде эллерини ювмаярлар».


text:
Чүнки Худай: „Атаңы, энеңи сыла", „Атасына я энесине ёкуш сөз айдан хөкман өлдүрилсин" дийип табшырыпдыр.


text:
атасыны я энесини сыламалы дәл" диййәрсиңиз. Шейдип, адатыңызың хатырасына Худайың табшырыгыны бозярсыңыз.


text:
Бидерек ере Маңа сежде эдйәрлер, чүнки таглымат хөкмүнде өвредйәнлери ынсан буйруклары" дийип, сиз хакда оңат велилик эдипдир».


text:
Онсоң шәгиртлер гелип: «Бу сөзи эшиденлеринде, фарисейлериң гахарының геленини билйәрсиңми?» дийип, Ондан сорадылар.


text:
Чүнки эрбет пикирлер, адам өлдүрме, азгынлык, зынахорлык, огрулык, ялан гүвәлик, сөгүнч йүрекден чыкяр.


text:
Ине, шол җелагайда болян бир кенганлы аял гелип: «Я Реб, эй Давут Оглы, маңа рехим эт, җын уранлыгы себәпли, гызым эҗир чекйәр» дийди.


text:
Эмма Иса оңа хич бир җогап бермеди. Шәгиртлери янына гелип: «Оны уграт, чүнки ызымыздан гыгырып гелйәр» дийип ялбардылар.


text:
Шонда Иса оңа: «Эй аял, сениң иманың улы! Саңа ислейшиң ялы болсун» дийди. Ол аялың гызы шол сагадың өзүнде сагалды.


text:
Онуң янына бир улы мәреке гелди, оларың янларында агсаклар, көрлер, лаллар, чолаклар ве ене-де бир топар сыркавлар барды. Олары гетирип, Исаның өңүнде дуруздылар. Ол булары сагалтды.


text:
Халк лалларың геплейәндигини, чолакларың сагаландыгыны, көрлериң гөрйәндигини, агсакларың йөрейәндигини гөрүп хайран галды, Ысрайылың Худайыны шөхратландырды.


text:
Иса шәгиртлерини янына чагырып, шейле дийди: «Мениң бу мәрекә хайпым гелйәр! Булар инди үч гүн бәри Мениң янымда, иймәге-де хич бир затлары ёк. Ёлда ысгындан гачаймасынлар дийип, олары ач гойбересим геленок».


text:
Еди чөрек билен балыклары алып, шүкүр эденинден соң, олары бөлүшдирип, шәгиртлерине берди, шәгиртлери хем олары мәрекә пайладылар.


text:
Фарисейлер билен саддукейлер гелип, Исаны сынамак үчин, Ондан өзлерине Гөкден бир аламат гөркезмегини хайыш этдилер.


text:
Эртир хем: „Бу гүн гай турҗак, чүнки асманың йүзи гызыл хем тутук" диййәрсиңиз. Сиз асманың ягдайыны сайгарып билйәрсиңиз-де, дөврүң аламатларыны сайгарып билмейәрсиңизми?


text:
Эрбет ве зынахор несил бир аламат талап эдйәр, йөне оңа Юнусыңкыдан башга аламат берилмез». Шейлеликде, Иса олары ташлап гитди.


text:
Эмма Иса муны билип, шейле дийди: «Эй иманы азлар! Чөрек алмандырыс дийшип, нәмә өзара чекишйәрсиңиз?


text:
Бәш мүң адам үчин бәш чөреге ве нәче себеди долдурып йыгнанлыгыңыза энтек хем дүшүнмейәрмисиңиз, ол ядыңыза дүшмейәрми?


text:
Мен сизе: „Фарисейлериң, саддукейлериң хамырмаясындан әгә болуң" диенимде, чөрекден гүррүң этмейәнлигиме нәме үчин дүшүнмейәрсиңиз?»


text:
Шәгиртлер өзлерине хамырмая дәл-де, фарисейлер билен саддукейлериң таглыматындан әгә болуң диййәнине шонда дүшүндилер.


text:
Иса Кайсария-Филипи этрабына геленде шәгиртлеринден: «Маңа - Ынсан Оглуна адамлар ким диййәрлер?» дийип сорады.


text:
Олар: «Кәбирлери чокундырыҗы Яхя, кәбирлери Ыляс, башгалары-да Еремия я пыгамберлериң бири диййәрлер» дийдилер.


text:
Иса Оңа шейле дийди: «Сен багтлысың, эй, Юнус оглы Симун, чүнки муны саңа аян эден ынсан дәл-де, Гөкдәки Атамдыр.


text:
Мен саңа диййәрин, сен Петруссың, Мен йыгнагымы бу гаяның үстүнде гурарын, довзахың дервезелери оңа гаршы дуруп билмез.


text:
Гөгүң Патышалыгының ачарларыны саңа берерин. Ер йүзүнде баглан хер задың Гөкде баглы болар. Ер йүзүнде ачан хер задың Гөкде ачык болар».


text:
Иса шондан бейләк шәгиртлерине Өзүниң Иерусалиме гитмелидигини, яшулуларың, баш руханыларың ве канунчыларың элинден гөрги гөрмелидигини, өлдүрилип, үчүнҗи гүни дирелмелидигини дүшүндирмәге башлады.


text:
Петрус Оны бир чете чекип: «Я Реб, Худай сакласын! Сениң башыңа асла бейле иш дүшмез!» дийип, Онуң айданларына гаршы чыкды.


text:
Ол өврүлип, Петруса: «Чекил өңүмден, шейтан! Сен Маңа пәсгел берйәрсиң, чүнки сен Худай ишлерини дәл-де, ынсан ишлерини ойланярсың» дийди.


text:
Онсоң Иса шәгиртлерине шейле йүзленди: «Ким Мениң ызыма эермек ислейән болса, өзүни инкәр этсин-де, хачыны алып, ызыма дүшсүн.


text:
Чүнки ким җаныны халас этмек ислесе, оны йитирер, йөне ким өз җаныны Мениң угрумда йитирсе, оны халас эдер.


text:
Себәби бир адам бүтин дүнйәни газанып, җаныны ёгалтса, оңа нәме пейдасы болар? Я-да адам җанына дерек нәме берип билер?


text:
Ынсан Оглы Атасының шөхратында Өз перишделери билен геленде, хер киме эден ишлерине гөрә хакыны берер.


text:
Сизе догрусыны айдярын, бу ерде дуранларың арасында Ынсан Оглуның Өз Патышалыгында гелйәнини гөрмезден өң, өлүми датмаҗак кәбир адамлар бар».


text:
Иса алты гүнден соң, диңе Петрусы, Якубы ве онуң доганы Яхяны янына алып, олары бир бейик дагың үстүне чыкарды.


text:
Петрус Иса шейле дийди: «Я Реб! Бизе бу ерде болмак якымлы. Эгер Сен ислесең, мен үч чадыр гурайын: бири - Саңа, бири - Муса, бири - Ыляса».


text:
Ол энтек гепләп дурка, нурлы бир булут олара көлеге салды. Булутдан шейле бир оваз гелди: «Бу Мениң сөйгүли Оглумдыр, Мен Ондан гаты разыдырын. Оны диңләң».


text:
Дагдан инип гелйәркәлер, Иса олара: «Ынсан Оглы өлүмден дирелйәнчә, гөрениңизи хич киме айтмаң» дийип табшырды.


text:
Эмма Мен сизе айдярын, Ыляс эййәм гелди, оны танамадылар, оңа халанларыны этдилер. Шонуң ялы, Ынсан Оглы-да оларың элинден гөрги гөрер».


text:
Я Реб! Мениң оглума рехим эт, себәби ол тутгайлы, көп эзъет чекйәр, йыгы-йыгыдан өзүни ода, сува уряр.


text:
Иса шейле җогап берди: «Эй ёлдан чыкан, имансыз несил! Мен хачана ченли сиз билен биле болуп, сизе чыдайын? Огланы шу ере Маңа гетириң».


text:
Онсоң шәгиртлер Исаның янына гелип, өз-өзлерикә Оңа: «Биз нәме үчин оны чыкарып билмедик?» дийдилер.


text:
Иса хем олара дийди: «Иманыңызың ёклугы үчин. Мен сизе догрусыны айдярын, бир горчица дәнеси ялы-да иманыңыз болуп, шу дага: „Бу ерден ол ере гөч" дийсеңиз, ол гөчер, сизе башартмаҗак зат болмаз.


text:
Капернаума геленлеринде ики драхма йыгнаянлар Петруса гелип: «Сизиң Мугаллымыңыз ики драхма бермейәрми?» дийдилер.


text:
Петрус: «Хава, берйәр» дийди. Өе геленде, Иса ондан өңүрдип: «Симун, сен нәме диййәрсиң? Ер йүзүндәки патышалар гүмрүк я салгыды кимден алярлар? Өз огулларынданмы я кесекилерденми?» дийди.


text:
Йөне олары бүдретмезлик үчин көле гит-де, чеңңек ташла. Оңа илкинҗи илен балыгы алып, агзыны ачсаң, бир теңңә гөзүң дүшер. Оны ал-да, Мениң үчинем, өзүң үчинем олара бер».


text:
Сизе догрусыны айдярын, тоба эдип, чагалар ялы болмасаңыз, Гөгүң Патышалыгына асла гирип билмерсиңиз.


text:
Ким-де Маңа иман эден бу чагалардан бириниң гүнә этмегине себәп болса, бойнундан улы дегирмен дашы асылып, деңзиң дүйбүнде гарк болмак онуң үчин хас говы болар.


text:
Ынсанларың гүнә этмегине себәп болан затлардан өтри, вай, бу дүнйәниң гүнүне! Бейле затларың гелмеги зерурдыр, йөне буларың гелмегине себәп болян адамың гүнүне вай!


text:
Элиң я аягың сениң гүнә этмегиңе себәп болса, оны кес-де, өзүңден ташла. Саңа чолак я агсак болуп яшайша гирмек, ики элли я ики аяклы болуп, эбеди ода зыңылмакдан говудыр.


text:
Гөзүң сениң гүнә этмегиңе себәп болса, оны оюп чыкар-да ташла. Саңа еке гөзли болуп яшайша гирмек, ики гөзли болуп довзах одуна зыңылмакдан говудыр.


text:
Бу көрпелерден бирини әсгермезлик этмекден гача дуруң, чүнки сизе айдярын, буларың Гөкдәки перишделери Мениң Гөкде болан Атамың элмыдам йүзүни гөрйәрлер.


text:
Сиз нәме диййәрсиңиз? Бир адамың йүз гойны болуп, оларың бири азашса, ол тогсан докузыны дагларда галдырып, азашаның гөзлегине чыкмазмы?


text:
Оны тапып биләйсе, сизе догрусыны айдярын, ол мунуң үчин азашмадык тогсан докузысына бегененден хем гаты бегенер.


text:
Доганың саңа гаршы гүнә этсе, бар-да, икичәк гүрлешип, айбыны оңа айт. Сениң сөзүңе гулак асса, бу доганыңы газандыгыңдыр.


text:
Олара-да гулак асмак ислемесе, онда йыгнага айт. Оңа-да гулак асмак ислемесе, гой, ол сениң үчин бир бутпараз я-да салгытчы болсун.


text:
Сизе догрусыны айдярын, ер йүзүнде даңан задыңыз Гөкде-де даңылгы болар. Ер йүзүнде чөзен задыңыз Гөкде-де чөзүлги болар.


text:
Ене сизе айдярын, эгер сизден ики адам дилеҗек хер бир зады хакда өзара ылалашса, Гөкдәки Атам дилеглери битирер.


text:
Онсоң Петрус гелип, Иса шейле дийди: «Я Реб, доганым маңа гаршы нәче гезек гүнә этсе, мен оны багышлайын? Еди гезекми?»


text:
Ол бергисини төләп билмәнинде, агасы онуң өзүниң, аялының, оглан-ушагының ве бүтин малларының сатылып, бергисиниң берилмегини буюряр.


text:
Яңкы хызматкәр дашарык чыканда, өзүне йүз динар борчлы болан бир ёлдашына саташяр. Оны тутуп: „Бергиңи бер" дийип, бокурдагындан тутяр.


text:
Яңкы адамың ёлдашлары бу ваканы гөрүп, гаты гынанярлар, болан әхли зады барып, агаларына хабар берйәрлер.


text:
Онсоң агасы оны чагырып диййәр: „Эй, эрбет хызматкәр! Маңа ялбараның үчин мен шол алгының барыны гечдим.


text:
Сизиң хем хер бириңиз өз доганының языкларыны йүрекден багышламаса, Мениң Гөкдәки Атам хем сизи шейле эдер».


text:
Иса бу сөзлери тамамланындан соң, Җелиледен чыкып, Яхуданың чәклерине, Иордан дерясының аңырсына гитди.


text:
Ол хем шейле җогап берди: «Яраданың олары башда эркек ве аял эдип ярадандыгыны, „Шол себәпден хем эркек ата-энесини гоюп, аялы билен хөврүгер ве икиси бир тен болар" диенини сиз окамадыңызмы?


text:
Олар Иса шейле дийдилер: «Онда нәме үчин Муса аялы айранда, онуң талак хатыны бермеклиги табшырыпдыр?»


text:
Иса олара шейле җогап берди: «Доңйүрек адамлар боланыңыз үчин, Муса сизе аялыңызы айырмага ыгтыяр берди, йөне овал-башда бейле дәлди.


text:
Мен сизе айдярын, ким аялыны зынадан башга себәп билен айрып, башга аяла өйленсе, зына эдйәндир. Әринден айрылан аяла өйленен хем зына эдйәндир».


text:
Эмма Иса олара шейле дийди: «Хемме адамлар бу сөзи кабул эдип билмезлер, диңе өзлерине берленлер кабул эдип билерлер.


text:
Чүнки догабитди агталар, адамлар тарапындан агта эдиленлер ве Гөгүң Патышалыгы угрунда өзлерини агта эденлер хем бардыр. Муны кабул эдип билен кабул этсин».


text:
Онсоң оларың үстүне элини гоюп дога этсин дийип, Исаның янына чагалары гетирдилер. Шәгиртлер чагалары гетиренлере кәедилер.


text:
Эмма Иса: «Дегмәң, чагалар Мениң яныма гелсин, олары бөкдемәң, чүнки Гөгүң Патышалыгы шулар ялыларыңкыдыр» дийди.


text:
Ине, бири Онуң янына гелип: «Эй, ягшы Мугаллым, эбеди яшайшым болар ялы, мен нәме ягшы зат этмели?» дийди.


text:
Иса шейле дийди: «Нәме үчин Маңа ягшы диййәрсиң? Ягшы болан тәк Бири - Худай. Йөне эбеди яшайша говушмак ислейән болсаң, табшырыклары берҗай эт».


text:
Ол Исадан: «Хайсы табшырыклары?» дийип сорады. Иса шейле җогап берди: «Адам өлдүрме, зына этме, огрулык этме, ялан гүвәлик берме,


text:
Иса оңа: «Кәмил болайын дийсең, гит, нәмәң бар болса, сат-да, гарыплара бер, Гөкде хазынаң болар, онсоң гел-де, Мениң ызыма дүш» дийди.


text:
Иса шәгиртлерине дийди: «Сизе догрусыны айдярын, барлы адам Гөгүң Патышалыгына четинлик билен гирер.


text:
Сизе ене айдярын, бир дүйәниң иңңәниң гөзүнден гечмеги барлы адамың Худайың Патышалыгына гирмегинден аңсатдыр».


text:
Онсоң Петрус Оңа шейле дийди: «Ине, биз әхли задымызы ташлап, Сениң ызыңа дүшдүк, онда бизиң нәмәмиз болар?»


text:
Иса-да олара шейле дийди: «Сизе догрусыны айдярын, әхли задың тәзеленҗек вагты, Ынсан Оглы Өз шөхратлы тагтында отуранда Мениң ызыма дүшен сиз хем он ики тагтда отурып, Ысрайылың он ики тайпасының үстүнден хөкүм чыкарарсыңыз.


text:
Мениң хатырам үчин өйлерини, доганларыны, уяларыны, атасыны, энесини, аялыны, оглан-ушагыны я ерлерини ташлан хер кес йүз эссе эдип алар, эбеди яшайшың мирасчысы болар.


text:
Гүндиз сагат бәшлерде дашарык чыканда, башга бош дуранлары гөрүп, олара: „Нәме үчин гүнузын бу ерде бош дурсуңыз?" диййәр.


text:
Агшам дүшенде, үзүмлигиң эеси өз иш доландырянына шейле диййәр: „Ишчилери чагыр-да, иң соңкулардан башлап, илкинҗилере ченли хакларыны төле".


text:
„Бу иң соңкулар диңе бир сагат ишледилер, сен болсаң олары гүнүң йүкүни, ыссысыны чекен бизиң билен дең этдиң" диййәрлер.


text:
Ер эеси оларың бирине җогап берип, шейле диййәр: „Эй дост! Мен саңа адалатсызлык эдемок; сен мениң билен бир динара разылашмадыңмы?


text:
Шейлеликде, иң соңкулар илкинҗи, илкинҗилер хем иң соңкулар болар, чүнки чагырыланлар көп, сайлананлар аздыр».


text:
Ине, Иерусалиме барярыс. Ынсан Оглы баш руханылара, канунчылара табшырылар, олар хем Оны өлүме хөкүм эдерлер.


text:
Оңа гүлсүнлер, гамчыласынлар, хача чүйлесинлер дийип, Оны башга миллетлере табшырарлар, йөне Ол үчүнҗи гүни дирелер».


text:
Онсоң Зебедей огулларының эҗеси өз огуллары билен Исаның янына гелип, ере йыкылды-да, Ондан бир зат диледи.


text:
Иса хем оңа: «Нәме ислейәрсиң?» дийди. Ол-да Иса: «Табшыр, Патышалыгыңда мениң бу ики оглумың бири Сениң сагыңда, бири хем солуңда отурсын» дийди.


text:
Эмма Иса шейле җогап берди: «Сиз нәме дилейәниңизи билмейәрсиңиз. Сиз Мениң ичҗек кәсәмден ичип билерсиңизми? Мениң чокундырылҗак чокунышым билен чокундырылып билермисиңиз?» Олар-да Оңа: «Муны эдип билерис» дийдилер.


text:
Иса олара шейле дийди: «Сиз Мениң ичҗек кәсәмден ичерсиңиз, Мениң чокундырылҗак чокунышым билен чокундырыларсыңыз. Йөне сизе Мениң сагымда я солумда отурмага ругсат бермек Мениң элимде дәл. Бу орунлары Атам кимлер үчин тайынлан болса, шолар үчиндир».


text:
Эмма Иса олары янына чагырып, шейле дийди: «Сиз билйәрсиңиз, миллетлериң башлыклары олара агалык эдйәр, улулары-да олара ыгтыяр билен баштутанлык эдйәр.


text:
Сизиң араңызда бейле болмасын. Араңызда ким улы болмак ислейән болса, бейлекилериң хызматкәри болсун.


text:
Ынсан Оглы-да Өзүне хызмат эдилмеги үчин дәл, эйсем, хызмат этмек үчин, көплериң угрунда җаныны төлег хөкмүнде бермек үчин гелди».


text:
Ёлуң кенарында отуран ики көр адам Исаның гечип баряныны эшиденлеринде: «Я Реб, эй Давут Оглы, бизе рехим эт!» дийип гыгырышдылар.


text:
Мәреке сеслерини чыкармасынлар дийип, олара кәеди, йөне олар: «Я Реб, эй Давут Оглы, бизе рехим эт!» дийип, өңкүден хем гаты гыгырышдылар.


text:
Исаның хайпы гелип, оларың гөзлерине элини дегирди велин, деррев гөзлери ачылды, онсоң Онуң ызына дүшүп гитдилер.


text:
Өңүңиздәки оба барың, салым гечмәнкә, даңылгы дуран яны тайхарлы бир эшеги тапарсыңыз, олары чөзүң-де, Маңа гетириң.


text:
«Сион гызына дийиң: Ине, сениң патышаң бир эшеге мүнүп, эшегиң баласы тайхара мүнүп, пес гөвүнлилик билен саңа гелйәр».


text:
Эшек билен тайхары гетирдилер-де, эгин-эшиклерини оларың үстүне атдылар, Иса-да тайхарың үстүне мүнди.


text:
Онуң өңүнден барян ве ызындан гелйән мәреке: «Давут Оглуна хосанна! Реббиң адындан гелйән гутлы болсун, иң ёкарларда хосанна!» дийип гыгырышярдылар.


text:
Иса Худайың ыбадатханасына гирип, ичердәки сатыҗылары, алыҗылары дашарык ковды. Пул чалышянларың текҗелерини, кепдери сатянларың отургычларыны дүңдерди.


text:
Олара шейле дийди: «„Мениң өйүме дога өйи дийлер" дийип язылгыдыр, сиз муны гаракчыларың сүренине өвүрдиңиз».


text:
Баш руханылар билен канунчылар Онуң эден тәсинликлерини, ыбадатханада: «Давут Оглуна хосанна!» дийип гыгырян чагалары гөренлеринде гахарландылар.


text:
Оңа: «Буларың нәме диййәнини эшидйәрсиңми?» дийдилер. Иса-да олара шейле дийди: «Хава, сиз: „Яшаҗык балаларың, сүйт эмйәнлериң агзындан алкышлар алдың" диен сөзи асла окамадыңызмы?»


text:
Ёлуң гырасында бир инҗир агаҗыны гөрүп, онуң янына гелди, йөне ондан япраклардан башга хич зат тапмады. Иса агаҗа: «Мундан бейләк сенден асла иймиш өнмесин!» дийди. Инҗир агаҗы болса шол пурсатың өзүнде гурады.


text:
Иса шейле җогап берди: «Сизе догрусыны айдярын, иманыңыз болуп, шүбхе этмесеңиз, сиз диңе бу инҗир агаҗына эдилени этмек билен чәкленмән, эйсем, шу дага: „Гөтерил-де, деңзе зыңыл" дийсеңиз-де, бу болар.


text:
Иса ыбадатхана гелип, сапак берип дурка, баш руханылар, халкың яшулулары Онуң янына гелип: «Сен хайсы ыгтыяр билен бу затлары эдйәрсиң? Саңа бу ыгтыяры ким берди?» дийдилер.


text:
Иса олара җогап берип дийди: «Мен-де сизден бир зат сораҗак, Маңа җогап берсеңиз, Мен хем сизе бу затлары хайсы ыгтыяр билен эдйәними айдайын.


text:
Яхяның чокундырмасы ниреденди? Гөкденми я ынсандан?» Олар-да өзара пикир алшып дийдилер: «Биз: „Гөкден" дийсек, Ол бизе: „Онда, нәме үчин оңа иман гетирмедиңиз?" диер.


text:
Олар Иса шейле җогап бердилер: «Биз билмейәрис». Иса-да олара шейле дийди: «Мен-де сизе бу затлары хайсы ыгтыяр билен эдйәними айтмаярын».


text:
Сиз нәме диййәрсиңиз? Бир адамың ики оглы бар экен. Ол биринҗисине барып: „Оглум, бу гүн гит-де, үзүмликде ишле" диййәр.


text:
Буларың икисинден какасының ислегини ерине етирен хайсысы?» Олар: «Биринҗиси» дийдилер. Иса олара дийди: «Сизе догрусыны айдярын, салгытчылардыр кемчинлер Худайың Патышалыгына сизден өң гирер.


text:
Чүнки Яхя сизиң яныңыза догрулык ёлы билен гелди, сиз оңа ынанмадыңыз, йөне салгытчылар, кемчинлер оңа ынандылар. Сиз муны гөреңизден соң хем өкүнмедиңиз, оңа ынанмадыңыз».


text:
Ене бир тымсала гулак асың: Өй эеси болан бир адам бар экен. Ол үзүм агачларыны отурдып, дашына хаят айлаяр ве бир үзүм сыкылян чукур газяр, бир диң салып, үзүмлиги багбанлара экерине берйәр-де, узак ёла гидйәр.


text:
Багбанлар онуң хызматкәрлерини тутуп, бирини енчйәрлер, бирини өлдүрйәрлер, бейлекисини-де дашлаярлар.


text:
Багбанлар онуң оглуны гөренлеринде, бири-бирлерине: „Мирасдар шу, гелиң, муны өлдүрелиң, мирас бизе галар" дийишйәрлер.


text:
Олар Иса дийдилер: «Бу пис адамлары айылганч өлүме сезевар эдип, үзүмлиги мөвсүминде мивесини өзүне берҗек багбанлара экерине берер».


text:
Иса олара шейле дийди: «Сиз Мукаддес Язгыларда: „Уссаларың рет эден дашы, бурчуң башы болды. Бу Реббиң эдениди, бизиң гөзүмизе бир тәсинлик" диен сөзи асла окамадыңызмы?


text:
Ол тоя чагырыланлара хабар этмек үчин хызматкәрлерини иберйәр, йөне чагырыланлар гелмек ислемейәрлер.


text:
Патыша ене башга хызматкәрлери иберип, олара шейле диййәр: „Чагырыланлара айдың, ине, мен нахарымы тайярладым, өкүзлер, семиз маллар союлды, әхли зат тайяр, тоя гелсинлер".


text:
Шейлеликде, патыша газапланып, гошун ёллаяр-да, яңкы ганхорлары дерби-дагын эдйәр, шәхерлерини отлаяр.


text:
Бу хызматкәрлер хем ёллара чыкып, яман диймән, ягшы диймән, тапанларының барыны үйшүрйәрлер, тойхана мыхмандан доляр.


text:
Онсоң патыша хызматкәрлере диййәр: „Эл-аягыны баглаң-да, оны дашарык, гараңкылыга ташлаң, ол ерде агы ве диш гыҗама болар".


text:
Хиродесчилер билен өз шәгиртлерини Исаның янына иберип дийдилер: «Мугаллым! Биз Сениң догручылдыгыңы, Худайың ёлуны хакыкат йүзүнден өвредйәндигиңи, хич киме яранҗак болмаяндыгыңы билйәрис, чүнки Сен адамларың дереҗесине бакмаярсың.


text:
Олар: «Кайсарыңкы» дийдилер. Шонда Иса олара: «Онда, кайсарыңкыны кайсара, Худайыңкыны Худая бериң» дийди.


text:
Мугаллым, Муса: „Эгер бир адамың зүряды болман өлсе, доганы онуң аялыны алып, доганына несил етишдирмелидир" дийипдир.


text:
Бизиң арамызда еди доган барды. Биринҗиси өйленди-де өлди. Зүряды болмансоң, аялыны доганына галдырды.


text:
„Мен Ыбрайымың Худайы, Ысхагың Худайы, Якубың Худайыдырын" диенини окамадыңызмы? Ол өлүлериң дәл, дирилериң Худайыдыр».


text:
«Месих барада нәме пикир эдйәрсиңиз? Ол кимиң Оглы?» дийип сорады. Олар хем Иса: «Ол Давудың Оглы» дийдилер.


text:
Хич ким Иса җогап берип екеҗе сөз хем айдып билмеди, шол гүнден бейләк хич ким Ондан бир зат сорамага йүрек этмеди.


text:
Шонуң үчин оларың сизе айдянларының барыны ерине етириң, берҗай эдиң, йөне оларың эденлерини этмәң, чүнки айдып-да, өзлери эдйән дәлдирлер.


text:
Олар агыр, гөтермеси кын йүклери баглап, адамларың гершине гойяндырлар, йөне өзлери бу йүклери гөтермек үчин бир бармакларыны хем гымылдатмак ислейән дәлдирлер.


text:
Олар эдйән әхли затларыны гөз үчин эдйәндирлер. Дога гутуларыны гиңелдип, гейимлериниң пүрчүгини узалдяндырлар.


text:
Сиз өзүңизе „мугаллым, мугаллым" дийдирмәң, чүнки сизиң Мугаллымыңыз бирдир, сизиң барыңыз догансыңыз.


text:
Вай гүнүңизе, эй, канунчылар ве фарисейлер, икийүзлүлер! Чүнки сиз Гөгүң Патышалыгыны адамлара баглаярсыңыз, не өзүңиз гирйәрсиңиз, не-де гирҗеклере ёл берйәрсиңиз.


text:
Вай гүнүңизе, эй, канунчылар ве фарисейлер, икийүзлүлер! Чүнки сиз дул хатынларың өйлерини талап, гөз үчин узын-узын догалар окан болярсыңыз. Шонуң үчин сиз хас агыр җеза сезевар боларсыңыз.


text:
Вай гүнүңизе, эй, канунчылар ве фарисейлер, икийүзлүлер! Чүнки бирҗе адамы өз диниңизе гиризҗек болуп, деңизлере, дүзлере айланярсыңыз. Гиризениңизде болса, оны өзүңизден ики эссе довзах оглы эдйәрсиңиз.


text:
„Бириниң ыбадатханадан ант ичмеги мөхүм дәл, йөне ким ыбадатхананың гызылындан ант ичсе, өз антына даңылгы болар" диййән көр ёл гөркезиҗилер, вай гүнүңизе!


text:
Ене: „Бириниң гурбанлык эдилйән ерден ант ичмеги мөхүм дәл, йөне ким онуң үстүндәки гурбандан ант ичсе, өз антына даңылгы болар" диййәрсиңиз.


text:
Вай гүнүңизе, эй, канунчылар ве фарисейлер, икийүзлүлер! Чүнки сиз нарпыздан, анисден ве зиреден зекат берип, кануның ваҗыбрак ишлерини, адыллыгы, рехимдарлыгы, иманы ташладыңыз. Бу затлары этмели, бейлекилери-де ташламалы дәлдиңиз.


text:
Вай гүнүңизе, эй, канунчылар ве фарисейлер, икийүзлүлер! Чүнки сиз кәседир гап-чанагың дашыны арассалаярсыңыз, оларың ичи болса огурлык хем небисҗеңликден долы.


text:
Вай гүнүңизе, эй, канунчылар ве фарисейлер, икийүзлүлер! Чүнки сиз агардылып, дашындан овадан гөрүнйән, йөне ичи өлүлериң сүңклери ве хер түйсли мурдарлыкдан долы мазарларсыңыз.


text:
Сиз хем дашыңыздан адамлара догры адам ялы гөрүнйәрсиңиз, йөне ичиңиз икийүзлүликден, эрбетликден долы.


text:
Вай гүнүңизе, эй, канунчылар ве фарисейлер, икийүзлүлер! Чүнки сиз пыгамберлере мазарлар салып, догры адамларың ядыгәрликлерини безәп:


text:
„Биз аталарымызың гүнлеринде болан болсак, пыгамберлериң ганыны дөкмекде олара шәрик болмаздык" диййәрсиңиз.


text:
Шоңа гөрә, ине, Мен сизе пыгамберлер, акылдарлар ве канунчылар ёллаярын. Сиз оларың кәбирини өлдүрерсиңиз, хача чүйләрсиңиз, кәбирини-де синагогаларыңызда енҗерсиңиз, шәхерден-шәхере коваларсыңыз.


text:
Шейлеликде, догры адам болан Хабылың ганындан тә ыбадатхана билен гурбанлык эдилйән ер арасында өлдүрениңиз Берекяның оглы Зекеряның ганына ченли, хер догры адамың ер йүзүнде дөкүлен ганына сиз җогапкәрсиңиз.


text:
Эй, Иерусалим! Пыгамберлери өлдүрйән, өзүне ёллананлары дашлаян Иерусалим! Бир товугың җүйҗелерини ганатларының ашагына йыгнайшы ялы, Мен хем энчеме гезек сениң чагаларыңы йыгнаҗак болдум, эмма сиз ислемедиңиз.


text:
Иса ыбадатханадан чыкып барярка, шәгиртлери янына гелип, Оңа ыбадатхананың җайларыны гөркезҗек болдулар.


text:
Эмма Иса олара шейле җогап берди: «Бүтин бу затлары гөрйәрмисиңиз? Сизе догрусыны айдярын, бу ерде даш үстүнде даш галмаз, хеммеси даргар».


text:
Иса Зейтун дагында отырка, шәгиртлери екеликде Онуң янына гелип, шейле дийдилер: «Бизе айт, бу затлар хачан болар? Сениң гелмегиңиң ве ахырзаманың аламаты нәме болар?»


text:
Уруш сеслерини, уруш туранлыгы барада хабарлар эшидерсиңиз. Әгә болуң, горкмаң, чүнки буларың бары болмалыдыр, йөне энтек дүнйәниң соңы дәлдир:


text:
Чүнки миллет-миллете, патышалык-патышалыга гаршы чыкар. Айры-айры ерлерде ачлыклар болар, Ер титрәр.


text:
Патышалык барадакы бу Хош Хабар хемме миллетлере гүвәлик хөкмүнде дүнйәниң әхли еринде вагыз эдилер, ахырзамана шонда гелер.


text:
Шейлелик билен, Даниел пыгамбер тарапындан агзалан вейранчылык гетирйән йигренҗиниң мукаддес ерде дураныны гөрениңизде (окыҗы дүшүнсин),


text:
Чүнки шонда улы мушакгат болар, бейле мушакгат дүнйәниң башындан тә шу вагта ченли боланам дәлдир, болмазам.


text:
Ол гүнлер гысгалдылмадык болсады, онда, хич ким халас болмазды, йөне сайлананларың хатырасына ол гүнлер гысгалдылар.


text:
Чүнки ялан месихлер, ялан пыгамберлер дөрәп, мүмкин болдугыча, сайлананлары-да аздырҗак болуп, улы аламатлар, гудратлар гөркезерлер.


text:
Чүнки йылдырым нәхили гүндогардан туруп, гүнбатарда хем гөрүнйән болса, Ынсан Оглуның гелши хем шейле болар.


text:
Ол гүнлериң мушакгатының ызысүре Гүн гаралар, Ай ышыгыны бермез, йылдызлар Гөкден гачып, Гөк гудратлары титрәр.


text:
Онсоң Гөкде Ынсан Оглуның аламаты гөрнер, шонда ер йүзүниң бүтин тайпалары перят эдер, Ынсан Оглуның Гөкдәки булутларда гудрат хем улы шөхрат билен гелйәнини гөрер.


text:
Ол Өз перишделерини белент сурнай сеси билен ёллар. Олар-да Онуң сайлананларыны дөрт тарапдан, Гөгүң бир уҗундан ол уҗуна ченли йыгнарлар.


text:
Инҗир агаҗындан сапак алың: онуң шахалары юмшап, япрак чыкаран махалы томсуң голайдыгыны билйәрсиңиз.


text:
Чүнки адамлар Нухуң гәмә мүнен гүнүне ченли, тупандан өңки гүнлерде ийип, ичип, өйленип, әре чыкярдылар.


text:
Хызматкәрлере вагтлы-вагтында нахар пайларыны берсин дийип, агасының оларың үстүнден гоян садык хем акыллы хызматкәри ким?


text:
Эмма акыллылар җогап берип: „Бизе-де, сизе-де етмезлик эдәймесин, говусы, сатыҗылара барың-да, өзүңиз үчин алайың" диййәрлер.


text:
Олар яг сатын алмага гиденлеринде, гиев гелйәр, тайяр болуп дуранлар онуң билен тойхана гирйәрлер велин, гапы япыляр.


text:
Гөгүң Патышалыгы узак ёла чыкмакчы болуп, хызматкәрлерини янына чагырып, мал-мүлкүни олара табшыран адам ялыдыр.


text:
Бу адам хер хайсының башарныгына лайык: бирине - бәш, бирине - ики, бирине - бир талант берип, деррев ёла дүшйәр.


text:
Бәш талант алан гелип, ене бәш талант гетирип: „Эй ага! Сен маңа бәш талант берипдиң, ине, мен ене бәш талант газандым" диййәр.


text:
Агасы оңа: „Берекелла, ягшы, садык хызматкәр! Сен аз затда садык болдуң, мен саңа көп затлары ынанарын, агаң шатлыгына шәрик бол" диййәр.


text:
Ики талант алан хем гелип: „Эй ага! Сен маңа ики талант берипдиң, ине, мен ене ики талант газандым" диййәр.


text:
Агасы оңа: „Берекелла, ягшы ве садык хызматкәр! Сен аз затда садык болдуң, мен сени көп затлара белләрин, агаң шатлыгына шәрик бол" диййәр.


text:
Бир талант алан хем гелип: „Эй ага, мен сениң гаты адамдыгыңы билйәрдим. Сен экмедик ериңден орярсың, сепмедик ериңден йыгярсың.


text:
Эмма агасы оңа шейле диййәр: „Эрбет хем ялта хызматкәр! Сен мениң экмедик еримден оряндыгымы, сепмедик еримден йыгяндыгымы билйәрмидиң?


text:
Әхли миллетлер Онуң өңүне йыгнанар, чопаның гоюнлары гечилерден сайлайшы ялы, Ол хем олары бири-биринден сайлар.


text:
Онсоң Патыша сагындакылара диер: „Эй, Атамың гутланлары! Гелиң, дүнйә гурлалы бери сизиң үчин тайярланан патышалыгы мирас алың.


text:
Шонда догры адамлар Оңа җогап берип диерлер: „Я Реб, биз Сени хачан ач гөрүп, нахарладык я хачан тешне гөрүп, сув бердик?


text:
Патыша җогап берип олара диер: „Сизе догрусыны айдярын, Мениң бу иң кичи доганларымдан бирине эдениңизи Маңа эденсиңиз".


text:
Онсоң солундакылара шейле диер: „Эй, лагнатлылар, Мениң янымдан айрылың, иблис билен онуң перишделерине тайярланан эбеди ода гидиң.


text:
ятдым - мыхман алмадыңыз, ялаңачдым - гейиндирмедиңиз, сыркавдым ве зындандадым - яныма гелмедиңиз".


text:
Шонда олар шейле җогап берерлер: „Я Реб, биз Сени хачан ач, тешне, ят, ялаңач, сыркав я зынданда гөрүп-де, Саңа хызмат этмедик?"


text:
Шонда олара шейле җогап берер: „Сизе догрусыны айдярын, бу иң кичилерден бирине этмедигиңизи, Маңа эден дәлсиңиз".


text:
бир аял ичинде гаты гыммат атыр ыслы яг болан ак мермер гап билен Исаның янына гелип, Ол сачак башында отырка, ягы Онуң депесинден гуйды.


text:
Сизе догрусыны айдярын, шу Хош Хабар дүнйәниң ниресинде вагыз эдилсе, бу аялың эдени-де оны ятламак үчин айдылар».


text:
олара: «Эгер мен Оны сизе табшырсам, маңа нәме берерсиңиз?» дийди. Олар хем Иуда отуз бөлек күмүш чекип бердилер.


text:
Петир байрамының илкинҗи гүни шәгиртлер Исаның янына гелип: «Песах нахарыны иймегиң үчин, ниреде тайярлык гөрмегимизи ислейәрсиң?» дийдилер.


text:
Ол шейле дийди: «Шәхере гидиң-де, пыланының янына барып: „Мугаллым: вагтым голай, Песахы шәгиртлерим билен билеликде сениң өйүңде гечирҗек" диййәр дийиң».


text:
Ынсан Оглы Өзи хакда язылышы ялы баряр, йөне Ынсан Оглуна хайынлык эдениң гүнүне вай! Ол адам энеден догулмадык болса, онуң үчин хас оңат боларды».


text:
Оңа хайынлык эден Иуда: «Мугаллым, мен-ә дәлдирин?» дийди. Иса хем оңа: «Сениң айдышың ялыдыр» дийди.


text:
Олар нахарланып отыркалар, Иса чөрек алып, шүкүр этди-де, оны дөвүп шәгиртлере берди ве: «Алың, ийиң, бу Мениң тенимдир» дийди.


text:
Чүнки бу Мениң ганым, гүнәлериң багышланмагы үчин көп адамларың хатырасына дөкүлен тәзе әхтиң ганыдыр.


text:
Сизе диййәрин, Атамың Патышалыгында сизиң билен биле тәзесини ичҗек гүнүме ченли үзүм ширесини гайтадан ичмерин».


text:
Онсоң Иса олара шейле дийди: «Бу гиҗе сизиң хеммәңиз Менден йүз дөндерерсиңиз, чүнки: „Чопаны урарын, сүрүдәки гоюнлар дагар" дийип язылгыдыр.


text:
Иса оңа: «Саңа догрусыны айдярын, шу гиҗе хораз гыгырмазындан өң, сен Мени үч гезек инкәр эдерсиң» дийди.


text:
Петрус Оңа: «Мен Сениң билен өлмели болсам-да, Сени асла инкәр этмерин» дийди. Шәгиртлериң хеммеси-де шейле дийдилер.


text:
Онсоң Иса шәгиртлери билен Гетсемани диен ере гитди. Ол олара: «Мен хол ере барып, дога эдип болянчам, шу ерде отурың» дийди.


text:
Бираз өңе гидип, йүзин ятды-да: «Эй Атам! Мүмкин болса, бу кәсәни Менден гечир; йөне Мениң ислейшим ялы дәл, Сениң ислейшиң ялы болсун» дийип дога этди.


text:
Иса шәгиртлериң янына гелсе, олар уклап ятан экен. Ол Петруса шейле дийди: «Мениң билен биле бир сагат-да оя болуп билмедиңизми?


text:
Иса икинҗи гезек гидип: «Эй Атам, Мен ичмесем, бу кәсәниң гечмеги мүмкин дәл болса, онда, Сениң ислегиң болсун» дийип дога этди.


text:
Онсоң шәгиртлериң янына гелип, олара дийди: «Сиз энтек-де уклап ятырмысыңыз? Дынҗыңызы алярмысыңыз? Ине, сагат голайлады, Ынсан Оглы гүнәкәрлериң элине берилйәр.


text:
Ол энтек гепләп дурка, ине, Онкилериң бири болан Иуда, онуң билен билеликде баш руханылар ве халкың яшулулары тарапындан гылычлы, таяклы бир улы мәреке гелди.


text:
Ине, Исаның янындакылардан бири элини узадып, гылыҗыны сырды-да, баш руханының хызматкәрини уруп, гулагыны кесди.


text:
Шонда Иса оңа шейле дийди: «Гылыҗыңы гынына сал, чүнки гылыч чекенлериң хеммеси гылыч биленем өлдүрилер.


text:
Шол сагат Иса мәрекә йүзленип, шейле дийди: «Бир талаңчының гаршысына чыкян ялы, Мени тутмак үчин гылыч хем таяк билен гелдиңизми? Хер гүн ыбадатханада отурып, сапак беренимде, Мени тутмандыңыз.


text:
Йөне буларың хеммеси пыгамберлериң язгыларының ерине етмеги үчин болды». Шонда шәгиртлериң хеммеси Оны ташлап гачдылар.


text:
Исаны тутанлар Оны баш руханы Каяфаның янына гетирдилер, канунчылар билен яшулулар-да шол ере йыгнаныпдылар.


text:
Петрус болса баш руханының ховлусына ченли гара гөрнүмден Исаның ызына дүшүп гитди. Ичерик гирди-де, ишиң соңуны гөрҗек болуп, хызматкәрлер билен биле отурды.


text:
шейле дийди: «Бу Адам: „Мен Худайың ыбадатханасыны йыкып, оны үч гүнүң ичинде салып билерин" дийди».


text:
Баш руханы ёкарык галып: «Сен асла җогап берҗек дәлми? Бу адамларың Сениң гаршыңа берйән гүвәлиги нәме?» дийди.


text:
Эмма Иса дымды. Баш руханы Оңа: «Саңа дири Худайдан касам эдйәрин, бизе айт, Худайың Оглы Месих Сенми?» дийди.


text:
Иса оңа: «Сениң айдышың ялыдыр, йөне сизе диййәрин, мундан соң Ынсан Оглуның гудратлы Худайың сагында отураныны, Гөгүң булутлары билен гелйәнини гөрерсиңиз» дийди.


text:
Шонда баш руханы өз эгин-эшигини йыртып: «Ол Худая дил етирди, бизе башга шаят нәмә герек? Ине, Онуң Худая дил етиренини өзүңиз эшитдиңиз.


text:
Петрус болса дашарда ховлуда отырды. Бир кениз онуң янына гелип: «Сен-де җелилели Иса билен биледиң» дийди.


text:
Дервезә тарап барярка, башга бир кениз оны гөрүп, ол ерде дуранлара: «Бу адам хем Насыралы Иса билен биледи» дийди.


text:
Аз салымдан соң, ол ерде дуранлар гелип, Петруса: «Догрудан хем, сен-де олардан, чүнки геплейшиң муны билдирип дур» дийдилер.


text:
Шонда Петрус: «Мен ол Адамы танамаярын» дийип, ант ичип, авы яламага дурды. Эдил шол вагт хораз гыгырды.


text:
Петрус Исаның: «Хораз гыгырмазындан өң, сен Мени үч гезек инкәр эдерсиң» диен сөзүни ятлады-да, дашарык чыкып, мөңңүрип аглады.


text:
Эртир ирден әхли баш руханылардыр халкың яшулулары Иса өлүм җезасыны бермек үчин маслахат гечирдилер.


text:
Онсоң Оңа хайынлык эден Иуда Исаның хөкүм эдиленини гөрүп өкүнди, отуз бөлек күмши ызына - баш руханылара, яшулулара гетирип,


text:
«Мен языксыз гана хайынлык эдип гүнә этдим» дийди. Олар-да: «Бу бизе нәме, өзүң билйәрсиң» дийдилер.


text:
Баш руханылар болса күмүшлери алып: «Хун боланы үчин, булары ыбадатхананың хазынасында гоймак болмаз» дийдилер.


text:
Шейлеликде, маслахат гечирип, ятлара гонамчылык этмек үчин, ол пул билен күйзегәриң ерини сатын алдылар.


text:
«Ысрайыл огулларының ол Баха Кесилене кесен бахасыны, ягны отуз бөлек күмши алып, Худайың маңа буйрушы ялы, күйзегәриң ери үчин бердилер».


text:
Иса хәкимиң өңүнде дурды. Хәким Ондан: «Сен ехудыларың патышасымы?» дийип сорады. Иса хем: «Сениң айдышың ялыдыр» дийди.


text:
Шейлеликде, халк йыгнанышанда Пилатус олара: «Сизиң үчин кими бошатмагымы ислейәрсиңиз? Бараббасымы я-да Месих дийилйән Исаны?» дийди.


text:
Пилатус хөкүм күрсүсинде отырка, аялы оңа: «Ол догры Адам билен сениң ишиң болмасын, чүнки мен шу гүн дүйшүмде Ол зерарлы көп эзъетлер чекдим» дийип, хабар ёллапды.


text:
Баш руханылар, яшулулар Бараббасың бошадылмагыны ве Исаның өлдүрилмегини ислесинлер дийип, халкы ырдылар.


text:
Хәким олара йүзленип: «Сиз бу икисинден хайсының бошадылмагыны ислейәрсиңиз?» дийди. Олар хем: «Бараббасы» дийдилер.


text:
Пилатус олара: «Онда, мен Месих дийилйән Исаны нәме эдейин?» дийди. Оларың хеммеси: «Ол хача чүйленсин!» дийдилер.


text:
Хәким: «Ол нәме яман иш этди?» дийди. Эмма олар: «Ол хача чүйленсин!» дийип, хас бетер гыгырышдылар.


text:
Пилатус геп пейда бермән, гайтам, галмагалың барха артяндыгыны гөрүп, сув алды-да, мәрекәниң өңүнде элини ювуп: «Бу догры Адамың ганының дөкүлмегинде мен языксыз, галаныны өзүңиз билйәрсиңиз» дийди.


text:
Онсоң хәкимиң эсгерлери Исаны хөкүмет көшгүне әкитдилер-де, бүтин гошун бөлүмини Онуң дашына үйшүрдилер.


text:
Тикенден тәч өрүп, башына гейдирдилер-де, саг элине бир гамыш бердилер. Өңүнде дыза чөкүп: «Салам, эй ехудылар патышасы» дийип, Оны масгараладылар.


text:
Оны масгараланларындан соң, гырмызы доны эгнинден чыкардылар-да, Өз эгин-эшигини гейдирип, хача чүйлемәге алып гитдилер.


text:
Дашарык чыканларында, Симун атлы киренели бир адама саташдылар. Олар бу адамы Исаның хачыны гөтермәге меҗбур этдилер.


text:
Онуң билен биле ики гаракчы хача чүйленди. Оларың бири Исаның саг тарапында, бири-де чеп тарапындады.


text:
«Ыбадатхананы йыкып-да, үч гүнде салҗак Сен Өзүңи халас эт! Худайың Оглы болсаң, хачдан ашак ин!» дийишйәрдилер.


text:
Өзгелери халас этди, йөне Өзүни халас эдип билмейәр. Ол Ысрайылың Патышасы болса, гой, хәзир хачдан ашак инсин, биз-де Оңа иман эдели.


text:
Худая сыгынярды. Худай Оны халаян болса, гой, хәзир Оны халас этсин, чүнки Ол: „Мен Худайың Оглудырын" диййәрди».


text:
Өйлән сагат үчлерде Иса гаты сес билен гыгырып: «Эли, Эли, лама сабактани», ягны: «Худайым, Худайым, нәме үчин Мени терк этдиң?» дийди.


text:
Йүзбашы ве онуң билен биле Иса гаравуллык эдип дуранлар болса ер титремегини, болан бейлеки затлары гөренлеринде: «Догрудан-да, бу Худайың Оглы экен» дийшип, гаты горкдулар.


text:
Иса хызмат эдип, Җелиледен Онуң ызына дүшүп гелен бир топар аяллар-да ол ердедилер ве узакдан середишип дурдулар.


text:
шейле дийдилер: «Җенап, ол алдавчының энтек дирикә: „Мен үч гүнден соң дирелерин" диени бизиң ядымызда.


text:
Шонуң үчин, мазарың үчүнҗи гүне ченли сакланмагыны буюр, шәгиртлери гиҗе гелип, җеседи огурлап, халка болса: „Ол дирелди" дийәймесинлер. Бу соңкы ялан өңкүден эрбет болар».


text:
Сабат гүни геченден соң, хепдәниң илкинҗи гүни даң билен магдалалы Меръем ве бейлеки Меръем мазары гөрмәге гитдилер.


text:
Ине, бирден ер гүйчли титреди, чүнки Реббиң бир перишдеси Гөкден инди ве гелип, дашы бир чете тогалады-да, онуң үстүнде отурды.


text:
Перишде аяллара шейле дийди: «Горкмаң, чүнки мен сизиң хача чүйленен Исаны гөзлейәндигиңизи билйәрин.


text:
Тиз гидип шәгиртлерине: „Иса дирелипдир, ине, сизден өң Җелилә баряр. Оны ол ерде гөрерсиңиз" дийиң. Ине, мен сизе айтдым».


text:
Аяллар горкы хем шатлык билен тиз мазарың янындан айрылып, хабары Исаның шәгиртлерине билдирмек үчин ылгашдылар.


text:
Онуң шәгиртлерине хабар берҗек болуп баряркалар, Иса олара саташып: «Салам!» дийди. Олар хем якына гелип, Онуң аягына япышдылар, Оңа сежде этдилер.


text:
Онсоң Иса олара: «Горкмаң, барың, доганларыма айдың, Җелилә гитсинлер. Мени шол ерде гөрерлер» дийди.


text:
Олар баряркалар, гаравулларың бирнәчеси шәхере барып, болан әхли затлары баш руханылара хабар бердилер.


text:
Гаравуллар пулы алып, өзлерине буйрулышы ялы этдилер. Бу гүррүң ехудыларың арасында шу гүне ченли довам эдип гелйәр.


text:
Шонуң үчин, гидиң-де, бүтин миллетлери шәгирт эдиң, олары Ата, Огул ве Мукаддес Рухуң ады билен чокундырың.


text:
Сизе табшыран әхли затларымы берҗай этмеги олара өвредиң. Мен дүнйәниң соңуна ченли сизиң билен боларын. Омын».


text:
Пыгамберлериң китабында шейле язылгы: «Ине, Мен Өз хабарчымы Сениң өңүңден иберйәрин. Ол Сениң ёлуңы тайярлар».


text:
Шейлеликде, Яхя пейда болды. Ол чөлде чокундырярды, гүнәлериң өтүлмеги үчин тоба эдип чокундырылмагы вагыз эдйәрди.


text:
Бүтин Яхуда юрды, иерусалимлилериң бары онуң янына чозушярдылар. Олар гүнәлерини боюн алярды, Яхя хем олары Иордан дерясында чокундырярды.


text:
Ол вагыз эдип: «Менден соң менден хас гүйчли Бири гелер. Мен эгилип, Онуң чарыгының багыны чөзмәге-де мынасып дәлдирин.


text:
Иса сувдан чыкып гелйәркә, Гөгүң ярылып ачыланыны, Рухуң кепдери кимин Өз үстүне инип гелйәнини гөрди.


text:
Ол кырк гүнләп чөлде болды; шейтан Оны сынады. Иса вагшы хайванларың арасында болды, перишделер Оңа хызмат этдилер.


text:
Иса Җелиле көлүниң кенарындан гечип барярка, Симун билен онуң доганы Андреясың көле торларыны зыңып дуранларыны гөрди. Булар балыкчыдылар.


text:
Бираз йөрәнлеринден соң, Иса Зебедейиң огуллары Якуп билен онуң доганы Яхяны гөрди. Олар гайыгың ичинде торларыны беҗерип отырдылар.


text:
Иса деррев олары чагырды. Олар-да какалары Зебедейи өз гүнлүкчилери билен гайыкда галдырып, Исаның ызына дүшдүлер.


text:
Онуң таглыматына хайран галдылар. Чүнки Иса олара канунчылар кимин дәл-де, эрк-ыгтыярлы бири ялы болуп сапак берйәрди.


text:
«Бизиң билен Сениң нәме ишиң бар, эй, Насыралы Иса? Бизи хеләк этмәге гелдиңми? Мен Сениң кимдигиңи билйәрин, Сен Худайың Мукаддесисиң» дийип гыгырды.


text:
Хеммелер геңиргенишип, бири-бирлерине: «Бу нәме болдугы? Бу тәзе таглымат нәме? Ол ал-арвахлара-да ыгтыяр билен буйрук берйәр, олар-да айданына гулак асярлар!» дийишдилер.


text:
Ол-да сыркавың янына барды, оны элинден тутуп галдырды. Аялың гыззырмасы айрылып, олара хызмат этмәге дурды.


text:
Иса дүрли сыркавчылыклара ёлуган энчеме адамы сагалтды, энчеме җыны ковуп чыкарды. Ол җынлары геплетмейәрди, чүнки олар Онуң кимдигини билйәрдилер.


text:
Эртир ирден, шапак энтек гызарманка, Иса туруп, дашарык чыкды, бир чола ере барып, дога этмәге дурды.


text:
Иса олара: «Башга ере, голайдакы шәхерлере гиделиң, Мен ол ерлерде-де вагыз этҗек, чүнки шонуң үчин гелдим» дийди.


text:
Исаның янына хейвере кеселли бир адам гелди, дыза чөкүп: «Эгер ислесең, мени тәмиз эдип билерсиң» дийип, Оңа ялбарды.


text:
«Серет, хич киме айтма, йөне бар, өзүңи рухана гөркез-де, хеммелере гүвәлик болар ялы, тәмизлигиң үчин Мусаның табшыран гурбанларыны багыш эт» дийди.


text:
Эмма ол адам чыкды, көп гүррүң берип, болан затлары яйратмага башлады. Шонуң үчин, Иса, артыкмач, хич бир шәхере ач-ачан гирип билмән, дашарда, чола ерлерде болярды. Халк хем хер тарапдан Онуң янына чозярды.


text:
Үйшүшен адамлар шейле бир көпди велин, гапының агзында-да ер ёкды. Иса олара Худайың сөзүни айдып дурды.


text:
Мәреке зерарлы Исаның янына якынлашып билмән, Онуң дуран җайының үчегини ачып, ысмазы дүшеги билен дешикден ашак дүшүрдилер.


text:
«Бу Адам нәме үчин бейле геплейәр? Ол Худая дил етирйәр! Гүнәлери ялңыз Худайдан башга ким өтүп билҗек?» дийип, ичлерини геплетдилер.


text:
Иса деррев бейле ойланяндыкларыны рухунда сызып, олара шейле дийди: «Нәме ичиңизи бейле гепледйәрсиңиз?


text:
Эмма сиз Ынсан Оглуның ер йүзүнде гүнәлери өтмәге ыгтыярының барлыгыны билер ялы...» дийди-де, ысмаз болан адама:


text:
Ол хем ёкарык турды-да, деррев дүшегини алып, хеммелериң гөзүниң алнында чыкып гитди. Бары хайран галышып, Худайы шөхратландырып: «Биз бейле зады асла гөрмәндик» дийишдилер.


text:
Ол гечип барярка, гүмрүкханада отуран Алфайың оглы Левини гөрүп оңа: «Мениң ызыма дүш!» дийди. Ол хем туруп, Онуң ызына дүшди.


text:
Ол Левиниң өйүнде сачак башында отырка, Иса ве Онуң шәгиртлери билен бирликде бирентек салгытчылар ве гүнәкәрлер-де отырдылар. Чүнки Онуң ызына дүшүп гиденлериң саны көпди.


text:
Фарисейлер ве канунчылар Исаның гүнәкәрдир салгытчылар билен биле нахар ийип отураныны гөренлеринде, шәгиртлеринден: «Ол нәме үчин салгытчылар ве гүнәкәрлер билен биле ийип-ичйәр?» дийип сорадылар.


text:
Иса муны эшиденинде олара: «Тебип саглара дәл-де, сыркавлара герекдир. Мен догры адамлары дәл, гүнәкәрлери тоба чагырмага гелдим» дийди.


text:
Яхяның шәгиртлериниң ве фарисейлериң агызлары оразака, кәбир адамлар гелип, Оңа: «Нәме үчин Яхяның шәгиртлери, фарисейлериң шәгиртлери ораза тутярлар-да, Сениң шәгиртлериң ораза тутмаярлар?» дийдилер.


text:
Иса олара шу гайтаргыны берди: «Гиев янларында барка, тойдакылар ораза тутуп билерми? Гиев янларындака, ораза тутуп билмезлер.


text:
Хич ким көне эшиге тәзе матадан яма салмаз. Ёгса, тәзе яма көне эшикден гопуп, йыртык хас хем эрбет болар.


text:
Хич ким-де тәзе шерабы көне мешиклере гуймаз. Ёгса, шерап мешиклери ярып дөкүлер, мешиклер-де заяланар. Тәзе шерап тәзе мешиклере гуюляндыр».


text:
Бир Сабат гүни Иса бугдайлыгың арасындан гечип барярды. Онуң шәгиртлери ёлда баряркалар, бугдай башларыны ёлмага башладылар.


text:
Иса олара шейле гайтаргы берди: «Сиз өзи ве янындакылар ач хем мәтәч галанларында, Давудың нәме эденини асла окамадыңызмы?


text:
Ол баш руханы Абиятарың заманында Худайың өйүне барды, Худая хөдүрленен, руханылардан башга хич кимиң иймели дәл чөреклерини алып ийди, янындакылара хем берди».


text:
Онсоң олардан сорады: «Сабат гүни хайсысы догры, ягшылык этмекми я яманлык этмек? Җан халас этмекми я өлдүрмек?» Олардан сес чыкмады.


text:
Иса төверегиндәкилере гахар билен бакып, оларың доңйүрекдигине гынанып, яңкы адама: «Элиңи узат!» дийди. Ол хем элини узатды, эли сагалды.


text:
Фарисейлер дашарык чыкып, Оны нәхили хеләк этмек барада Хиродесиң тарапдарлары билен маслахат гечирдилер.


text:
Иса шәгиртлери билен биле көлүң якасына гитди. Җелиледен бир улы мәреке хем Онуң ызына дүшүп барярды.


text:
Онуң эден әхли ишлерини эшидип, Яхудадан, Иерусалимден, Идумеядан, Иордан дерясының аңырсындан, Сур ве Сайда төвереклеринден-де улы мәреке янына чозушды.


text:
Бир топарларыны сагалданы үчин хемме сыркавлар Оңа эллерини дегирҗек болуп, янына итеклешип гелйәрдилер.


text:
Ол Өзи билен биле болар ялы он ики адамы белледи. Онуң вагыз этмәге иберен, сыркавлары сагалдып, җынлары ковмага ыгтыяр берен бу он ики адамы шулардыр:


text:
Петрус лакамыны берени Симун, Бени-Регош, ягны «Гөк гүррүлдисиниң Огуллары» лакамыны берени Зебедейиң оглы Якуп билен онуң доганы Яхя, Андреас, Филипус, Бартоломеус, Матта, Томас, Алфеусың оглы Якуп, Таддеус, ватанчы Симун ве Иса хайынлык эден Иуда Искариот.


text:
Онсоң бир өе бардылар. Ене шейле улы мәреке йыгнанды велин, Иса билен шәгиртлериниң нахар иймәге-де эли етмеди.


text:
Иерусалимден гелен канунчылар болса: «Оны Беелзебул эеләпдир, Ол җынлары җынларың ханы аркалы ковуп чыкаряр» дийишйәрдилер.


text:
Шонуң үчин Иса халкы янына чагырып, олара тымсал билен шейле дийди: «Шейтан шейтаны нәхили ковуп чыкарсын?


text:
Хич ким бир гүйчли адамың өйүне гирип, малыны талап билмез; өңүрти оны багламалы болар, онсоң өйүни талар.


text:
Мәреке Исаның дашыны алып отырды. Оңа: «Эҗең билен доганларың, уяларың дашарда Сени сораярлар» дийдилер.


text:
Иса ене-де көлүң якасында халка сапак бермәге башлады. Дашына үйшүшен мәреке шейле улуды велин, Ол көлдәки бир гайыга мүнүп отурды. Бүтин мәреке болса көлүң якасында, гуры ерде дурды.


text:
Бирнәче тохумлар тикенлериң арасына дүшйәр. Тикенлер өсүп, олары басяр. Шейлеликде, олар хасыл бермейәр.


text:
Бирнәчеси болса говы ере дүшйәр. Өсүп, көпелип, кәбири отуз, кәбири алтмыш, кәбири хем йүз эссе хасыл берйәр».


text:
Иса олара шейле дийди: «Худайың Патышалыгының сыры сизе берилди, йөне дашардакылара хемме зат тымсаллар билен айдыляр.


text:
Бу болса гөзлейәнлер гөзлери билен середип гөрмесинлер, эшидйәнлер гулаклары билен эшидип дүшүнмесинлер дийлип эдилйәр. Бейле болмаса, Худая тарап өврүлип багышланарлар».


text:
Сөзүң экилен еринде, ёлуң кенарындакылар сөзи эшиден, йөне йүреклерине экилен бу сөзи тиз шейтана алдыран адамлардыр.


text:
Эмма оларда көк ёкдур, чыдамсыздырлар. Бу сөз үчин мушакгат я-да ызарлама боланда, деррев йүз дөндерерлер.


text:
Эмма дүнйәниң гайгылары, байлыгың алдавчылыгы, башга хөвеслер ара гирип, сөзи богяр, ол хасылсыз боляр.


text:
Говы топрага экилен болса, сөзи эшидип, кабул эден, кәбири отуз, кәбири алтмыш, кәбири хем йүз эссе хасыл беренлердир».


text:
Иса олара шейле дийди: «Чыра галла өлчегиниң я чарпаяның ашагында гоймак үчин гетирилйәрми? Чыраданың үстүнде гоймак үчин дәлми?


text:
Иса олара ене шейле дийди: «Эшидйәнлериңизе үнс бериң. Хайсы өлчег билен өлчесеңиз, сизе-де шол өлчег билен өлчелер. Сиз - үнс берйәнлер хатда көпрәк хем аларсыңыз.


text:
Олара ене-де шейле дийди: «Худайың Патышалыгыны нәмә меңзедели я оны хайсы тымсал билен дүшүндирели?


text:
Худайың Патышалыгы горчица тохумы ялыдыр. Ер йүзүнде топрага экилйән әхли тохумларың иң майдасы болан бу тохум экиленден соң өсүп, әхли өсүмликлерден белент боляр. Шейле улы шахалар чыкаряр велин, гөгүң гушлары көлегесинде хөвүртгеләп билйәрлер».


text:
Ол болса гайыгың арткы тарапында бир яссыгы яссанып, уклап ятырды. Шәгиртлер Оны оярып: «Мугаллым, хеләкленип барярыс! Сениң первайыңа-да дәлми?» дийдилер.


text:
Телим гезек күнделенип зынҗырланыпды, йөне ол зынҗырлары гырып, күнделери бөлек-бөлек эдерди. Хич ким оны ёла гетирип билмезди.


text:
Батлы сес билен гыгырып: «Эй Иса! Хеммеден бейик болан Худайың Оглы, мениң билен нәме ишиң бар? Худайың хакы үчин Саңа ялбарярын, мени гынама!» дийди.


text:
Онсоң ондан: «Адың нәме?» дийип сорады. Ол хем: «Адым Легион, чүнки биз көпдүрис» дийип җогап берди.


text:
Иса олара ругсат берди. Ал-арвахлар чыкып, доңузлара гирдилер. Ики мүңе голай доңуздан ыбарат бу сүри учутдан ашак көлүң ичине пайырдашып гарк болды.


text:
Чопанлар болса гачып, шәхердир обалара бу ваканы хабар бердилер. Халайык хем нәме боланыны гөрмәге гелди.


text:
Олар Исаның янына геленлеринде, бир легион җын тарапындан эеленен адамың эгин-эшикли отураныны, акылының хем ериндедигини гөрүп горкдулар.


text:
Ол муңа ругсат бермән, ол адама: «Өйүңе, өзүңкилериң арасына гит, Реббиң саңа эденлериниң барыны, саңа нәхили рехим эденини олара айт» дийди.


text:
Ол хем гидип, Исаның өзүне эденлериниң барыны Декаполисде җар этмәге башлады. Хемме адамлар муңа хайран галды.


text:
Оңа көп ялбарып: «Мениң гызҗагазым өлүм яссыгында ятыр. Гел-де, эллериңи онуң үстүнде гой, сагалсын, яшасын!» дийди.


text:
Ол энчеме тебибиң элинден көп эзъетлер чекип, бар-ёгуны харч эдипди, йөне хич бир пейда гөрмән, гайтам, халы хас эрбетлешипди.


text:
Бу аял Иса хакда айдылян затлары эшидип, мәрекәниң ичи билен Онуң еңсесинден гелип, гейимине элини дегирди.


text:
Иса Өзүнден бир гүйҗүң чыкандыгыны деррев аңып, мәрекәниң ичинде өврүлип: «Мениң гейимиме ким эл дегирди!» дийди.


text:
Шәгиртлери Оңа: «Сен Өзүңи гысып-говруп гелйән мәрекәни гөрйәрсиң, ене-де: „Маңа ким эл дегирди?" диййәрсиң» дийдилер.


text:
Яңкы аял өзүне нәме боландыгыны биленинден соң горкуп, титрәп гелди. Исаның өңүнде ере йыкылып, Оңа хемме задың догрусыны айтды.


text:
Ол бу сөзлери айдып дурка, синагога башлыгының өйүнден бирнәче адам гелип: «Гызың айрылды. Нәме үчин Мугаллыма артыкмач зәхмет берйәрсиң?» дийдилер.


text:
Ичерик гирип, олара: «Нәме үчин галмагал эдип, аглашып отырсыңыз? Чага өленок, ол диңе уклап ятыр» дийди.


text:
Олар Оңа гүлүшдилер. Эмма Иса хеммесини дашарда гоюп, чаганың ата-энеси билен Өз янындакылары янына алып, чаганың ятан ерине барды.


text:
Сабат гүни геленде, синагога барып, сапак бермәге дурды. Онуң айдянларыны эшиден көп адамлар геңиргенишип: «Бу Адам бу затлары ниреден алды? Муңа берлен бу акылдарлык нәме? Бейле мугҗызалары нәхили эдйәркә? дийдилер.


text:
Бу агач уссасы дәлми? Бу Меръемиң оглы, Якуп, Иосес, Иуда ве Симуның доганы дәлми? Мунуң аял доганлары бизиң янымызда дәлми?» Шейлеликде, өйке-кине билен Оны рет этдилер.


text:
Иса олара: «Пыгамбер өз юрдундан, гарындашларының арасындан, өз өйүнден башга хич ерде гадырсыз дәлдир» дийди.


text:
Ол Онкилери янына чагырып, олары ики-икиден ёлламага башлады, олара ал-арвахлары ковмага ыгтыяр берди.


text:
Ёл үчин янларына бир таякдан башга хич бир зат алмазлыгы табшырды. Не чөрек, не торба, не-де гушакларында пул болмалыды.


text:
Хайсы ер сизи кабул этмесе, сизи диңлемесе, ол ерден чыкып баряркаңыз, олара гаршы гүвәлик болар ялы, аякларыңызың тозуны какың».


text:
Хиродес патыша-да болуп-гечйән затлары эшитди. Чүнки Исаның ат-овазасы ил арасына яйрапды. Хиродес хем: «Чокундырыҗы Яхя өлүмден дирелендир. Бу мугҗызаларың ондан чыкмагының себәби будур» диййәрди.


text:
Бейлекилер болса: «Бу - Ыляс», кәбирлери-де: «Бу шол өңки пыгамберлериң бири ялы пыгамбердир» дийишйәрдилер.


text:
Чүнки Хиродесиң өзи адам иберип Яхяны тутдурып, эл-аягыны багладып, оны зындана салдырыпды. Ол муны өз доганы Филипусың аялы Хиродияның хатырасына эдипди. Чүнки Хиродес бу аяла өйлененде, Яхя оңа: «Сениң өз доганыңың аялыны алмагың догры дәл» дийипди.


text:
Шейлеликде, Хиродия Яхя гаршы йүрегинде кине саклап, оны өлдүрмек ислейәрди, йөне бу элинден гелмейәрди.


text:
Чүнки Хиродес Яхяның догры хем мукаддес адамдыгыны билип, ондан хедер эдерди, оны горарды. Оны диңледигиче, ховсала дүшерди, муңа гарамаздан, гуванч билен Оны диңләрди.


text:
Йөне велин Хиродес өз доглан гүни мынасыбетли көшк эмелдарларыны, мүңбашылары ве Җелиләниң улы адамларыны чагырып, той тутанда, аматлы пурсат хем гелип етди.


text:
Хиродияның гызы ичерик гирип, танс эдип, Хиродесиң ве онуң мыхманларының гөвнүни чаглады. Патыша гыза: «Нәме дилесең диле, саңа берейин» дийди.


text:
Гыз хем дашарык чыкып эҗесине: «Нәме диләйин?» дийди. Ол хем: «Чокундырыҗы Яхяның башыны» дийип җогап берди.


text:
Гыз деррев патышаның янына ылгап гелди-де: «Хәзириң өзүнде Чокундырыҗы Яхяның башыны бир табакда гоюп, маңа бермегиңи ислейәрин» дийди.


text:
Патыша гаты гамгын болды, йөне мыхманларың янында ант иченсоң, гызың дилегини ызына гайтармак ислемеди.


text:
Деррев бир җеллады ёллап, Яхяның башыны гетирмеги буюрды. Җеллат-да барып, зынданда Яхяның башыны кесди.


text:
Иса олара: «Сизиң еке өзүңиз бир чола ере гелиң-де, бираз дем-дынч алың» дийди. Чүнки гелип-гидйәнлериң көпдүгинден яңа, нахар эдинмәге-де эллери етмейәрди.


text:
Гидип барянларыны гөренлеринде, көп адамлар олары танап, бүтин шәхерлерден пай-пыяда ылгашып, оларың өзлеринден өң ол ере бардылар ве Исаның өңүнден чыкдылар.


text:
Иса гайыкдан дүшенде, улы мәрекәни гөрүп, олара хайпы гелди. Чүнки олар чопансыз гоюнлар ялыды. Шонуң үчин, олара көп затлары өвретмәге башлады.


text:
Вагт гиҗигенден соң, шәгиртлери Онуң янына гелип, шейле дийдилер: «Бу бир чола ер, вагт хем гиҗикди.


text:
Эмма Иса: «Олара сиз иере зат бериң» дийди. Оңа: «Биз гидип, ики йүз динара чөрек сатын алып-да, олара ийдирелими?» дийдилер.


text:
Иса: «Нәче чөрегиңиз бар? Гидиң-де, гөрүң» дийди. Гөренлеринден соң: «Бәш чөрек билен ики балыгымыз бар» дийдилер.


text:
Иса бәш чөрек билен ики балыгы алып, Гөге бакып шүкүр этди-де, мәрекәниң өңүнде гояр ялы, бөлүшдирип шәгиртлерине берди. Ики балыгы-да оларың хеммесине пайлады.


text:
Шәгиртлер артып галан чөрегиң дөвүмлерини, балыкларың овнукларыны йыгнап, он ики себеди долдурдылар.


text:
Иса мәрекәни ургадып дурка, шәгиртлерине деррев гайыга мүнүп, Өзүнден өң бейлеки кенардакы Бетсайда гечмеги буюрды.


text:
Иса оларың кынлык билен күрекләп баряндыкларыны гөрди. Чүнки ел оларың гаршысынданды. Гиҗәниң дөрдүнҗи нобаты учурларында көлүң йүзүнден йөрәп, олара тарап гелди ве янларындан гечип гитҗек болды.


text:
Эмма олар Онуң көлүң йүзүнден йөрәп гелйәнини гөренлеринде, гөзлерине гөрүнйәндир өйдүп гыгырышдылар.


text:
Чүнки хеммелер Оны гөрүп горкдулар. Эмма Иса деррев олара сөз гатып: «Батыр болуң! Бу - Мен, горкмаң!» дийди.


text:
Ылгашып шол җелегайлара учдантутма айландылар. Исаның ниредедигини эшиденлер сыркавлары дүшеклери билен биле шол ере гетирмәге башладылар.


text:
Оба болсун, шәхер я дүз болсун, Ол нирә барса, сыркавлары базар еринде ятырып, диңе гейиминиң сыйнларына эллерини дегирмәге ругсат этсин дийип, Оңа ялбарярдылар. Эл дегренлериң хеммеси-де сагалды.


text:
Олар Онуң шәгиртлеринден кәбирлериниң хапа эли билен, ягны дини адат боюнча элини ювман, нахар иййәнини гөрдүлер.


text:
Фарисейлер ве бүтин ехудылар ата-бабаларының адатларыны саклап, эллерини ягшы ювман нахар иймейәрлер.


text:
Базардан геленлеринде ювунман, нахар иймейәрлер. Башга-да кәсе, гап-чанак, мис гаплары ювма ялы адатлары саклаярлар.


text:
Фарисейлер билен канунчылар Оңа сораг берип: «Нәме үчин Сениң шәгиртлериң ата-бабаларың адатына гөрә гезмән, хапа эллери билен нахар иййәрлер?» дийдилер.


text:
Бидерек ере Маңа сежде эдйәрлер, чүнки таглымат хөкмүнде өвредйәнлери ынсан буйруклары" дийип язылышы ялы, Ишая пыгамбер сиз икийүзлүлер хакда оңат велилик эдипдир.


text:
Сиз Худайың табшырыкларыны терк эдйәрсиңиз, күйзедир кәсәни ювмак ялы көп затлары эдип, адамларың адатларыны берҗай эдйәрсиңиз».


text:
Ене олара шейле дийди: «Өз адатларыңызы берҗай этмек үчин, Худайың буйрукларындан йүз дөндерйәрсиңиз!


text:
Шейдип, несилден-несле галдырян адатларыңыз аркалы Худайың сөзүни бозярсыңыз. Шунуң ялы затлары көп эдйәрсиңиз».


text:
адамың ичине дашардан гирип-де, оны мурдар эдип билҗек хич бир зат ёкдур, йөне адамы мурдар эдйән адамдан чыкян затлардыр.


text:
Иса-да олара шейле җогап берди: «Эйсем сиз хем дүшүнеңзокмы? Адамың ичине дашардан гирен хич бир задың оны мурдар эдип билмеҗегине дүшүнмейәрсиңизми?


text:
Булар адамың йүрегине дәл-де, гарнына гирйәр, ол ерден-де дашарык чыкяр». Шейлелик билен, Иса әхли иймитлериң тәмиздигини айдыпдыр.


text:
Чүнки ичден, адамың йүрегинден эрбет пикирлер, зынахорлук, огрулык, адам өлдүрме, азгынлык, ачгөзлүлик, яманлык, хиле, ахлаксызлык, бахыллык, сөгүнч, текепбирлик ве акылсызлык чыкяр.


text:
Иса ол ерден айрылып, Сур ве Сайда этрабына гитди. Бу ерде бир өе барды. Ол муны хич кимиң билмегини ислемейәрди, йөне муны гизлин саклап билмеди.


text:
Иса оңа: «Гой, өңүрти чагалар дойсун. Чагаларың чөрегини алып-да, итлере зыңмак догры дәлдир» дийди.


text:
Аял хем: «Хава, я Реб! Йөне итлер хем сачагың ашагында чагаларың чөреклеринден гачан овунтыклары иййәндир» дийди.


text:
Иса ол адамы мәрекәниң ичинден бир чете чекип, бармакларыны онуң гулакларына сокды, түйкүрип, онуң дилине элини дегирди.


text:
Иса олара муны хич киме айтмазлыгы табшырды. Эмма ол нәче табшыран болса, олар хабары шонча көп яйратдылар.


text:
Олар чакданаша геңиргенишип: «Ол хемме зады ягшы эдйәр. Керлериң гулагыны ачяр, дилсизлери гепледйәр» дийишйәрдилер.


text:
Шол гүнлерде ене бир улы мәреке йыгнаныпды. Иймәге хич бир затлары болмансоң, Иса шәгиртлерини янына чагырып, олара шейле дийди: 


text:
Шәгиртлери: «Бу чола ерде бу адамлары дойрар ялы чөреги ниреден тапып болар?» дийип, Ондан сорадылар.


text:
Ол мәрекә ерде отурмагы буюрды. Еди чөреги алып, шүкүр эденинден соң, бөлүшдирди-де, пайласынлар дийип, шәгиртлерине берди. Олар хем мәрекә пайладылар.


text:
Фарисейлер гелип, Онуң билен җеделлешмәге башладылар. Оны сынаҗак болуп, Гөкден бир аламат гөркезмегини талап этдилер.


text:
Ол хем рухундан ах чекип: «Нәме үчин бу несил аламат талап эдйәр? Сизе догрусыны айдярын, бу несле хич бир аламат гөркезилҗек дәлдир» дийди.


text:
«Сак болуң! Фарисейлериң хамырмаясындан, Хиродесиң хамырмаясындан әгә болуң» дийип, Иса олара дуйдурыш берди.


text:
Иса муны билип, олара шейле дийди: «Нәме үчин чөрегимиз ёк дийшип чекишйәрсиңиз? Энтек-де, акыл етирмейәрсиңизми, дүшүнмейәрсиңизми? Йүреклериңиз энтек-де гатымы?


text:
Мен бәш чөреги бәш мүң адама бөленимде, галан дөвүмлерден нәче себет долдурыпдыңыз?» Олар: «Он ики» дийдилер.


text:
«Еди чөреги дөрт мүң адама бөленимде, галан дөвүмлерден нәче себет долдурыпдыңыз?» Олар: «Еди» дийдилер.


text:
Онсоң Бетсайда гелдилер. Ол ерде бир көр адамы Онуң янына гетирип, оңа элини дегирсин дийип ялбардылар.


text:
Иса көр адамың элинден тутуп, оны обаның дашына чыкарды. Онуң гөзлерине түйкүрип, эллерини үстүнде гоюп: «Бир зат гөрйәрсиңми?» дийип сорады.


text:
Онсоң Иса ене-де эллерини онуң гөзлерине гойды. Көр чиңерилип серетди, шыпа тапып, бар зады айыл-сайыл гөрди.


text:
Иса шәгиртлери билен Кайсария-Филипи этрабындакы обалара гитди. Ёлда шәгиртлеринден: «Адамлар Маңа ким диййәрлер?» дийип сорады.


text:
Олар-да: «Чокундырыҗы Яхя, кәбири Ыляс, кәбири-де пыгамберлериң бири диййәрлер» дийип җогап бердилер.


text:
Ынсан Оглуның көп гөрги гөрмелидиги, яшулулар, баш руханылар ве канунчылар тарапындан рет эдилмелидиги, өлдүрилмелидиги, үч гүнден соң дирелмелидиги хакда олара сапак бермәге башлады.


text:
Эмма Иса өврүлип, шәгиртлерине середип: «Чекил өңүмден, шейтан! Сен Худай ишлерини дәл, ынсан ишлерини ойланярсың» дийип, Петруса кәеди.


text:
Иса мәреке билен Өз шәгиртлерини янына чагырып, олара шейле дийди: «Ким Мениң ызыма эермек ислейән болса, өзүни инкәр этсин-де, хачыны алып ызыма дүшсүн.


text:
Чүнки ким җаныны халас этмек ислесе, оны йитирер, йөне ким җаныны Мениң ве Хош Хабарың угрунда йитирсе, оны халас эдер.


text:
Бу зынахор, гүнәкәр неслиң ичинде ким Менден ве Мениң сөзлеримден утанса, Ынсан Оглы-да мукаддес перишделери билен билеликде Атасының шөхраты билен гелен махалы ондан утанар».


text:
Ол олара шейле дийди: «Сизе догрусыны айдярын, бу ерде дуранларың арасында Худайың Патышалыгының гудрат билен геленини гөрмезден өң өлүми датмаҗак кәбир адамлар бар».


text:
Иса алты гүнден соң Петрусы, Якубы ве Яхяны янына алып, айратын олары бир бейик дагың үстүне чыкарды. Шол ерде оларың гөзлериниң алнында Онуң гөрнүши үйтгеди.


text:
Эгин-эшиги ялдырап, шейле бир агарды велин, ер йүзүнде хич бир ювуҗының оны бейле агардып билҗек гүманы ёкды.


text:
Петрус Иса: «Мугаллым! Бизе бу ерде болмак говы, үч чадыр гуралы: бири Саңа, бири Муса, бири Ыляса» дийди.


text:
Бир булут гелип, олара көлеге салды. Булутдан: «Бу Мениң сөйгүли оглум! Оны диңләң» диен оваз гелди.


text:
Дагдан инип гелйәркәлер, Иса олара Ынсан Оглы өлүмден дирелйәнчә гөрен затларыны хич киме айтмазлыгы буюрды.


text:
Ол хем олара шейле дийди: «Догрудан-да, Ыляс өңүрти гелип, хемме зады дүзедер, йөне нәме үчин Ынсан Оглуның көп гөрги гөрүп-де, рет эдилмеги язылыпдыр?


text:
Бейлеки шәгиртлериң янларына геленлеринде, оларың дашыны алып дуран мәрекәни, олар билен җеделлешип дуран канунчылары гөрдүлер.


text:
Мәрекәниң ичинден бири Оңа шейле җогап берди: «Мугаллым, Саңа оглумы гетирдим, оңа бир дилсиз рух ёлугыпдыр.


text:
Оны тутан еринде ере уряр. Оглан агзыны көпүрҗикледип, дишлерини гыҗырдадып, гатап галяр. Сениң шәгиртлериңден рухы чыкармакларыны хайыш этдим, йөне олар башармадылар».


text:
Иса олара: «Эй, имансыз несил, Мен хачана ченли сиз билен биле болайын? Хачана ченли сизе чыдайын? Огланы Мениң яныма гетириң» дийди.


text:
Олар оны Исаның янына гетирдилер. Рух Исаны гөрен бадына, огланы гаты силтерледи. Оглан ере йыкылып, агзыны көпүрҗикледип, тогаланмага башлады.


text:
Иса огланың какасындан: «Мунуң бейле боланына нәче вагт болды?» дийип сорады. Какасы: «Чагалыгындан бәри шейле.


text:
Рух оны хеләклеҗек болуп, телим гезек ода, сува атды. Элиңден бир зат гелсе, бизе хайпың гелсин, көмек эт!» дийди.


text:
Иса мәрекәниң ылгашып гелйәнини гөрүп: «Эй, гүң хем лал рух! Саңа буюрярын, огландан чык, оңа гайдып гирме!» дийип, арваха кәеди.


text:
Арвах-да гыгырып, огланы хас бетер силтерләп, дашына чыкды. Оглан өлене меңзейәрди, шонуң үчин мәрекәниң көпүси: «Ол өлди» дийишйәрди.


text:
Иса өе гиренден соң, шәгиртлери өз-өзлерикә Ондан: «Биз нәме үчин рухы чыкарып билмедик?» дийип сорадылар.


text:
Ол шәгиртлерине сапак берйәркә шейле дийипди: «Ынсан Оглы ынсан элине берлер, Оны өлдүрерлер, йөне өлдүренлеринден үч гүн соң Ол дирелер».


text:
Олар Капернаума бардылар. Өе гиренден соң, Иса олардан: «Ёлда нәме хакда җеделлешйәрдиңиз?» дийип сорады.


text:
Эмма оларың хич биринден сес чыкмады. Чүнки ёлда бири-бирлери билен кимиң улудыгы хакда җеделлешйәрдилер.


text:
Иса отурып, Онкилери янына чагырды. Олара: «Бири илкинҗи болмак ислейән болса, хеммәниң соңкусы, хеммәниң хызматкәри болмалыдыр» дийди.


text:
«Ким шунуң ялы чагаларың бирини Мениң адымдан кабул этсе, Мени кабул этдигидир. Ким-де Мени кабул этсе, Мени дәл, Мени Ёлланы кабул эдер».


text:
Яхя Оңа шейле дийди: «Мугаллым! Биз Сениң адың билен җынлары чыкарян, йөне бизиң ызымыза эермейән бир адамы гөрүп, оны бөкдедик, чүнки ол бизиң ызымыза эеренок».


text:
Иса оңа шейле дийди: «Оны бөкдемәң! Чүнки Мениң адым билен мугҗыза эдип-де, деррев ызысүре Мени яманлап билҗек адам ёкдур.


text:
Сизе догрусыны айдярын, Месихе баглыдыгыңыз үчин, ким Мениң адым билен сизе бир кәсе сув берсе, ол асла сылагсыз галмаз».


text:
Ким Маңа иман эден бу чагалардан бириниң гүнә этмегине себәп болса, бойнундан улы дегирмен дашы асылып, деңзе зыңылмак онуң үчин хас говы болар.


text:
Элиң сениң гүнә этмегиңе себәп болса, оны кес. Саңа чолак болуп яшайша говушмак, ики элли болуп сөнмез ода, довзаха гитмекден говудыр.


text:
Эгер аягың сениң гүнә этмегиңе себәп болса, оны кес. Саңа агсак болуп яшайша говушмак, ики аяклы болуп довзаха, сөнмез ода зыңылмакдан говудыр.


text:
Гөзүң сениң гүнә этмегиңе себәп болса, оны оюп чыкар. Саңа еке гөзли болуп Худайың Патышалыгына гирмек, ики гөзли болуп довзаха зыңылмакдан говудыр.


text:
Дуз говы затдыр, йөне дуз шорлугыны йитирсе, онда оңа нәме билен тагам берлер? Ичиңизде дуз болуп, араңызда парахатлык болсун».


text:
Иса ол ерден гидип, Яхуда чәклерине, Иордан дерясының аңырсына барды. Онуң дашына ене-де бир топар мәреке йыгнанышып, Ол ене-де адаты боюнча олара сапак бермәге дурды.


text:
Олара элини дегирсин дийип, чагалары Исаның янына гетирдилер. Шәгиртлери болса олары гетиренлере кәедилер.


text:
Иса муны гөренде, гахарланып, олара шейле дийди: «Дегмәң, чагалар Мениң яныма гелсин, олары бөкдемәң, чүнки Худайың Патышалыгы шулар ялыларыңкыдыр.


text:
Сизе догрусыны айдярын, ким Худайың Патышалыгыны бир чага ялы кабул этмесе, ол ере асла гирип билмез».


text:
Иса ёла дүшүп барярка, бир адам ылгап гелди-де, өңүнде дыза чөкүп: «Эй, ягшы Мугаллым! Мен эбеди яшайшы мирас алар ялы нәме этмели?» дийип, Ондан сорады.


text:
Сен табшырыклары билйәнсиң: „Адам өлдүрме, зына этме, огрулык этме, ялан гүвәлик берме, хич кими талама, атаңы, энеңи сыла"».


text:
Иса оңа сөйги билен середип: «Сениң бир задың кем, бар, нәмәң бар болса сат-да, гарыплара бер, Гөкде хазынаң болар. Онсоң гел-де, Мениң ызыма дүш» дийди.


text:
Шәгиртлер Онуң сөзлерине геңиргенишдилер. Иса ене олара шейле дийди: «Огланлар, байлыга бил баглаянлара Худайың Патышалыгына гирмек нәхили четин!


text:
Иса олара середип: «Ынсанларың муңа мүмкинчилиги ёк, йөне Худай үчин бейле дәл - Худай үчин әхли зат мүмкин» дийди.


text:
Иса шейле дийди: «Сизе догрусыны айдярын, Мениң хатырам үчин, Хош Хабарың хатырасы үчин өйүни, доганларыны, уяларыны, энесини, атасыны, оглан-ушагыны я ерлерини ташлап-да,


text:
шинди, бу заманда чекҗек азаплары билен бирликде, йүз эссе эдип өйлер, доганлар, уялар, энелер, аталар, оглан-ушаклар, ерлер ве гелҗек дөвүрде эбеди яшайыш алмаҗак ёкдур.


text:
Олар ёла дүшүп, Иерусалиме бакан барярдылар. Иса өңлеринден йөрәп барярды. Шәгиртлер геңиргенишйәрди, ызына дүшүп барянлар хем горкы ичиндедилер. Ол ене-де Онкилери бир чете чекди-де, Өзүне нәме болҗагы хакда гүррүң бермәге башлап,


text:
Шейле дийди: «Ине, Иерусалиме барярыс. Ынсан Оглы баш руханылара, канунчылара табшырылар. Оны өлүме хөкүм эдип, миллетлере табшырарлар.


text:
Зебедейиң огуллары Якуп билен Яхя Исаның янына барып, Оңа: «Мугаллым! Биз Сенден нәме дилесек, шоны ерине етирмегиңи ислейәрис» дийдилер.


text:
Эмма Иса олара: «Сиз нәме дилейәниңизи билмейәрсиңиз. Сиз Мениң ичҗек кәсәмден ичип билерсиңизми? Я Мениң чокунышым билен чокунып билерсиңизми?» дийди.


text:
Олар-да Оңа: «Муны эдип билерис» дийдилер. Иса олара шейле дийди: «Сиз Мениң ичҗек кәсәмден ичерсиңиз. Мениң чокунышым билен чокунарсыңыз.


text:
Йөне сизе сагымда я чепимде отурмага ругсат бермек Мениң элимде дәл. Бу кимлер үчин тайынланан болса, шолар үчиндир».


text:
Иса олары янына чагырып, шейле дийди: «Өзүңиз билйәрсиңиз, миллетлериң арасында башлык сайылянлар олара агалык эдйәр, улулары-да олара ыгтыяр билен баштутанлык эдйәр.


text:
Чүнки Ынсан Оглы-да Өзүне хызмат эдилмеги үчин дәл, эйсем, хызмат этмек үчин, көплериң угрунда җаныны төлег хөкмүнде бермек үчин гелди».


text:
Онсоң Эриха гелдилер. Иса шәгиртлери ве улы мәреке билен Эрихадан чыкып барярка, Тимай оглы Бартимай атлы бир көр ёлуң кенарында дилегчилик эдип отырды.


text:
Ол бу гелйәниң насыралы Исадыгыны эшидип: «Эй, Давут Оглы Иса! Маңа рехим эт!» дийип, гыгырмага дурды.


text:
Көп адамлар сесини чыкармасын дийип, оңа кәедилер, эмма ол өңкүден хем гаты сес билен: «Эй, Давут Оглы! Маңа рехим эт!» дийип гыгырды.


text:
Иса ондан: «Сениң үчин нәме этмегими ислейәрсиң?» дийип сорады. Көр адам: «Уссат, гөзүм гөрсүн» дийди.


text:
Иса хем оңа: «Бар, иманың саңа шыпа берди» дийди. Онуң гөзлери деррев гөрүп, ёл билен Исаның ызына дүшүп гидиберди.


text:
Иерусалиме голайлап, Зейтун дагының этегиндәки Бейтфаҗы билен Бейтания гелип етенлеринде, Иса өз шәгиртлеринден икисини ёллап,


text:
олара шейле дийди: «Өңүңиздәки оба барың. Обаның ичине гирен бадыңыза даңылгы дуран бир тайхар тапарсыңыз, үстүне шу вагта ченли хич ким мүнен дәлдир. Оны чөзүң-де, алып гелиң.


text:
Эгер бири сизе: „Нәме үчин бейле эдйәрсиңиз?" дийсе, „Бу тайхар Реббе герек, ынха ызына иберер" дийип айдың».


text:
Атамыз Давудың голайлап гелйән патышалыгы гутлы болсун! Иң ёкарларда хосанна!» дийип гыгырышярдылар.


text:
Иса Иерусалиме барып, ыбадатхана гирди. Даш-төверегиндәки әхли затлара гөз айлашдырандан соң, вагт хем гиҗигени үчин, Онкилер билен билеликде Бейтания гитди.


text:
Узагракда япраклы бир инҗир агаҗына гөзи дүшенде, ондан бир зат тапмазмыкам дийип, агаҗа тарап гитди. Онуң янына геленде, япраклардан башга хич зат тапмады. Чүнки инҗириң вагты дәлди.


text:
Иерусалиме гелдилер. Иса ыбадатхана гирип, ичердәки сатыҗылары, алыҗылары ковмага дурды. Пул чалышянларың текҗелерини, кепдери сатянларың отургычларыны дүңдерди.


text:
Олара сапак берип, шейле дийди: «„Мениң өйүме бүтин миллетлериң дога өйи дийлер" дийип язылгы дәлми? Эмма сиз муны гаракчыларың сүренине дөндердиңиз».


text:
Баш руханылар ве канунчылар муны эшидип, Оны хеләк этмегиң күйүне дүшдүлер. Олар Исадан горкярдылар, чүнки бүтин халк Онуң таглыматына тәсин галярды.


text:
Сизе догрусыны айдярын, ким йүрегинде шүбхә ёл бермән, диййәниниң болҗакдыгына иман эдип, шу дага: „Гөтерил-де, деңзе зыңыл" дийсе-де, онуң диени болар.


text:
Гөкдәки Атаңыз сизиң языкларыңызы багышлар ялы, биринден өйке-кинәңиз бар болса, дога этмәге дуран махалыңыз сиз-де оны багышлаң.


text:
Олар ене Иерусалиме гелдилер. Иса ыбадатханада гезмеләп йөркә, баш руханылар, канунчылар ве яшулулар янына гелип,


text:
Оңа: «Сен хайсы ыгтыяр билен бу затлары эдйәрсиң? Я булары этмәге Саңа бу ыгтыяры ким берди?» дийдилер.


text:
Иса-да олара шейле дийди: «Мен сизден бир зат сораҗак. Маңа җогап бериң, Мен-де сизе бу затлары хайсы ыгтыяр билен эдйәними айдайын:


text:
Олар-да өзара пикир алшып, шейле дийдилер: «Биз: „Гөкден" дийсек, Ол бизе: „Онда нәме үчин оңа иман гетирмедиңиз?" диер.


text:
Олар Иса җогап берип: «Биз билмейәрис» дийдилер. Иса-да олара: «Менем сизе бу затлары хайсы ыгтыяр билен эдйәними айтмарын» дийди.


text:
Иса олара тымсаллар билен гүррүң бермәге дурды: «Бир адам үзүм агачларыны отурдып, дашына хаят айлаяр. Үзүми сыкмак үчин бир чукур газяр, бир-де диң салып, үзүмлиги багбанлара экерине берйәр-де, узак ёла гидйәр.


text:
Ене бирини иберйәр, муны өлдүрйәрлер. Ене көп хызматкәрини иберйәр. Буларың-да кәбирини енҗип, кәбирини хем өлдүрйәрлер.


text:
Үзүмлигиң эесиниң ене бир адамы бар экен, ол-да өзүниң сөййән екеҗе оглы экен. „Оглумы сыларлар" дийип, иң соңы багбанлара оглуны иберйәр.


text:
Оны тутҗак болдулар, чүнки бу тымсалы өзлерине какдырып айданыны аңдылар. Йөне халкдан горкуп, Оны ташлап гитдилер.


text:
Олар хем гелип, Оңа шейле дийдилер: «Мугаллым! Биз Сениң догручылдыгыңы, хич киме яранҗак болмаяндыгыңы билйәрис, чүнки Сен адамларың дереҗесине бакман, Худайың ёлуны хакыкат йүзүнден өвредйәрсиң. Кайсара салгыт төлемек догрумы я дәлми? Төләлими я төлемәлими?»


text:
Иса оларың икийүзлүлигини билип, шейле дийди: «Мени нәме үчин сынаярсыңыз? Маңа бир динар гетириң, гөрейин».


text:
Олар хем гетирдилер. Иса олара: «Бу сурат билен язгы кимиңки?» дийди. Олар-да Оңа: «Кайсарыңкы» дийдилер.


text:
Мугаллым! Муса бизе, бир адамың доганы зүрятсыз өлүп, ызында аялы галса, доганы онуң аялыны алып, доганына несил етишдирмелидир дийип языпдыр.


text:
Өлүлериң дирелен махалы, олар диреленлеринде, ол хайсысының аялы болар? Чүнки едиси хем оны аял эдинипдилер».


text:
Өлүлериң дирелишине геленимизде болса, Мусаның китабының янан чалы барадакы бабында сиз Худайың оңа: „Мен Ыбрайымың, Ысхагың, Якубың Худайыдырын" дийип язаныны окамадыңызмы?


text:
Голая гелип, оларың чекишмелерини эшиден канунчылардан бири Исаның олара говы җогап беренини гөрүп, Ондан: «Хайсы табшырык әхли табшырыкларың биринҗисидир?» дийип сорады.


text:
Канунчы Оңа шейле дийди: «Эй, ягшы Мугаллым! Сен „Ол бирдир, Ондан башгасы ёкдур" дийип, догры айтдың.


text:
Оны бүтин йүрек билен, бүтин дүшүнҗе билен, бүтин гүйч билен сөймеклик, гоңшыңы өзүң ялы сөймеклик якылян совгатларың, кесилйән гурбанларың хеммесинден артыкдыр».


text:
Иса онуң пайхаслы җогап беренини гөрүп: «Сен Худайың Патышалыгындан узак дәлсиң» дийди. Шондан соң Ондан бир зат сорамага хич ким йүрек этмеди.


text:
Иса ыбадатханада сапак берип отырка, шейле дийди: «Канунчылар нәхили Месих Давудың Оглудыр диййәрлер?


text:
Давудың өзи Мукаддес Рухдан ылхам алып, шейле дийипдир: „Реб Мениң Реббиме дийди: Душманларыңы аякларың астында басганчак эдип гойянчам, Мениң сагымда отур".


text:
Иса өвредип диййәрди: «Канунчылардан әгә болуң! Олар узын гейимлер гейнип гезмеги, базар еринде салам алмагы,


text:
Олар дул хатынларың өйлерини талап, гөз үчин узын-узын догалар окан боляндырлар. Булар хас агыр җеза сезевар боларлар».


text:
Иса шәгиртлерини янына чагырып, олара шейле дийди: «Сизе догрусыны айдярын, шу гарып дул хатын хазына пул атянларың хеммесинден кән атды.


text:
Чүнки оларың хеммеси өзлеринден артаны атдылар, йөне бу хатын гарыплыгына гарамаздан, бүтин элде барыны, бүтин чөрек пулуны атды».


text:
Иса ыбадатханадан чыканда, шәгиртлериниң бири Оңа: «Мугаллым! Гөр, не аҗап дашлар, не аҗап җайлар!» дийди.


text:
Ол Зейтун дагында ыбадатхананың гаршысында отырка, Петрус, Якуп, Яхя ве Андреас дагы екеликде Ондан:


text:
«Бизе айт, бу затлар хачан болар? Буларың әхлисиниң ерине етҗек махалы нәме аламат пейда болар?» дийип сорадылар.


text:
Уруш сеслерини, уруш туранлыгы барада хабар эшидеңизде горкмаң. Булар болмалыдыр, йөне энтек дүнйәниң соңы дәлдир.


text:
Чүнки миллет-миллете, патышалык-патышалыга гаршы чыкар. Айры-айры ерлерде ер титремелер, ачлыклар ве белалар йүзе чыкар. Бу вакалар бургуларың башлангыҗыдыр.


text:
Эмма сиз өзүңизе хабардар болуң! Себәби сизи меҗлислере табшырарлар, синагогаларда енҗерлер. Олара гүвәлик үчин Мен себәпли сизи хөкүмдарларың, патышаларың алнында дурзарлар.


text:
Сизи суда табшырҗак болуп алып баряркалар, нәме дийҗегиңизи өңүнден гайгы этмәң, шол сагатда сизе нәме берилсе, шоны дийиң. Чүнки геплейән сиз дәл-де, Мукаддес Рухдур.


text:
Доган - доганы, ата - чагасыны өлүме табшырар. Чагалар хем ата-энелерине гаршы болуп, олары өлдүрдерлер.


text:
Вейранчылык гетирйән, Даниел пыгамбериң айдан йигренҗисиниң болмалы дәл еринде дураныны гөрениңизде, (окыҗы дүшүнсин) Яхудадакылар даглара гачсын.


text:
Чүнки ол гүнлерде шейле бир мушакгат болар велин, бейле мушакгат Худайың бар эден ярадылышының башындан тә шу вагта ченли не боландыр, не-де болар.


text:
Реб ол гүнлери гысгалтмадык болсады, онда хич ким халас болмазды. Эмма Ол сайлан сайлантгыларының хатырасына ол гүнлери гысгалтды.


text:
Чүнки ялан месихлер, ялан пыгамберлер дөрәп, мүмкин болдугыча сайлананлары-да аздырҗак болуп, аламатлар, мугҗызалар гөркезер.


text:
Шонда Ол перишделерини ёллап, Өз сайланларыны дөрт тарапдан Ериң уҗундан тә Гөгүң уҗуна ченли йыгнар».


text:
Шонуң ялы-да, бу затларың боляныны гөрениңизде, Ынсан Оглуның голайдыгыны, гапының агзындадыгыны билиң.


text:
Эмма ол гүни хем ол сагады хич ким билйән дәлдир, не Гөкдәки перишделер, не-де Огул, диңе Ата билйәндир.


text:
Бу узак ёла чыкан адам киминдир. Ол өйүнден айрылып барярка, хызматкәрлерине ыгтыяр, хер хайсына-да өз ишини берип, гапының гаравулына-да оя болмагы табшыряндыр.


text:
Шейлеликде, оя болуң, чүнки сиз өй эесиниң агшаммы, яры гиҗеми, хораз гыгырандамы, эртир ирденми - хачан гелҗегини билмейәрсиңиз.


text:
Песаха - Петир байрамына ики гүн галыпды. Баш руханылар, канунчылар Исаны хиле билен тутуп өлдүрмегиң ёлуны агтарярдылар.


text:
Иса Бейтанияда хейвере кеселли Симуның өйүнде сачак башында отырка, бир аял ичи гымматбаха сап-арасса нард яглы ак мермер гап билен гелип, габы дөвди-де, ягы Онуң депесинден гуйды.


text:
Чүнки гарыплар хемише сизиң яныңызда, олара халан махалыңыз ягшылык эдип билйәрсиңиз, йөне Мен хемише яныңызда болмарын.


text:
Сизе догрусыны айдярын, Хош Хабар бүтин дүнйәниң ниресинде вагыз эдилсе, бу аялың эдени-де оны ятламак үчин айдылар».


text:
Олар хем муны эшидип бегенишдилер, оңа пул бермәге сөз бердилер. Ол-да Исаны олара табшырмак үчин аматлы пурсат пейләп гезди.


text:
Песах гурбанының кесилйән вагты болан Петир байрамының илкинҗи гүни шәгиртлери Иса: «Песах гурбанлыгыны иймегиң үчин, нирә барып тайярлык гөрмегимизи ислейәрсиң?» дийдилер.


text:
Иса шәгиртлериниң икисини ёллап, олара шейле дийди: «Шәхере барың, күйзе билен сув алып барян бир адама саташарсыңыз, шонуң ызына дүшүп гидиң.


text:
Ол барып нирә гирсе, шол өйүң эесине: „Мугаллым: 'Шәгиртлерим билен Песах байрамыны гечирер ялы, Мениң мыхман отагым ниреде?' дийип сораяр" дийиң.


text:
Шәгиртлер ёла дүшүп, шәхере гелдилер, әхли зады Исаның өзлерине айдышы ялы, тапып, Песахы тайярладылар.


text:
Сачак башында нахар ийип отыркалар, Иса: «Сизе догрусыны айдярын: сизиң бириңиз - Мениң билен нахар ийип отуран бири Маңа хайынлык эдер» дийди.


text:
Чүнки Ынсан Оглы Өзи хакда язылышы ялы баряр, йөне Ынсан Оглуна хайынлык эдениң гүнүне вай! Ол адам энеден догулмадык болса, онуң үчин хас оңат боларды».


text:
Нахар ийип отыркалар, Иса чөрек алып, шүкүр этди-де, оны дөвүп шәгиртлере берди ве: «Алың, бу Мениң беденимдир» дийди.


text:
Сизе догрусыны айдярын, Худайың Патышалыгында тәзесини ичҗек гүнүме деңеч, үзүм ширесини гайтадан ичмерин».


text:
Иса олара шейле дийди: «Сизиң хеммәңиз Менден йүз дөндерерсиңиз, чүнки: „Чопаны урарын, гоюнлар дагар" дийип язылгыдыр.


text:
Иса-да оңа: «Саңа догрусыны айдярын: шу гүн, шу гиҗе хораз ики гезек гыгырмазындан өң, сен Мени үч гезек инкәр эдерсиң» дийди.


text:
Эмма Петрус җаныгып: «Мен Сениң билен өлмели болсам-да, Сени асла инкәр этмерин» дийди. Хеммеси-де шейле дийдилер.


text:
Олар Гетсемани диен бир ере гелдилер. Иса шәгиртлерине: «Мен дога эдип болянчам, сиз шу ерде отурың» дийди.


text:
Ол: «Абба, Ата, Сениң үчин хемме зат мүмкин. Бу кәсәни Менден гечир, йөне Мениң ислегим дәл, Сениң ислегиң болсун» дийди.


text:
Гайдып гелсе, шәгиртлери уклап ятан экен. Петруса шейле дийди: «Уклап ятырсыңмы? Бир сагат-да оя болуп билмедиңми?


text:
Ене геленде, шәгиртлери уклап ятан экен, чүнки оларың гөзлери гаты юмлуп гелйәрди. Оңа нәме дийҗеклерини билмедилер.


text:
Үчүнҗи гезек гелип, олара шейле дийди: «Сиз энтек-де уклап ятырсыңызмы? Дынҗыңызы алярсыңызмы? Бу етерлик, сагат гелди, Ынсан Оглы гүнәкәрлериң элине берилйәр.


text:
Эдил шол пурсатда, Иса энтек гепләп дурка, Онкилериң бири болан Иуда ве онуң билен билеликде баш руханылардан, канунчылар ве яшулулар тарапындан гылычлы, таяклы бир мәреке гелди.


text:
Оңа хайынлык эден Иуда олара: «Мен кими өпсем, Шолдур. Оны тутуң-да, сересап алып гидиң» дийип геплешипди.


text:
Иса олара шейле дийди: «Бир талаңчының гаршысына чыкян ялы, Мени тутмак үчин гылыч хем таяк билен гелдиңизми?


text:
Хер гүн ыбадатханада, сиз билен биле болуп сапак беренимде, Мени тутмандыңыз. Йөне, гой, Мукаддес Язгылар берҗай болсун».


text:
Петрус баш руханының ховлусына ченли гара гөрнүмден Исаның ызына дүшүп гитди, барып хем хызматкәрлер билен биле ода чоюнып отурды.


text:
Баш руханылар ве бүтин меҗлис Иса өлүм җезасыны бермек үчин, Оңа гаршы гүвәлер агтардылар, йөне тапып билмедилер.


text:
«Биз Онуң: „Мен эл билен салнан шу ыбадатхананы йыкып, үч гүнүң ичинде, эл билен салынмадык башга бир ыбадатхана саларын" диенини эшитдик».


text:
Баш руханы меҗлисиң ортасында ёкарык галып, Иса сораг берип, шейле дийди: «Сен асла җогап берҗек дәлми? Бу адамларың Саңа гаршы берйән гүвәлиги нәме?»


text:
Ол дымды, хич бир җогап бермеди. Баш руханы ене Ондан: «Мүбәрек Худайың Оглы Месих Сенми?» дийип сорады.


text:
Иса: «Мендирин, сиз Ынсан Оглуның гудратлы Худайың сагында отураныны, Гөгүң булутлары билен гелйәнини гөрерсиңиз!» дийди.


text:
Онуң Худая дил етиренини өзүңиз эшитдиңиз. Нәме диййәрсиңиз?» дийди. Оларың хеммеси хөкүм эдип, Оны өлүме лайык билдилер.


text:
Кәбирлери хем Онуң үстүне түйкүрип башладылар, йүзүни өртүп, Оны юмруклап: «Велилик эт!» дийишйәрдилер. Хызматкәрлер-де Оңа шапбат урярдылар.


text:
Чоюнып отуран Петрусы гөренде, оңа середип: «Сен-де шо-о-л Насырадан дөрән Иса билен биледиң» дийди.


text:
Эмма ол муны инкәр эдип: «Мен сениң нәме диййәниңи не билйәрин, не-де оңа дүшүнйәрин» дийип, дашарык, ховлының өң тарапына гитди. Шол вагт хем хораз гыгырды.


text:
Эмма ол муны ене-де инкәр этди. Аз салымдан соң, ол ерде дуранлар Петруса ене-де: «Догрудан-да, сен хем шолардан, чүнки сен җелилели, геплейшиңден билдирип дур» дийдилер.


text:
Эдил шол вагт хораз икинҗи гезек гыгырды. Петрус Исаның өзүне: «Хораз ики гезек гыгырмазындан өң, сен Мени үч гезек инкәр эдерсиң» диен сөзүни ятлады-да, мөңңүрип аглады.


text:
Эртир ирден баш руханылар, яшулулар, канунчылар ве бүтин меҗлис маслахат гечирип, Исаны даңып, Пилатуса элтип табшырдылар.


text:
Пилатус Ондан: «Сен ехудыларың патышасымы?» дийип сорады. Ол җогап берди: «Сениң айдышың ялыдыр» дийип җогап берди.


text:
Пилатус олара: «Ол нәме яман иш этди?» дийди. Эмма Олар: «Оны хача чүйле!» дийип, хас бетер гыгырышдылар.


text:
Шонда Пилатус халкы канагатландырма карарына гелип, Бараббасы бошатды, Исаны болса гамчыладып, хача чүйлемәге берди.


text:
Оны масгараланларындан соң, гырмызы доны эгнинден чыкардылар-да, Өз эгин-эшигини гейдирип, хача чүйлемәге әкитдилер.


text:
Исгендер билен Руфусың какасы киренели Симун мейдандан гелшине, шол ерден гечип барярды. Оны Исаның хачыны гөтермәге меҗбур этдилер.


text:
Иса билен биле ики гаракчыны хача чүйледилер, оларың бири Онуң саг тарапында, бири-де чеп тарапындады.


text:
Гечип барянлар башларыны яйкап, Оңа сөгүп: «Пәхей-де велин, ыбадатхананы йыкып-да, үч гүнде салҗак Сен,


text:
Шонуң ялы, баш руханылар билен канунчылар-да Исаны масгаралап, бири-бирлерине: «Өзгелери халас этди, йөне Өзүни халас эдип билмейәр.


text:
Биз гөрүп иман эдер ялы, Ысрайылың Патышасы Месих хәзир хачдан ашак инсин» дийишйәрдилер. Онуң билен биле хача чүйлененлер-де Оңа сөгйәрдилер.


text:
Өйлән сагат үчде Иса гаты сес билен гыгырып: «Элохи, Элохи! Лама сабактани?» ягны: «Худайым, Худайым! Нәме үчин Мени терк этдиң?» дийди.


text:
Бири ылгап, бир губканы сиркеден долдурып, гамшың башына дакды-да, ичирҗек болуп, Иса узадып: «Дуруң гөрелиң, Ыляс Оны ашак индермәге гелермикә?» дийди.


text:
Исаның гаршысында дуран йүзбашы Онуң шейле гыгырып җан беренини гөренде: «Бу Адам, догрудан хем, Худайың Оглы экен» дийди.


text:
Ол ерде узакдан середишип дуран аяллар хем барды. Хем магдалалы Меръем хем-де кичи Якупдыр Иосесиң эҗеси Меръем ве Саломе оларың арасындады.


text:
Булар Иса Җелиледекә ызына дүшүп, Оңа хызмат эдйәрдилер. Ол ерде Онуң билен биле Иерусалиме гелен башга көп аяллар хем барды.


text:
Меҗлисиң сыланян агзасы, Худайың Патышалыгына гарашып йөрен ариматиялы Юсуп Пилатусың янына бармага батырлык эдип, ондан Исаның җеседини диледи.


text:
Ол хем кепен мата сатын алды, җеседи ашак индерип, кепене долады-да, гаяда оюлан бир мазарда җайлап, мазарың агзына хем бир даш тогалады.


text:
Сабат гүни геченден соң, магдалалы Меръем, Якубың эҗеси Меръем ве Саломе дагылар гидип, Исаның мейидини ягламак үчин, якымлы ыслы яглар сатын алдылар.


text:
Ол олара шейле дийди: «Геңиргенишмәң! Сиз хача чүйленен насыралы Исаны гөзлейәрсиңиз. Ол дирелди. Ол бу ерде дәл. Ине, Онуң җайланан ери.


text:
Йөне барың-да, Онуң шәгиртлерине, Петруса: „Ол сизден өң Җелилә баряр, Өзүниң сизе айдышы ялы, Оны шол ерде гөрерсиңиз" дийиң».


text:
Олар мазардан чыкып гачдылар. Олара сандырама хем алҗыраңңылык аралашыпды, хич киме-де хич зат айтмадылар, чүнки горкярдылар.


text:
Иса хепдәниң илкинҗи гүни ир билен дирелип, илки магдалалы Меръеме гөрүнди. Иса онуң ичинден еди җыны ковуп чыкарыпды.


text:
Соңра Иса сачак башында отуран Онбирлериң өзлерине гөрнүп, имансыздыклары, йүреклериниң гатыдыгы үчин олары язгарды. Чүнки олар Онуң дирелендигини гөренлере ынанмандылар.


text:
Шу аламатлар иман эдйәнлериң хемрасы болар: Мениң адым билен җынлары ковуп чыкарарлар, тәзе диллерде гепләрлер.


text:
Йыланлары тутарлар, өлдүрйән зәхер ичселер-де, олара зыян етмез. Сыркавларың үстүне эллерини гоярлар, олар хем сагалар».


text:
Олар-да чыкып, хемме ерде вагыз эдйәрдилер, Реб хем олар билен ишләп, олара хемралык эдйән аламатлар аркалы Өз сөзүни тассыклаярды. Омын.


text:
Гадырлы Теофилус, арамызда йүзе чыкан вакаларың тарыхыны көп адамлар башдан өз гөзлери билен гөренлериң ве Сөзүң хызматчысы боланларың бизе айдышы ялы эдип язмага гиришдилер.


text:
Яхуда патышасы Хиродесиң заманында Абия бөлүминден Зекеря атлы бир руханы барды. Онуң аялы хем Харуның неслинден болуп, ады Элизабетди.


text:
Буларың икиси-де Худайың өңүнде догры болуп, Реббиң бүтин буйрук хем табшырыкларыны кемсиз берҗай эдердилер.


text:
Эмма перишде оңа шейле дийди: «Эй Зекеря, горкма, чүнки догаң кабул болды. Аялың Элизабет саңа бир огул дограр, онуң адына Яхя дакарсың.


text:
Чүнки ол Реббиң назарында улы болар, шерап, ичги ичмез. Ол хениз энесиниң гөвресиндекә, Мукаддес Рух билен долар.


text:
Ол аталарың йүреклерини огуллара, гүнәлилери догрулара тарап өвүрмек ве Реббе тайяр халк тайынламак үчин, Реббиң хузурында Ылясың рухы ве гудраты билен гезер».


text:
Зекеря перишдә: «Мен муны нәхили билейин? Чүнки мен бир гарры адам, аялым-да гаррылык яшына етен» дийди.


text:
Перишде оңа шейле җогап берди: «Мен Худайың хузурында дурян Җебрайыл. Мен сениң билен геплешмек, саңа бу хош хабары говшурмак үчин иберилдим.


text:
Ине, дилиң тутулып, бу затлар болянча, гепләп билмерсиң. Чүнки сен мениң белленен вагтда ерине етҗек сөзлериме ынанмадың».


text:
Зекеря дашары чыканда, олар билен геплешип билмеди. Халк онуң ыбадатханада гөрнүш гөренини билди. Чүнки Зекеря олара үм билен ышарат эдип, лал галды.


text:
Шу гүнлерден соң, онуң аялы Элизабет гөврели болды. Ол бәш айлап гөзден-илден чекилип: «Адамлар арасындакы утанҗымы айырҗак болуп, Реб шу гүнлер маңа назарыны салды, мени шейле этди» диййәрди.


text:
Элизабетиң гөврелилигиниң алтынҗы айында Җебрайыл перишде Худай тарапындан Җелиләниң Насыра атлы шәхерине,


text:
Давудың неслинден Юсуп атлы адамың адаглысы болан бир чыкмадык гызың янына иберилди. Бу гызың ады Меръемди.


text:
Перишде онуң янына гелип: «Салам, эй, мерхемете сезевар болан! Реб сениң билендир, сен аяллар арасында мүбәрексиң!» дийди.


text:
Перишде оңа шейле җогап берди: «Мукаддес Рух сениң үстүңе инер, хеммелерден Бейигиң гудраты сениң үстүңе көлеге салар. Шонуң үчин хем догулҗага Мукаддесе Худайың Оглы дийлер.


text:
Ине, сениң гарындашың Элизабетиң хем гаррылыгында гөвресинде огланы бар. Өнелгесиз дийилйәниң эййәм алтынҗы айы.


text:
Аталарымыза берен сөзи боюнча, Ыбрайым билен онуң неслине мыдамалык рехим этмеги унутман, гулы Ысрайыла ярдам этди».


text:
Гоңшулары хем-де доган-гарындашлары Реббиң оңа улы рехимдарлык эденини эшидип, онуң билен биле шатландылар.


text:
Секизинҗи гүни огланы сүннетлемәге геленлеринде, онуң адына какасының ады ялы Зекеря дакҗак болдулар.


text:
Муны эшиденлериң бары бу затлары йүреклеринде саклап: «Бу чага нәме боларка?» дийишйәрдилер. Чүнки Реббиң эли онуң биленди.


text:
Ол гадымдан Өз мукаддес пыгамберлериниң агзы билен айдышы ялы, бизе бендеси Давудың неслинден бир гүйчли Халасгәр чыкарып, душманларымыздан, бизи йигренйәнлериң әхлисиниң элинден гутулар ялы этди.


text:
таквалык хем догрулык билен, өңүнде өмүрбойы Өзүне ыбадат этмәге бизе мүмкинчилик берҗекдигини айдыпды.


text:
Чүнки сен Онуң ёлларыны тайярламак, Онуң халкына гүнәлериниң өтүлмеги билен гутулҗакдыкларыны билдирмек үчин, Реббиң өңүнден йөрәрсиң.


text:
Себәби Худайымыз йүрегиниң рехимлилигине гөрә, гараңкыда, өлүм көлегесинде отуранлара ышык бермек үчин,


text:
Юсуп-да Давудың өйүнден ве неслинден болансоң, ол ерде адыны яздырмак үчин, Җелиледәки Насыра шәхеринден ёла дүшүп, Давудың Яхудадакы Бейтуллахам диен шәхерине гитди.


text:
Ол илкинҗи оглуны догруп, гундага долады-да, Оны бир ахырда ятырды. Чүнки олара мыхманханада ер ёкды.


text:
Бирденкә перишде билен бирликде Гөкдәки гошундан бир улы мәхелле гөрүнди. Олар Худайы өвүп диййәрдилер:


text:
Перишделер чопанларың янындан айрылып, Гөге чыканларында, чопанлар бири-бирлерине: «Бейтуллахама гидип, бу болан ваканы, Реббиң бизе билдирен задыны гөрелиң» дийишдилер.


text:
Чопанлар хемме гөрүп-эшиденлериниң өзлерине айдылышы ялы боланлыгы үчин, Худайы шөхратландырып, өвүп, ызларына өврүлдилер.


text:
Секизинҗи гүн долуп, чаганы сүннетлеме вагты етенде, энесиниң гөвресине дүшмезден өң, перишдәниң айдышы ялы, Онуң адына Иса дакдылар.


text:
Мусаның канунында беян эдилен чиле дөври тамам боланда, Реббе багышламак үчин, Исаны Иерусалиме гетирдилер. Чүнки Реббиң канунында: «Илкинҗи доглан хер бир эркек чага Реббе багышланмалыдыр» дийип язылыпдыр.


text:
Иерусалимде Симун атлы бир адам барды. Ол догры хем диндар болуп, Ысрайылың теселли тапҗак вагтына гарашярды ве Мукаддес Рух онуң үстүндеди.


text:
Ол Рухуң ёл гөркезмеси билен ыбадатхана гелди. Исаның эне-атасы канунда язылан адаты берҗай этмек үчин, чаганы ичерик гетиренлеринде,


text:
Симун олара ак пата берип, эҗеси Меръеме шейле дийди: «Ине, бу чага Ысрайылда көплериң йыкылмагы ве галмагы үчин, чекишмелер турузҗак аламат болмак үчин белленендир.


text:
Ашер тайпасындан болан Фануилиң велилик эдйән гызы Анна-да шол ердеди. Онуң яшы гаррылыга етипди. Гызлыгындан соңра әри билен еди йыл яшап,


text:
инди болса яшы сегсен дөрде етен бу дул хатын ыбадатханадан чыкман, гиҗе-гүндиз ораза тутуп, дога эдип, ыбадат билен мешгулды.


text:
Ол хем эдил шол вагт гелип, Реббе өвги айдып, Иерусалимиң гутулмагына гарашянларың барына бу чага хакда гүррүң берди.


text:
Юсуп билен Меръем Реббиң кануны боюнча әхли зады берҗай эденлеринден соң, Җелиледәки шәхерлери Насыра доландылар.


text:
Олар байрам гүнлерини өтүрип, ызларына долананларында, етгинҗек Иса Иерусалимде галды. Юсуп билен чаганың эҗеси муны билмейәрдилер.


text:
Олар Оны ёлагчыларың арасындадыр өйдүп, бир гүнлүк ёлы йөредилер. Онсоң, Оны доган-гарындашларың, дост-ярларың арасындан гөзләп башладылар.


text:
Үч гүнден соң, Оны ыбадатханадан тапдылар. Ол мугаллымларың арасында отурып, олара гулак асып, сораглар берйәрди.


text:
Эне-атасы Оны гөренлеринде гең галдылар, эҗеси Оңа: «Оглум! Нәме бейтдиң? Ине, какаң икимиз Сени гаты гайгы эдип гөзледик» дийди.


text:
Онсоң Иса эне-атасы билен биле Насыра гайтды, оларың табынлыгында галды. Онуң эҗеси бүтин бу затлары йүрегинде саклаярды.


text:
Кайсар Тибериусың хәкимлигиниң он бәшинҗи йылында, Понтиус Пилатус Яхуданың хәкимикә, Хиродес Җелиле тетрархы, онуң доганы Филипус Итуреа ве Трахонитис велаятының тетрархы, Лисанияс Абилиниң тетрархыды.


text:
Ол Иорданың төверегиндәки бүтин юртлара айланып, гүнәлериң өтүлмеги үчин тоба эдип чокундырылмагы вагыз эдйәрди.


text:
Шонуң ялы-да, Ишая пыгамбериң китабында язылгыдыр: «Чөлде гыгыряның сеси: Реббиң ёлуны тайярлаң, Онуң ёдаларыны догрулаң.


text:
Хер дере долдурылар, хер даг, депе песелдилер, эгри ёллар догралдылар, чаркандаклы ёллар текизленер.


text:
Яхя чокундырылҗак болуп янына гелйән халайыга шейле диййәрди: «Эй, алахөвренлер несли! Гелҗек газапдан гачмагы сизе ким салгы берди?


text:
Инди, тоба мынасып мивелер өндүриң. Ичиңизден: „Бизиң атамыз Ыбрайымдыр" дийип башламаң. Чүнки мен сизе айдярын: Худай Ыбрайыма шу дашлардан-да перзент яратмагы башаряндыр.


text:
Эсгерлер-де: «Онда, биз нәме этмели?» дийип, ондан сорадылар. Олара: «Хич кими таламаң, хич киме төхмет атмаң, өз хакыңыза кайыл болуң» дийди.


text:
Яхя хеммесине шейле дийди: «Мен сизи сув билен чокундырярын, йөне менден гүйчли Бири гелер. Мен Онуң чарыгының багыны чөзмәге-де мынасып дәлдирин. Ол сизи Мукаддес Рух хем от билен чокундырар.


text:
Эмма Хиродес тетрарх доганының аялы Хиродия үчин ве өз эден әхли эрбет ишлери үчин, Яхяның кәйинҗине сезевар боланы зерарлы,


text:
Мукаддес Рух җан-тен болуп, кепдери кимин Онуң үстүне инди. Гөкден: «Сен Мениң сөйгүли Оглумсың. Мен сенден көп разыдырын» диен оваз гелди.


text:
Иблис Исаны кырк гүнләп сынады. Ол бу гүнлериң довамында хич бир зат иймән, олар өтенде болса аҗыкды.


text:
Иса оңа шейле җогап берди: «„Адам диңе чөрек билен дәл, эйсем, Худайың хер сөзи билен хем яшаяндыр" дийип язылгыдыр» дийди.


text:
шейле дийди: «Мен Саңа шуларың хеммесиниң ыгтыярыны хем шөхратыны берейин, чүнки булар маңа табшырылды. Мен олары исләниме берип билйәрин.


text:
Иса оңа шейле җогап берди: «Мениң янымдан гүм бол, шейтан! Өз Худайың Реббе сежде эт, диңе Оңа гуллук эт дийип язылгыдыр».


text:
Иблис Оны Иерусалиме элтди, ыбадатхананың күңресинде отурдып, Оңа шейле дийди: «Сен Худайың Оглы болсаң, Өзүңи шу ерден ашак зың.


text:
Иса Өз өнүп-өсен ери болан Насыра гелди. Эндиги боюнча Сабат гүни синагога барды ве Мукаддес Язгылардан окамак үчин, ёкары турды.


text:
«Реббиң Рухы үстүмдедир. Чүнки гарыплара Хош Хабары билдирмегим үчин Мени месх этди; Мени туссаглара азатлыгы, көрлере гөзлериниң ачылмагыны ыглан этмәге, зулум астындакылары азатлыга чыкармага,


text:
Онсоң китабы япып, ызына - хызматкәре берди-де отурды. Синагогадакыларың хеммесиниң гөзи Оңа дикилди.


text:
Хеммелер Оны тарыплап, Онуң агзындан чыкян мәхирли сөзлере тәсин галып: «Бу Юсубың Оглы дәлми?» дийишйәрдилер.


text:
Иса олара шейле дийди: «Сиз, хөкман, Маңа „Тебип, өзүңе эм эт!" диен накылы айдарсыңыз, „Капернаумда боланыны эшиден затларымызы шу ерде, Өз юрдуңда-да эт" диерсиңиз».


text:
Сизе догрусыны айдярын: Ылясың заманында Ысрайылда биртопар дул хатын барды. Гөк үч йыл алты айлап багланып, бүтин юрда ачлык дүшенде,


text:
Ыляс оларың хич бириниң янына иберилмән, диңе Сайдадакы Сарепта шәхеринде болан бир дул хатының янына иберилди.


text:
Элиша пыгамбериң заманында-да Ысрайылда биртопар хейвере кеселли адам барды. Йөне сириялы Наамандан башга оларың хич бири тәмиз болмады».


text:
Туруп, Оны шәхерден ковдулар, шәхерлериниң ерлешен дагының башына элтип, шол ерден ашак зыңҗак болдулар.


text:
«Гой, бизиң билен нәме ишиң бар, эй, Насыралы Иса? Бизи хеләк этмәге гелдиңми? Мен Сениң кимдигиңи билйәрин, Сен Худайың Мукаддесисиң».


text:
Иса оңа кәйәп: «Сесиңи чыкарма-да, чык!» дийди. Җын хем ол адамы синагоганың ортасында ере йыкды-да, хич бир зыян етирмән, ондан чыкды.


text:
Хеммелер хайран галышып, бири-бирлерине: «Бу нәхили сөз? Ол ыгтыяр хем гудрат билен ал-арвахлара буйрук берйәр. Олар хем чыкярлар» дийишдилер.


text:
Иса синагогадан чыкып, Симуның өйүне барды. Симуның гайыненесини агыр гыззырма тутуп ятырды. Ол хакда Иса хайыш этдилер.


text:
Иса онуң башуҗунда дуруп, гыззырма кәеди. Гыззырма ондан айрылып, ол деррев өр турды-да, олара хызмат этмәге дурды.


text:
Гүн яшанда, дүрли сыркавчылыклары бар адамлары Онуң янына гетирдилер. Иса хем эллерини хер бириниң үстүне гоюп, олары сагалтды.


text:
Көпүсинден җынлар: «Сен Худайың Оглы Месихсиң!» дийип, гыгырышып чыкярды. Иса хем кәйәп, олары геплетмейәрди. Чүнки Онуң Месихдигини билйәрдилер.


text:
Даң атанда, Иса чыкып бир ере гитди. Йөне халайык Оны гөзләп, янына гелди, ол ерден гитмез ялы, олар Исаны алып галҗак болдулар.


text:
Иса олара шейле дийди: «Худайың Патышалыгының Хош Хабарыны Мен бейлеки шәхерлере-де билдирмели. Чүнки Мен мунуң үчин вагыз этдим».


text:
Бир гүн халайык Худайың Сөзүни диңлеҗек болуп, Исаның дашыны алып дурка, Ол Җенесарет көлүниң кенарында дурды.


text:
Шонда Исаның гөзи көлүң якасында дуран ики гайыга дүшди. Балыкчылар гайыклардан дүшүп, торларыны ювуп дурдулар.


text:
Иса гайыкларың бирине мүнүп, гайыгың эеси Симундан кенардан бираз узаклашмагы хайыш этди. Онсоң гайыкда отуран еринден халка сапак бермәге дурды.


text:
Симун Оңа шейле дийди: «Уссат! Бүтин гиҗе зәхмет чекип, хич бир зат тутуп билмедик, йөне Сениң сөзүң хатырасына торлары зыңайын».


text:
Бейлеки гайыкдакы ёлдашларына гелип көмеклешмеклери үчин эллерини булап ышарат этдилер. Олар хем гелип, ики гайыгы-да балыкдан долдурдылар. Гайыклар тас сува батыпды.


text:
Симун Петрус муны гөренде: «Я Реб, мениң янымдан айрыл, чүнки мен бир гүнәкәр адам!» дийип, Исаның дызына йыкылды.


text:
Симуның ёлдашлары болан Зебедейиң огуллары, Якуп билен Яхя хем хайран галдылар. Иса Симуна: «Горкма, сен мундан бейләк ынсанлары тутарсың» дийди.


text:
Иса шәхерлериң бириндекә, тутуш эндамы хейвере кеселли бир адам гелди. Ол Исаны гөренде, йүзүни ере берип, Оңа: «Я Реб, ислесең, мени тәмиз эдип билерсиң» дийип ялбарды.


text:
Иса хем элини узадып: «Ислейәрин, тәмиз бол!» дийди-де, оңа элини дегирди. Хейвере кесели деррев ол адамдан айрылды.


text:
Иса оңа: «Муны хич киме айтма» дийип табшырды-да: «Йөне бар-да, өзүңи рухана гөркез, хеммелере гүвәлик болар ялы, тәмизлигиң үчин Мусаның табшырыгы боюнча гурбан багыш эт» дийди.


text:
Иса хакдакы гүррүңлер барха яйраярды. Исаны диңлеҗек, сыркавлыкларындан ачылҗак болуп, Онуң янына улы мәрекелер йыгнанярды.


text:
Бир гүн Иса сапак берип отырды. Җелиләниң әхли обаларындан, Яхудадыр Иерусалимден гелен фарисейлер билен канунчылар-да шол ерде отырдылар. Реббиң гудраты Онуң сыркавлара шыпа бершинде өзүни гөркезйәрди.


text:
Шол вагт бирнәче адам бир ысмазы дүшеги билен гөтерип гетирдилер. Оны ичерик салып, Исаның өңүнде ятырҗак болдулар.


text:
Эмма мәреке зерарлы ичерик салмак үчин ёл тапман, өйүң үстүне чыкып, үчегиң арасындан оны дүшеги билен орта - Исаның өңүне дүшүрдилер.


text:
Канунчылар билен фарисейлер: «Худая дил етирйән бу адам ким? Гүнәлери Худайдан башга ким өтүп билҗек?» дийип, ичлерини геплетмәге башладылар.


text:
Эмма сиз Ынсан Оглуның ер йүзүнде гүнәлери өтмәге ыгтыярының бардыгыны билер ялы...» дийди-де, ысмаз болан адама: «Саңа диййәрин, тур, дүшегиңи ал-да, өйүңе гит» дийди.


text:
Ол хем деррев оларың гөзлериниң алнында өр туруп, дүшегини алды-да, Худайы шөхратландырып, өйүне гитди.


text:
Хеммелер хайран галышып, Худайы шөхратландырдылар, горкы билен долуп: «Бу гүн гең затлар гөрдүк» дийишдилер.


text:
Иса дашарык чыканда, гүмрүкханада отуран Леви атлы салгытчыны гөрди. Ол оңа: «Мениң ызыма дүш!» дийди.


text:
Леви өз өйүнде Иса үчин бир улы зыяпат берди. Сачагың башында олар билен отуран биртопар салгытчы ве башга көп адам барды.


text:
Фарисейлер билен оларың канунчылары Онуң шәгиртлерине: «Нәме үчин салгытчылардыр гүнәкәрлер билен биле ийип-ичйәрсиңиз?» дийип хүңүрдешдилер.


text:
Олар хем Оңа шейле дийдилер: «Нәме үчин Яхяның шәгиртлери йыгы-йыгыдан ораза тутуп, дога эдйәрлер, фарисейлериңки хем шейле, йөне Сениң шәгиртлериң ийип-ичип йөрлер?»


text:
Иса олара бир тымсал айтды: «Хич ким тәзе эшикден бир бөлек йыртып алып, көне эшиге ямалык этмез. Ёгса, ол тәзәни йыртар хем-де тәзеден алнан ямалык көне эшиге гелишмез.


text:
Хич ким-де тәзе шерабы көне мешиклере гуймаз. Ёгса, тәзе шерап мешиклери ярып, дашары дөкүлер, мешиклер заяланар.


text:
Песахың икинҗи гүнүнден соңкы илкинҗи сабат гүни Иса бугдайлыгың арасындан гечип барярка, шәгиртлери бугдай башларыны ёлуп, аяларында овуп иййәрдилер.


text:
Ол Худайың өйүне барды-да, Худая хөдүрленен, руханылардан башга хич кимиң иймели дәл чөреклерини алып ийди ве янындакылара хем берди».


text:
Ене бир сабат гүни Иса синагога барып, сапак бермәге дурды. Ол ерде саг эли гурап, инчелен бир адам барды.


text:
Иса оларың пикирлерини билип, эли гурап, инчелен адама: «Ёкары гал-да, ортада дур» дийди. Ол хем ёкары галып дурды.


text:
Онсоң Иса олара шейле дийди: «Сизден сораярын: Сабат гүни нәме этмек догры, ягшылык этмекми я яманлык этмек? Җан халас этмекми я өлдүрмек?»


text:
Онсоң төверегиндәкилериң хеммесине серетди-де, яңкы адама: «Элиңи узат!» дийди. Ол хем шейле этди ве эли бейлекиси ялы сагалды.


text:
Гүндиз боланда шәгиртлерини янына чагырды. Олардан он икисини сайлап, ресуллар адыны дакды. Сайланлары шулардыр:


text:
Иса олар билен ашак инип, бир текиз ерде дурды. Ол ерде шәгиртлеринден ыбарат бир улы мәреке ве бүтин Яхудадан, Иерусалимден, Сайданың ве Суруң кенар якаларындан Оны диңлемәге, сыркавлыгындан ачылмага гелен улы халк көпчүлиги барды.


text:
Иса шәгиртлерине гарап, шейле дийди: «Эй гарыплар, сиз багтлысыңыз, чүнки Худайың Патышалыгы сизиңкидир.


text:
Хәзирки ачлар, сиз багтлысыңыз, чүнки доярсыңыз. Хәзирки аглаянлар, сиз багтлысыңыз, чүнки гүлерсиңиз.


text:
Ынсан Оглы себәпли адамлар сизи йигренип, араларындан кован вагтлары, сизе сөгүп, адыңызы ямана чыкаран вагтлары сиз багтлысыңыз!


text:
Шол гүн шатланың, бегенчден бөкүң, чүнки Гөкде алҗак сылагыңыз улудыр. Оларың аталары-да пыгамберлере шейле эдендирлер.


text:
Вай сизе, эй, хәзирки доклар! Чүнки сиз ач галарсыңыз. Вай сизе, эй, хәзирки гүлйәнлер! Чүнки сиз яс тутуп агларсыңыз.


text:
Әхли адамлар сизи тарыплан махалы вай халыңыза! Чүнки оларың аталары ялан пыгамберлере-де шейле эдендирлер».


text:
Эмма, эй, Мени диңлейәнлер, сизе диййәрин, душманларыңызы сөйүң, өзүңизи йигренйәнлере ягшылык эдиң.


text:
Сиз өзүңизи сөййәнлери сөййән болсаңыз, мунуң билен нәме абрай газанярсыңыз? Чүнки гүнәкәрләр-де өзлерини сөййәнлери сөййәрлер.


text:
Сиз өзүңизе ягшылык эдйәнлере ягшылык эдйән болсаңыз, мунуң билен нәме абрай газанярсыңыз? Чүнки гүнәкәрлер-де муны эдйәрлер.


text:
Ызына алмак тамасы билен карз берйән болсаңыз, мунуң билен нәме абрай газанярсыңыз? Чүнки гүнәкәрлер-де долы ызына алмак ниети билен гүнәкәрлере карз берйәрлер.


text:
Душманларыңызы сөйүң, ягшылык эдиң, ызына алмагы умыт этмән карз бериң. Шейлеликде, байрагыңыз улы болуп, Хеммелерден Бейик Боланың огуллары боларсыңыз. Чүнки Ол гадыр билмезлере-де, яманлара-да мәхрибандыр.


text:
Башгаларың үстүнден хөкүм чыкармаң, сизиң-де үстүңизден хөкүм чыкарылмаз. Иш кесмәң, сизе-де иш кесилмез. Багышлаң, сиз-де багышланарсыңыз.


text:
Бериң, сизе-де берлер. Гуҗагыңыза басылып силкеленип, пүрепүр, оңат өлчег билен берлер. Чүнки хайсы өлчег билен өлчесеңиз, сизе-де шол өлчег билен өлчелер».


text:
Я-да өз гөзүңдәки агаҗы гөрмән, доганыңа нәдип: „Доган! Гел, сениң гөзүңдәки чөпи чыкарайын" дийҗек? Эй икийүзли! Илки өз гөзүңден агаҗы чыкар. Шонда доганыңың гөзүндәки чөпи чыкармак үчин оңат сайгарарсың».


text:
Оңат адам йүрегиниң оңат хазынасындан оңат зат чыкаряндыр. Эрбет адам-да йүрегиниң эрбет хазынасындан эрбет зат чыкаряндыр. Чүнки онуң агзы йүрегинден җошаныны сөзлейәндир.


text:
Мениң яныма гелйән, Мениң сөзлерими эшидип, олары берҗай эдйән адамың ким ялыдыгыны Мен сизе айдайын.


text:
Ол бир өй салан адам ялыдыр. Бу адам ери чуң газып, бинаны бир гаяның үстүнде тутды. Сил геленде болса деря ол өе уруп, оны гымылдадып билмеди. Чүнки онуң бинасы гаяның үстүнде тутулыпды.


text:
Йөне Мениң сөзлерими эшидип-де, берҗай этмедик топрагың үстүнде бинятсыз өй салан адам ялыдыр. Деря ол өе уран бадына, өй йыкылып, онуң даргайшы горкунч болды».


text:
Йүзбашы Иса барадакы гүррүңлери эшиденде, барып, хызматкәрини сагалтмагы Ондан хайыш этсинлер дийип, ехудыларың бирнәче яшулусыны Онуң янына иберди.


text:
Олар хем Исаның янына геленлеринде, Оңа чыны билен ялбарып, шейле дийдилер: «Ол муны этмегиңе мынасыпдыр.


text:
Иса олар билен биле гитди. Ол онуң өйүне голайланда, йүзбашы достларыны иберип, Оңа шейле дийди: «Я Реб, зәхмет чекме. Сениң өйүме гелмегиңе мен мынасып дәл.


text:
Шонуң үчин хем мен өзүми Сениң яныңа гелмәге мынасып гөрмедим, йөне бир сөз айт, мениң хызматкәрим сагалар.


text:
Чүнки мен бир гол астындакы адам, мениң гол астымда хем эсгерлер бар, бирине: „Гит" диййәрин, гидйәр, ене бирине: „Гел" диййәрин, гелйәр, хызматкәриме: „Шуны эт" диййәрин, эдйәр».


text:
Иса муны эшиденде, оңа хайран галды, ызына дүшүп гелйән халайыга йүзленип, шейле дийди: «Сизе диййәрин: Мен хатда Ысрайылда-да бейле иманы гөремок».


text:
Иса шәхериң дервезесине голайланда, ине, бир өлини уградып барярдылар. Ол дул галан эҗесиниң ялңыз оглуды. Шәхер халкының биртопары хем аялың янындадылар.


text:
Хеммелере горкы аралашды. Олар: «Арамызда бир улы пыгамбер пейда болупдыр, Худай Өз халкыны идемәге гелипдир» дийип, Худайы шөхратландырдылар.


text:
Яхя-да өз шәгиртлеринден икисини янына чагырып, Ребден: «Сен шол гелҗек Месихми я биз башга бирине гарашмалымы!» дийип сорамага Онуң янына иберди.


text:
Олар Онуң янына гелип, шейле дийдилер: «Чокундырыҗы Яхя бизи Сениң яныңа: „Сен шол гелҗек Месихми я биз башга бирине гарашмалымы?" дийип сорамага иберди».


text:
Эдил шол вагт Иса биртопар адамлары сыркавлыклардан, дертлерден ве эрбет рухлардан сагалтды. Көп көрлериң гөзүни ачды.


text:
Шейлеликде, Ол олара шейле дийди: «Гидиң-де, гөрүп-эшиденлериңизи Яхя хабар бериң: көрлер гөрйәр, агсаклар йөрейәр, хейвере кеселлилер тәмизленйәр, керлер эшидйәр, өлүлер дирелйәр, гарыплара Хош Хабар вагыз эдилйәр.


text:
Яхяның иберен адамлары гиденден соң, Иса халайыга Яхя хакда гүррүң бермәге дурды: «Чөле нәме гөрмәге гитдиңиз? Елиң ыраян гамшынымы?


text:
Эйсем, нәме гөрмәге гитдиңиз? Непис эшиклер гейнен бир адамымы? Непис эшиклер гейнип, зовкы-сапада яшаянлар патышаларың көшклериндедир.


text:
„Ине, Мен Өз хабарчымы Сениң өңүңден иберйәрин. Ол өңден гидип, Сениң ёлуңы тайярлар" дийип язылан шудур.


text:
Сизе диййәрин: аялдан догланларың арасында Чокундырыҗы Яхядан улы пыгамбер ёк, йөне Худайың Патышалыгында иң кичи хем ондан улудыр».


text:
Оны диңлән бүтин халайык хем салгытчылар Худайың ёлуны оңладылар. Себәби Яхя тарапындан чокундырылдылар.


text:
Йөне фарисейлер билен канунчылар онуң тарапындан чокундырылман, Худайың өзлери хакдакы ниетинден боюн гачырдылар.


text:
Олар базар еринде отурып, өз ёлдашларына: „Сизе түйдүк чалдык, танс этмедиңиз, агы этдик, агламадыңыз" дийип гыгырян чагалара меңзейәрлер.


text:
Чүнки Чокундырыҗы Яхя гелди, ол не чөрек иййәр, не-де шерап ичйәр, сиз болса оңа „җынлы" диййәрсиңиз.


text:
Ынсан Оглы гелди, иййәр хем ичйәр, сиз: „Ине, хоран, аракхор, салгытчы, гүнәкәрлериң досты" диййәрсиңиз.


text:
Фарисейлерден бири Исадан өзи билен биле нахар иймегини хайыш этди. Ол хем яңкы фарисейиң өйүне барып, сачак башында отурды.


text:
Ол шәхерде бир гүнәкәр аял барды. Ол Исаның фарисейиң өйүнде сачак башында отурандыгыны эшиденде, бир ак мермер гапда атыр ыслы яг гетирди.


text:
Ол аял ызда, Исаның аягына якын дуруп, аглап, гөзяшлары билен Онуң аягыны ювмага дурды. Онсоң өз сачы билен сүпүрип, аякларындан өпүп, ыслы яг билен яглады.


text:
Исаны өйүне чагыран фарисей муны гөренде: «Бу Адам пыгамбер болса, онда Өзүне элини дегирйән аялың кимдигини, нәхилидигини билерди. Бу аял бир гүнәкәр ахырын» дийип, ичини геплетди.


text:
Иса шейле дийди: «Ики адам бир карз бериҗә бергилиди. Бириниң бәш йүз динар, бириниң хем элли динар бергиси барды.


text:
Оларың бермәге затлары болмансоң, карз бериҗи икисиниң хем бергисини гечди. Инди Маңа айт, оларың хайсысы оны көп сөер?»


text:
Онсоң аяла тарап өврүлип, Симуна шейле дийди: «Бу аялы гөрйәңми? Мен сениң өйүңе гелдим, сен Маңа аягым үчин сув-да бермедиң. Эмма ол Мениң аягымы гөзяшлары билен ювуп, сачы билен сүпүрди.


text:
Шонуң үчин саңа айдярын: онуң көп болан гүнәлери гечилди. Онуң көп сөййәндигиниң себәби, ине, шунда. Эмма кимиң аз гүнәси гечилсе, ол аз сөер».


text:
Онуң билен биле сачак башында отуранлар: «Гүнәлери-де гечйән бу кимкә?» дийшип, ичлерини геплетмәге башладылар.


text:
Шундан соң, Иса шәхерме-шәхер, обама-оба айланып, вагыз эдип, Худайың Патышалыгының хош хабарыны билдирйәрди.


text:
Он ики шәгирт ве эрбет рухлардан хем сыркавлыклардан гутулан кәбир аяллар, ичинден еди җын чыкан Магдалалы дийилйән Меръем,


text:
Хиродесиң өйүни доландырян Хузаның аялы Юханна, Сузанна ве башга-да биртопар аяллар Онуң янындады. Олар өз эмләклери билен Оңа гуллук эдйәрдилер.


text:
Бир дайхан экин экмәге гидйәр. Экип йөркә, тохумларың бирнәчеси ёлуң якасына дүшйәр, олар депеленйәр ве гушлар гелип, олары чокалаярлар.


text:
Бирнәчеси-де говы ере дүшенсоң, гөгерип, йүз эссе хасыл берйәр». Булары айдансоң: «Гулагы барлар эшитсин!» дийип гыгырды.


text:
Ол шейле дийди: «Худайың Патышалыгының сырларына дүшүнмек укыбы сизе берилди, йөне башгаларына гөзләп гөрмесинлер, эшидип дүшүнмесинлер дийип, тымсаллар билен айдыляр.


text:
Ёлуң якасына дүшен дәнелер сөзи эшидйән адамлары аңладяр. Йөне соң гутулмазлыклары үчин шейтан оларың калбындан сөзи согруп алар.


text:
Дашлык ере дүшенлер болса сөзи эшиденлеринде шатлык билен кабул эдйән адамлары аңладяр. Йөне олар көклериниң ёклугы үчин, аз вагтлайын иман эдип, сынаг вагты имандан дәнйәрлер.


text:
Тикенлер арасына дүшенлер болса сөзи эшидйәнлери аңладяр, йөне бу яшайшың гайгылары, байлыклары, кейпи-сапасы олары барха богяр, олар хасыл бермейәрлер.


text:
Говы топрага дүшенлер болса, Сөзи эшидип, оны ягшы хем ак йүрекде саклап, сабыр билен миве берйәнлери аңладяр.


text:
Хич ким чыраны якып, онуң үстүни бир гап билен өртйән дәлдир я-да оны чарпаяның ашагында гойян дәлдир. Гайтам, ичерик гиренлер ышыгы гөрер ялы, оны чыраданың үстүнде гойяндыр.


text:
Шонуң үчин, эшидишиңизе үнс бериң, чүнки кимде бар болса, оңа берлер, йөне кимде ёк болса, өзүнде бардыр дийип гүман эдйәни хем ондан алнар».


text:
Исаның эҗеси билен доганлары Оны гөрмәге гелди, йөне мәреке зерарлы, олар Онуң янына барып билмедилер.


text:
Бир гүн Иса шәгиртлери билен бир гайыга мүнүп, олара: «Көлүң аңырсына гечелиң» дийди. Шейлеликде, уградылар.


text:
Баряркалар, Ол ука гитди. Көлде бирден гүйчли ел туруп, гайыга сув долуп башлады, олар ховплы ягдая дүшдүлер.


text:
Шәгиртлер барып, Оны оярып: «Уссат, Уссат, хеләкленип барярыс!» дийдилер. Иса туруп, еле хем чайканян сува кәеди, олар-да ятды, шейле ими-салалык болды.


text:
Ол шәгиртлерине: «Сизиң иманыңыз ханы?» дийди. Олар болса геңиргенишип, горкушып, бири-бирлерине: «Бу ким? Бу еле хем сува буйрук берйәр, олар-да гулак асяр» дийишдилер.


text:
Иса кенарда гайыкдан дүшенде, Оңа шол шәхерден болан ве кән вагт бәри җыны бар бир адам габат гелди. Бу эгинбаш геймән, өйде яшаман, мазарларың ичинде яшарды.


text:
Ол Исаны гөренде гыгырып, Онуң өңүнде ере йүзин йыкылып, батлы сес билен шейле дийди: «Эй Иса! хеммелерден бейик Худайың Оглы, мениң билен нәме ишиң бар? Саңа ялбарярын, мени гынама».


text:
Чүнки Иса арваха ол адамдан чыкмагы буйрупды, себәби арвах оны йыгы-йыгыдан тутярды. Мунуң үчин ол адамы зынҗырлап, күнделәп саклардылар. Эмма ол баглары гырарды, җын оны чөллере чекерди.


text:
Иса ондан: «Адың нәме?» дийип сорады. Ол хем: «Легион» дийип җогап берди. Чүнки оңа көп җын гирипди.


text:
Шол ерде дагың үстүнде бир улы доңуз сүрүси отлап йөрди. Җынлар доңузларың ичине гирмәге ругсат бермеги үчин, Оңа ялбардылар. Ол хем ругсат берди.


text:
Халайык-да болан зады гөрмек үчин чыкып, Исаның янына гелди. Олар ичинден җынларың чыкан адамының гейнип, Исаның аякларының дүйбүнде отураныны, акылының хем ериндедигини гөрүп горкдулар.


text:
Онсоң гадаралылар юрдуның бүтин илаты Исадан янларындан гитмегини хайыш этдилер, себәби олара улы горкы аралашыпды. Иса-да гайыга мүнүп, ызына гайтды.


text:
Иса-да: «Бар, өйүңе гайт, Худайың саңа эденлерини гүррүң бер» дийип, оны угратды. Ол хем гидип, Исаның өзүне эденлерини бүтин шәхере җар этди.


text:
Ине, синагоганың башлыгы болан Яйрус атлы бир адам гелип, Исаның аягына йыкылып, Ондан өйүне бармагы хайыш этди.


text:
Чүнки онуң он ики яшларындакы екеҗе гызы өлүм яссыгында ятырды. Иса ол ере барярка, халайык хер яндан Оны гысярды.


text:
Ол ерде он ики йылдан бәри ган акмасы тутуп, бар-ёгуны тебиплере харч этсе-де, хич бирисинден шыпа тапмадык бир аял барды.


text:
Ол Исаның еңсесинден барып, Онуң гейиминиң сыйына элини дегирди велин, шол бада онуң ган акмасы кесилди.


text:
Иса: «Маңа ким эл дегирди!» дийди. Хеммелер инкәр эденде, Петрус билен янындакылар: «Уссат! Халк дашыңы алып, Сени гысып-говруп баряр, Сен болсаң: „Маңа ким эл дегирди?" диййәрсиң» дийдилер.


text:
Аял гизлин галып билмәнини гөрүп, титрәп, Онуң өңүнде ере йыкылды. Бүтин халкың өңүнде нәме үчин Оңа элини дегренини, шол бада хем шыпа тапаныны айтды.


text:
Иса бу сөзлери айдып дурка, синагога башлыгының өйүнден бири гелип: «Гызың айрылды, Мугаллымы азара гойма» дийди.


text:
Өе гелип етенлеринде болса, Петрус, Яхя, Якуп ве гызың эне-атасындан башга хич киме Өзи билен ичерик гирмәге ругсат этмеди.


text:
Иса он ики шәгирдини бир ере чагырып, олара бүтин җынлары ковмага, сыркавлыклара эм этмәге, гүйч хем ыгтыяр берип,


text:
Сизи ниреде кабул этмеселер, шол шәхерден чыкып баряркаңыз, олара гүвәлик болар ялы, аягыңызың тозуны какың».


text:
Тетрарх Хиродес болан вакаларың барыны эшидип, гаты алҗырады. Чүнки кәбирлери: «Яхя өлүмден дирелипдир»,


text:
кәбирлери: «Ыляс пейда болупдыр», башгалары хем: «Гадым пыгамберлериң бири дирелипдир» дийишйәрдилер.


text:
Хиродес болса: «Мен Яхяның башыны кесдим, йөне бу хабарларыны эшидйән Адамым кимкә?» дийип, Оны гөрҗек болярды.


text:
Ресуллар ызларына өврүлип геленлеринде, өз эден ишлерини Иса хабар бердилер. Ол хем олары янына алып, Бетсайда диен шәхериң голайында бир чола ере чекилди.


text:
Халайык муны билип, Онуң ызындан барды. Ол хем олары оңат гаршылап, Худайың Патышалыгы хакда гүррүң берип, шыпа мәтәчлери сагалтды.


text:
Гүн яшып барярка, Онкилер Исаның янына гелип, шейле дийдилер: «Халкы гойбер, төверекдәки обалара, мейданлара гидип, ятара ер ве азык тапсынлар. Чүнки биз бир чола ерде».


text:
Эмма Ол: «Олара сиз иере зат бериң» дийди. Олар хем: «Гидип, бүтин бу халайыга иймит сатын алмасак, бизиң бәш чөрек билен ики балыкдан башга задымыз ёк» дийдилер.


text:
Себәби олар бәш мүңе голай адамды. Эмма Иса шәгиртлерине: «Олары элли-эллиден топар-топар бөлүң-де отурдың» дийип табшырды.


text:
Иса болса бәш чөрек билен ики балыгы алып, Гөге бакып, олар үчин шүкүр этди-де, халка пайлар ялы, бөлүшдирип, шәгиртлерине берди.


text:
Бир гүн Иса екеликде дога эдйәрди, шәгиртлери хем Онуң янындады. Иса олардан: «Халк Маңа ким диййәр?» дийип сорады.


text:
Олар шейле җогап бердилер: «Чокундырыҗы Яхя диййәрлер. Кәбирлери-де Ыляс, кәбирлери хем гадым пыгамберлериң бири дирелипдир диййәр».


text:
Ол ене шейле дийди: «Ынсан Оглы көп гөрги гөрмели, яшулулар, баш руханылар ве канунчылар тарапындан рет эдилмели, өлдүрилмели ве өленден үч гүнден соң дирелмелидир».


text:
Хеммелере шейле дийди: «Ким Мениң ызыма эермек ислейән болса, өзүни инкәр этсин-де, хер гүн хачыны алып, ызыма дүшсүн.


text:
Чүнки ким җаныны халас этмек ислесе, оны йитирер, йөне ким җаныны Мениң угрумда йитирсе, оны халас эдер.


text:
Ким Менден ве Мениң сөзлеримден утанса, Ынсан Оглы-да Өзүниң, Атасының ве мукаддес перишделериң шөхраты билен гелен махалы ондан утанар.


text:
Эмма сизе догрусыны айдярын: бу ерде дуранларың арасында Худайың Патышалыгыны гөрмезден өң өлүми датмаҗак кәбир адамлар бар».


text:
Бу сөзлери айданындан секиз гүне голай вагт геченсоң, Иса Петрусы, Яхяны ве Якубы янына алып, дога этмәге дага чыкды.


text:
Петрус билен онуң янындакылары укы басмарлаярды, йөне укудан ачыланларында, Исаның шөхратыны хем Онуң янында дуран ики адамы гөрдүлер.


text:
Муса билен Ыляс Исаның янындан айрылып баряркалар, Петрус нәме диййәнини билмән Оңа: «Уссат, Бизе бу ерде болмак говы, үч чадыр гуралы: бири - Саңа, бири - Муса, бири - Ыляса» дийди.


text:
Бу оваз гелен вагты, Иса еке галды. Шәгиртлер болса дымып, гөрен затлары барада шол гүнлерде хич киме гүррүң бермедилер.


text:
Мәрекәниң ичинден бир адам гыгырып, шейле дийди: «Мугаллым! Саңа ялбарярын, мениң оглума бир серет, чүнки ол мениң ялңыз чагам.


text:
Ине, оны бир рух тутяр-да, чага бирден чыгыряр. Рух силтерләп, онуң агзындан ак көпүк гетирип, пагыш-пара эденден соң, ондан зордан айрыляр.


text:
Иса оңа: «Эй, ёлдан чыкан имансыз несил! Мен хачана ченли сиз билен биле болуп, сизе чыдайын? Оглуңы бәрик гетир» дийди.


text:
Чага Исаның янына гелйәркә, җын оны ере уруп, көп силтерледи. Эмма Иса арваха кәйәп, чаганы сагалдып, атасына говшурды.


text:
Хеммелер Худайың бейикдигине гең галдылар. Хеммелер Исаның бүтин ишлерине гең галышып дуркалар, Ол Өз шәгиртлерине:


text:
Эмма олар бу сөзе дүшүнмедилер. Сөз олар акыл етирмез ялы яшырынды, олар хем бу барада Исадан сорамага чекиндилер.


text:
Онсоң олара шейле дийди: «Ким бу чаганы Мениң адымдан кабул этсе, Мени кабул этдигидир. Ким-де Мени кабул этсе, Мени Ёлланы кабул этдигидир. Сизиң араңызда ким хеммеден кичи болса, ол улы болар».


text:
Яхя шейле дийди: «Мугаллым! Биз Сениң адың билен җынлары чыкарян бир адамы гөрүп, оны бөкдедик, чүнки ол бизиң билен бирликде Сениң ызыңа эеренок».


text:
Ол Өзүнден өң бирнәче чапары ёллады. Олар хем Оңа тайярлык гөрмек үчин барып, самариялыларың бир обасына гирдилер.


text:
Шәгиртлери Якуп билен Яхя муны гөрүп: «Я Реб! Олары хеләк этсин дийип, Ылясың эдиши ялы, Гөкден от ягдырмагымызы ислейәрсиңми?» дийдилер.


text:
Иса оңа: «Тилкилериң сүрени, гушларың хөвүртгеси бардыр, йөне Ынсан Оглуның башыны гояра-да ери ёкдур» дийди.


text:
Башга бирине: «Мениң ызыма дүш» дийди. Эмма ол: «Я Реб! Ругсат эт, өңүрти гидип, какамы җайлайын» дийди.


text:
Эмма Иса оңа: «Гой, өлүлер өз өлүлерини җайласынлар, йөне сен гит-де, Худайың Патышалыгыны вагыз эт» дийди.


text:
Ене бириси: «Я Реб! Сениң ызыңа дүшейин, йөне ругсат бер, өңүрти өз машгалам билен хошлашайын» дийди.


text:
Шундан соң Реб башга етмиш адамы белләп, олары Өз гитҗек болуп йөрен әхли шәхерлерине, ерлерине ики-икиден өңүнден ёллады.


text:
Олара шейле дийди: «Хасыл бол, йөне ишгәр аз. Хасылыны йыгмага ишгәр иберер ялы, хасыл эеси Реббе ялбарың.


text:
Ол өйде парахатлыгы сөййән адам бар болса, саламыңыз онуң үстүне гонар, ёк-да болса, ене өзүңизе өврүлер.


text:
„Шәхериңизде аягымыза япышан тозаны-да сизе гаршы какярыс. Йөне Худайың Патышалыгының өзүңизе голайлашаныны билиң".


text:
Вай саңа, эй Хоразин! Вай саңа, эй Бетсайда! Сизде йүзе чыкан мугҗызалар Сурда ве Сайдада йүзе чыкан болсады, онда олар эййәм җул хем күлүң ичинде отурып тоба эдердилер.


text:
Ол етмиш шәгирт шатлык билен өврүлип: «Я Реб! Сениң адыңы агзанымызда, җынлар хем бизе боюн болярлар» дийдилер.


text:
Ине, сизе йыланлары, ичянлары ве душманың бүтин гүйҗүни депелемәге ыгтыяр бердим, хич зат сизе зыян етирмез.


text:
Шол сагатда Иса Мукаддес Рух аркалы шатланып, шейле дийди: «Эй, Ериң-гөгүң Ребби Атам, Сениң бу затлары акылдарлардан, дүшүнҗелилерден яшырып, кичиҗик чагалара аян эдениңе шүкүр эдйәрин! Хава, Ата! Чүнки Сениң халайшың шейледи».


text:
Онсоң шәгиртлерине шейле йүзленди: «Хемме зады Маңа Атам табшырды, Оглуң кимдигини Атадан башга хич ким билмез. Атаның хем кимдигини Огулдан ве Оглуң әшгәр этмек ислейән адамларындан башга хич ким билмез».


text:
Сизе айдярын: көп пыгамберлер, патышалар сизиң гөрйәнлериңизи гөрмек иследилер, йөне гөрмедилер, сизиң эшидйәнлериңизи эшитмек иследилер, йөне эшитмедилер».


text:
Ине, бир канунчы туруп, Исаны сынамак үчин: «Мугаллым! Эбеди яшайшы мирас алмак үчин, мениң нәме этмегим герек?» дийип. Ондан сорады.


text:
Ол: «Худайың Ребби бүтин калбың, бүтин җаның, бүтин гүйҗүң ве бүтин дүшүнҗәң билен сөй, гоңшыңы өзүң ялы сөй» дийди.


text:
Иса оңа шейле җогап берди: «Бир адам Иерусалимден Эриха барярка, гаракчыларың элине дүшйәр. Олар онуң эшиклерини эгнинден сыпырып алярлар-да, оны енҗип, чалаҗан ташлап гидйәрлер.


text:
Онуң янына барып, зейтун ягы билен шерап гуюп, яраларыны сараяр. Онсоң ол адамы өз эшегине мүндүрип, бир мыхманхана гетирип, оңа гарашык эдйәр.


text:
Шол гүнүң эртеси чыкарып мыхманханача ики динар берип: „Муңа гарашык эт, артыкмач хараҗадыңы өврүлип гелйәркәм берерин" диййәр.


text:
Иса билен шәгиртлери ёлларына довам эдип баряркалар, Ол бир оба гирди. Ол обада Марта атлы бир аял Оны өйүне мыхман алды.


text:
Бу аялың Меръем атлы бир гыз доганы барды. Ол Исаның аягына якын отурып, Онуң сөзлерине гулак асярды.


text:
Марта хызмат билен башагай болуп йөршүне, Исаның янына гелип, шейле дийди: «Я Реб! Гыз доганымың мениң еке өзүме хызмат этдирип йөрмеги сениң первайыңа дәлми? Оңа айт, маңа көмеклешсин».


text:
Гүнлериң биринде Иса бир ерде дога эдйәрди. Догасыны гутаранда, шәгиртлериниң бири Оңа: «Я Реб! Яхяның өз шәгиртлерине өвредиши ялы, Сен хем бизе дога этмеги өврет» дийди.


text:
Олара шейле дийди: «Дога эдениңизде шейле дийиң: Эй, Гөкдәки Атамыз! Адың мукаддес болсун. Патышалыгың гелсин, Гөкде болшы ялы, Ерде-де Сениң ислегиң амала ашсын.


text:
Гүнәлеримизи геч. Чүнки биз хем өзүмизе гаршы гүнә эденлериң барының гүнәсини гечйәрис. Бизи сынага салма, бизи иблисден халас эт».


text:
Онсоң Иса олара шейле дийди: «Айдалы, сизиң бириңизиң бир достуңыз бар. Ол ярыгиҗе оңа барып, шейле диййәр: „Дост! Маңа үч чөрек карз бер.


text:
Ол хем ичерден шейле диййәр: „Маңа зәхмет берме, гапы эййәм япылды, чагаларым мениң билен биле дүшекде ятыр, мен туруп, саңа зат берип билҗек дәл".


text:
Сизе диййәрин, яңкы достлук хатырасына туруп, оңа чөрек бермесе-де, онуң хөчҗетлиги үчин нәче ислесе берер.


text:
Сизден хайсы ата оглы чөрек диләнде, оңа даш берер? Я-да балык диләнде, балык ерине оңа йылан берер?


text:
Шейлеликде, эрбет болан сиз өз огланларыңыза оңат сылаглар бермеги билйән болсаңыз, Гөкдәки Атаңыз Өзүнден диләнлере хас-да көп Мукаддес Рухы берер!»


text:
Бир гезек Иса бир лал җыны ковярды. Җын чыкан бадына, лал адам геплемәге башлады, халайык муңа геңиргенди.


text:
Эмма Иса оларың пикирлерини билип, шейле дийди: «Ичинде бөлүнишик болан патышалык даргар, өз ичинден бөлнен өй йыкылар.


text:
Шейтан өз ичинден бөлүнсе, онуң патышалыгы нәхили дурар? Муны сизиң „Җынлары Беелзебул аркалы ковяр" диййәниңиз үчин айдярын.


text:
Мен җынлары Беелзебул аркалы ковян болсам, онда сизиң адамларыңыз олары ким аркалы ковяр? Мунуң үчин, олар сизе казылык эдерлер.


text:
Эмма өзүнден гүйчли адам хүҗүм эдип, оны еңсе, онда онуң буйсанян хемме ярагларыны алып, олҗасыны пайлар.


text:
Ал-арвах адамдан чыканда, гурак ерлере айланып, дынчлык гөзлейәр, йөне оны тапманда: „Чыкан өйүме өврүлейин" диййәр.


text:
Онсоң гидип, өзүнден хем эрбет еди рухы янына аляр-да, шол ере барып, месген тутяр. Шейлеликде, ол адамың соңкы ягдайы озалкысындан хем эрбет боляр».


text:
Иса бу затлары айдып дурка, халайыгың арасындан бир аял сесини гаталдып: «Сени догран, Сени эмдирен эне не багтлы!» дийди.


text:
Халайык йыгнаныберенде, Иса шейле дийди: «Бу несил эрбет несил, ол аламат талап эдйәр, йөне оңа Юнус пыгамбериңкиден башга аламат берилмез.


text:
Гүнортаның аял патышасы хөкүм гүнүнде бу неслиң адамлары билен билеликде галып, олары хөкүм эдер. Чүнки ол Сүлейманың пәхимини диңлемек үчин, Ериң ол уҗундан гелди, ине, бу ерде Сүлеймандан-да улы Бири бар.


text:
Ниневия халкы хөкүм гүнүнде бу несил билен билеликде галып, оны хөкүм эдер, чүнки олар Юнусың вагзы билен тоба этдилер, ине, бу ерде Юнусдан-да улы Бири бар».


text:
Хич ким чыраны якып, гизлин ерде я-да галла өлчегиниң ашагында гойян дәлдир, терсине, ичери гиренлер ышыгы гөрер ялы, оны чыраданың үстүнде гойяндыр.


text:
Сениң бедениң чырасы гөзүңдир. Гөзүң саг болса, бүтин бедениң хем ягты болар, гөзүң шикесли болса, бүтин бедениң хем гараңкы болар.


text:
Сениң бүтин бедениң ягты болуп, хич бир гараңкы ери ёк болса, чыра сени өз шөхлеси билен ягтылдян ялы, бедениң бүтинлей ягты болар».


text:
Эмма Реб оңа шейле дийди: «Ине, сиз фарисейлер кәседир гап-чанагың дашыны арассалаярсыңыз, йөне ичиңиз огрулык хем яманлыкдан долы.


text:
Вай гүнүңизе, эй фарисейлер! Чүнки сиз нарпыздан, садап отундан, хер хили гөк өнүмден зекат берйәрсиңиз, йөне адыллык ве Худайың сөйгүсини әсгермезлик эдйәрсиңиз. Сиз булары этмели, бейлекилери-де әсгермезлик этмели дәлдиңиз.


text:
Вай гүнүңизе, эй фарисейлер! Чүнки сиз синагогаларда баш күрсүлери, базар ерлеринде салам алмагы сөййәрсиңиз.


text:
Вай гүнүңизе! Чүнки сиз белгисиз габырлар ялысыңыз. Бу габырларың үстүнде гезйән адамлар оларың барлыгыны билйән дәлдир».


text:
Канунчыларың бири Оңа: «Эй Мугаллым! Сен бу затлары айтмак билен, бизиң хем гөвнүмизе дегйәрсиң» дийди.


text:
Иса хем шейле дийди: «Вай сизиң хем гүнүңизе, эй канунчылар! Чүнки сиз гөтермеги кын йүклери адамлара йүклейәрсиңиз, өзүңиз болса ол йүклере бир бармагыңызы хем дегирмейәрсиңиз.


text:
Вай гүнүңизе! Чүнки сиз пыгамберлериң губурларыны салярсыңыз, олары өлдүренлер болса сизиң аталарыңыз.


text:
Шейдип хем, аталарыңызың эден ишлерине гүвәлик берип, олар билен ылалашярсыңыз. Олар пыгамберлери өлдүрдилер, сиз хем оларың губурларыны салярсыңыз.


text:
Шу себәпден хем Худайың хикмети айдыпдыр: „Мен олара пыгамберлер, ресуллар иберерин, оларың кәбирини өлдүрерлер, кәбирини хем ызарларлар".


text:
Хава, Мен сизе айдярын: Хабылың ганындан башлап, тә гурбанлык эдилйән ер билен ыбадатхана арасында өлдүрилен Зекеряның ганына ченли дөкүлен ганлар шу несилден соралар.


text:
Вай гүнүңизе, эй канунчылар! Чүнки сиз билимиң ачарыны алып гитдиңиз, не өзүңиз гирдиңиз, не-де гирҗеклере ёл бердиңиз».


text:
Иса ол ерден гиденсоң, канунчылар билен фарисейлер Оны гаты гыссап, бирентек затлара җогап бермегини иследилер.


text:
Бу аралыкда халкдан мүңлерче адам үйшүшип, бири-бирлерине гысылышып дуркалар, Иса өңүрти Өз шәгиртлерине гүррүң бермәге башлады: «Өзүңизи фарисейлериң хамырмаясындан, ягны икийүзлүликден гораң.


text:
Гараңкылыкда нәме айтсаңыз, ягтылыкда эшидилер, ички отагларда чакан чавушыңыз тамларың үстүнден ыглан эдилер.


text:
Кимден горкмалыдыгыңызы Мен сизе айдайын: өлдүренден соң довзаха зыңмага гудраты гүйчли Худайдан горкуң. Хава, сизе айдярын, Ондан горкуң.


text:
Сизе диййәрин, ким Мени адамларың өңүнде ыкрар этсе, Ынсан Оглы хем оны Худайың перишделериниң өңүнде ыкрар эдер.


text:
Сизи синагогалара, башлыкларың, хөкүмдарларың өңүне гетиренлеринде, нәхили, нәме җогап берҗегиңизи, нәме дийҗегиңизи гайгы этмәң.


text:
Онсоң олара: «Хабардар болуң! Өзүңизи хер хили бетнебисликден гораң, чүнки бириниң яшайшы онуң мал-мүлкүниң боллугына баглы дәлдир» дийди.


text:
Онсоң шейле диййәр: „Шейле эдерин: аммарларымы сөкүп, улурак аммарлар саларын-да, бүтин галламы, бар задымы шол ере йыгнап,


text:
Эмма Худай оңа: „Эй акмак! Эдил шу гиҗәниң өзүнде җаның сенден алнар. Онсоң тайярлан затларың киме галар?" диййәр.


text:
Онсоң Иса шәгиртлерине шейле несихат берди: «Шонуң үчин сизе диййәрин: нәме иеркәм дийип җаныңызы, нәме гееркәм дийип тениңизи гайгы этмәң.


text:
Гаргалара середиң, олар не экйәр, не-де оряр. Оларың не аммарлары, не-де азык сакланян җайлары бар. Муңа гарамаздан, Худай олары иймитлендирйәр. Сиз гушлардан нәче гымматлысыңыз!


text:
Лилияларың өсүшине середиң, олар не зәхмет чекйәр, не-де йүп эгирйәр. Эмма сизе диййәрин: Сүлейман өзүниң бүтин шан-шөхратында хем буларың бири ялы-да гейинмәнди.


text:
Бу гүн мейданда болуп, эртир оҗага ташланян оты Худай шейле гейиндирйән болса, сизи нәхили артык гейиндирер, эй, иманы азлар!


text:
Нәмәңиз бар болса сатың, садака бериң. Өзүңизе Гөкде көнелмейән киселер, түкенмейән хазына тайярлаң. Ол ере огры голайлашян дәлдир, гүе дегйән дәлдир.


text:
Агасы геленде, оядыгыны гөрҗек хызматкәрлери нәхили багтлы! Сизе догрусыны айдярын, ол билини гушап, олары сачак башында отурдып, гелер-де, олара хызмат эдер.


text:
Реб шейле дийди: «Онда, вагтлы-вагтында хызматкәрлере нахар пайларыны бермек үчин, агасының оларың үстүнден гоян садык хем акыллы иш доландырыҗысы ким?


text:
Бу хызматкәр өз ичинден: „Агам гич гелер" дийип, хызматкәрлери, кенизлери урмага, ийип-ичип серхош болмага башласа,


text:
Ол хызматкәриң агасы онуң осламаян гүнүнде, билмейән сагадында гелип, оны ики бөлер-де, пайыны имансызларыңкы билен дең эдер.


text:
Йөне билмән, таяга мынасып иш эден аз енҗилер. Киме көп берлен болса, ондан хас көп талап эдилер, киме көп зат ынанылан болса, ондан көп хем исленер.


text:
Мен ер йүзүне парахатлык гетирмәге гелендир өйдйәрсиңизми? Ёк, сизе айдярын: терсине, бөлүнишик гетирмәге гелдим.


text:
Мундан бейләк бир өйде яшаян бәш адам бөлүнишип, үчүси икисине гаршы, икиси хем үчүсине гаршы болар.


text:
Ата огла гаршы, огул ата гаршы, эне гыза гаршы, гыз хем энә гаршы, гайынене гелне гаршы, гелин хем гайыненә гаршы болар».


text:
Иса халайыга хем шейле дийди: «Сиз бир булудың гүнбатардан галаныны гөрен бадыңыза: „Ягыш гелйәр" диййәрсиңиз, шейле хем боляр.


text:
Эй икийүзлүлер! Ериң, Гөгүң йүзүни танап билйән сиз, нәхили боляр-да, хәзирки вагты танап билмейәрсиңиз?


text:
Давагәриң билен хәкиме баряркаң, ёлда онуң билен ярашҗак бол, ол сени казының өңүне сүрмесин, казы хем сени нобатчының элине бермесин, нобатчы хем сени зындана салмасын.


text:
Шол вагт бирнәче адам гелип, Пилатусың гурбанларыны өз ганларына гаран җелилелилери хакда Оңа гүррүң бердилер.


text:
Иса шейле җогап берди: «Бу гөргүлери гөрендиклери үчин, сиз ол җелилелилери бейлеки бүтин җелилелилерден гүнәкәрдир өйдйәрсиңизми?


text:
Я-да үстлерине Силоам минарасы йыкылып өлен ол он секиз адамы Иерусалимде яшаян әхли адамлардан языклыдыр өйдйәрсиңизми?


text:
Онсоң Иса олара шу тымсалы айтды: «Бир адамың багында битип отуран бир инҗир агаҗы бар экен. Ол гелип, ондан миве агтаряр, йөне тапмаяр.


text:
Багбана: „Ине, үч йылдыр, мен гелип, бу агачдан миве агтарярын, эмма тапмаярын. Оны кес, нәмә ери бидерек тутуп отыр?" диййәр.


text:
Ол ерде он секиз йыл бәри ичинде эҗизлик рухы болан бир аял барды. Ол ики эпленип, асла гөнелип билмейәрди.


text:
Синагоганың башлыгы Исаның Сабат гүни шыпа беренине гахары гелди, халайыга йүзленип: «Иш этмек үчин алты гүн бардыр, шыпа тапмага Сабат гүни дәл-де, шол гүнлерде гелиң» дийди.


text:
Реб хем оңа шейле дийди: «Икийүзлүлер! Сизиң хайсы бириңиз Сабат гүни өкүз я эшегини ахырың башындан чөзүп, сува якмага әкитмейәр?


text:
Бу болса Ыбрайымың он секиз йыллап шейтан тарапындан багланан гызы. Ол Сабат гүни бу даңыдан халас эдилмели дәлми?»


text:
Иса бу сөзлери айданда, Оңа гаршы чыкянларың хеммеси утандылар, Онуң эдйән дабаралы ишлерине бүтин халайык бегенди.


text:
Ол бир адамың алып, өз багында экен горчица тохумы ялыдыр. Ол өсүп, бир улы агач болды, гөгүң гушлары шахаларында хөвүртгеледилер».


text:
Өй эеси туруп, гапыны япанда, сиз дашарда галып: „Я Реб, гапыны бизе ач" дийип, гапыны какмага дурарсыңыз. Эмма Ол сизе: „Мен сизи танамаярын, ниреден гелендигиңизи билмейәрин" дийип җогап берер.


text:
Эмма Ол: „Мен сизи танамаярын, ниредендигиңизи билмейәрин дийип айдярын ахырын. Барыңыз янымдан айрылың, эй, нәхак иш эденлер" диер.


text:
Ыбрайымы, Ысхагы, Якубы ве әхли пыгамберлери Худайың Патышалыгында, өзүңизиң болса дашарык ковуланыңызы гөрениңизде, ол ерде аглама ве диш гыҗама болар.


text:
Гүндогардан, гүнбатардан, демиргазыкдан, гүнортадан адамлар гелип, Худайың Патышалыгында сачак башында отурарлар.


text:
Шол вагт кәбир фарисейлер гелип, Оңа: «Бу ерден айрыл, гит, Хиродес Сени өлдүрмек ислейәр» дийдилер.


text:
Иса олара шейле дийди: «Гидиң-де, ол тилкә айдың, ине, Мен бу гүн ве эртир җынлары ковуп, шыпа берерин, үчүнҗи гүни ишими битирерин.


text:
Йөне Мен бу гүн, эртир ве биригүн ёл йөремели. Чүнки бир пыгамбериң Иерусалимден дашарда өлмеги болуп билҗек зат дәлдир.


text:
Эй Иерусалим! Пыгамберлери өлдүрйән, өзүне ибериленлери дашлаян Иерусалим! Бир товугың җүйҗелерини ганатларының ашагына йыгнайшы ялы, Мен хем нәче гезек сениң чагаларыңы үйшүрҗек болдум, эмма сиз ислемедиңиз!


text:
Ине, өйүңиз сизе хараба болуп галяр. Мен сизе айдярын: сиз: „Реббиң адындан гелен гутлы болсун" диене деңеч Мени гөрмерсиңиз».


text:
Бир Сабат гүни Иса фарисейлериң башлыкларындан бириниң өйүне нахара гелди. Олар хем Оны гөз астына алярдылар.


text:
Онсоң олардан: «Сабат гүни сизден бириниң эшеги я-да өкүзи гуя гачса, оны деррев чыкармазмы?» дийип сорады.


text:
Сени чагыран гелип, саңа: „Ериңи муңа бер" дийәймесин. Онсоң сен утанып, иң пес ерде отурмалы боларсың.


text:
Чагырыланыңда, сени чагыран яныңа гелип: „Эй дост! Төре геч" диер ялы, барып, иң пес ерде отур. Онсоң сачак башында өзүң билен отуранларың янында хорматың болар.


text:
Онсоң Иса Өзүни чагырана шейле дийди: «Өйләнлик я-да агшамлык нахарыны береңде достларыңы, доганларыңы я гарындашларыңы, я-да бай гоңшуларыңы чагырма. Чагырсаң, олар хем сени чагырып, өвезини долар.


text:
Олар саңа өвезини долуп билмедиклери үчин, сен багтлы боларсың, чүнки догруларың дирелен вагты, саңа онуң өвези берлер».


text:
Иса билен биле сачак башында отуранларың бири муны эшиденде Оңа: «Худайың патышалыгында чөрек ийҗек не багтлы!» дийди.


text:
Эмма оларың бары, диллешен ялы, өтүнч сорамага башлаярлар. Илкинҗиси оңа: „Мен бир бөлек ер сатын алдым, гидип шоны гөрмели. Хайыш эдйәрин, мени багышла" диййәр.


text:
Бейлекиси: „Мен бәш җүбүт өкүз сатын алдым, шолары барламага барярын. Хайыш эдйәрин, мени багышла" диййәр.


text:
Хызматкәр гелип, булары агасына хабар берйәр. Онсоң өй эеси гахарланып, хызматкәрине: „Тиз шәхериң көчелерине, ёлларына гит-де, гарыплары, майыплары, көрлери, агсаклары, шу ере гетир" диййәр.


text:
Ким Мениң яныма гелип, атасыны, энесини, аялыны, оглан-ушагыны, доганыны, уясыны хатда өз җаныны хем йигренмесе, Мениң шәгирдим болуп билмез.


text:
Сизден бири бир минара салҗак боляр диели. Ол: „Муны тамамламага пулум етермикә?" дийип, илки отурып, харҗыны хасапламазмы?


text:
Я-да бир патыша башга бир патыша билен уруш этмәге баряр диели. Он мүң эсгер билен үстүме гелйән йигрими мүңе гаршылык гөркезмеги башарарынмы дийип, илки отурып маслахатлашмазмы?


text:
Фарисейлер билен канунчылар болса: «Бу адам гүнәкәрлери кабул эдйәр, олар билен биле нахар иййәр» дийип хүңүрдешйәрдилер.


text:
Сизден бириниң йүз гойны бар ве оларың бирини йитирйәр диели. Ол тогсан докузысыны дүзде гоюп, тапянча, йитениң ызындан гитмезми?


text:
өйүне гелер. Онсоң достларыны, гоңшуларыны чагырып: „Мениң билен биле шатланың. Мен йитен гойнумы тапдым" диер.


text:
Сизе айдярын: шунуң ялы, тоба эден еке гүнәкәр үчин, Гөкде болҗак шатлык тоба мәтәч дәл тогсан докуз догры адам үчин болан шатлыкдан улы болар».


text:
Я-да бир аялың он саны күмүш пулы бар ве оларың бирини йитирйәр диели. Ол чыраны якып, өйи сүпүрип, тапянча, дыкгат билен оны гөзлемезми?


text:
Тапанда болса өз җораларыны, гоңшуларыны чагырып: „Мениң билен биле шатланың. Мен йитирен пулумы тапдым" диер.


text:
Шонуң ялы, Мен хем сизе айдярын: тоба эден еке гүнәкәр үчин Худайың перишделериниң арасында шатлык болар».


text:
Кичи оглы какасына: „Кака, мал-мүлкден маңа етенини бер" диййәр. Какасы хем байлыгыны огулларының арасында бөлйәр.


text:
Бирнәче гүнден соң кичи оглы бар-ёгуны топлап, бир даш юрда гидйәр, ол ерде айшы-эшретде яшап, мал-мүлкүни совуряр.


text:
Шейлеликде, барып, шол юртлуларың бирине гүнлүкчи боляр. Ол хем оны өз өрүлерине доңуз бакмага ёллаяр.


text:
Ол ахырсоңы айңалып, өз-өзүне шейле диййәр: „Какамың гүнлүкчилеринден бирентегиниң артыкмач чөреклери бар, мен болсам бу ерде ачлыкдан өлҗек болуп йөрүн!


text:
Туруп, какасының янына гидйәр. Энтек дашдака, какасы оны гөрүп, оңа йүреги аваяр, ылгап барып оглуның бойнундан гуҗаклап, оны огшаяр.


text:
Оглы оңа: „Кака, мен Худая хем саңа гаршы гүнә этдим. Мен инди сениң оглуң дийилмәге мынасып дәл" диййәр.


text:
Эмма какасы хызматкәрлерине шейле табшырык берйәр: „Деррев иң говы доны гетириң-де, оңа гейдириң. Эллерине йүзүк, аякларына чарык бериң.


text:
Ол хем оңа: „Доганың гелди. Какаң оны саг-аман ызына аланы үчин, бага бакылан гөләниң дамагыны чалды" диййәр.


text:
Эмма ол какасына җогап берип диййәр: „Ине, нәче йылдыр мен саңа хызмат эдйәрин, сениң буйрукларыңа хич хачан гаршы чыкамок. Муңа гарамаздан, өз достларым билен шатлык эдер ялы, сен маңа хич хачан бир чебиш хем бермедиң.


text:
Эмма бүтин байлыгыңы ахлаксыз аяллара ёклан бу оглуң геленде, сен онуң үчин бага бакылан гөләниң дамагыны чалярсың".


text:
Иса шәгиртлерине йүзленип шейле дийди: «Бир бай адамың иш доландырыҗысы бар экен. Оңа: „Иш доландырыҗың сениң мал-мүлкүңи даргадяр" дийип шикаят эдйәрлер.


text:
Бай оны янына чагырып: „Сен барада мениң бу эшидйәнлерим нәме! Иш доландырышың бабатда хасабат бер, чүнки сен инди иш доландырыҗы болуп билмейәрсиң" диййәр.


text:
Иш доландырыҗы өз-өзүне шейле диййәр: „Нәме эдеркәм? Агам мениң ишими элимден аляр. Газы газмагы башармаярын, диленмәге утанярын.


text:
Шейлеликде, агасына бергили адамлары екән-екән чагырып, биринҗисине: „Мениң агама нәче бергиң бар?" диййәр.


text:
Онсоң башга бирине: „Сениң нәче бергиң бар?" диййәр. Ол хем: „Йүз чанак бугдай" дийип җогап берйәр. Оңа-да: „Борчнамаңы ал-да, шоны сегсен эдип яз" диййәр.


text:
Агасы бу хилегәр иш доландырыҗыны пайхаслы херекет эдени үчин өвйәр. Чүнки бу дөврүң огуллары өз неслине гаршы херекет этмекде нур огулларындан пайхаслыдыр.


text:
Сизе айдярын: мал-мүлкүңиз түкененде, олар сизи эбеди месгенлере кабул эдер ялы, дүнйәниң хилели байлыгы билен дост газаның».


text:
Хич бир хызматкәр ики хоҗайына хызмат эдип билмез. Чүнки ол я бирини йигренип, ол бирини сөер, я-да бирине вепалы болуп, ол бирини әсгермезлик эдер. Сиз хем Худая, хем маммона хызмат эдип билмерсиңиз».


text:
Иса олара шейле дийди: «Сиз өзүңизи адамларың янында аклаярсыңыз, йөне Худай йүрегиңизи билйәндир. Адамлар арасында ёкары сайылян зат Худай янында йигренҗидир.


text:
Канун ве Пыгамберлер язгылары Яхяның заманына ченли билдирилди. Худайың Патышалыгының хош хабары шондан бәри вагыз эдилип гелинйәр, хер ким зор билен оңа гирйәр.


text:
Аялыны айрып, башга аяла өйленен хер кес зына эдйәндир, әринден айрылан аяла өйленен-де зына эдйәндир».


text:
Бир бай адам бар экен. Ол гырмызы ве непис кетениден тикилен эшиклер гейнип, хер гүнүни той-мейлисде гечирер экен.


text:
Ол байың сачагындан дөкүлен овунтыклары иймегиң арзувында экен. Итлер хем гелип, онуң башыны ялар экен.


text:
Шонда гыгырып: „Эй, Ыбрайым ата! Маңа рехим эт, Лазары ибер, бармагының башыны сув билен өлләп, мениң дилими соватсын. Чүнки бу ялында азап чекйәрин" диййәр.


text:
Эмма Ыбрайым шейле диййәр: „Эй огул! Сен өз яшайшыңда оңат затлар аланыңы, Лазарың болса эрбет затлар аланыны ядыңа сал, инди ол бу ерде рахатлык гөрйәр, сен азап чекйәрсиң.


text:
Мундан башга хем, бу ерден сиз тарапа гечҗек болянлар, ол ерден хем биз тарапа гечҗек болянлар гечип билмез ялы, биз билен сизиң араңызда улы учут гойлупдыр".


text:
Ыбрайым оңа шейле диййәр: „Олар Муса хем пыгамберлере гулак асмаян болсалар, онда өлүлерден бири дирелсе-де, ынанмазлар"».


text:
Иса шәгиртлерине шейле дийди: «Адамларың гүнә этмегине себәп болян затларың гелмезлиги мүмкин дәл, йөне олары гетирен адамың гүнүне вай!


text:
Бу чагаларың бириниң гүнә этмегине себәп болмакдан бойнундан бир дегирмен дашы асылып, деңзе ташланмак онуң үчин оңат боларды.


text:
Ол саңа гаршы гүнде еди гезек гүнә этсе, еди гезек-де яныңа гелип: „Тоба эдйәрин!" дийсе, оны багышла».


text:
Реб шейле дийди: «Эгер сизиң бир горчица дәнеси ялы иманыңыз болуп, шу тут агаҗына: „Шу ерден гопарыл-да, деңизде гөгер!" дийседиңиз, ол сизе гулак асар.


text:
Эмма сизден ким ер сүрйән я-да чопанчылык эдйән хызматкәри болуп, ол дүзден өе геленде: „Тиз гел-де, сачак башына геч" диер?


text:
Гайтам, оңа: „Мениң агшамлыгымы тайярла, билиңи гуша-да, ийип-ичйәнчәм, маңа гуллук эт, сен онсоң ийип-ичерсиң" диймезми?


text:
Сиз хем өзүңизе буйрулан әхли зады берҗай эдениңизден соң: „Биз дерексиз хызматкәрлердирис, биз диңе өз везипәмизи берҗай этдик" дийиң».


text:
Фарисейлер Худайың Патышалыгының хачан гелҗегини ондан соранларында, Иса олара шейле җогап берди: «Худайың Патышалыгы не гөзе гөрнүп гелер,


text:
Онсоң шәгиртлерине шейле дийди: «Ынсан Оглуның гүнлеринден бирини гөрмеги күйсеҗек вагтыңыз гелйәр, йөне оны гөрмерсиңиз.


text:
Чүнки йылдырым Гөгүң бир уҗундан чакып, ол уҗуны-да нәхили ягтылдян болса, Ынсан Оглы хем Өз гүнүнде шейле болар.


text:
Адамлар Нухуң гәмә мүнен гүнүне деңеч иййәр, ичйәр, өйленйәр ве әре чыкярдылар. Соң тупан туруп, хеммесини даргатды.


text:
Шол гүн өзи өйүң үчегинде болуп, затлары өйүң ичинде болан адам олары алҗак болуп, ашак инмесин. Шонуң ялы, экин мейданындакы хем ызына өврүлмесин.


text:
Оңа йүзленип: «Я Реб, ниреде?» дийдилер. Ол хем: «Маслык ниреде болса, гарагушлар хем шол ере үйшүшйәндир» дийип җогап берди.


text:
Хемише дога эдип, асла рухдан дүшмезлигиң зерурлыгы хакда хем Иса Өз шәгиртлерине бир тымсал айтды: 


text:
Казы бирнәче вагтлап этмейәр. Соң болса өз-өзүне шейле диййәр: „Мен Худайдан горкмасам-да, адамлары әсгермесем-де,


text:
үзнүксиз гелип, мени бизар этмез ялы, бу дул хатының хакыны алып берейин. Чүнки маңа көп эзъет берйәр"».


text:
Худай гиҗе-гүндиз Өзүне йүз тутуп, перят эдйән сайлананларының хакыны алмазмы? Оларың хакыны алмагы гиҗикдирерми?


text:
Фарисей дуруп, өз ичинден шейле дога эдйәр: „Эй Худай! Мен башга адамлар кимин талаңчы, эгри, зынагәр ве бу салгытчы ялы-да дәлдигиме шүкүр эдйәрин.


text:
Салгытчы болса дашда дуряр. Ол габагыны Гөге галдырмага хем йүрек этмейәр, йөне гурсагына уруп: „Эй Худай! Мен гүнәкәре рехим эт!" диййәр.


text:
Сизе айдярын, фарисей дәл, шу адам акланып, өйүне гидйәр, чүнки хер ким өзүни бейгелтсе, песелер, өзүни песелтсе, бейгелер».


text:
Кичиҗик чагалара элини дегирсин дийип, олары Исаның янына гетирйәрдилер. Шәгиртлери муны гөренлеринде олара кәедилер.


text:
Эмма Иса олары янына чагырып, шейле дийди: «Дегмәң, чагалар Мениң яныма гелсин, олары бөкдемәң. Чүнки Худайың Патышалыгы шулар ялыларыңкыдыр.


text:
Сизе догрусыны айдярын: ким Худайың Патышалыгыны бир чага ялы кабул этмесе, ол ере асла гирип билмез».


text:
Сен табшырыклары билйәнсиң: зына этме, адам өлдүрме, огрулык этме, ялан гүвәлик берме, атаңы, энеңи сыла».


text:
Иса муны эшиденде оңа: «Сениң ене бир задың кем. Нәмәң бар болса, барыны сат-да, гарыплара пайла, Гөкде хазынаң болар. Онсоң гел, Мениң ызыма дүш» дийди.


text:
Иса олара шейле дийди: «Сизе догрусыны айдярын: Худайың Патышалыгының хатырасы үчин өйүни, аялыны, доганларыны, эне-атасыны я-да оглан-ушагыны ташлап,


text:
Иса он ики шәгирди чете чекип, шейле дийди: «Ине, биз Иерусалиме барярыс. Ынсан Оглы хакда пыгамберлер аркалы языланларың хеммеси берҗай болар!


text:
Чүнки Ол миллетлере табшырылар. Олар Оңа гүлерлер, масгараларлар, Онуң үстүне түйкүрерлер ве Оны гамчылап өлдүрерлер.


text:
Шәгиртлер бу затларың хич бирине дүшүнмедилер. Бу сөзлериң манысы олардан гизленипди. Олар Онуң нәме хакда гүррүң эдйәнини билмедилер.


text:
Өңден барянлар сесини чыкармасын дийип, оңа кәедилер, йөне ол өңкүден хем гаты: «Давут Оглы! Маңа рехим эт!» дийип гыгырды.


text:
Онуң гөзлери деррев гөренсоң, Худайы шөхратландырды-да, Исаның ызына дүшүп гидиберди. Бүтин халайык муны гөрүп, Худая алкыш окады.


text:
Шейлеликде, Оны гөрмек үчин ылгап, өңе гечди-де, бир ябаны инҗир агаҗының үстүне чыкды, чүнки Иса шол ёлдан гелйәрди.


text:
Иса ол ере геленде, ёкары середип, Оңа: «Заккай! Тиз ашак дүш, чүнки Мен бу гүн сениң өйүңде галмалы» дийди.


text:
Заккай болса галып, Реббе: «Ине, я Реб! Мен байлыгымың ярысыны гарыплара берйәрин. Кимиң-де задыны алдав билен алан болсам, дөрт эссе эдип гайтарып берейин» дийди.


text:
Бу затлары диңләп дуркалар, Иса бир тымсал билен сөзүниң үстүни етирди. Чүнки Ол Иерусалимиң голайындады, халайык хем Худайың Патышалыгы тиз гөрнер дийип гүман эдйәрди.


text:
Иса шонуң үчин шейле дийди: «Бир асылзада өзүне патышалык алып гелҗек болуп, бир узак юрда ёла дүшйәр.


text:
Ол хызматкәрлеринден онусыны чагырып, олара: „Мен гелйәнчәм, шу пулы ишледиң" дийип, он мина пул берйәр.


text:
Эмма илдешлери оны йигренйән экен. Онуң ызындан илчилер иберип: „Бу адамың бизиң үстүмизден патышалык этмегини ислемейәрис" диййәрлер.


text:
Ол патышалыгы алып, ызына геленде, кимиң нәме газананыны билҗек болуп, пул берен хызматкәрлерини янына чагыряр.


text:
Агасы оңа шейле диййәр: „Эй, эрбет хызматкәр, сени өз агзың билен хөкүм эдерин! Сен мениң хырсыз адамдыгымы, гоймадыгымы алянымы, экмедигими орянымы билйәрмидиң?


text:
Ол җогап берйәр: „Мен сизе диййәрин, кимде бар болса, оңа берлер, кимде ёк болса, онуң элиндәки хем алнар.


text:
Үстлеринден патышалык этмегими ислемейән душманларымы болса шу ере гетириң-де, гөзүмиң алнында өлдүриң"».


text:
Зейтун диен дагың этегиндәки Бейтфаҗы билен Бейтания голайланда, шәгиртлеринден икисини ёллап, шейле дийди: 


text:
Өңүңиздәки оба барың. Оба гирениңизде даңылгы дуран бир тайхар тапарсыңыз, үстүне шу вагта ченли хич ким мүнен дәлдир. Шоны чөзүң-де, алып гелиң.


text:
Иса Зейтун дагының эңңидине голайланда, шәгиртлериң бары гөрен бүтин мугҗызаларына бегенип, Худайы шөхратландырмага башладылар.


text:
Олар: «Реббиң адындан гелйән Патыша гутлы болсун! Гөкде парахатлык, иң ёкарларда шөхрат!» диййәрдилер.


text:
Дийди: «Вах, сен, хава, сен нәмәниң өзүңе парахатлык гетирҗегини шу гүнүңде бир билсеңдиң! Йөне ол энтек сениң гөзлериңден гизлин.


text:
Сениң башыңа шейле гүнлер гелер: душманларың дашыңа гарымлар газып, сени гуршар, хер яндан гысып-говрар.


text:
Сени, ичиңдәки чагалары ере егсан эдер, ичиңде даш үстүнде даш гоймаз, чүнки сен Худайың өзүңе гелен вагтыны билмедиң».


text:
Ол хер гүн ыбадатханада сапак берйәрди. Баш руханылар, канунчылар ве халкың баштутанлары болса Оны хеләк этмегиң күйүндедилер.


text:
Гүнлериң биринде Иса ыбадатханада халка сапак берип, Хош Хабары вагыз эдип отырка, баш руханылар, канунчылар ве яшулулар Онуң үстүне гелип,


text:
Оңа: «Бизе айт, гөрели, Сен хайсы ыгтыяр билен бу затлары эдйәрсиң? Бу ыгтыяры Саңа ким берди?» дийдилер.


text:
Олар хем өзара пикир алшып, шейле дийишдилер: «Эгер: „Гөкден" дийсек, Ол бизе: „Онда, нәме үчин оңа иман гетирмедиңиз?" диер.


text:
Эгер-де: „Ынсандан" дийсек, бүтин халайык бизи дашлар, чүнки Яхяның пыгамбердигине халкың ынамы бар».


text:
Соңра халка шу тымсалы айтмага дурды: «Бир адам үзүмлик гурап, оны багбанлара экерине берип, узак вагтлайын ёла гидйәр.


text:
Мөвсүми геленде, үзүмлигиң мивесинден берсинлер дийип, багбанлара бир хызматкәрини иберйәр. Эмма багбанлар оны енҗип, бош ковуп гойберйәрлер.


text:
Онсоң үзүмлигиң эеси: „Мен нәме этмели? Гел, өз сөйгүли оглумы иберейин, белки, оны сыларлар" диййәр.


text:
Багбанлар болса оны гөренлеринден, өзара пикир алшып: „Мирасдар шу, шуны өлдүрелиң, мирас бизе галар" дийишйәрлер.


text:
Шейлеликде, оны-да үзүмликден дашарык ташлаярлар ве өлдүрйәрлер. Инди үзүмлигиң эеси булара нәме эдер?


text:
Ол гелип бу багбанлары хеләк эдер-де, үзүмлиги башгаларына берер». Халк муны эшидип: «Хернә, бейле болмасын!» дийди.


text:
Иса олара бакып, шейле дийди: «Онда, „Уссаларың рет эден дашы, бурчуң башы болды" диен язгының манысы нәме?


text:
Канунчылар билен баш руханылар Оны шол сагатда тутмагың ёлуны агтардылар, чүнки бу тымсалы өзлерине какдырып айданыны аңдылар. Йөне халкдан горкярдылар.


text:
Оны гөз астына алдылар ве гепде тутуп, хәкимиң хөкүм хем ыгтыярына берсинлер дийип, догрусыраян бирнәче ичалыны Онуң ызына салдылар.


text:
Шейлеликде, ичалылар Оңа сораг берип, шейле дийдилер: «Мугаллым! Биз Сениң догры зады айдып өвредйәниңи, адамларың дереҗесине бакман, Худайың ёлуны хакыкат йүзүнден өвредйәниңи билйәрис.


text:
«Маңа бир динары гөркезиң. Онуң йүзүндәки сурат билен язгы кимиңки?» дийди. Олар: «Кайсарыңкы» дийип җогап бердилер.


text:
Мугаллым! Муса бизе бир адамың доганы зүрятсыз өлүп, ызында аялы галса, доганы онуң аялыны алып, доганына несил етишдирмелидир дийип языпдыр.


text:
Артыкмач, өлүп хем билмез, чүнки олар перишделер ялыдыр. Дирелишиң оглудыклары үчин Худайың оглудырлар.


text:
Муса-да өлүлериң дирелйәндигини янан чалы барадакы бапда гөркезйәр. Ол шол ерде Ребби „Ыбрайымың Худайы, Ысхагың Худайы ве Якубың Худайы" дийип атландыряр.


text:
Давудың өзи Зебур китабында шейле диййәр: „Реб мениң Реббиме дийди: Душманларыңы аякларыңа басганчак эдйәнчәм,


text:
Канунчылардан әгә болуң! Олар узын гейимлер гейнип гезмеги халаяндыр, базар еринде салам алмагы, синагогаларда баш күрсүлери, зыяпатларда төри халаяндыр.


text:
Олар дул хатынларың өйлерини талап, гөз үчин узын-узын догалар окан боляндыр. Булар хас агыр җеза сезевар болар».


text:
Иса габагыны галдыранда, бай адамларың өз пешгешлерини ыбадатхананың хазынасына атып дураныны гөрди.


text:
Чүнки оларың хеммеси Худайың сандыгына өзлеринден артаны атдылар, бу хатын болса гарыплыгына гарамаздан, бүтин чөрек пулуны атды».


text:
Шәгиртлериниң кәбири ыбадатхананың гымматбаха дашлар хем пешгешлер билен безелгидигини айданларында, Иса:


text:
«Шейлеликде, гүнлер гелер велин, шонда бу ерде гөрйән затларыңыздан даш үстүнде даш галмаз, хеммеси даргар» дийди.


text:
Ондан: «Мугаллым! Бу затлар хачан болар? Буларың болҗак махалында нәме аламат пейда болар?» дийип сорадылар.


text:
Ол шейле җогап берди: «Хабардар болуң, сизи алдаймасынлар! Чүнки көплер Мениң адым билен гелип, „Мен - Ол" ве „Вагт голайлады" диерлер. Оларың ызына дүшмәң.


text:
Урушлар хем гозгалаңлар барада хабар эшидениңизде горкмаң. Бу затлар өңүрти болмалыдыр, йөне дүнйәниң соңы тиз гелмез».


text:
Айры-айры ерлерде гүйчли ер титремелер, ачлык хем гыргынчылык, горкунч вакалар, Гөкден улы аламатлар болар.


text:
Йөне булардан өң, Мениң адым үчин сизе эл урарлар, ызарларлар, элтип синагогалара, зынданлара табшырарлар, патышаларың, хөкүмдарларың алнына гетирерлер.


text:
Чүнки Мен сизе дил хем акылдарлык берерин. Сизе гаршы чыкянларың хич бири муңа не гаршы дуруп билер, не-де бир зат айдып билер.


text:
Сизе эне-атаңыз, доганларыңыз, гарындашларыңыз, достларыңыз хем хайынлык эдерлер, кәбириңизи өлдүрерлер.


text:
Шол гүнлерде гөврели ве чага эмдирйән аялларың гүнүне вай! Чүнки юртда улы хорлук болуп, бу халк газаба сезевар болар.


text:
Олар гылычдан гечирилер, есир алнып, бүтин миллетлериң арасына сүргүн эдилер. Олар мөвритлери доланянча, Иерусалими басгылар.


text:
Гүнде, Айда ве йылдызларда аламатлар болар. Ер йүзүнде болса деңиз хем толкунларың гүррүлдиси зерарлы, алҗыраңңы ягдайдакы миллетлер галагоплуга дүшдүлер.


text:
Адамлар горкудан, дүнйәниң башына гелйән белалара гарашмакдан яңа хушларыны гачырар, чүнки гөгүң гудратлары титрәр.


text:
Хабардар болуң! Хоранлык, серхошлук, яшайшың гайгылары йүрегиңизе йүк болуп, ол гүн дуйдансызлыкда үстүңизе абанаймасын.


text:
Бу болҗак затларың барындан гачып билер ялы, Ынсан Оглуның хузурында дуруп билер ялы, хемише оя болуп, дога эдиң».


text:
Иуда баш руханылар ве серкерделериң янына барып, Исаны нәхили табшырҗагы барада олар билен гүррүң этди.


text:
Олара шейле дийди: «Ине, шәхере гирениңизде, күйзе билен сув алып барян бир адама саташарсыңыз. Гирҗек өйүне барянча онуң ызына дүшүп гидиң-де,


text:
өй эесине барып: „Мугаллым сенден шәгиртлерим билен Песах нахарыны иер ялы, мыхман отагы ниреде дийип сораяр" дийиң.


text:
Олара шейле дийди: «Мен бу Песахы гөрги гөрмезимден өң, сизиң билен бирликде иймеги гаты арзув эдипдим.


text:
Онсоң чөреги алды-да, шүкүр этди, оны дөвүп, шәгиртлере берип: «Бу Мениң сизиң үчин берлен беденимдир, муны Мени яда салмак үчин берҗай эдиң» дийди.


text:
Шонуң ялы, агшамлык нахарындан соң хем, бир кәсәни алып, шейле дийди: «Бу кәсе Мениң сизиң үчин дөкүлен ганым билен беркидилен Тәзе әхтдир.


text:
Иса олара шейле дийди: «Миллетлериң патышалары олара агалык эдйәр, хөкүмдарлары өзлерине хайыр эдиҗи диййәр.


text:
Эмма сиз бейле болмаң. Араңызда иң улы иң кичи кимин болсун, ёлбашчылык эдйән хызмат эдйән кимин болсун.


text:
Хайсысы хас улы, сачак башында отуранмы я-да хызмат эдйән? Сачак башында отуран дәлми? Йөне Мен сизиң араңызда бир хызмат эдйән киминдирин.


text:
Сиз Мениң Патышалыгымда сачагымың башында отурып, ийип-ичер ялы, тагтларда отурып, Ысрайылың он ики тайпасының үстүнден хөкүм чыкарар ялы,


text:
Эмма Мен иманың кемелмесин дийип, сениң үчин дога этдим. Сен хем бир вагт өврүлип гелеңде, доганлара голтгы бер».


text:
Иса: «Петрус, саңа диййәрин, сен бу гүн хораз гыгырмаздан өң Мени танаянлыгыңы үч гезек инкәр эдерсиң» дийди.


text:
Онсоң Иса олардан: «Мен сизи халтасыз, торбасыз ве чарыксыз ёлланымда, кем задыңыз бармыды?» дийип сорады. Олар: «Ёкды» дийип җогап бердилер.


text:
Олара шейле дийди: «Инди халтаңыз бар болса, яныңыза алың, бир торба хем алың. Гылыҗыңыз ёк болса, эгин-эшигиңизи сатың-да, бир гылыч эдиниң.


text:
„Ол шер иш эдйәнлерден сайылды" дийип язылгыдыр. Мен сизе диййәрин: бу Мен барада берҗай болмалыдыр. Догрудан-да, Мен хакда языланлар берҗай болуп баряр».


text:
«Эй Ата! Ислейән болсаң, бу кәсәни Менден гечир, йөне Мениң ислегим дәл, Сениң ислегиң болсун» дийип, дога этмәге дурды.


text:
Ол энтек гепләп дурка, ине, бир мәреке гөрүнди. Иуда атлы Онкилериң бири мәрекәниң өңүне дүшүп гелйәрди. Иуда Исаны огшаҗак болуп, Онуң голайына гелди.


text:
Эмма Иса җогап берип: «Боляр, бес эдиң!» дийди. Онсоң хызматкәриң гулагына элини дегрип, оны сагалтды.


text:
Онсоң Иса Өзүни эле салмага гелен баш руханылара, ыбадатхананың серкерделерине, яшулулара йүзленип, шейле дийди: «Бир талаңчының гаршысына чыкян ялы, гылыч хем таяк билен гелдиңизми?


text:
Мен хер гүн сизиң билен бирликде ыбадатханадакам, маңа эл узатмандыңыз, йөне инди сизиң сагадыңыз, гараңкылыгың хөкүм сүрйән сагадыдыр».


text:
Петрусың одуң ягтысында отураныны гөрүп, бир кениз оңа сиңе серетди-де: «Бу адам хем Онуң билен биледи» дийди.


text:
Аз салымдан соң башга бири оны гөрүп: «Сен-де шолардан» дийди. Эмма Петрус: «Олардан дәл, ага» дийди.


text:
Арадан бир сагада голай вагт геченде, башга бир адам хөтҗетлик билен: «Догрудан-да, бу адам Онуң билен биле боландыр, чүнки бу җелилели» дийди.


text:
Эмма Петрус: «Эй ага, мен сениң нәме айдяныңы билмейәрин» дийди. Эдил шол вагт - Петрус гепләп дурка, хораз гыгырды.


text:
Реб өврүлип, Петруса серетди. Петрус Реббиң: «Хораз гыгырмаздан өң, сен Мени үч гезек инкәр эдерсиң» диен сөзүни ятлады.


text:
Даң атанда, халкың яшулулары, баш руханылар ве канунчылар йыгнанышып, Оны өз меҗлислерине гетирдилер.


text:
Хеммелер: «Онда, Сен Худайың Оглумы?» дийдилер. Ол хем олара җогап берди: «Худайың Оглудыгымы сиз айдып отырсыңыз».


text:
«Биз бу Адамы миллетимизи аздырмакда языклы тапдык. Ол кайсара салгыт бермәге гаршы чыкып, Өзүне Месих, ягны бир патыша диййәр» дийип, Оны айыпламага дурдулар.


text:
Эмма олар хөтҗетлик эдип: «Бу Адам Өз таглыматы билен бүтин Яхудадакы халкы өҗүкдирйәр. Ол Җелиледен башлап, шу ере ченли гелди» дийдилер.


text:
Исаның Хиродесиң велаятындандыгыны биленде, Оны Хиродесиң янына иберди, чүнки шол гүнлерде онуң өзи хем Иерусалимде болярды.


text:
Хиродес Исаны гөрүп, гаты бегенди, чүнки көп вагт бәри Оны гөрмек ислейәрди. Себәби Ол барада көп затлар эшидипди, Ондан бир аламат гөрерин диен умыды барды.


text:
Онсоң Хиродес эсгерлери билен бирликде Оны кемсидип, масгаралап, эгнине бир непис гейим гейдирип, ызына, Пилатусың янына иберди.


text:
олара шейле дийди: «Сиз маңа бу Адамы халкы аздыряр дийип гетирдиңиз. Ине, мен сизиң гөзүңизиң алнында барлаг гечирип, Ондан хич бир язык тапмадым.


text:
Хиродес хем тапмандыр, чүнки мен Оны Хиродесиң янына иберипдим. Сизиң гөршүңиз ялы, Онуң өлүме лайык эден хич бир зады ёк.


text:
Пилатус үчүнҗи гезек олара: «Бу Адам нәме яман иш этди? Мен Ондан өлүме лайык хич бир зат тапмадым. Мунуң үчин, Оны җезаландырып бошатҗак» дийди.


text:
Эмма олар сеслерини гаталдып, хөтҗетлик билен Онуң хача чүйленмегини талап этдилер. Шейлеликде, оларың ве баш руханыларың сеси үстүн чыкды.


text:
Оларың ислән адамыны, гозгалаң турзуп, адам өлдүрени үчин зындана салнан адамы бошадып, Исаны оларың эркине берди.


text:
Олар Исаны алып баряркалар, дүзден өврүлип гелйән киренели Симуны тутуп, Исаның ызындан гөтерип әкитсин дийип, аркасына хач йүкледилер.


text:
Иса өврүлип, олара дийди: «Эй Иерусалим гызлары! Мениң үчин агламан, өзүңиз, чагаларыңыз үчин аглаң.


text:
Чүнки, ине, „Өнелгесиз аяллар, чага догурмадык гөврелер, чага эмдирмедик гөвүслер не багтлы!" дийилҗек гүнлер гелер.


text:
Келлечанак диен ере геленлеринде Исаны яңкы җенаятчылар билен бирликде хача чүйледилер. Җенаятчыларың бири Онуң саг тарапында, бири-де чеп тарапындады.


text:
Иса: «Ата! Олары багышла, чүнки нәме эдйәнлерини билмейәрлер» дийди. Онуң эгин-эшигини болса биҗе атышып пайлашдылар.


text:
Халк Оңа бакышып дурды. Башлыклар хем гүлүп: «Ол өзгелери халас этди. Худайың сайлан Месихи болса, Өзүни халас этсин» дийишйәрдилер.


text:
Бейлекиси болса оңа кәйәп, шейле дийди: «Онуңкы билен бир хөкүме сезевар боланың үчин Худайдан горкмаярсыңмы?


text:
Иса гаты сес билен гыгырып: «Эй Ата! Рухумы Сениң элиңе берйәрин!» дийди, муны айдандан соң җан берди.


text:
Бу томаша үчин үйшүшен халайыгың бары болан вакалары гөрүп, гурсакларына ура-ура ызларына гайтдылар.


text:
Исаны танаян адамларың бары, Җелиледен Онуң ызына дүшүп гелен аяллар дашракда дуруп, бу вакалара сын этдилер.


text:
Өзи-де меҗлисиң карарына ве ишине разычылык бермәнди. Яхуданың Ариматия шәхеринден болан бу Юсуп Худайың Патышалыгына гарашярды.


text:
Онсоң Оны ашак дүшүрип, кепене долап, гаяда оюлан ве шол вагта ченли хич кимиң җайланмадык мазарында җайлады.


text:
Иса билен биле Җелиледен гелен аяллар хем Юсубың ызына дүшүп, барып, мазары ве Онуң җесединиң нәхили җайлананыны гөрдүлер.


text:
Онсоң өйлерине гайдып, якымлы ыслы яг, атырлар тайярлап, сабат гүни Худайың буйругы боюнча дынч алдылар.


text:
Хепдәниң илкинҗи гүни эртир ир билен аяллар тайярлан якымлы ыслы ягларыны алып, мазара бардылар; янларында башга аяллар хем барды.


text:
Аяллар горкуп, йүзлерини ере эгенлеринде, яңкы адамлар олара шейле дийдилер: «Сиз нәме үчин дирини өлүлериң арасындан гөзлейәрсиңиз?


text:
Ол: „Ынсан Оглы гүнәкәр адамлара табшырылмалы, хача чүйленмели, өленден үч гүнден соң дирелмелидир" дийипди».


text:
Ресуллара бу хабары етиренлер Магдалалы Меръем, Юханна, Якубың эҗеси Меръем ве оларың янындакы бейлеки аялларды.


text:
Онсоң Петрус туруп, мазара ылгады-да, эгилип, кепен маталарың бош ятаныны гөренде, болан вака геңиргенип, ызына гайтды.


text:
Ине, шол гүн оларың икиси Эммаус диен оба барярды. Бу обаның Иерусалимден он бир километре голай аралыгы барды.


text:
Иса олардан сорады: «Бу баршыңыза нәме хакда гүррүң эдишйәрсиңиз?» Олар гайгылы ягдайда аяк чекдилер.


text:
Оларың Клеопас атлысы: «Иерусалимде болуп-да, шу гүнлер ол ерде болан вакалары билмейән кесеки еке Сенми?» дийди.


text:
Иса олардан: «Хайсы вакалары?» дийип сорады. Олар шейле җогап бердилер: «Насыралы Иса хакдакы вакалары. Ол Худайың ве бүтин халкың янында сөзде хем ишде гүйчли пыгамберди.


text:
Баш руханылар билен башлыкларымыз өлүм җезасы берилсин дийип, Оны хәкиме табшырдылар, хача чүйледилер.


text:
Биз Ысрайылы халас этҗек Шолдур дийип умыт эдердик. Мундан башга хем, бу затларың боланына үч гүн болды.


text:
Онуң җеседини тапмандырлар. Гелип, гөзлерине перишделериң гөрненини айтдылар. Перишделер Оңа дири диййәрмиш.


text:
Онсоң бизиңкилериң кәбири мазара барып, ягдайың эдил аялларың айдышы ялыдыгыны гөрүпдирлер, йөне Исаны гөрмәндилер».


text:
Онсоң Муса билен әхли пыгамберлерден башлап, хемме Мукаддес Язгыларда Өзи хакда айдыланлары олара дүшүндирди.


text:
Эмма олар Оны саклап: «Бизиң янымызда галай, чүнки агшам голайлап, Гүн яшып баряр» дийдилер. Шейлеликде, Иса оларың янында галды.


text:
Олар бири-бирлерине: «Ёлда бизиң билен геплешип гелйәркә, бизе Язгылары дүшүндирйәркә, ичимизде йүрегимиз янмаярмыды?» дийишдилер.


text:
Туруп, шол сагадың өзүнде Иерусалиме өврүлдилер. Гөрселер, он бир ресул билен оларың янындакылар үйшүшип отуран экен.


text:
Мениң эллериме, аякларыма середиң. Бу Мениң Өзүм! Маңа эллериңизи дегрип гөрүң. Рухуң эт билен сүңки болмаз, йөне сизиң гөршүңиз ялы, Мениңки бар».


text:
Олар шатлыкдан яңа энтек ынанман, геңиргенишип дуркалар, Иса олара: «Бу ерде иймәге бир задыңыз бармы?» дийди.


text:
Олара шейле дийди: «Мен хакда Мусаның Канунында, пыгамберлериң язгыларында, Зебурда языланларың бары берҗай болмалыдыр дийип, энтек сизиң яныңыздакам айдан сөзлерим шулардыр».


text:
Ине, Мен Атамың вада эденини сизе ёлларын. Сиз өзүңизе ёкардан гүйч гейдирилйәнчә, Иерусалим шәхеринде болуң».


text:
Сөз җан-тен болуп арамызда яшады; биз Онуң шөхратыны, Атасының ялңыз Оглуның мерхеметден, хакыкатдан долы шөхратыны гөрдүк.


text:
Яхя Ол хакда гүвә гечип гыгырды: «Мениң ызымдан бир адам гелер, Ол менден үстүндир, чүнки Ол менден овал барды диеним, ине, Шудур».


text:
Ехудылар Иерусалимден руханылары, левилери иберип, Яхядан: «Сен ким?» дийип соранларында, онуң гүвәлиги шейле болды.


text:
Онсоң олар: «Онда, сен Ылясмы?» дийип сорадылар. Ол: «Ёк» дийди. «Шол гелҗек пыгамберми?» дийдилер. Ол: «Ёк» дийип җогап берди.


text:
«Онда сен ким? Биз өзүмизи бу ере ёлланлара нәме җогап берели, сен өзүң хакда нәме диййәрсиң?» дийип сорадылар.


text:
Олар ондан: «Эгер сен Месих, Ыляс я-да шол пыгамбер дәл болсаң, онда нәме үчин чокундырярсың?» дийип сорадылар.


text:
Яхя олара шейле җогап берди: «Мен сув билен чокундырярын, йөне сизиң араңызда бири бар, сиз Оны танамаярсыңыз.


text:
Эртеси гүн Яхя өзүне тарап гелйән Исаны гөрүп: «Ине, Шу дүнйәниң гүнәсини Өз үстүне алан Худайың Гузусыдыр» дийди. 


text:
Мениң ызымдан бир адам гелер, Ол менден үстүндир, чүнки Ол менден овал барды дийип айданым, ине, Шудур.


text:
Мен Оны танамаярдым, йөне мени сув билен чокундырмага ёллан Худай маңа Рухуң инип, кимиң үстүнде дураныны гөрсең, Мукаддес Рух билен чокундырҗак Шолдур дийди.


text:
Иса ызына гарап, аркасындан гелйәнлери гөрди ве олара: «Нәме гөзлейәрсиңиз?» дийди. Олар Ондан: «Мугаллым, Сен ниреде яшаярсың?» дийип сорадылар.


text:
Иса олара: «Гелиң, гөрүң» дийди. Олар барып, Исаның ниреде яшаяныны гөрдүлер ве шол гүн Онуң янында галдылар. Гүндиз сагат дөрдүң төверегиди.


text:
Оны Исаның янына алып барды. Иса оңа гарап: «Сен - Ионаның оглы Симун. Сениң адың Кефас (терҗиме эдиленде Петрус, ягны Гая диймекдир) болар» дийди.


text:
Филипус Натанаели тапып, оңа: «Биз Мусаның канунында, пыгамберлериң язгысында язылан Юсубың оглы насыралы Исаны тапдык» дийди.


text:
Натанаел Оңа: «Сен мени ниреден танаярсың?» дийди. Иса оңа: «Филипус сени чагырмазындан өң, мен сени инҗир агаҗының ашагындакаң гөрдүм» дийип җогап берди.


text:
Иса оңа: «Сени инҗир агаҗының ашагындакаң гөрдүм дийип айданым үчин Маңа иман эдйәрсиңми? Сен мундан улы затлары гөрерсиң» дийди.


text:
Онсоң оңа шейле дийди: «Мен сизе, хакыкатдан-да, догрусыны айдярын, мундан бейләк сиз Гөгүң ачылып, Худайың перишделериниң Ынсан Оглуның үстүне инип-чыкышыны гөрерсиңиз».


text:
Шол ерде ехудыларың тәрет кылмак үчин уланылян, хер бири ики я үч өлчег тутян алты саны дашдан ясалан сув күйзеси барды.


text:
Тоюң гурамачысы шераба өврүлен сувы дадып гөренде, онуң ниреден геленини билмән, (муны диңе сув гуян хызматкәрлер билйәрди) өйленйән йигиди чагырып, оңа шейле дийди:


text:
«Хер кес өңи билен говы шерабы, көп иченлеринден соң болса эрбедини берйәндир, эмма сен говы шерабы хенизе ченли саклап гоюпсың».


text:
Шейлеликде, Иса илкинҗи аламатыны Җелиләниң Кана шәхеринде йүзе чыкарып, Өз шөхратыны гөркезди. Шәгиртлери Оңа иман этдилер.


text:
Йүпден бир дүрре өрүп, гоюнлардыр сыгырлары билен бирликде барыны ыбадатханадан ковды, пул чалышянларың пулларыны дөкди, өңлериндәки текҗелерини йыкды.


text:
Ехудылар гаршы чыкып, Ондан: «Сен шейле этмәге ыгтыярың барлыгына бизе нәме аламат гөркезерсиң» дийип сорадылар.


text:
Песах байрамында Иерусалимдекә Исаның гөркезен аламатларыны гөренлериң көпүси Онуң адына иман этдилер.


text:
Бу адам гиҗәниң ичинде Исаның янына гелип, шейле дийди: «Мугаллым, биз Сениң Худайдан гелен бир мугаллымдыгыңы билйәрис, чүнки Худай Өзи билен болмаса, хич ким Сениң гөркезен аламатларыңы гөркезип билмез».


text:
Иса оңа: «Хакыкатдан-да, саңа догрусыны айдярын, гайтадан догулмадык адам Худайың Патышалыгыны гөрүп билмез» дийип җогап берди.


text:
Никодимос Оңа: «Гарран адам гайтадан нәхили доглуп билер? Ол ене-де энесиниң гөвресине гирип доглуп билерми?» дийди.


text:
Иса шейле җогап берди: «Хакыкатдан-да, Мен саңа догрусыны айдярын, сувдан ве рухдан догулмадык адам Худайың Патышалыгына гирип билмез.


text:
Ел ислән еринде өвүсйәр, сен онуң шуввулдысыны эшидйәрсиң-де, ниреден гелип, нирә баряныны билмейәрсиң. Рухдан догланларың әхлиси хем шейледир».


text:
Хакыкатдан-да, Мен саңа догрусыны диййәрин, биз биленимизи айдярыс, гөренимизе гүвә гечйәрис, йөне сиз бизиң гүвәлигимизи кабул этмейәрсиңиз.


text:
Мениң ердәки затлар барада айдянларыма ынанмасаңыз, онда Гөкдәки затлар барада айтсам, нәхили ынанарсыңыз?


text:
Чүнки Худай дүнйәни көп сөййәнлиги үчин, Оглуна иман эденлериң хич бири хеләк болман, эбеди яшайша говушсын дийип, Өзүниң екеҗе Оглуны берди.


text:
Оңа ынанян хөкүм эдилмез, ынанмаян болса, Худайың екеҗе Оглуның адына иман этмейәнлиги үчин эййәм хөкүм эдилендир.


text:
Хөкүм шундан ыбарат: дүнйә нур инди, йөне адамлар гараңкылыгы нурдан говы гөрдүлер, чүнки оларың ишлери яманлыкды.


text:
Шундан соң Иса шәгиртлери билен Яхуда үлкесине гидип, бирнәче вагтлап олар билен шол ерде галып чокундырды.


text:
Яхя хем Салымың голайындакы Энонда чокундырярды, чүнки ол ерде сув болды, адамлар хем барып чокундырылярдылар.


text:
Олар Яхяның янына гелип: «Мугаллым, Иорданың аңырсында сениң яныңда болан, сениң гүвәлик эден адамың, ине, чокундыряр, хеммелер Оңа барярлар» дийдилер.


text:
Кимиң гелинлиги бар болса, ол гиевдир. Эмма гиевиң досты онуң янында дуруп, сесини эшидип, онуң овазына гаты шатланяндыр. Мениң бу шатлыгым-да хәзир ерине етди.


text:
Ёкардан гелен хеммеден ёкарыдыр. Ерден болан ериңкидир, ердәкилер ялы геплейәндир. Гөкден гелен хеммеден ёкарыдыр.


text:
Яхя гаранда, Өзүниң көп шәгирт эдиненлиги ве чокундырянлыгы барада фарисейлере хабар етендигини Иса билди.


text:
Самариялы аял Оңа: «Сен ехуды болуп, мен самариялы аялдан ичмәге сувы нәхили дилейәрсиң?» дийди. Чүнки ехудылар самариялылар билен гатнашык этмейәрдилер.


text:
Иса оңа шейле җогап берди: «Сен Худайың пешгешиниң нәмедигини, өзүңе „Маңа ичмәге сув бер" диййәниң кимдигини билседиң, онда сувы сениң өзүң Ондан диләрдиң, Ол-да саңа дирилик сувуны берерди».


text:
Аял Оңа шейле дийди: «Эй Ага, Сениң сув чекер ялы говаң ёк, гуйы-да чуң, дирилик сувуны ниреден алҗак?


text:
Йөне Мениң берҗек сувумдан ичен асла сувсамаз, терсине, Мениң оңа берҗек сувумың ичинде эбедилик яшайыш чешмеси болар».


text:
Бизиң аталарымыз шу дагда сежде этдилер, йөне сиз ехудылар, сежде эдилмели ер Иерусалимдедир диййәрсиңиз».


text:
Иса оңа шейле дийди: «Начар, Маңа ынан, вагт гелер, Ата не шу дагда, не-де Иерусалимде сежде эдерсиңиз.


text:
Сиз танамаяныңыза сежде эдйәрсиңиз, биз танаянымыза сежде эдйәрис, чүнки гутулыш ехудылардан гелйәр.


text:
Эмма хакыкы сежде эдиҗилериң Ата рухда, хакыкатда сежде этҗек вагтлары гелер, эййәм гелди хем, чүнки Ата Өзүне шейле сежде эдйәнлери агтаряр.


text:
Шу пурсатда Исаның шәгиртлери гелдилер, Онуң бир аял билен геплешип дуранына олар хайран галдылар. Йөне оларың хич бири «Нәме ислейәрсиң?» я-да «Бу аял билен нәме үчин геплешйәрсиң?» диймеди.


text:
Сиз орага ене дөрт ай бар диймейәрсиңизми? Эмма Мен сизе гөзүңизи галдырың-да, экин мейданларына середиң, олар эййәм орага тайяр диййәрин.


text:
Мен сизи зәхмет чекмедик хасылыңызы ормага ибердим; башгалар зәхмет чекдилер, сиз болса оларың зәхметиниң хасылына гирдиңиз».


text:
«Мениң әхли эден ишлерими айдып берди» дийип, гүвәлик эден аялың сөзи себәпли, ол шәхердәки самариялыларың көпүси Иса иман этдилер.


text:
Шонуң үчин-де самариялылар Исаның янына геленлеринде, Ондан өз янларында галмагыны хайыш этдилер. Ол шол ерде ики гүн галды.


text:
Ол аяла болса олар: «Биз инди сениң айданларың себәпли иман этмейәрис; өзүмиз эшитдик, Онуң дүнйәниң чын Халасгәри, Месихдигини билйәрис» дийдилер.


text:
Җелилә баранда, Исаның Иерусалимдәки байрамда эден әхли ишлерини гөрен җелилелилер Оны кабул этдилер, чүнки оларың өзлери-де шол байрама гидипдилер.


text:
Шейлеликде, Иса ене-де Өзүниң сувдан шерап ясан ери болан Җелиләниң Кана шәхерине гайдып гелди. Капернаумда патышаның бир гуллукчысының оглы сыркав ятырды.


text:
Бу адам Исаның Яхудадан Җелилә геленини эшиденде, Онуң янына барып, өлүм яссыгында ятан оглуны сагалтмагы Ондан хайыш этди.


text:
Ол хызматкәрлеринден оглуның говуланып башлан сагадыны аныкламак иследи. Олар оңа: «Дүйн гүндиз сагат бирде гызгыны гайтды» дийдилер.


text:
Шейлеликде, мунуң Исаның «Оглуң сагалды» диен сагадында боландыгыны билип, ол бүтин ичерси билен бирликде Оңа иман этди.


text:
Чүнки вагтал-вагтал Реббиң бир перишдеси шол ховза гирип, сувы чайкаярды, сувуң чайканмагының ызысүре илкинҗи болуп сува гирен өз кеселинден сапланярды.


text:
Сыркав Оңа шейле җогап берди: «Эй Ага, сув чайканан вагты мени ховза салҗак адам ёк, мен барянчам, башга бири менден өң ховза гирәййәр».


text:
Яңкы адам деррев сагалып, дүшегини алды-да, йөрәп башлады. Бу вака ехудыларың ыбадат эдйән гүни - Сабат гүни болды.


text:
Соңра Иса ыбадатханада оңа габат гелип: «Ине, сагалдың, мундан бейләк гүнә этме, саңа хас яман зат болаймасын» дийди.


text:
Шу себәпден ехудылар өңкүден-де бетер Оны өлдүрмегиң күйүне дүшдүлер, чүнки Ол диңе Сабат гүнүни бозмак билен чәкленмән, эйсем, Худая Атам дийип, Өзүни Худая деңейәрди.


text:
Иса олара шейле җогап берди: «Хакыкатдан-да, Мен сизе догрусыны айдярын, Атасының эден затларыны гөрмесе, Огул Өзүнден хич зат эдип билмез, чүнки Ата нәме этсе, Огул-да шоны эдйәндир.


text:
Чүнки Ата Оглы сөййәр, әхли эдйән затларыны Оңа гөркезйәр. Сизи хайран галдырҗак хас бейик затлары-да Ол Оңа гөркезер.


text:
Ата хормат гойянлар Огла-да хормат гоймалыдырлар. Огла хормат гоймаян адам Оны ёллан Ата-да хормат гойян дәлдир.


text:
Мен сизе хакыкатыны айдярын, Мениң сөзүми диңләп, Мени Ёллана иман эдене эбеди яшайыш бардыр, онуң үстүнден хөкүм чыкарылмаз. Ол өлүмден яшайша гөчендир.


text:
Мен сизе хакыкатыны айдярын, Худайың Оглуның сесини өлүлериң эшитҗек вагты гелер, бу вагт эййәм гелди. Онуң сесини эшиденлер яшар.


text:
Мен Өз-Өзүмден хич бир зат эдип билмейәрин; эшидишиме гөрә хөкүм чыкарярын. Мениң хөкүмим хакдыр, чүнки Мен Өз ислегими дәл-де, Мени ёллан Атаның ислегини амала ашырмага дырҗашярын.


text:
Эмма Мендәки гүвәлик Яхядакыдан хас улудыр, чүнки ерине етирмегим үчин Атаның Өзүме табшыран ишлери, ягны Мениң эдйән ишлерим Мени Атаның иберенлигине гүвә гечйәр.


text:
Мен хакда Мени иберен Атаның Өзи гүвәлик этди. Йөне сиз Онуң не сесини эшитдиңиз, не-де йүзүни гөрдүңиз.


text:
Сиз Мукаддес Язгылары агтарышдырярсыңыз, чүнки эбеди яшайыш шолардадыр өйдйәрсиңиз. Олар болса Мен хакда гүвәлик эдйәрлер.


text:
Мен Атамың адындан гелдим, сиз болса Мени кабул этмейәрсиңиз. Йөне башга бири өз адындан геләйсе, сиз оны кабул эдерсиңиз.


text:
Еке-тәк Худайдан өвги гөзлемән, бири-бириңизден өвги кабул эдйәркәңиз, сиз нәхили иман эдип билерсиңиз?


text:
Иса төверегине гөзүни айлады ве Өз янына көп халайыгың гелйәнини гөрүп, Филипуса: «Булар иер ялы чөреги ниреден сатын аларыс?» дийди.


text:
Иса чөреклери алып, шүкүр эденинден соң, олары отуранлара пайлады. Балыклардан-да нәче ислеселер, олара берди.


text:
Шейлеликде, бәш саны арпа чөрегинден иен адамлардан артып галан дөвүмлери йыгнап, он ики себеди долдурдылар.


text:
Иса оларың гелип, патыша этмек үчин Өзүни зор билен тутҗак боляндыкларыны аңансоң, ене-де еке Өзи дага чыкып гитди.


text:
Бир гайыга мүнүп, көлүң аңырсындакы Капернаума уградылар. Гараңкы дүшсе-де, Иса энтек оларың янына гелмәнди.


text:
Гайык билен, такмынан, бәш-алты километр йүзенлеринден соң, Исаның сувуң йүзүнден йөрәп, гайыга якынлашып гелйәнини гөрүп, олар горкдулар.


text:
Эртеси гүн көлүң бейлеки кенарында галан халайык Исаның шәгиртлериниң мүнен гайыгындан башга хич бир гайыгың ёкдугына ве Исаның Өз шәгиртлери билен шол гайыга мүнмәндигине, шәгиртлериң еке гидендиклерине гөз етирдилер.


text:
Исаның-да, шәгиртлериң-де ол ерде ёкдугыны гөрен халайык гайыклара мүнүп, Исаны гөзлемәге Капернаума барды.


text:
Иса олара шейле җогап берди: «Мен сизе хакыкатыны айдярын, сиз Мени аламат гөрениңиз үчин дәл, чөрек ийип дояныңыз үчин агтарярсыңыз.


text:
Заяланян иймит үчин дәл-де, эбеди яшайша ченли галян иймит үчин чалшың. Оны сизе Ынсан Оглы берер, чүнки Оңа Ата Худай Өз мөхүрини басандыр».


text:
Олар шейле дийдилер: «Биз гөрүп, Саңа иман эдер ялы, Сен нәхили аламат гөркезерсиң? Сен нәме эдерсиң?


text:
Иса олара шейле дийди: «Мен сизе хакыкатыны айдярын, сизе Гөкден чөрек берен Муса дәл, хакыкы чөреги Гөкден сизе Атам берйәр.


text:
Иса олара шейле дийди: «Яшайыш чөреги Мендирин, Маңа гелен асла ач болмаз, Маңа иман эден асла сувсамаз.


text:
Мени Иберениң ислеги болса Маңа табшыранларының хич бирини йитирмән, олары ахыретде гайтадан дирелтмегимдир.


text:
Атаның ислеги Оглы гөрүп, Оңа иман эден хер кесиң эбеди яшайшының болмагыдыр. Мен ахырет гүни оны гайтадан дирелдерин».


text:
«Бу Юсубың оглы Иса дәлми? Биз Онуң какасыны-да, эҗесини-де танаярыс. Ол нәхили „Мен Гөкден индим" диййәр?» дийишдилер.


text:
Мени иберен Атам Маңа тарап чекмесе, хич ким Мениң яныма гелип билмез. Мен оны ахырет гүни дирелдерин.


text:
Пыгамберлериң язгыларында: „Оларың хеммесине Худай тарапындан тәлим берлер" дийилйәндир. Атамдан эшидип, Ондан тәлим алан хер кес Маңа гелер.


text:
Гөкден инен дири чөрек Мендирин. Бу чөрекден иен адам эбеди яшар. Дүнйәниң яшайшы үчин Мениң берҗек чөрегим Өз тенимдир».


text:
Иса олара шейле дийди: «Хакыкатдан-да, Мен сизе догрусыны айдярын, Ынсан Оглуның тенини ийип, ганыны ичмесеңиз, сизде яшайыш болмаз.


text:
Гөкден инен чөрек будур. Ол аталарыңызың иен манналары ялы дәлдир, олар өлдүлер, бу чөреги иен болса эбеди яшар».


text:
Йөне сизиң араңызда кәбир иман этмейәнлер бар». Чүнки Иса иман этмейәнлериң кимдигини, Өзүни кимиң тутуп берҗекдигини өңүнден билйәрди.


text:
Симун Петрус Оңа шейле җогап берди: «Я Реб, биз Сени терк эдип, киме баралы? Эбеди яшайыш сөзлери Сенде ахырын.


text:
Иса олара: «Сиз Онкилери Өзүм сайлап алмадыммы? Муңа гарамаздан, сизиң бириңиз шейтан» дийип җогап берди.


text:
Ол муны Симуның оглы Иуда Искариота какдырып айдярды, чүнки Ол Онкилериң бириди. Соңра ол Иса хайынлык этди.


text:
Шондан соң Иса ондан-оңа гатнап, Җелиледе гезди. Ехудылар Оны өлдүрмегиң кастында болансоңлар, Ол Яхудада гезмек ислемейәрди.


text:
Өзүни ачык танатмак ислейән адам гизлин иш эдйән дәлдир. Сен бу затлары эдйән болсаң, Өзүңи дүнйә гөркез».


text:
Сизи дүнйә йигренип билмез, эмма Мени йигренйәр, чүнки Мен онуң ишлериниң эрбетдигине гүвә гечйәрин.


text:
Халайыгың арасында Ол хакда көп гүррүң болды. Кәбирлери «Ол говы адамдыр» дийсе, башгалары «Ол халкы аздыряр» диййәрди.


text:
Ехудылар хайран галып: «Бу адам хич ерде окамаздан, Мукаддес Язгылары ниреден билйәркә?» дийишйәрдилер.


text:
Бири Худайың ислегини берҗай этмек ислейән болса, онда Мениң өвредйәнлеримиң Худайдандыгыны я-да Өзүмден сөзлейәндигими ол билер.


text:
Өзүнден сөзлейән өзи үчин шөхрат агтаряндыр. Өзүни Иберен үчин шөхрат агтарян болса догручылдыр, онда нәдогрулык ёкдур.


text:
Мукаддес Кануны сизе Муса бермедими? Муңа гарамаздан, сизиң хич бириңиз кануны берҗай этмейәрсиңиз. Нәме үчин Мени өлдүрҗек болярсыңыз?»


text:
Муса сизе сүннети берди, йөне бу Мусадан дәл-де, ата-бабалардандыр - сиз Сабат гүни адам сүннетлейәрсиңиз.


text:
Мусаның кануны бозулмасын дийип, Сабат гүни сүннет эдилйән болса, онда Сабат гүни бир адамы бүс-бүтин сагалдандыгым үчин Мени язгармаңыз нәме?


text:
Бу, ине, ачык гүррүң берип дур, Оңа хич зат диймейәрлер, бизиң башлыкларымыз Мунуң Месихдигини, хакыкатдан хем билйән болаймасынлар?!


text:
Йөне биз бу Адамың нирелидигини билйәрис. Месих геленде болса Онуң нирелидигини хич ким билмез» дийишдилер.


text:
Онсоң Иса ыбадатханада сапак берип дурка, шейле дийип гыгырды: «Сиз Мени хем танаярсыңыз, хем нирелидигими билйәрсиңиз. Йөне Мен Өз-Өзүмден гелемок, Мени Иберен хакдыр, сиз Оны танамаярсыңыз.


text:
Фарисейлер Иса хакда халк арасындакы бу пышырдылары эшитдилер. Онсоң баш руханылар, фарисейлер Оны тутмак үчин серкерделери ёлладылар.


text:
Онсоң ехудылар бири-бирине: «Бу Адам, биз тапып билмез ялы, нирә гитҗеккә? Греклериң арасына дагап гиденлериң янына барып, греклере сапак берҗекмикә?


text:
Мунуң „Мени гөзләрсиңиз, йөне тапмарсыңыз, Мениң барҗак ериме барып билмерсиңиз" диййәни нәмекә?» дийишдилер.


text:
Ол муны Өзүне иман эденлериң соңра алҗак Рухы барада айдярды. Олара энтек Мукаддес Рух инмәнди, чүнки Иса энтек шөхратландырылманды.


text:
Язгыда „Месих Давудың неслинден, Давудың обасы Бейтуллахамдан гелер" дийип язылманмы нәме?» дийдилер.


text:
Серкерделер гайдып геленлеринде, баш руханылар, фарисейлер олардан: «Нәме үчин Оны гетирмедиңиз?» дийип сорадылар.


text:
Канунчылар билен фарисейлер зына үстүнде тутулан бир аялы алып гелдилер. Олар оны ортада дуруздылар ве Иса йүзленип, шейле дийдилер: «Мугаллым, бу аял зына үстүнде тутулды.


text:
Олар муны Исаны сынап, айыпламак үчин бир тутарык тапҗак болуп айтдылар. Эмма Ол эглип, бармагы билен ере бир затлар язярды.


text:
Ондан сорамагы довам этдиренлеринде, Иса дикелип: «Сизиң араңызда кимиң гүнәси ёк болса, бу аяла дашы илки шол атсын» дийди.


text:
Муны эшиденлеринде, выжданлары ынҗалыксызланды, яшулусындан башлап соңкусына ченли еке-екеден гитдилер. Иса еке галды, аял хем шол ердеди.


text:
Иса дикеленде, аялдан башга хич кими гөрмәнсоң оңа: «Начар, яңкылар ханы? Саңа хич ким җеза бермедими?» дийди.


text:
Аял: «Эй Ага, хич ким» дийди. Иса: «Онда, саңа Мен хем җеза бермейәрин, гидибер, йөне инди гүнә иш этме» дийди.


text:
Иса ене-де халка йүзленип шейле дийди: «Мен дүнйәниң нурудырын. Мениң ызыма эерен гараңкылыкда гезмез, онда яшайыш нуры болар».


text:
Иса олара шейле җогап берди: «Өзүм хакда гүвәлик эдйән хем болсам, Мениң гүвәлигим хакдыр, чүнки Мен ниреден гелип, нирә барянымы билйәрин, йөне Мениң ниреден геленими я нирә барянымы сиз билмейәрсиңиз.


text:
Онсоң Оңа: «Сениң Атаң ниреде?» дийдилер. Иса олара җогап берип: «Сиз не Мени, не-де Мениң Атамы танаярсыңыз. Мени танаян болсаңыз, Мениң Атамы-да танардыңыз» дийди.


text:
Ол бу сөзлери ыбадатханада сапак берип дурка, садака сандыгының янында айтды, йөне хич ким Оңа япышмады, чүнки Онуң вагты энтек гелмәнди.


text:
Иса олара ене: «Мен барярын, сиз Мени агтарарсыңыз, гүнәңизиң ичинде өлерсиңиз, йөне Мениң барян ериме барып билмерсиңиз» дийди.


text:
Иса олара шейле дийди: «Сиз ашакдансыңыз, Мен ёкардандырын; сиз бу дүнйәденсиңиз, Мен бу дүнйәден дәлдирин.


text:
Мунуң үчин Мен сизе „гүнәли өлерсиңиз" дийдим, чүнки Мениң Бирибардыгыма иман этмесеңиз, гүнәли өлерсиңиз».


text:
«Сен кимсиң?» дийип, Ондан сорадылар. Иса олара шейле җогап берди: «Озал-башдан сизе нәме айдан болсам, Шолдурын.


text:
Сиз хакда айтҗак, хөкүм этҗек затларым көп. Мени Иберен хакдыр, Мен Ондан эшиденлерими дүнйә айдярын».


text:
Соңра Иса олара шейле дийди: «Ынсан Оглуны ёкарык галдыран махалыңыз, шонда Онуң Мендигими ве Мениң Өз-Өзүмден хич зат этмән, диңе Атаның Маңа өвреденлерини айдандыгымы билерсиңиз.


text:
Онсоң, Иса Өзүне иман эден ехудылара шейле дийди: «Мениң сөзүми тутсаңыз, хакыкатдан хем Мениң шәгиртлерим боларсыңыз;


text:
«Биз Ыбрайымың перзентлеридирис, хич хачан хич киме гул болан дәлдирис. Сениң „Азат боларсыңыз" диййәниң нәме?» дийип, олар Онуң Өзүнден сорадылар.


text:
Сизиң Ыбрайымың перзентлеридигиңизи билйәрин, йөне сиз Мени өлдүрмегиң кастында, чүнки Мениң сөзүм сизиң ичиңизде ер тутмаяр.


text:
Олар Оңа: «Бизиң атамыз Ыбрайымдыр» дийдилер. Иса олара шейле дийди: «Сиз Ыбрайымың перзентлери болян болсаңыз, Ыбрайымың ишлерини эдердиңиз.


text:
Эмма сиз Мени, Худайдан эшиден хакыкатыны айдян Адамы өлдүрмәге сынанышярсыңыз. Ыбрайым бейле зады этмәнди.


text:
Сиз өз атаңызың ишлерини эдйәрсиңиз». Олар Оңа: «Биз зынадан доглан дәл, бизиң диңе бир Атамыз бар, Ол хем Худай» дийдилер.


text:
Иса олара шейле дийди: «Худай сизиң атаңыз болсады, онда, сиз Мени сөердиңиз, чүнки Мен Худайдан чыкып гелдим, Өз-Өзүмден гелемок, Мени Ол иберди.


text:
Сизиң атаңыз иблис, сиз атаңызың дилегини берҗай этмек ислейәрсиңиз. Ол овалдан ганхорды, хич вагт хакыкатың тарапдары болмады, чүнки онда хакыкат ёк. Ол ялан сөзлән махалы өз-өзүнден сөзлейәр, чүнки ол яланчы, яланың атасы.


text:
Сизиң хайсыңыз маңа гүнә йөңкәп билерсиңиз? Эгер Мен хакыкаты айдян болсам, онда нәме үчин сиз Маңа иман этмейәрсиңиз?


text:
Иса олара шейле җогап берди: «Мен җынлы дәл, Мен диңе Атамы хорматлаярын, эмма сиз Мени хорматламаярсыңыз.


text:
Ехудылар Оңа шейле дийдилер: «Сениң җынлыдыгыңы инди билдик. Ыбрайым-да өлди, пыгамберлер-де; йөне Сен: „Мениң сөзүми тутан адам асла өлүмден датмаз" диййәрсиң.


text:
Иса олара шейле җогап берди: «Мен Өзүми шөхратландырсам, онда бу шөхрат пуч болар. Мени шөхратландырян Мениң Атамдыр; сиз Оңа Худайымыз диййәрсиңиз.


text:
Йөне Оны танамаярсыңыз, Мен Оны танаярын. Эгер Оны танамаярын дийсем, онда Мен хем сизиң ялы яланчы боларын. Мен Оны танаярын, Онуң сөзүни тутярын.


text:
Шәгиртлери Ондан: «Мугаллым, бу адамың көр болуп догулмагына ким гүнәкәр, мунуң өзүми я эне-атасы?» дийип сорадылар.


text:
Иса олара шейле җогап берди: «Не мунуң өзи гүнә этди, не-де эне-атасы; бу онда Худайың ишлериниң гөркезилмеги үчин болды.


text:
Онсоң оңа: «Гит-де, Силоам ховзунда ювун» дийди. Ол гидип ювунды, ызына гайдып геленде, онуң гөзи ачыкды.


text:
Гоңшулары ве онуң дилегчилик эдип йөренини озал гөренлер: «Шу ерде отурып, дилегчилик эдйән шу дәлмиди?» дийдилер.


text:
Кәбирлери: «Шол» дийдилер; кәбирлери: «Ёк, бу диңе шоңа меңзеш» дийдилер. Йөне онуң өзи: «Мен» дийди.


text:
Ол: «Иса дийилйән адам палчык ясап, гөзүме сүртди-де: „Силоама гит-де, ювун" дийди. Мен хем гидип ювундым, гөзлерим ачылды» дийип җогап берди.


text:
Фарисейлер-де онуң гөзүниң нәхили ачыланыны сорадылар. Ол олара: «Ол мениң гөзүме палчык сүртди, онсоң ювундым. Инди мен гөрйәрин» дийип җогап берди.


text:
Фарисейлериң кәбирлери: «Ол адам Худайдан дәл, чүнки Сабат гүнүни тутмаяр» дийдилер. Башгалары болса: «Бир гүнәкәр адам бейле аламатлары нәхили гөркезип билер?» дийдилер. Оларың арасына агзалачылык дүшди.


text:
Олар ене-де көрден: «Гөзүңи ачан шол Адам барада нәме диййәрсиң?» дийип сорадылар. Ол хем: «Ол бир пыгамбер» дийди.


text:
Ехудылар гөзлери ачылан адамың эҗеси билен какасыны чагырып сораянчалар, онуң озал көр болуп, инди гөзлериниң ачыландыгына ынанмадылар.


text:
Онуң эҗеси билен какасы олара шейле җогап берди: «Мунуң өз оглумыздыгыны, көр догландыгыны билйәрис.


text:
Йөне онуң инди нәдип гөрйәндигини я-да онуң гөзүни кимиң ачандыгыны биз билмейәрис. Ол инди бир етишен йигит, өзүнден сораң, өзи айдып берсин».


text:
Онуң эҗеси билен какасы ехудылардан горкуларына шейле дийдилер, чүнки ехудылар Онуң Месихдигини ыкрар эден адамы синагогадан ковмак барада дил бирикдирипдилер.


text:
Шейлелик билен, фарисейлер озалкы көри икинҗи гезек чагырып, оңа: «Худайы шөхратландыр, биз ол адамың гүнәкәрдигини билйәрис» дийдилер.


text:
Ол: «Онуң гүнәкәрдигини я дәлдигини билмейәрин. Мен бир зады билйәрин: озал көрдүм, инди гөрйәрин» дийип җогап берди.


text:
Ол булара шейле җогап берди: «Мен яңы айтдым, диңлемедиңиз; нәме үчин ене эшитмек ислейәрсиңиз? Я сиз-де Онуң шәгиртлери болмакчымы?»


text:
Яңкы адам олара шейле җогап берди: «Хайран галаймалы! Сиз Онуң нирелидигини-де билмейәрсиңиз, Ол болса мениң гөзүми ачды.


text:
Худайың гүнәкәрлери диңлемейәндигини билйәрис, йөне бири худайхон болса, Онуң ислегини берҗай этсе, Худай оны диңлейәр.


text:
Оңа: «Сен бүтинлей гүнә ичинде доглуп, инди бизе сапак берҗек болярсыңмы?» дийдилер. Шейлеликде, оны ковуп гойбердилер.


text:
Иса олара: «Көр болан болсаңыз, гүнәңиз болмазды, йөне гөрйәрис диййәниңиз үчин гүнәңиз айрылмаяр» дийди.


text:
«Хакыкатдан-да, Мен сизе догрусыны айдярын, гоюн агылына гапысындан гирмән, башга еринден ашып гирйән огрудыр, гаракчыдыр.


text:
Сакчы оңа гапыны ачып берйәндир. Гоюнлар чопаның сесини эшидйәндир. Чопан хем гоюнларыны атма-ат чагырып, олары дашарык чыкаряндыр.


text:
Гоюнларыны дашарык чыкарандан соң, оларың өңүнден йөрейәндир, онуң сесини танаян гоюнлар болса онуң ызына дүшйәндир.


text:
Огры диңе огурлап өлдүрмек, хеләк этмек үчин гелйәндир. Эмма Мен оларда яшайыш болсун, гурплы яшайыш болсун дийип гелдим.


text:
Чопан дәл-де, диңе хакына тутулан адам болса мөҗегиң гелйәнини гөрүп, гоюнлар өзүниңки болмансоң, олары ташлап гачяндыр. Мөҗек-де олары гапып даргадяндыр.


text:
Мениң бу агылдакылардан башга-да гоюнларым бар. Мен олары хем йыгнамалыдырын. Олар хем Мениң сесими эшидер. Онсоң бир сүри, бир чопан болар.


text:
Җанымы Менден хич ким алмаяр, Өзүм пида эдйәрин. Мениң оны пида этмәге-де, оны гайтадан алмага-да ыгтыярым бар. Мен бу буйругы Атамдан алдым».


text:
Башгалары болса: «Булар җынлы адамың айтҗак сөзлери дәл. Җын көрлериң гөзүни ачып билерми?» дийдилер.


text:
Ехудылар Онуң дашына үйшүп: «Сен хачана ченли бизи аласармык эдип йөрҗек? Месих болсаң, ачыгыны айт» дийдилер.


text:
Иса олара шейле җогап берди: «Мен сизе айтдым, йөне сиз иман этмейәрсиңиз. Атамың ады билен эден ишлерим Маңа гүвәлик эдйәр.


text:
Иса олара: «Мен Атам тарапындан сизе көп ягшылыклар этдим. Буларың хайсысы үчин сиз Мени дашлаҗак болярсыңыз?» дийди.


text:
Ехудылар Оңа: «Биз Сени ягшы иш эдйәнлигиң үчин дәл, Худая дил етирйәнлигиң үчин, ягны ынсан халыңа Өзүңи Худай сайянлыгың үчин дашлаҗак болярыс» дийдилер.


text:
Мукаддес канун өзлерине Худайың сөзлери геленлери таңрылар дийип атландыран болса, шонуң билен Язгы бозулмаяр ахырын.


text:
Шейле болса, Мен Худайың Оглы диййәним үчин сиз Атаның сайлап, дүнйә иберен Адамына нәме үчин Худая дил етирйәр диййәрсиңиз?


text:
Эгер-де ол ишлери эдйән болсам, онда Маңа ынанмасаңыз-да, Атамың Мендедигини ве Мениң Атададыгымы билип, оңа гөз етирер ялы, эдйән ишлериме ынаның».


text:
Көп адамлар Онуң янына гелип: «Яхя хич хили аламат гөркезмеди, йөне онуң бу Адам хакда айданларының бары чын экен» дийишдилер.


text:
Меръем Реббиң үстүне атыр ыслы яг чалып, Онуң аягыны өз сачы билен сүпүрип гурадан аялды. Онуң доганы Лазар сыркавды.


text:
Иса муны эшиденде: «Бу сыркавлык өлүм үчин дәл-де, Худайың Оглы ол аркалы шөхратланар ялы, Худайың шөхраты үчиндир» дийди.


text:
Шәгиртлери Оңа: «Мугаллым, ехудылар Сени яңы дашламага сынанышдылар, Сен ене-де шол ере гитҗек болярсыңмы?» дийдилер.


text:
Иса олара шейле җогап берди: «Гүндизде он ики сагат бар дәлми? Гүндиз гезйән адам бүдремез, чүнки ол бу дүнйәниң нуруны гөрйәндир.


text:
Ол муны айдып, гитди-де, уясы Меръеми яшырынлык билен чагырып: «Мугаллым шу ерде, сени чагыряр» дийди.


text:
Өйде Меръемиң янында болуп, оңа гөвүнлик берйән ехудылар онуң ховул-халат еринден туруп, чыкып гиденини гөренлеринде, агламак үчин габра тарап баряндыр өйдүп, онуң ызындан гитдилер.


text:
Меръем Исаның дуран ерине геленде, Оны гөрди, Онуң аягына йыкылып: «Я Реб, Сен шу ерде болан болсаң, доганым өлмезди» дийди.


text:
Кәбирлери болса: «Көрүң гөзүни ачан бу Адам мунуң-да өлмезлиги үчин бир зат эдип билмезмиди?» дийишдилер.


text:
Шол вагт Иса ене-де гынанып, габрың янына барды. Габыр бир говакды, онуң агзына болса даш гоюпдылар.


text:
Иса: «Дашы айрың» дийди. Мерхумың уясы Марта Оңа: «Я Реб, ол инди порсандыр, онуң габырда ятанына дөрт гүн болды» дийди.


text:
Шейлеликде, дашы айырдылар. Иса гөзүни Гөге дикип, шейле дийди: «Эй Ата, дилегими эшидениң үчин Саңа шүкүр эдйәрин.


text:
Мени хемише эшидйәндигиңи билйәрин, йөне Мен муны төверекдәки халайык себәпли, Мени Сениң иберендигиңе ынансынлар дийип айтдым».


text:
Эллери, аяклары кепене доланан, йүзи яглык билен саралан өли габырдан чыкды. Иса олара: «Онуң даңыларыны чөзүң-де, гойбериң, гитсин» дийди.


text:
Онсоң баш руханылардыр фарисейлер меҗлис чагырып, шейле дийдилер: «Нәме этмели? Бу Адам көп аламат гөркезйәр.


text:
Әхли халкың хеләк болмагының дерегине бир адамың халк үчин өлмегиниң бизе пейдалыдыгына дүшүнмейәрсиңиз» дийди.


text:
Ол муны өз-өзүнден айтман, эйсем, шол йыл баш руханы боланлыгындан, Исаның халк үчин өлҗегини пыгамберлик эдип айтды.


text:
Шондан соң Иса ехудыларың арасында ач-ачан гезмән, ол ерден чөллүгиң гырасындакы Эфраим диен шәхере гидип, шәгиртлери билен биле шол ерде галды.


text:
Ехудыларың Песах байрамы якынлапды. Юрдуң әхли күнҗеклеринден гелен көп адамлар Песахдан өң өзлерини тәмизлемек үчин Иерусалиме гелипдилер.


text:
Олар Исаны агтарярдылар, ыбадатханада дуркалар бири-бирлерине: «Нәме диййәрсиңиз, Ол байрама гелмезмикә?» дийишйәрдилер.


text:
Баш руханылар билен фарисейлер Оны тутмак үчин Онуң ниредедигини ким билйән болса, гөркезсин дийип буйрук берипдилер.


text:
Ол ерде Исаның хатырасына нахар берилди. Марта хызмат эдйәрди, Лазар болса Иса билен сачак башында отуранларың бириди.


text:
Онсоң Меръем бир гадак гыммат бахалы нардың сап-арасса ягыны алып, Исаның аягына чалды, сачы билен сүпүрип гуратды. Өйүң ичи ягың якымлы ысындан долды.


text:
Ол муны гарыпларың гамыны иййәнлиги үчин дәл-де, өз огрулыгы үчин айдярды. Чүнки оларың пул торбасыны гөтерен болуп, нәме берилсе, өзи алып йөрди.


text:
Ехудылардан бир улы мәреке Исаның ол ердедигини эшидип, диңе бир Исаны дәл, эйсем, Онуң өлүмден дирелден Лазарыны-да гөрмәге гелдилер.


text:
хурма шахаларыны алып, Оны гаршыламага чыкды. Адамлар: «Хосанна! Реббиң адындан гелйән Ысрайыл патышасы гутлы болсун!» дийип гыгырышдылар.


text:
«Горкма, эй Сион гызы! Ине, сениң патышаң тайхара мүнүп гелйәр» дийип, Язгыда язылышы ялы, Иса бир тайхар тапып, оңа мүнди.


text:
Шәгиртлери илки бу затлара дүшүнмедилер, йөне буларың Ол хакда языландыгы ве бу затлары Оңа өзлериниң эдендиги Иса шөхратландырыландан соң ятларына дүшди.


text:
Инди Исаның Лазары габырдан чагырып, оны өлүмден дирелден махалы янында болан халайык гүвә гечйәрди.


text:
Шейлеликде, фарисейлер: «Гөрүң, хич зада пейдаңыз дегмейәр, ине, әхли дүнйә Онуң ызына эерди!» дийишйәрдилер.


text:
Олар Җелиләниң Бетсайда шәхеринден болан Филипусың янына гелип: «Эй ага, биз Исаны гөрмек ислейәрис» дийип, ондан хайыш этдилер.


text:
Мен сизе хакыкатыны айдярын, бугдай дәнеси ере гачып өлмесе, ялңыз галар, йөне өләйсе, көп хасыл берер.


text:
Маңа хызмат этҗек адам ызыма эерсин. Мен ниреде болсам, Мениң хызматкәрим-де шол ерде болар. Маңа хызмат эдени Атам хорматлар.


text:
Хәзир Мениң йүрегим гысяр. Мен нәме диейин? „Эй Ата, Мени шу пурсатдан халас эт" диейинми? Мен бу пурсата шонуң үчин гелдим ахырын.


text:
Эй Ата, адыңы шөхратландыр». Шонда Гөкден: «Мен адымы шөхратландырдым ве ене-де шөхратландырарын» диен сес гелди.


text:
Муны эшиден ол ердәки халайык: «Гөк гүрледи» дийди; башгалары болса: «Онуң билен бир перишде геплешди» дийдилер.


text:
Инди: «Биз Месихиң эбеди галҗагыны Мукаддес Канундан эшитдик, Сен нәхили „Ынсан Оглы ёкары гөтерилмелидир" диййәрсиң? Бу Ынсан Оглы диййәниң ким?» дийип, халайык Ондан сорады.


text:
Иса олара шейле җогап берди: «Ене бир аз вагтлап нур сизиң араңызда болар. Нур барка, гезиң, үстүңизи түмлүк басаймасын, чүнки түмлүкде гезйән өзүниң нирә баряныны билйән дәлдир.


text:
Нуруң огуллары болмак үчин нуруңыз барка нура иман эдиң». Иса булары айдансоң, оларың янындан гидип гизленди.


text:
Чүнки Ишая пыгамбериң: «Я Реб, бизиң берен хабарымыза ким ынанды? Реббиң гудратлы голы киме гөрүнди?» диен сөзлери берҗай болмалыды.


text:
«Худай оларың гөзлерини көр этди, йүреклерини гататды. Бейле болмадык болса, олар гөрердилер, йүреклери билен сызардылар ве Маңа тарап өврүлердилер. Мен болса олара шыпа берердим».


text:
Муңа гарамаздан, башлыкларың көпүси Оңа иман этдилер, йөне велин синагогадан ковулмазлык үчин, фарисейлер зерарлы, Оны ыкрар этмедилер.


text:
Сөзлерими эшидип, олары тутмадык адамың үстүнден хем Мен хөкүм чыкармарын. Чүнки Мен дүнйәниң үстүнден хөкүм чыкармага дәл-де, оны халас этмәге гелдим.


text:
Мени рет эдип, сөзлерими кабул этмейәниң үстүнден хөкүм чыкарҗак бардыр; Мениң айдан сөзүм ахырет гүни оны хөкүм эдер.


text:
Чүнки Мен Өз-Өзүмден геплемедим. Нәме айтмалыдыгымы, нәме сөзлемелидигими Өзүми иберен Ата Маңа буюрды.


text:
Онуң буйругының эбеди яшайышдыгыны Мен билйәрин. Шоңа гөрә, Ата Маңа нәме буюран болса, Мен диңе шоны айдярын».


text:
Песах байрамының өң янындакы гүнди. Өзүниң бу дүнъе билен хошлашмалы ве Атаның янына гитмели сагадының гелендигини Иса билйәрди. Өзүниңкилери бу дүнъеде нәхили сөен болса, Ол олары иң соңкы деме ченли хем хут шонуң ялы сөйди.


text:
Онсоң бир легене сув гуйды-да, шәгиртлериң аякларыны ювуп, гушанан яглыгы билен олары сүпүрмәге дурды.


text:
Ол Симун Петрусың янына геленде, Петрус Иса гарап: «Я Реб, мениң аягымы Сен ювмалы болдуңмы?» дийди.


text:
Петрус Оңа: «Мен аягымы Саңа асла ювдурмарын» дийди. Эмма Иса оңа: «Мен сени ювмасам, онда Мениң билен үлешигиң болмаз» дийип җогап берди.


text:
Иса оңа: «Ювнан адамың диңе аягыны ювмакдан башга хаҗаты ёкдур, ол бүтинлей тәмиздир. Сиз хем тәмизсиңиз, йөне хеммәңиз дәл» дийди.


text:
Оларың аякларыны ювуп боланындан соң, донуны гейди-де, Ол ене сачак башында отурды ве олара шейле дийди: «Сизе нәме эдениме дүшүнйәрсиңизми?


text:
Мен Реб ве Мугаллым болуп, сизиң аягыңызы юван болсам, онда сиз-де бири-бириңизиң аягыны ювмалысыңыз.


text:
Хакыкатдан-да, Мен сизе догрусыны айдярын, гул агасындан улы дәлдир, иберилен-де оны иберенден улы дәлдир.


text:
Сизиң хеммәңиз хакда айтмаярын, Мен Өз сайлап-сеченлерими билйәрин, йөне „Мениң билен чөрек иен маңа эл галдырды" диен Язгы берҗай болмалыдыр.


text:
Мен муны сизе болҗак вакадан өңинчә, шол вака йүзе чыкан вагтында Мениң шол айдянымдыгыма иман этмегиңиз үчин айдярын.


text:
Хакыкатдан-да, Мен сизе догрусыны айдярын. Мениң иберен адамымы кабул эден Мени кабул эдйәндир, Мени кабул эден болса, Мени Иберени кабул эдйәндир».


text:
Иса бу затлары айдандан соң, йүреги гыйлып, гүвәлик эдип: «Хакыкатдан-да, Мен сизе догрусыны айдярын, сизиң ичиңизден бири Маңа хайынлык эдер» дийди.


text:
«Шу чөреги табага батырып киме берсем, шолдур» дийип, Иса җогап берди. Онсоң Ол чөреги табага батырды-да, оны Симуның оглы Иуда Искариота берди.


text:
Пул торба Иудада болансоң кәбирлери Иса оңа «Байрам үчин бизе герек затлары сатын ал» я «Гарыплара бираз пайла» диййәндир өйтдүлер.


text:
Ол чыканда, Иса шейле дийди: «Ине, инди Ынсан Оглы шөхратландырылды, Ол аркалы Худай-да шөхратландырылды.


text:
Чагалар, Мен инди сизиң билен узак вагт болмарын. Сиз Мени агтарарсыңыз, йөне ехудылара: „Мениң гитҗек ериме сиз барып билмерсиңиз" диеними инди сизе-де айдярын.


text:
Сизе бир тәзе табшырык берйәрин: бири-бириңизи сөйүң, Мениң сизи сөйшүм ялы, сиз-де бири-бириңизи сөйүң.


text:
Симун Петрус Оңа: «Я Реб, Сен нирә барярсың?» дийди. Иса оңа: «Сен Мениң билен хәзир гидип билмерсиң, йөне соң барып билерсиң» дийип җогап берди.


text:
Петрус Оңа: «Я Реб, нәме үчин мен Сениң билен хәзир гидип билмерин? Мен Сениң үчин җанымы-да пида эдерин» дийди.


text:
Иса оңа шейле җогап берди: «Мениң үчин җаныңы пида эдерсиңми? Хакыкатдан-да, Мен саңа догрусыны айдярын, хораз гыгырмаздан өң, сен Мени үч гезек инкәр эдерсиң.


text:
Гидип ер тайярланымдан соң, сизиң хем Өз янымда болмагыңыз үчин ене гелип, сизи Өзүм билен алып гидерин.


text:
Иса оңа шейле дийди: «Эй Филипус, Мен сизиң билен шейле көп вагт болсам-да, Мени танамадыңмы? Мени гөрен Атаны-да гөрендир. Сениң „Атаны бизе гөркез" диймәң нәме?


text:
Мениң Атададыгыма, Атаның хем Мендедигине сен иман этмейәрсиңми? Мен сизе айдян сөзлерими Өз-Өзүмден айтмаярын, Менде яшаян Ата Өз ишлерини эдйәр.


text:
Мен сизе хакыкатыны айдярын, Маңа иман эден Мениң битирен ишлерими-де битирер, булардан хас улуларыны-да эдер, чүнки Мен Атама барярын.


text:
Мен-де Атама ялбарарын, Ол сизе, хемише сизиң билен болар ялы, башга бир Гөвүнлик Бериҗи, ягны Хакыкат Рухуны берер.


text:
Хакыкат Рухуны дүнйә кабул эдип билмез, чүнки дүнйә Оны не гөрйәр, не-де танаяр. Йөне сиз Оны танаярсыңыз, чүнки Ол сизиң араңызда яшаяр ве сизиң ичиңизде болар.


text:
Мениң буйрукларымы тутуп, олары берҗай эдйән Мени сөййәндир. Мени сөййәни Атам-да сөер. Мен-де оны сөерин ве оңа гөрнерин».


text:
«Я Реб, Сен Өзүңи дүнйә дәл-де, бизе гөркезмек ислейәрсиң велин, бу нәхили боляр?» дийип, Иуда (Искариот дәл) Ондан сорады.


text:
Иса оңа шейле җогап берди: «Ким Мени сөййән болса, сөзүми тутар. Атам-да оны сөер, биз оңа барып, янында месген тутарыс.


text:
Мени сөймейән Мениң сөзүми тутмаз. Сизиң бу эшидйән сөзлериңиз Мениңки дәл-де, Мени иберен Атаныңкыдыр.


text:
Мениң адымдан Атаның иберҗек Гөвүнлик Бериҗиси - Мукаддес Рух сизе әхли зады өвредер, Мениң айдан әхли затларымы ядыңыза салар.


text:
Мен сизе парахатлык гоюп барярын, Өз парахатлыгымы сизе берйәрин. Мен муны, дүнйәниң берши ялы бермейәрин. Йүрегиңиз гысмасын, горкмаң.


text:
„Мен барярын, йөне яныңыза өврүлип гелерин" диеними эшитдиңиз. Мени сөййән болсаңыз, Мениң Атаның янына гидйәнлигиме шатланардыңыз, чүнки Ата Менден бейикдир.


text:
Маңа инди сизиң билен геплешере көп вагт галмады, чүнки бу дүнйәниң хөкүмдары гелйәр. Онуң Мен барада эрк-ыгтыяры ёкдур.


text:
Йөне Мениң Атаны сөййәнлигими, Ата Маңа нәхили табшырык берен болса, шоны берҗай эдйәнлигими дүнйә билмелидир. Туруң, бу ерден гиделиң.


text:
Мендәки миве бермейән хер бир шаханы Ол кесер, миве берйәнини болса хас-да көп миве берсин дийип тимарлар, тәмизләр.


text:
Сиз Менде галың, Мен хем сизде галайын. Үзүм агаҗындан айрылан шаханың өз-өзүнден миве берип билмейши ялы, Менден айрылсаңыз, сиз хем миве берип билмерсиңиз.


text:
Мен үзүм агаҗыдырын, сиз шахаларсыңыз. Ким Менде галян болса ве Мен кимде галян болсам, ол бол миве берер. Сиз Менден үзңе хич зат эдип билмерсиңиз.


text:
Ким Менде галмаса, шаха кимин кесилип ташланар, гурар. Олары йыгнашдырып, ода атарлар, олар хем янар.


text:
Мениң Атамың буйрукларыны берҗай эдип, Онуң сөйгүсинде галышым ялы, сиз хем буйрукларымы берҗай этсеңиз, Мениң сөйгимде галарсыңыз.


text:
Мундан бейләк Мен сизе гул диймерин, чүнки гул агасының нәме эдйәнини билйән дәлдир. Мен сизе дост дийдим, чүнки Атамдан эшиден әхли затларымы сизе айтдым.


text:
Сиз Мени сайламадыңыз, Мен сизи сайладым, гидип, миве өндүриң ве мивәңиз узак галсын дийип, сизи везипә белледим. Шейлеликде, Мениң адым билен Атадан нәме дилесеңиз, Ол сизе берер.


text:
Дүнйәден болан болсаңыз, дүнйә сизи өзүниңкилер кимин сөерди. Йөне дүнйәден дәлдигиңиз үчин, Мениң сизи дүнйәден сайлап аланлыгым үчин, ине, шунуң үчин дүнйә сизи йигренйәр.


text:
Мениң сизе „Гул өз агасындан улы дәлдир" диен сөзүми яда салың. Олар Мени ызарлан болсалар, онда сизи-де ызарларлар. Мениң сөзүми тутан болсалар, сизиңкини-де тутарлар.


text:
Мен гелип, олара айтмадык болсадым, онда гүнәлери болмазды, йөне инди гүнәлери үчин өтүнчлери ёкдур.


text:
Мен башгасының этмедик ишлерини оларың арасында этмедик болсам, онда гүнәлери болмазды, йөне инди гөрүп, хем Мени, хем-де Атамы йигрендилер.


text:
Атадан сизе иберилҗек Гөвүнлик Бериҗим, ягны Атадан чыкан Хакыкат Рухы геленде, Мен хакда гүвәлик эдер.


text:
Сизи синагогалардан коварлар. Хава, сизи өлдүрен хер кесиң шейтмек билен Худая хызмат эдйәндирин өйтҗек вагты гелер.


text:
Йөне Мен булары өзүңизе айдандыгымы вагты геленде ятларсыңыз дийип айтдым. Өзүм яныңызда боланым үчин сизе бу затлары башда айтмандым.


text:
Муңа гарамаздан, Мен сизе хакыкаты сөзлейәрин: Мениң гитмегим сизе пейдадыр, Мен гитмесем, Гөвүнлик Бериҗи сизе гелмез, гитсем велин, Оны сизе иберерин.


text:
Эмма Хакыкат Рухы геленде, Ол сизе бүтин хакыката тарап ёл гөркезер, чүнки Ол Өз-Өзүнден айтмаз, нәме эшитсе, шоны аян эдер, гелҗек затлары сизе билдирер.


text:
Шонда Исаның шәгиртлериниң кәбирлери бири-бирине шейле дийдилер: «Онуң „Аз вагтдан соң Мени гөрмерсиңиз, ене аз вагтдан соң Мени гөрерсиңиз", „Атама барярын" диенине нәхили дүшүнмеликә?


text:
Иса Өзүне сораг бермек ислейәндиклерини билип шейле дийди: «Аз вагтдан соң Мени гөрмерсиңиз, ене аз вагтдан соң Мени гөрерсиңиз диййәним үчин бири-бириңизе сораг берйәрсиңизми?


text:
Хакыкатдан-да, Мен сизе догрусыны айдярын, сиз мөңңүрип агларсыңыз, дүнйә болса шатланар. Сиз гайгыланарсыңыз, йөне гайгыңыз шатлыга өврүлер.


text:
Аял догурҗак вагты гам-гусса чекйәндир, чүнки сагады гелендир, йөне догранындан соң, ол бир адамың дүнйә инендигиниң шатлыгы билен гайгы-гуссаны унудар.


text:
Сиз барада хем шейле, сизиң-де хәзир гайгыңыз бар, эмма Мен сизи ене гөрерин, гөвнүңиз галкынар, хич ким шатлыгыңызы сизден алмаз.


text:
Шол гүн Менден хич зат сорамарсыңыз. Хакыкатдан-да, Мен сизе догрусыны айдярын, Атадан нәме дилесеңиз, Мениң адымың хатырасына Ол оны сизе берер.


text:
Мен бу затлары сизе тымсаллар билен айтдым, йөне вагт гелер, Мен тымсаллар билен геплемән, Ата барада ач-ачан гүррүң берерин.


text:
Чүнки Атаның Өзи сизи сөййәр, себәби, сиз Мени сөййәрсиңиз, Мениң Атадан гелендигиме иман эдйәрсиңиз.


text:
Биз Сениң әхли затлары билйәндигиңи инди билйәрис, хич кимиң Сенден сорамагына зерурлык ёк. Шоңа гөрә-де, Сениң Худайдан гелендигиңе иман эдйәрис».


text:
Ине, вагт гелер, хава, гелди хем, әхлиңиз өйүңизе-илиңизе дагап гидерсиңиз, Мени еке галдырарсыңыз. Йөне Мен еке дәлдирин, чүнки Ата Мениң билендир.


text:
Бу затлары Менде парахатлыгыңыз болсун дийип айтдым. Дүнйәде гайгы-гуссаңыз болар, эмма мерт болуң. Мен дүнйәни еңендирин».


text:
Бу затлары айдансоң, Иса гөзлерини Гөге дикип, шейле дийди: «Эй Ата, пурсат гелди, Оглуң-да Сени шөхратландырар ялы, Оны шөхратландыр.


text:
Чүнки Сениң Оңа беренлериңиң әхлисине эбеди яшайыш берсин дийип, Сен Огла бүтин адамзат үстүнден хәкимиет бердиң.


text:
Мен дүнйәден Маңа берен Өз адамларыңа Сениң адыңы танатдым. Олар Сениңкидир, олары Маңа Сен бердиң, олар Сениң сөзүңи тутдулар.


text:
Чүнки Маңа табшыран сөзлериңи олара етирдим. Олар кабул этдилер, Мениң, хакыкатдан-да, Сенден гелендигими билдилер. Мени Сениң иберендигиңе иман этдилер.


text:
Инди Мен бу дүнйәде дәл, йөне олар энтек дүнйәде. Мен Саңа гайдып барярын. Эй Мукаддес Ата, Маңа беренлериңи Өз адың билен гора, олар-да бизиң ялы болсунлар.


text:
Мен олар билен биле болан вагтым Маңа беренлериңи Сениң адың билен горап сакладым. Язгы берҗай болар ялы, хеләкчилик оглундан башга оларың хич бири хеләк болмады.


text:
Мен олара Сениң сөзүңи бердим, дүнйә олары йигренди, чүнки Мениң дүнйәден болмайшым ялы, олар-да дүнйәден дәлдирлер.


text:
Оларың хеммеси бир болсун. Ата, Сениң Менде, Мениң-де Сенде болшум ялы, олар-да бизде болсун, шейлеликде, Мени Сениң иберендигиңе дүнйә иман эдер.


text:
Мен оларда ве Сен Мендесиң. Мени Сениң иберендигиңи, Мени сөйшүң кимин олары-да сөййәндигиңи дүнйә билер ялы, олар бүтинлей бирликде болсун.


text:
Эй адыл Ата, Сениң Маңа беренлериң-де, болан еримде Мениң билен биле болуп, Маңа берен шөхратыңы гөрмеклерини ислейәрин, чүнки Сен Мени дүнйә дөремезден өң сөйүпдиң.


text:
Эй догры Ата, дүнйә Сени танамады, эмма Мен Сени танадым, булар хем Мени Сениң иберендигиңи билдилер.


text:
Сениң Маңа болан сөйгиң оларда болсун, Мен-де оларда болайын дийип, адыңы олара билдирдим ве билдирерин».


text:
Бу затлары айдансоң, Иса шәгиртлери билен биле Кидрон чайының аңырсына гитди. Ол ерде бир баг барды. Иса шәгиртлери билен биле шол бага гирди.


text:
Шонуң үчин-де Иуда бир топар эсгер билен бирликде, баш руханылардан ве фарисейлерден серкерделер алып, пануслы, чыралы ве яраглы шол ере барды.


text:
Олар Оңа: «Насыралы Исаны» дийип җогап бердилер. Иса олара: «Ол - Мен» дийди. Оңа хайынлык эден Иуда-да олар билен биле дурды.


text:
Иса олара: «Мен сизе „Ол - Мен" дийдим ахырын, Мени гөзлейән болсаңыз, булары гойбериң, гитсинлер» дийди.


text:
Шол вагт Симун Петрус янындакы гылыҗы сырды-да, баш руханының хызматкәрини уруп, онуң саг гулагыны кесди. Ол хызматкәриң ады Малхусды.


text:
Симун Петрус билен ене бир шәгирт Исаның ызына дүшүп гитдилер. Яңкы шәгирт баш руханы билен өңден таныш болансоң, ол Иса билен биле баш руханының ховлусына гирди.


text:
Йөне Петрус дашарда гапының агзында дурды. Онсоң баш руханы билен таныш шәгирт дашарык чыкды-да, гапыны саклаян аяла бир затлар айдып, Петрусы ичерик салды.


text:
Гапыны саклаян аял Петруса: «Сен-де бу Адамың шәгиртлеринден-ә дәлсиң?» дийди. Ол: «Ёк» дийип җогап берди.


text:
Хованың совуклыгы үчин хызматкәрлер ве нөкерлер от якып, чоюнып дурдулар. Петрус хем оларың янында йылнып дурды.


text:
Иса оңа шейле җогап берди: «Мен дүнйә ач-ачан айтдым. Хемише ехудыларың йыгнанян синагогаларында, ыбадатханада сапак бердим, гизлин зат айтмадым.


text:
Нәме үчин Менден сораярсың? Нәме айданымы эшиденлерден сора, ине, олар Мениң нәме айданымы билйәндир».


text:
Бу затлары айданда, шол ерде дуран нөкерлериң бири: «Баш рухана шейле җогап берйәрсиңми?» дийип, Исаның дулугына урды.


text:
Иса оңа: «Мен нәдогры айдан болсам, нәдогрыдыгыны субут эт, эгер-де догры айдан болсам, онда, нәме үчин Мени урярсың?» дийди.


text:
Симун Петрус ол ерде йылынып дурды. Оңа: «Сен хем Онуң шәгиртлеринден-ә дәлсиң?» дийдилер. Эмма ол: «Ёк» дийип инкәр этди.


text:
Петрусың гулагыны кесен адамының гарындашы, баш руханының хызматкәрлеринден бири: «Мен сени багда Онуң билен гөрмедимми?» дийди.


text:
Онсоң Исаны Каяфаның янындан хөкүмет көшгүне алып бардылар. Даңданды. Арассачылык дүзгүнини берҗай этмек хем-де Песах нахарыны дүзгүн боюнча иймек үчин, ехудылар хөкүмет көшгүне гирмедилер.


text:
Пилатус олара: «Бейле болса, Оны алың-да, өз кануныңыз боюнча хөкүм чыкарың» дийди. Ехудылар Пилатуса: «Бизиң кимдир бирини өлүме хөкүм этмәге хакымыз ёк» дийдилер.


text:
Шейлелик билен, Өзүниң нәхили өлүм билен өлҗеги барада Исаның ышарат эдип айдан сөзлери берҗай болмалыды.


text:
Пилатус Иса шейле дийди: «Эйсем мен ехудымы? Сени Өз халкың билен баш руханылар тутуп гетирдилер. Сен нәме этдиң?»


text:
Иса шейле җогап берди: «Мениң патышалыгым бу дүнйәден дәл. Эгер-де Мениң патышалыгым бу дүнйәден болан болса, онда хызматкәрлерим Мени ехудыларың элине бердирмеҗек болуп гөрешердилер, йөне Мениң патышалыгым бу ерден дәл».


text:
Пилатус Оңа: «Онда, Сен патышамы?» дийди. Иса шейле җогап берди: «Мениң патышадыгымы өзүң айдярсың. Мен хакыката гүвәлик этмек үчин догулдым, шонуң үчин хем дүнйә гелдим. Хакыкатың тарапдары болан хер бир киши Мениң сесими эшидер».


text:
Пилатус Оңа: «Хакыкат нәме?» диенинден соң, ене ехудыларың янына барып, олара: «Мен Ондан хич бир язык тапмадым.


text:
Йөне адатыңыз боюнча, Песахда мен бир туссагы бошатмалыдырын. Сиз ехудыларың патышасыны бошатмагымы ислейәрсиңизми?» дийди.


text:
Пилатус ене дашарык чыкып, олара: «Онда хич бир язык тапманлыгымы билмегиңиз үчин, ине, Оны сизиң яныңыза гетирйәрин» дийди.


text:
Баш руханылар ве нөкерлер Исаны гөрүп: «Хача чүйләң, хача чүйләң!» дийип гыгырышдылар. Пилатус олара: «Оны әкидип, өзүңиз хача чүйләң, чүнки мен Онда хич бир язык тапмадым» дийди.


text:
Ехудылар оңа шейле җогап бердилер: «Бизиң бир канунымыз бар, шол канун боюнча Ол өлмели, чүнки Ол Өзүне Худайың Оглы диййәр».


text:
Пилатус Оңа: «Сен мениң билен геплешмейәрсиңми? Сени бошатмага-да, хача чүйлемәге-де мениң ыгтыярымың бардыгыны билйәрсиңми?» дийди.


text:
Иса оңа шейле җогап берди: «Саңа ёкардан берилмедик болса, Маңа хич хили ыгтыярың болмазды. Шонуң үчин-де, Мени сениң элиңе берениң гүнәси хас-да улудыр».


text:
Шондан бейләк Пилатус Исаны бошатмага сынанышды, йөне ехудылар гыгырышып: «Оны бошатсаң, сен кайсарың досты дәлсиң, ким-де ким өзүни патыша этсе, ол кайсара гаршыдыр» дийдилер.


text:
Пилатус бу сөзлери эшиденде, Исаны дашарык чыкарып, Дашлы Мейданчада, ивритче Габбата дийилйән ерде хөкүм күрсүсинде отурды.


text:
Олар: «Ёк эт, ёк эт, Оны хача чүйле!» дийип гыгырышдылар. Пилатус олара: «Патышаңызы хача чүйләйинми?» дийди. Баш руханылар: «Бизиң кайсардан башга патышамыз ёкдур» дийип җогап бердилер.


text:
Ол ерде Оны ве Онуң янында ене ики адамы хача чүйледилер: оларың бири Онуң бу тарапында, бейлекиси ол тарапындады, Иса болса ортадады.


text:
Ехудыларың көпүси бу язгыны окадылар, чүнки Исаның хача чүйленен ери шәхере якынды. Бу язгы ивритче, грекче ве латынча язылыпды.


text:
Ехудыларың баш руханылары Пилатуса: «„Ехудыларың патышасы" дийип язма-да, „Бу Адам: Мен ехудыларың патышасыдырын дийди" дийип яз» дийдилер.


text:
Исаны хача чүйлән эсгерлер Онуң эгин-эшигини алып, хер эсгер үчин бир пай эдип дөрт бөлдүлер. Ене бир көйнек барды. Бу көйнек тикилги дәл-де, тутушлыгына докалгыды.


text:
«Эгин-эшигими өзара пайлашдылар, эшигим үчин биҗе атдылар» диен Язгы берҗай болар ялы, эсгерлер: «Муны йыртман, биҗе атышалың, киме дүшсе, шонуңкы» дийишдилер. Шейле хем этдилер.


text:
Исаның хачының янында Онуң эҗеси ве эҗесиниң аял доганы, Клеопасың аялы Меръем ве магдалалы Меръем дурды.


text:
Иса эҗесини, онуң янында Өзүниң говы гөрйән шәгирдиниң дураныны гөрүп, эҗесине: «Эй хатын, ине, сениң оглуң» дийди.


text:
Онсоң Иса әхли задың тамам болуп баряныны билип, Мукаддес Язгының берҗай болмагы үчин, «Сувсадым» дийди.


text:
Шол ерде сиркеден долы бир гап дурды. Эсгерлер бир губканы сиркә батырдылар-да, найза дакып, Онуң агзына тутдулар.


text:
Сабадың өң янындакы тайярлык гүни болансоң, җесетлер Сабат гүни хачда галмасын дийип, (чүнки Сабат гүни мөхүм гүнди) ехудылар Пилатусдан хача чүйлененлериң инҗиклерини дөвүп, җесетлери ашак дүшүртмеги хайыш этдилер.


text:
Шейлелик билен, эсгерлер барып, биринҗиниң ве онуң билен биле хача чүйленен бейлекиниң инҗиклерини дөвдүлер.


text:
Онсоң Исаның шәгирди болан, йөне ехудылардан горкуп, муны яшырян ариматиялы Юсуп Онуң җеседини хачдан айырмага Пилатусдан ругсат сорады. Пилатус муңа ругсат берди. Ол барып, Исаның җеседини хачдан айырды.


text:
Озал гиҗәниң ичинде Исаның янына баран Никодимос-да йүз гадага голай гарышык мүр ве сарысабыр ягыны алып гелди.


text:
Олар Исаның җеседини алып, ехудыларың җайлама адаты боюнча, Оны якымлы ыслы яг сепилен кепене доладылар.


text:
Хепдәниң илкинҗи гүни, энтек гараңкыка, Магдалалы Меръем ирден мазара баранда, дашың мазардан айрыландыгыны гөрди.


text:
Ол деррев ылгап, Симун Петруса ве Исаның говы гөрйән бейлеки шәгирдиниң янына барды-да, олара: «Ребби мазардан чыкарып әкидипдирлер, Оны ниреде гояндыкларыны билмейәрис» дийди.


text:
Шол вагт онуң ызындан Симун Петрус хем гелди. Ол мазара гирип, кепениң ерде ятаныны, йөне Исаның башына оралан яглыгың кепен билен бир ерде болман, айры бир ерде саралгы ятаныны гөрди.


text:
Меръем болса мазарың янында агламага дурды. Ол аглап дурка, эглип мазарың ичине середенде, ики саны ак эшикли перишдә онуң гөзи дүшди. Оларың бири Исаның җесединиң ятан ериниң башуҗунда, бейлекиси-де аягуҗунда отырды.


text:
Олар оңа: «Эй начар, сен нәме үчин аглаярсың?» дийдилер. Ол-да олара: «Реббими мазардан чыкарып әкидипдирлер, Оны ниреде гояндыкларыны билмейәрин» дийди.


text:
Иса оңа: «Эй начар, сен нәме үчин аглаярсың? Кими гөзлейәрсиң?» дийди. Меръем Оңа багбандыр өйдүп: «Эй ага, мазардан Оны сен әкиден болсаң, ниреде гояныңы маңа айт, мен Оны алып гидейин» дийди.


text:
Иса оңа: «Меръем!» дийди. Ол хем Оңа тарап гаңрылып, ивритче: «Реббуни!» дийди. Бу «Мугаллым» диймекдир.


text:
Иса оңа: «Маңа галташма, чүнки Мен энтек Атамың янына чыкамок, йөне доганларымың янына бар-да, олара Мениң Атамың ве сизиң Атаңызың, Мениң Худайымың ве сизиң Худайыңызың янына чыкып барянымы айт» дийди.


text:
Хепдәниң шол илкинҗи гүни агшамара Исаның шәгиртлери ехудылардан горкуларына гапылары гулплап, бир өйде үйшүшип отыркалар, Иса гелди. Иса оларың орталарында дуруп: «Сизе парахатлык!» дийип, олара йүзленди.


text:
Бейлеки шәгиртлер оңа: «Ребби гөрдүк» дийдилер. Йөне ол: «Мен Онуң эллеринде чүйлериң ызыны гөрүп, шол ызлара бармакларымы дегирмесем, бөврүне элими дегирмесем, асла ынанмарын» дийди.


text:
Секиз гүнден соң, шәгиртлер ене өйдекәлер, Томас хем оларың арасындады. Гапылар гулплы болса-да, Иса гелип, оларың ортасында дурды-да: «Сизе парахатлык!» дийди.


text:
Онсоң Иса Томасың янына барып, оңа: «Бармагыңы бу ере дегир, эллерими гөр, элиңи узат-да, бөврүме дегир, имансыз болма, иманлы бол» дийди.


text:
Йөне булар сизиң Исаның Худайың Оглы Месихдигине иман этмегиңиз ве иман эдип, Онуң ады билен яшайша говушмагыңыз үчин язылды.


text:
Булардан соң, Иса Тиберия көлүниң кенарында пейда болуп, ене шәгиртлерине гөрүнди. Ол Өзүни шейле гөркезди:


text:
Симун Петрус, Экиз дийилйән Томас, Җелиләниң Кана шәхеринден болан Натанаел, Зебедейиң огуллары ве Исаның шәгиртлеринден ене икиси билеликдедилер.


text:
Симун Петрус олара: «Мен балык тутмага гидйәрин» дийди. Олар-да оңа: «Биз-де сениң билен гитҗек» дийдилер. Барып, гайыга мүндүлер, йөне ол гиҗе хич зат тутуп билмедилер.


text:
Иса олара: «Торуңызы гайыгың саг тарапындан саллаң, тутарсыңыз» дийди. Олар торы салладылар, балыгың көплүгинден яңа торы чекип чыкарып билмедилер.


text:
Шонда Исаның говы гөрйән шәгирди Петруса: «Бу - Реб!» дийди. Симун Петрус Онуң Ребдигини эшиден бадына гейимини билине орап, (ол ялаңачды) өзүни көле оклады.


text:
Бейлеки шәгиртлер болса балык торуны чекип, гайык билен йүзүп гелдилер, олар кенардан узак болман, онуң ики йүз арчын чемеси якынындадылар.


text:
Олар гуры ере чыканларында, көмүр одуның янып дурандыгыны гөрдүлер, көзүң үстүнде болса балык билен чөрек барды.


text:
Симун Петрус гайыга мүнүп, йүз элли үч саны уллакан балыкдан долы торы кенара чыкарды. Балык шейле көп болса-да, тор йыртылманды.


text:
Иса олара: «Гелиң, нахар эдиниң» дийди, йөне шәгиртлериң хич бири Ондан «Сен ким?» дийип сорамага йүрек эдип билмеди, чүнки Онуң Ребдигини олар билйәрдилер.


text:
Олар нахар эдинип боланларындан соң, Иса Симун Петруса: «Эй, Яхяның оглы Симун, сен Мени булардан артык сөййәрсиңми?» дийди. Симун Оңа: «Хава, я Реб, Сени сөййәнлигими Өзүң билйәнсиң» дийди. Иса-да оңа: «Гузуларымы отлат» дийди.


text:
Иса икинҗи гезек ене оңа: «Эй, Яхяның оглы Симун, Мени сөййәрсиңми?» дийди. Ол-да Оңа: «Хава, я Реб, Сени сөййәнлигими Өзүң билйәнсиң» дийди. Иса-да оңа: «Гоюнларымы бак» дийди.


text:
Иса оңа үчүнҗи гезек: «Эй, Яхяның оглы Симун, Мени сөййәрсиңми?» дийди. Петрус Онуң үчүнҗи гезек «Мени сөййәрсиңми?» дийип соранына гайгыланды, Оңа: «Я Реб, Сен әхли зады билйәнсиң, Сени сөййәними-де билйәнсиң» дийди. Иса оңа шейле дийди: «Гоюнларымы отлат.


text:
Хакыкатдан-да, Мен саңа догрусыны айдярын, яшкаң өзүң билиңи гушап, халан ериңе гидйәрдиң, эмма гарраныңда эллериңи узадып дурарсың, сени башга бири гушандырып, халамаян ериңе алып гидер».


text:
Ол муны Петруса онуң нәхили өлүм билен Худайы хорматлаҗакдыгына ышарат эдип айтды. Муны айдандан соң, оңа: «Мениң ызыма дүш» дийди.


text:
Петрус-да өврүлип, Исаның говы гөрйән шәгирдиниң, ягны агшам нахары вагтында Исаның дөшүне япланып Оңа: «Я Реб, Саңа хайынлык этҗек ким?» диениң-де, ызларына дүшүп гелйәнини гөрди.


text:
Шейлеликде, доганлар арасында бу шәгирт өлмез диен гүррүң яйрады. Эмма Иса оңа «Өлмез» диймән, диңе «Мен Өзүм гелйәнчәм, онуң галмагыны ислейән болсам, саңа нәме?» дийипди.


text:
Исаның башга-да эден ишлери гаты көпдүр. Олар бирин-бирин язылса, онда язылан китаплар дүнйә сыгмаз дийип пикир эдйәрин. Омын!


text:
Эй Теофилус! Мен илкинҗи китабымы Исаның Өз сайлан ресулларына Мукаддес Рух аркалы буйрук беренинден соң, Онуң тә Гөге алнан гүнүне ченли этмәге ве өвретмәге башлан әхли затлары хакда яздым.


text:
Ол гөргүсинден соң хем кырк гүнүң довамында ресуллара гөрүнди, Худайың Патышалыгы барада гүррүң берип, көп кесгитли аламатлар билен Өзүниң диридигини олара гөркезди.


text:
Олар билен биле болан вагты олара буйрук берди: «Иерусалимден айрылман, Атаның вадасына гарашың. Сиз ол ваданы менден эшитдиңиз.


text:
Инди булар өзара йыгнанышанларында Ондан сорадылар: «Я Реб, Ысрайыл үчин патышалыгы гайтадан шу вагт беркарар этҗекми?»


text:
Йөне Мукаддес Рух үстүңизе иненде, гүйч-кувват алып, Иерусалимде, бүтин Яхудада, Самарияда, Ериң тә соңуна ченли Мениң шаятларым боларсыңыз».


text:
Иса булары айдандан соң, оларың гөзлериниң алнында ёкары галдырылды, бир булут Оны оларың назарындан гизледи.


text:
Ол барярка, олар хем Гөге бакышып дуркалар, ине, янларында эгни ак эшикли ики адам дуруп, шейле дийдилер:


text:
«Эй, җелилели адамлар! Нәмә бу ерде Гөге бакышып дурсуңыз? Иса Гөге алынды. Ол гидиши ялы, гайдып хем гелер».


text:
Ине, шонда олар Зейтун дагы диен дагдан Иерусалиме өврүлдилер. Бу даг Иерусалиме якын болуп, бир сабат гүнлүк ёлдур.


text:
Шәхере гиренлеринде Петрус, Яхя, Якуп, Андреас, Филипус, Томас, Бартоломеус, Матта, Алфеусың оглы Якуп, Ватанчы Симун ве Якубуң оглы Иуда өз болян балаханаларына чыкдылар.


text:
Буларың бары аяллар, Исаның эҗеси Меръем ве Онуң доганлары билен биле бир адам ялы болуп, үзнүксиз дога ве дилег эдйәрдилер.


text:
«Эй доганлар! Исаны тутанлара ёлбашчылык эден Иуда хакда Мукаддес Рухуң Давудың агзы билен озалдан билдирен язгысы берҗай болмалыды.


text:
Бу адам яманлык музды билен бир экин мейданыны сатын алды. Соң ере йүзин йыкылып, ортадан ики ярылды, бүтин ичегелери дөкүлди.


text:
Бу әхли Иерусалим илатына белли болды; шоңа гөрә-де ол экин мейданына өз диллеринде „Хакелдама", ягны „Ган мейданы" дийдилер.)


text:
Чүнки Зебур китабында: „Онуң месгени чоларсын, ичинде яшан болмасын, везипесини башга бири алсын" дийип язылгыдыр.


text:
Яхяның чокундырмасындан башлап, тә Онуң бизден ёкары алнан гүнүне ченли бизе хемра болан адамларың бири Онуң дирелишине бизиң билен бирликде гүвә гечсин».


text:
Онсоң дога эдип дийдилер: «Эй хеммәниң йүрегини билйән Худай! Бу икисинден хайсысыны сайлан болсаң, гөркез;


text:
Бирден асманда гүйчли елиң сесине чалымдаш сес пейда болуп, ол оларың отуран өйлерини бүтинлей долдурды.


text:
Бу сес геленде, халайык бир ере йыгнанды. Олар хайран галдылар, чүнки ресулларың айдян сөзлерини оларың херси өз дилинде эшидйәрди.


text:
Хеммелер хайран галдылар ве геңиргенишип, бири-бирлерине шейле дийдилер: «Бу геплейәнлериң хеммеси җелилели дәлми нәме?


text:
Биз - парфиялылар, мидиялылар, эйламлылар, Месопотамияда, Яхудада, Каппадокияда, Понтусда ве Азияда,


text:
Фирикияда ве Памфилияда яшаянлар, шейле хем Мүсүриң, Либияның ве Киринәниң төверегинде яшаянлар, римли мыхманлар, ехудылар ве ехуды динине геченлер,


text:
Ине, шонда Петрус Онбирлер билен бирликде ёкары турды-да, сесини гаталдып, олара йүзленди: «Эй яхудалы адамлар ве бүтин Иерусалим илаты! Бу сизе белли болсун, мениң сөзлериме гулак асың.


text:
„Худай диййәр: соңкы гүнлерде шейле болар, Мен Рухумдан бүтин адамзат үстүне дөкерин. Сизиң огулларыңыз, гызларыңыз пыгамберлик эдер, яшларыңыз гөрнүшлер, гаррыларыңыз дүйшлер гөрер.


text:
Эй ысрайыллылар, бу сөзлери диңләң! Насыралы Иса Өзи аркалы Худайың араңызда дөреден гудратлары, мугҗызалары ве аламатлары билен сизе Худай тарапындан тассыкланан бир адамды. Өз билшиңиз ялы,


text:
Худайың берк ислеги, өңүнден билмеги билен элиңизе берлен бу адамы сиз канунсызларың эли билен тутдуңыз ве хача чүйләп өлдүрдиңиз.


text:
Чүнки Давут Ол барада шейле диййәр: „Ребби элмыдама гаршымда гөрдүм, чүнки мен эндиремез ялы, Ол сагымдадыр.


text:
Доганлар! Мен улы атамыз Давут хакда сизе ачыгыны сөзлесем, ол өлди, җайланды, мазары болса шу гүне ченли арамызда дур.


text:
Йөне ол пыгамбер боланлыгы үчин ве Худайың оңа беден боюнча өз зүрядындан болан Месихи чыкарып, тагты үстүнде отуртҗакдыгына ант ичип, вада эдендигини биленлиги үчин,


text:
муны өңден гөрүп, Месихиң дирелиши барада шейле дийди: „Ол не өлүлер диярында гоюлды, не-де тени чүйреди".


text:
Иса Худайың сагына галдырыландан ве вада эдилен Мукаддес Рухы Атадан аландан соң, сизиң бу гөрйән, эшидйән затларыңызы дөкди.


text:
Шейлелик билен, бүтин Ысрайыл өйи сизиң хача чүйлән бу Исаңызы Худайың хем Реб, хем-де Месих эденини әшгәр билсин».


text:
Муны эшиденлеринде, йүреклеринде санҗы дөрәп, Петрус ве бейлеки ресуллара: «Доганлар, биз нәме этмели?» дийдилер.


text:
Петрус олара шейле дийди: «Тоба эдиң, гүнәлериңизиң өтүлмеги үчин әхлиңиз Иса Месихиң адына чокундырылың. Ине, шейдип, сиз Мукаддес Рухуң сылагыны аларсыңыз.


text:
Чүнки вада сизиң өзүңиз, чагаларыңыз, узакда боланларың әхлиси, шейле хем Худайымыз Реббиң чагырҗакларының хеммеси үчиндир».


text:
Ресулларың несихатларыны диңлемек, чөрек бөлмек, якын арагатнашыкда болмак ве дога окамак билен олар вагтларыны гечирйәрдилер.


text:
Бир адам ялы болуп, хер гүн ыбадатхана йыгнанардылар, өйден-өе чөрек бөлүшип, гуванч, акйүреклилик билен нахар эдинердилер.


text:
Худая алкыш окап, бүтин ил янында эзиз гөрлердилер. Худай хем гутуланларың саныны гүнсайын көпелдерди.


text:
Догабитди отура бирини хер гүн гөтерип, ыбадатхананың Овадан диен гапысының агзында отурдярдылар. Ол ыбадатхана гирйәнлерден садака дилейәрди.


text:
Петрус оңа шейле дийди: «Мениң күмшүм, алтыным ёк, йөне өз барымы саңа берйәрин: Насыралы Иса Месихиң адындан: Йөре!»


text:
Онсоң саг элинден тутуп, ол оны галдырды. Шобада хем яңкы адамың аякларына, топукларына ысгын гелди.


text:
Ол ёкары товусды-да, дик дуруп, йөрәп башлады. Гезмеләп, товсуп, Худая алкыш окап, олар билен бирликде ыбадатхана гирди.


text:
Онуң садака дилемек үчин ыбадатхананың Овадан диен гапысының агзында отурян адамдыгыны танадылар, онуң башындан гечен ише хайран галдылар.


text:
Яңкы сагалан отура Петрус билен Яхяны гойбермән дурка, бүтин халк геңиргенишип, олара тарап, Сүлейманың Эйваны диен ере ылгашып гелди.


text:
Петрус муны гөренде, халка йүзленип, шейле дийди: «Эй, Ысрайыл адамлары! Нәме үчин муңа геңиргенишйәрсиңиз? Биз муны өз гүйҗүмиз я таквалыгымыз билен йөреден ялы, нәме үчин бизе бакышып дурсуңыз?


text:
Ыбрайымың, Ысхагың, Якубың Худайы, бизиң аталарымызың Худайы Өз гулы Исаны шөхратландырды. Оны сиз өлүме табшырдыңыз, Пилатус Оны бошатмагы йүрегине дүвенде, онуң өңүнде сиз Оны инкәр этдиңиз.


text:
Сизиң гөрйән, танаян шу адамыңыз Иса болан өз ынамы аркалы гөзүңизиң алнында бүтинлей сагалды. Бу адама кувват берен зат онуң Иса болан ынамыдыр.


text:
Йөне Худай Өз Месихиниң гөрги гөрҗекдиги барадакы әхли пыгамберлер аркалы өңүнден айданларыны шейле ерине етирди.


text:
Худайың гадымдан мукаддес пыгамберлер аркалы айданларының барының гайтадан тертип-дүзгүне салынҗак вагтына ченли Гөк Оны кабул этмелидир.


text:
Чүнки Муса аталарымыза шейле дийипди: „Реб Худай сизе өз доганларыңызың арасындан мениң ялы бир пыгамбер дөретҗекдир. Онуң әхли дийҗеклерине гулак асың.


text:
Сиз пыгамберлериң огулларысыңыз, Худайың Ыбрайыма: „Ер йүзүниң әхли уруглары сениң неслиңден берекет тапар!" дийип, ата-бабаларыңыз билен баглашан әхтиниң огулларысыңыз.


text:
Худай Өз сайлан гулы Исаны сизиң хер бириңизи яман пәлиңизден гайтарсын, сизе берекет берсин дийип дирелтди, Оны илки билен сизе ёллады».


text:
Олар халка гүррүң берип дуркалар, руханылар, ыбадатхананың серкердеси ве саддукейлер оларың үстүне дөкүлдилер.


text:
Олар гахарлыдылар, себәби ресуллар халка сапак берип, Исаның (мысалында) өлүлериң дирелишини ыглан эдйәрдилер.


text:
Баш руханы Ханна ве Каяфа, Яхя ве Исгендер хем-де баш руханының уругындан боланларың бары шол ердедилер.


text:
Шонда Петрус Мукаддес Рух билен долуп, олара шейле дийди: «Эй, халкың башлыклары, Ысрайыл яшулулары!


text:
онда сизиң хеммәңиз ве бүтин Ысрайыл халкы билсин: бу адам сизиң хача чүйләниңиз ве Худайың дирелдени Насыралы Иса Месихиң ады аркалы саг-саламат өңүңизде дур.


text:
Башга хич кимде гутулыш ёкдур. Чүнки бизиң халас болмагымыз үчин адамзада берлен гайры ат асманың астында ёкдур».


text:
Петрус билен Яхяның гайратыны гөренлеринде, оларың окувсыз, гарамаяк адамлардыгыны сайгаранларында, олар геңиргенишдилер, оларың Иса билен биле боландыкларына гөз етирдилер.


text:
«Бу адамлара нәме эдели? Чүнки булар аркалы гөзе илгинч аламатың йүзе чыканыны бүтин Иерусалим илаты билйәр, биз муны инкәр эдип билмерис.


text:
Йөне мунуң халк арасына мундан артык яйрамазлыгы үчин, мундан бейләк бу ат билен хич киме хич зат айтмазлары ялы, олара хайбат аталың».


text:
Эмма Петрус билен Яхя олара шейле гайтаргы бердилер: «Сизе Худая гулак асандан хем артык гулак асмак Худайың янында догрумыдыр? Өзүңиз ойланып гөрүң!


text:
Олар ене-де хайбат атып, йөне халк зерарлы темми бермегиң чәресини тапман, олары бошатдылар, чүнки хеммелер болан иш үчин Худайы шөхратландырярдылар.


text:
Олар бошадыландан соң, өзлериниңкилере гелип, баш руханыларың, яшулуларың өзлерине айданларының барыны хабар бердилер.


text:
Муны эшиденлеринде, олар агзыбирлик билен сеслерини гаталдып, Худая, ине, шейле дийдилер: «Эй Баяр! Гөги, Ери, деңзи ве онуң ичиндәки әхли зады ярадан Худай Сенсиң,


text:
Сен Өз гулуң Давудың агзы билен шейле дийдиң: „Нәме себәпден миллетлер булагайчылык турузды, халклар пуч затларың күйүне дүшди?


text:
Нәме себәпден ер йүзүниң патышалары аяга галдылар, хөкүмдарлар Реббе гаршы, Онуң Месихине гаршы йыгнанышдылар?"


text:
Чүнки, хакыкатдан-да, шу шәхерде Хиродес ве Понтиус Пилатус өзге миллетлер ве Ысрайыл халкы билен билеликде Сениң везипә беллән мукаддес Гулуң Иса гаршыдыр.


text:
Олар Сениң элиңиң, ислегиңиң йүзе чыкмагыны өңүнден белләнлериниң барыны амала ашырмак үчин йыгнанышдылар.


text:
Дога эдип боланларында, оларың үйшүп дуран ерлери титреди, хеммелер Мукаддес Рух билен долуп, батыргайлык билен Худайың сөзүни гайратлы сөзлемәге башладылар.


text:
Иман эден халайык бир йүрек ве бир җанды, бири-де өз малындан болан бир зада мениңки диймейәрди, бар затлары ортакды.


text:
Ресуллар улы гүйч билен, Реб Иса Месихиң дирелишине гүвә гечйәрдилер. Барының үстүнде улы мерхемет барды.


text:
Араларында мәтәч киши ёкды. Себәби ерли, өйли боланларың әхлиси олары сатярдылар. Сатылан затларың бахасыны болса гетирип,


text:
онуң бахасындан бир бөлегини өзүне алды ве онуң диңе бир бөлегини гетирип, ресулларың өңүнде гойды. Онуң бу хилесинден аялының-да хабары барды.


text:
Петрус оңа шейле дийди: «Хананя, шейтаның „Мукаддес Рухы алда-да, сатылан ериң бахасының бир бөлегини өзүңе ал" диен пәлине нәме үчин йүрегиңден ер бердиң?


text:
Ол сатылман галанда-да сениңки, сатыландан соң хем сениң эркиңде дәлмиди? Нәме үчин бу зады йүрегиңе дүвдүң? Сен ынсанлара дәл-де, Худая ялан сөзледиң».


text:
Петрус оңа шейле дийди: «Нәме үчин сиз Реббиң Рухуны сынамак үчин диллешдиңиз? Ине, сениң әриңи җайланлар гапыда дур, олар сени хем әкидерлер».


text:
Эдил шол пурсат аял Петрусың аягына йыкылып, җан берди. Яшлар ичери гиренлеринде, онуң өлендигини гөрүп, әкитдилер-де, әриниң янында җайладылар.


text:
Ресуллар ил ичинде көп аламатлар, гудратлар гөркезйәрдилер ве хеммелер бир адам ялы болуп, Сүлейманың Эйванында болардылар.


text:
Шейлеликде, Петрус геченде, хич болманында, онуң көлегеси сыркавларың бириниң үстүне дүшсүн дийип, олары көчелере чыкарып, дүшек хем чарпая үстүнде ятырярдылар.


text:
Иерусалимиң төверегиндәки шәхерлерден-де халайык йыгнанышып, сыркавлары, мурдар рух уранлары гетирдилер, оларың бары шыпа тапды.


text:
Шейлеликде, баш руханы ве онуң янындакыларың әхлиси, ягны саддукейлер мезхеби гөрипликден яңа аяга галдылар.


text:
Ресуллар муны эшиденлеринде, сәхер билен ыбадатхана барып, сапак бермәге дурдулар. Бу аралыкда баш руханы билен онуң янындакылар гелип, меҗлиси ве Ысрайыл огулларының әхли яшулуларыны бир ере чагырдылар; онсоң ресуллары гетирмәге туссагхана адам ёлладылар.


text:
«Туссагхананың мәкәм япыкдыгыны, гаравулларың хем гапыларың агзында дураныны гөрдүк, йөне ачанымызда ичерден хич кими тапмадык» дийип хабар бердилер.


text:
Ыбадатхананың серкердеси, баш руханылар бу сөзлери эшиденлеринде: «Бу нәме болдугыка?» дийшип, алҗыраңңы ягдая дүшдүлер.


text:
Эмма бири гелип, олара: «Ине, зындана салан адамларыңыз ыбадатханада халка сапак берип дур» дийип хабар берди.


text:
Шейлеликде, гуллукчылар билен гидип, серкерде олары гүйч уланмаздан гетирди, чүнки олар халкың өзлерини дашламагындан горкярдылар.


text:
«Шу ат билен сапак бермәң дийип, биз сизе берк табшырык бердик, эмма сиз өз таглыматыңыз билен Иерусалими долдурдыңыз, бу адамың ганыны хем бизиң үстүмизе йүклеҗек болярсыңыз» дийди.


text:
Петрусдыр ресуллар гайтаргы берип, шейле дийдилер: «Адама гаранда, Худая боюн болмак артыкмач болмалыдыр.


text:
Худай Ысрайыла тоба этдирип, гүнәлерини багышламак үчин, бу Адамы Башлык хем Халасгәр эдип, Өз сагына галдырды.


text:
Биз бу бабатда Оңа шаятдырыс; Худайың Өзүне боюн боланлара берен Мукаддес Рухы хем бу бабатда Оңа шаятдыр».


text:
Ине, шонда меҗлисде Мукаддес Канун мугаллымы ве бүтин халк янында хорматланян Гамалиел атлы бир фарисей туруп, ресуллары бирсалым дашары чыкармагы буюрды.


text:
Себәби бу гүнлерден озал өзүни улы адам сайян Теудас чыкды, дөрт йүзе голай адам онуң ызына дүшүпди. Ол өлдүрилди, ызына эеренлериң хеммеси хем дагап гитди.


text:
Мундан соң илат язувы гүнлеринде җелилели Иуда чыкып, көп адамы өз ызына дүшүрсе-де, хеләк болуп, ызына эеренлериң бары дагады.


text:
Инди, бу адамлардан эл чекиң, олары гойбериң, себәби бу иш ынсандан болса, онда өз-өзүнден ёк болуп гидер.


text:
Эгер Худайдан болса, онда сиз бу ишиң өңүни алып билмерсиңиз, терсине, Худайың гаршысына сөвешйәнлер болуп чыкаймаң». Ине, шонда олар онуң билен ылалашдылар.


text:
Ресуллар меҗлисиң өңүнден шадыян гитдилер, чүнки Реб Исаның ады үчин масгарачылык чекмәге мынасып болупдылар.


text:
Олар хер гүн ыбадатханада ве өйден-өе сапак бермегиң, Иса Месихиң хош хабарыны вагыз этмегиң ызыны үзмедилер.


text:
Бу шәгиртлериң санының барха артян гүнлеринде грекче геплешйән ехудылар тарапындан ерли халка гаршы нәгилелик дөреди, чүнки гүнделик иймит пайлашыгында оларың дул хатынлары гөзден салынярды.


text:
Шейлеликде, он ики ресул әхли шәгиртлери янларына чагырып, олара шейле дийдилер: «Худайың сөзүни ташлап, сачак башында хызматкәрлик этмек бизе гелшикли дәл.


text:
Эй доганлар, өз араңыздан ягшы атлы, Мукаддес Рухдан долы ве акыл-пайхаслы еди адамы сайлаң; бу иши шолара табшыралың.


text:
Бу сөз бүтин җемагата ярады. Олар имандан хем Мукаддес Рухдан долы адамлар болан Стефанусы, Филипусы, Прохорусы, Никаноры, Тимоны, Парминасы ве ехуды динине гечен антакиялы Николаусы сайладылар-да, булары


text:
Шейлеликде, Худайың сөзи яйылып, Иерусалимде шәгиртлериң саны барха көпелйәрди. Руханыларың улы топары-да имана уйярдылар.


text:
Шол аралыкда либертинлер, кирнелилер, исгендериялылар дийип атландырылан синагогадан, шейле хем, Киликиядан ве Азиядан болан кәбир адамлар гелип, Стефанус билен җеделлешдилер.


text:
Халкы, яшулулары ве канунчылары өҗүкдирдилер. Барып, Стефанусы тутдулар-да, меҗлисиң өңүне гетирдилер.


text:
Биз онуң: „Насыралы Иса бу меканы бербат эдер, Мусаның бизе берен адатларыны үйтгедер" диенини эшитдик» дийдилер.


text:
Меҗлисде отуранларың бары Стефанусың йүзүне середенлеринде, онуң йүзүниң бир перишдәниң йүзүне меңзейәнлигини гөрдүлер.


text:
Стефанус шейле дийди: «Эй доганлар, аталар! Гулак асың, шөхратлы Худай бизиң атамыз Ыбрайыма Харанда отурмазындан өң, Месопотамиядака аян болды.


text:
Шейлеликде, ол келданылар юрдундан чыкып, Харанда отурды; атасы өленден соң болса Худай оны сизиң хәзирки отурян юрдуңыза гөчүрди.


text:
Худай бу ерден оңа аяк басарлык-да мирас бермеди, йөне хениз перзенди ёкка, бу юрды мүлк хөкмүнде Ыбрайыма, ондан соң хем зүрядына бермеги вада этди.


text:
Худай шейле дийди: „Сениң зүрядың бир ят юртда дөрт йүз йыллап мысапырлык чекер, олары гул эдип гысарлар".


text:
Худай: „Мен олары гул эден миллети хөкүм эдерин. Онсоң олар чыкып, шу ерде маңа гуллук эдерлер" дийди.


text:
Худай Ыбрайыма сүннет әхтини берди. Шейлеликде, ондан Ысхак өненде, секизинҗи гүни оны сүннетледи. Ысхакдан болса Якуп, Якупдан-да он ики улы ата өнди.


text:
Ол Юсубы әхли мушакгатларындан халас этди, Фыръовның - Мүсүр патышасының хузурында оңа мәхир, акылдарлык берди. Фыръовн оны Мүсүриң ве тутуш көшгүң хәкими эдип гойды.


text:
Олары Шекеме әкидип, Ыбрайымың Шекемде Хамор огулларындан пул берип сатын алан мазарында җайладылар.


text:
Бу уругымыза хилегәрлик этди, аталарымызы гысып башлады, чагаларыны дири галмаз ялы, дашары ташламага меҗбур этди.


text:
Бириниң адалатсызлыга сезевар эдиленини гөрүп, оңа арка чыкды, яңкы мүсүрлини өлдүрип, эзилениң арыны алды.


text:
Муса Худайың өз эли билен гутулыш берйәнлигине доганлары дүшүнер өйдйәрди, йөне олар муңа дүшүнмедилер.


text:
Эртеси гүн ики адам давалашып дурка, Муса янларында пейда болуп, олары ярашдырмага сынанып: „Эй адамлар, сиз доган ахырын, нәмә бири-бириңизе адалатсызлык эдйәрсиңиз?" дийди.


text:
Өз якынына адалатсызлык эдйән адам оны итекләп шейле дийди: „Ким сени бизе башлык я казы эдип гойды?


text:
Кырк йыл доланда, Сина дагының төверегиндәки чөлде ловлап дуран бир чалының ялнында оңа Реббиң бир перишдеси гөрүнди.


text:
„Мен сениң аталарың Ыбрайымың, Ысхагың ве Якубың Худайыдырын". Ине, шонда Муса титрәп башлады, серетмәге йүрек этмеди.


text:
Мен халкымың Мүсүрде хорланяныны гөрдүм, оларың наласыны эшитдим, олары халас этмек үчин ашак индим. Инди, гел, мен сени Мүсүре иберҗек".


text:
Худай оларың: „Ким сени бизе башлык я казы эдип гойды?" дийип инкәр эден бу Мусасыны оңа чалыда гөрнен перишдәниң үсти билен башлык ве халасгәр эдип ёллады.


text:
Муса Мүсүр юрдунда, Гызыл деңизде ве чөлде кырк йыллап гудратлар хем аламатлар гөркезип, олары дашары чыкарды.


text:
Ысрайыл огулларына: „Реб Худайыңыз доганларыңызың арасындан мениң ялы бир пыгамбер чыкарар, оңа гулак асың" диен Мусадыр.


text:
Сина дагында өзи билен геплешен перишде ве аталарымыз билен чөлде топланан йыгнакда болан, бизе бермек үчин дири сөзлер алан хем шолдур.


text:
Олар Харуна: „Бизе өңүмизден йөрәр ялы таңрылар ясап бер, чүнки бизи Мүсүр юрдундан чыкаран Муса нәме боланыны билмейәрис" дийдилер.


text:
Шейлеликде, Худай дөнүп, олары Гөк гошунына гуллук этмәге берди. Ине, пыгамберлер китабында шейле язылгыдыр: „Эй, Ысрайыл өйи! Сиз кырк йыллап чөлде маңа гурбанлыклар, совгатлар бердиңизми?


text:
Сиз Молокуң чадырыны, таңрыңыз Рефаның йылдызыны ве сежде этмек үчин ясан суратларыңызы гөтердиңиз. Мен сизи Бабылың аңырсына гөчүрерин".


text:
Аталарымызың чөлде мукаддес чадыры барды. Муса муны өзи билен Геплешениң буйрушы ялы, гөрен сураты боюнча ясапды.


text:
Муны аталарымыз нобатма-нобат гөтерип, Ешувың ёлбашчылыгында Худайың аталарымызың өңүнден ковуп чыкаран башга миллетлериниң юрдуна гетирдилер; ол Давудың гүнлерине ченли шол ерде галды.


text:
„Гөк - Мениң тагтым, Ер аякларымың басганчагыдыр. Сиз Маңа нәхили өй салҗак?" Реб шейле диййәр: „Я-да хайсы ер Мениң дынчлык меканым болар?


text:
Эй бойнуёгынлар, йүрек ве гулаклары сүннетсизлер! Сиз Мукаддес Руха хемише гаршы чыкярсыңыз. Аталарыңызың эдиши ялы, сиз-де шейле эдйәрсиңиз.


text:
Пыгамберлериң хайсысына аталарыңыз азар бермеди? Олар ол Адылың гелҗегини өңүнден ыглан эденлери өлдүрдилер. Сиз-де, ине, Оңа хыянат этдиңиз, Оны өлдүрдиңиз,


text:
Мукаддес Рух билен долы болан Стефанус Гөге середип, Худайың шөхратыны, Худайың сагында дуран Исаны гөрүп:


text:
Оны шәхерден дашары чыкарып дашладылар. Гүвәлер өз гейимлерини Саул атлы бир яш йигидиң өңүнде гойдулар.


text:
Онсоң дыза чөкүп, батлы гыгырып: «Я Реб! Бу гүнәни олара язма!» дийди. Муны айдандан соң болса ол җан берди.


text:
Стефанусың өлдүрилмегини Саул хем унады. Шол гүн Иерусалимдәки йыгнагы ызгытсыз ызарламага башладылар. Ресуллардан башга хеммелер Яхуда, Самария юртларына дагадылар.


text:
Мунуң терсине, Саул өйден-өе гирип, йыгнага эзъет берйәрди, эркекдир аяллары сүйрәп зындана салярды.


text:
Халайык Филипуса гулак асды, онуң эден аламатларыны эшидип, гөрүп, айданларыны бир адам ялы диңледилер.


text:
Чүнки мурдар рухлы адамларың көпүсинден ол рухлар гаты гыгырышып чыкярдылар, энчеме ысмаз хем отура шыпа тапярды.


text:
Озал бу шәхерде җадыгөйлүк билен мешгулланып, Самария халкыны хайран галдыран, өзүни улы адам дийип ыглан эден Симун атлы бир адам барды.


text:
Йөне Худайың Патышалыгы, Иса Месихиң ады барадакы Хош Хабары вагыз эден Филипуса ынананларында хем эркеклер, хем аяллар чокундырылдылар.


text:
Симуның өзи-де иман этди, чокундырыландан соң болса Филипусың янындан айрылмады. Ол улы аламатларың, гудратларың йүзе чыкышыны гөрүп хайран галярды.


text:
Ресуллар самариялыларың Худайың сөзүни кабул эденини Иерусалимде эшидип, Петрус билен Яхяны оларың янына ёлладылар.


text:
Симун ресулларың эллериниң гоюлмагы билен, Мукаддес Рухуң берленини гөренде, олара пул гетирип, шейле дийди:


text:
Йөне Петрус оңа шейле дийди: «Пулуң өзүң билен биле хеләк болсун! Чүнки сен Худайың сылагыны пул билен сатын аларын өйтдүң.


text:
Олар Реббиң сөзүне гүвә гечип, оны айданларындан соң, Иерусалиме тарап гайдып, Самарияның энчеме обасында Хош Хабары вагыз этдилер.


text:
Реббиң бир перишдеси Филипуса: «Тур, гүнорта бакан Иерусалимден Газа гидйән ёла рована бол, ол чоладыр» дийди.


text:
Ол хем туруп, ёла рована болды. Гидип барярка, Хебешистаның аял патышасы Кандакының везирлериниң бири, онуң газначысы болан бир агта душды. Ол Иерусалиме ыбадат этмәге гелип,


text:
Филипус ылгады-да, онуң Ишая пыгамбериң китабындан окаян сөзлерини эшидип: «Окаян затларыңа дүшүнйәрсиңми?» дийди.


text:
Ол: «Бири ёл гөркезмесе, нәхили дүшүнейин?» дийди. Онсоң араба мүнүп, янында отурмагы Филипусдан хайыш этди.


text:
Онуң Мукаддес Язгылардан окап отуран ери шуды: «Гоюн кимин өлдүрилмәге әкидилди, гыркымчысының өңүнде сем болан гузы ялы агзыны ачмаяр.


text:
Онуң кемсидилишинде адалат инкәр эдилди. Ким Онуң несли хакында гүррүң эдер? Чүнки Онуң өмүр танапы үзүлендир».


text:
Везир Филипуса йүзленип: «Айтсаңызлаң, пыгамбер муны ким хакда айдяр? Өзи хакдамы я-да башга бири хакда?» дийди.


text:
Олар ёлдан баряркалар, бир сува гелдилер. Везир: «Ынха сув, мениң чокундырылмагыма нәме пәсгел берйәр?» дийди.


text:
Филипус оңа: «Бүтин йүрегиң билен иман эдйән болсаң, муңа ругсатдыр» дийди. Ол: «Иса Месихиң Худайың Оглудыгына иман эдйәрин» дийди.


text:
Олар сувдан чыканларында, везириң үстүне Мукаддес Рух инди, Реббиң бир перишдеси болса Филипусы гөтерип әкитди. Везир оны соң гөрмеди. Ол шатланып, өз ёлуны довам этдирди.


text:
Бу ёла уянлары тапса, эркек диймән, аял диймән, тутуп Иерусалиме гетирер ялы, өзүне ондан Шамдакы синагогалар үчин хатлар диледи.


text:
Ол: «Я Реб, Сен ким?» дийип сорады. Реб: «Мен сениң азар берйән Исаң. Чише депмек саңа кындыр» дийди.


text:
Саул титрәп, алҗырап: «Я Реб, мениң нәме этмегими ислейәрсиң?» дийди. Реб оңа: «Тур-да, шәхере гит, нәме этмелидигиң саңа айдылар» дийди.


text:
Онуң билен биле барян адамлар ол ерде доңуп дурдылар, чүнки сеси эшитселер-де, хич кими гөрмейәрдилер.


text:
Шамда Хананя атлы бир шәгирт барды. Реб онуң гөзүне гөрнүп: «Эй Хананя!» дийди. Ол хем: «Лепбей, Я Реб!» дийип җогап берди.


text:
Реб оңа шейле дийди: «Тур, Догры диен көчә бар-да, Иуданың өйүнден тарсуслы Саул атлы адамы сора; ине, ол дога эдйәр.


text:
Ол бир гөрнүшде Хананя атлы бир адамың ичери гирип, гөзи гайтадан гөрер ялы, элини өз үстүнде гояныны гөрди».


text:
Хананя шейле җогап берди: «Я Реб! Мен бу адам барада, онуң Иерусалимде Сениң мукаддеслериңе нәче яманлык эденини көп кишилерден эшитдим.


text:
Реб оңа шейле дийди: «Бар, чүнки бу адам миллетлериң, патышаларың ве Ысрайыл огулларының өңүнде Мениң адымы гөтермек үчин сайланан гуралдыр.


text:
Шейлеликде, Хананя барып, яңкы өе гирди, эллерини Саулың үстүнде гоюп, шейле дийди: «Саул доган! Гелйән ёлуңда саңа гөрнен Реб Иса сениң гөзүң ачылып, Мукаддес Рухдан долмагың үчин, мени иберди».


text:
Муны эшиденлериң бары геңиргенишип: «Иерусалимде шу Ады тутанлары ере егсан эден бу дәлмиди? Ол бу ере олары тутуп, баш руханыларың янына әкитмәге гелмәнмиди нәме?» дийишйәрдилер.


text:
Саул болса барха гүйчленйәрди. Ол: «Бу Месихдир» дийип субут этмек билен, Шамда отуран ехудыларың башыны чашырды.


text:
Йөне оларың дилдүвшүги Саула белли болды. Олар оны өлдүрмек ниети билен гиҗе-гүндиз дервезелери хем саклаярдылар.


text:
Саул Иерусалиме гелип, шәгиртлере гошулмага сынанышды, йөне хеммелер ондан горкярдылар, чүнки онуң шәгиртдигине ынам этмейәрдилер.


text:
Онсоң Барнабас Саулы алып, ресулларың янына гетирди, олара ёлда онуң нәхилилик билен Ребби гөрендигини, Реббиң онуң билен геплешендигини хем-де онуң Шамда Исаның ады билен гайратлы гепләндигини гүррүң берди.


text:
Ол грекче геплешйән ехудылар билен гүрлешип чекишйәрди; йөне олар Саулы өлдүрмегиң кастына дүшдүлер.


text:
Шейлеликде, йыгнаклар бүтин Яхудада, Җелиледе ве Самарияда парахат яшаярды, абатланып, Реб горкусында гезип, Мукаддес Рухуң гөвүнлик бермеги билен көпелйәрди.


text:
«Энеас, Иса Месих саңа шыпа берйәр. Ёкарык тур-да, ёрган-дүшегиңи дүзет!» дийди. Ол хем шобада ёкары турды.


text:
Яфада Табита атлы (грекче терҗимеси Доркас) бир зенан шәгирт барды. Мунуң эден ягшы ишлери, берен садакалары гаты көпди.


text:
Лидда Яфа якын болансоң, шәгиртлер Петрусың шол ердедигини эшиденлеринде, оңа ики адамы ёллап: «Гиҗикдирмән, бизиң янымыза гел!» дийип хайыш этдилер.


text:
Петрус туруп, олар билен гитди. Геленде, оны балахана элтдилер. Әхли дул хатынлар Петрусың янына йыгнандылар ве аглашып, Доркасың хениз оларың янындака тикен әхли көйнекдир лыбасларыны оңа гөркездилер.


text:
Петрус хеммелери дашары чыкарды-да, дыза чөкүп дога этди ве җеседе йүзленип шейле дийди: «Табита, тур!» Аял гөзүни ачып, Петрусы гөренде, галып отурды.


text:
Петрус элини берип, оны турузды. Онсоң мукаддеслери ве дул хатынлары чагырып, оны олара дири табшырды.


text:
Ол тутуш өй-ичерси билен бирликде Худайдан горкян, таква адамды, ехуды халкына көп садакалар берип, Худая мыдама дога эдерди.


text:
Корнелиус өйлән сагат үчлерде Худайың бир перишдесиниң: «Эй Корнелиус!» дийип, янына ичерик гиренини бир гөрнүшде айдың гөрди.


text:
Корнелиус горкы ичинде оңа гөзлерини дикип: «Я Реб, нәме?» дийди. Перишде оңа җогап берди: «Сениң окан догаларыңы, берен садакаларыңы Худай ятлап кабул этди.


text:
Бу адам Симун атлы бир эйлейҗиниңкиде мыхмандыр, онуң өйи болса деңзиң якасындадыр. Петрус сени ве ичериңи гутарҗак сөзлер айдар».


text:
Өзи билен геплешен перишде гиденден соң, Корнелиус хызматчыларындан икисини ве хемише өз төверегинде болянлардан бир таква эсгери чагырды.


text:
Шол гүнүң эртеси олар ёлдакалар, шәхере голайланларында, гүнортан якын Петрус дога этмек үчин үчеге чыкды.


text:
Ол Гөгүң ачылып, дөрт бурчундан багланан сачак ялы бир улы задың Ере салланып, өз үстүне инип гелйәнини гөрди.


text:
Онуң ичинде болса Ериң әхли дөрт аяклыларындан, вагшы хайванларындан, сүйрениҗилеринден хем-де Гөгүң гушларындан барды.


text:
Петрус бу гөрен гөрнүшиниң нәмедиги хакында ойланып дурка, ине, Корнелиусың ёллан адамлары Симуның өйүни сорап, гапа гелип дурдулар.


text:
Олар шейле дийдилер: «Йүзбашы Корнелиус догры, Худайдан горкян адам, ехуды халкының янында ат-абрайы бар. Ол бир мукаддес перишдеден сени өйүне гетирмек хем-де сениң айтҗак сөзлериңи диңлемек барада буйрук алыпдыр».


text:
Петрус олары ичерик чагырып, мыхман алды.Шол гүнүң эртеси Петрус туруп, олар билен ёла дүшди. Яфалы доганларың-да кәбири онуң билен биле гитди.


text:
Эртеси гүн олар Кайсария бардылар. Корнелиус хем доган-гарындашларыны, якын достларыны бир ере чагырып, олара гарашып отырды.


text:
Олара шейле дийди: «Бир ехуды үчин башга миллетден болан бири билен гатнашмагың я онуң янына гитмегиң нәхили ерликсиздигини өзүңиз билйәнсиңиз, йөне Худай маңа хич бир адама хапа я харам диймели дәлдигими гөркезди.


text:
Шонуң үчин хем, чагырыланымда, гүррүңсиз гелдим. Инди болса сораярын: нәме себәпден мени чагырдыңыз?»


text:
Корнелиус шейле җогап берди: «Үч гүн мундан озал шу вагтларда агзым оразады. Өйлән сагат үчлерде өйүмде дога эдип отырдым. Ине, бир парлак эгин-эшикли адам гаршымда дуруп, маңа шейле дийди:


text:
Яфа адам ёлла-да, Петрус лакамлы Симуны чагыр. Ол деңиз якасындакы Симун эйлейҗиниң өйүне мыхмандыр. Ол гелип, саңа бир сөз айдар".


text:
Мен деррев саңа адам ёлладым, сен-де гелип ягшы этдиң. Ине, хеммәмиз Худай тарапындан саңа табшырылан әхли зады эшитмек үчин, Онуң хузурында хәзир болуп отырыс».


text:
Онуң барчаның Ребби болан Иса Месих аркалы парахатлык ыглан эдип, Ысрайыл огулларына ёллан сөзи шудур:


text:
Худайың Мукаддес Рух ве гудрат берип, Насыралы Исаны везипә белләнини, Онуң хем айланып, ягшылык эдип, иблисиң голастында эзиленлериң барына шыпа беренини сиз билйәнсиңиз, чүнки Худай Онуң биленди.


text:
бүтин халка дәл-де, диңе Худайың өңден сайлан шаятларына, ягны өлүмден диреленинден соң, Онуң билен биле ийип-иченлер болан бизе ачыкдан-ачык гөркезди.


text:
Ол Өзүниң дирилериң хем өлүлериң Худай тарапындан белленен Казысыдыгыны халка вагыз эдип, гүвә гечмегимизи бизе табшырды.


text:
Петрус билен гелен сүннетли иманлылар Мукаддес Рух сылагының башга миллетлериң үстүне-де дөкүленине геңиргендилер,


text:
«Бизиң ялы Мукаддес Рухы алан бу адамларың сув билен чокундырылмагыны ким гадаган эдип билер?» дийди.


text:
Онсоң Петрус олары Иса Месихиң ады билен чокундырмагы буюрды. Соңра олар Петрусдан бирнәче гүнләп галмагы хайыш этдилер.


text:
«Яфа шәхеринде дога эдип отыркам, өзүми йитирен ягдайымда бир гөрнүш гөрдүм. Улы сачага меңзеш бир зат дөрт бурчундан Гөкден Ере салланып, мениң яныма ченли инип гелди.


text:
Онуң ичине бакып сынланымда, Ериң дөрт аяклы хайванларыны, ябаны хем сүйрениҗи хайванларыны, Гөгүң гушларыны гөрдүм.


text:
Ине, шол пурсатда үч адам мениң болян өйүмиң өңүне гелип дурдулар. Олар мениң яныма Кайсариядан ёлланан экен.


text:
Онсоң Рух маңа хич икирҗиңленмән, олар билен биле рована болмалыдыгымы айтды. Бу алты доган хем мениң билен биле гитди, биз ол адамың өйүне бардык.


text:
Ол хем бизе перишдәни гөрендигини, онуң өйүнде дуруп: „Яфа адам ёлла-да, Петрус лакамлы Симуны гетирт.


text:
Шонда Реббиң: „Яхя сув билен чокундырыпды, йөне сиз Мукаддес Рух билен чокундырыларсыңыз" дийип айдан сөзи ядыма дүшди.


text:
Шейлеликде, Реб Иса Месихе иман эденлеринден соң, Худай бизе берши ялы, олара-да шол сылагы берен болса, Худая гаршы дуруп билер ялы, мен ким болупдырын?»


text:
Олар муны эшиденлеринде көшешдилер, Худайы шөхратландырып: «Онда, Худай яшайыш гетирйән тобаны өзге миллетлере-де берипдир» дийишдилер.


text:
Стефанус билен багланышыклы болан ызарламалар нетиҗесинде даргадыланлар Финикия, Кипр ве Антакия ченли айландылар. Олар сөзи ехудылардан башга хич киме вагыз этмейәрдилер.


text:
Оларың арасында бирнәче кипрли ве киренели адамлар барды. Олар Антакия геленлеринде, Реб Исаның Хош Хабарыны вагыз эдип, греклере-де айтдылар.


text:
Ол геленде, Худайың мерхеметини гөрүп шат болды, гайдувсыз йүрек билен Реббе япышар ялы, хеммелере өвүт-несихат этди.


text:
Оны тапып, Антакия гетирди. Олар бүтин бир йыллап йыгнакда топланып, көп адамлара сапак бердилер. Шәгиртлериң месихи адыны алмагы илки билен Антакияда йүзе чыкды.


text:
Булардан Агабус атлы бири галып, бүтин дүнйәниң башына улы ачлык гелмелидигини Рух аркалы хабар берди. (Бу кайсар Клаудиусың заманында болды.)


text:
Шонда Яхудада яшаян доганлара голдав үчин, шәгиртлериң хер бири гурбуның чатдыгындан олара пул ёлламагы карар этдилер.


text:
Хиродес Петрусы эле салып, Песахдан соң халк өңүне чыкармак ниети билен зындана салды-да, хер бири дөрт эсгерден ыбарат болан дөрт топары оңа гаравул гоймагы табшырды.


text:
Хиродесиң оны орта чыкарҗак гүнүниң өң янындакы гиҗе Петрус ики эсгериң арасында гоша зынҗыр билен баглы ятырды, гаравуллар-да гапының агзында зындана гаравулчылык эдйәрдилер.


text:
Бирденкә Реббиң бир перишдеси гөрнүп, түрмеде нур ялпылдады. Перишде Петрусың бөврүне дүртүп, оны оярды-да: «Тиз тур!» дийди. Шобада-да Петрусың зынҗырлары элинден ере гачды.


text:
Перишде оңа: «Гушагыңы гушан-да, чарыкларыңы багла!» дийди. Ол шейле хем этди. Перишде оңа: «Гейимиңи гей-де, мениң ызыма дүш!» дийди.


text:
Петрус дашары чыкып, онуң ызына дүшди. Ол перишде аркалы боланларың чынлыгыны билмән, гөзүне гөрүнйәндир өйдйәрди.


text:
Олар биринҗи, икинҗи гаравуллардан гечип, шәхере чыкян демир дервезә гелдилер. Дервезе олара өз-өзүнден ачылды. Олар дашары чыкып, бир көчәни илерлигине гечдилер велин, перишде бирденкә гайып болды.


text:
Ине, шонда Петрус айңалып: «Реббиң перишдесини ёллап, Хиродесиң элинден, ехуды халкының гарашан әхли затларындан мени халас эдендигине, хакыкатдан хем, инди гөз етирйәрин» дийди.


text:
Муны аңланындан соң, ол Маркус лакамлы Яхяның эҗеси Меръемиң өйүне гитди. Ол ерде көп адам үйшүп, дога эдип отырды.


text:
Ол Петрусың сесини сайгаранда, бегенҗинден яңа гапыны ачман, ичерик ылгап, Петрусың ховлының гапысында дураныны хабар берди.


text:
Өйдәкилер оңа: «Сен акылыңдан азашыпсың» дийдилер. Йөне ол өз гепини берк ныгтанында олар: «Ол Онуң перишдесидир» дийдилер.


text:
Сеслерини чыкармазлыклары үчин, Петрус олара эли билен ышарат этди. Онсоң Реббиң өзүни зындандан чыкараныны олара гүррүң берип: «Муны Якуба хем доганлара хабар бериң» дийди-де, башга ере чыкып гитди.


text:
Хиродес Петрусы агтарды. Ол оны тапмансоң болса гаравуллары сорага чекип, олары өлдүрмеги буюрды.Шондан соң Хиродес Яхудадан Кайсария гидип, шол ерде галды.


text:
Хиродес Сире ве сидонлылара гаршы дишини гыҗаярды. Олар хем бирлешип, Хиродесиң янына гелдилер-де, патышаның ятак җайының башлыгы Властосы өз тарапларына чекип, ярашык диледилер; чүнки оларың юрды патышаның юрдундан азык алярды.


text:
Шол бада Реббиң бир перишдеси Хиродеси урды, чүнки ол Худайы шөхратландырманды. Шейлеликде, ол эндам-җаны гуртлап өлди.


text:
Барнабас билен Саул хем юмшы битирип, ызларына гайтдылар. Олар Маркус лакамлы Яхяны-да янларына алып, Иерусалимден ызларына өврүлдилер.


text:
Антакиядакы йыгнакда бирнәче пыгамбер ве мугаллым барды: Барнабас, Нигер диен Симун, киренели Лукиус, юрдуң дөртден бирине хөкүм сүрйән билен биле улалан Манеан ве Саул.


text:
Булар Реббе ыбадат эдип, ораза тутуп йөркәлер, Мукаддес Рух: «Мениң чагыран ишим үчин, Барнабас билен Саулы Маңа айрып гоюң!» дийди.


text:
Шейлеликде, Мукаддес Рух тарапындан ёлланан Барнабас билен Саул Селукия гелдилер. Ол ерден хем гәмили Кипре гечдилер.


text:
Онсоң Саламисе гелип, ехудыларың синагогаларында Худайың сөзүни вагыз этдилер. Яхя хем олара ярдам эдйәрди.


text:
Олар бүтин аданы айланып, Пафоса гелдилер. Ол ерде Баръешу атлы бир җадыгөй хем ялан ехуды пыгамбере саташдылар.


text:
Баръешу пайхаслы адам болан хәким Серҗиус Павлусың янында боларды. Хәким Барнабас билен Саулы чагырып, олардан Худайың сөзүни эшитмек иследи.


text:
Эмма Элимас җадыгөй (онуң ады шейле терҗиме эдилйәр) олара гаршы чыкып, хәкими имандан дәндирҗек болды.


text:
«Эй, әхли кеззаплыкдан ве әхли галплыкдан долы адам, иблис оглы, әхли догрулыгың душманы! Сен Реббиң догры ёлларыны эгрелтмеги бес этҗек дәлми?


text:
Инди, ине, Реббиң эли үстүңе гелйәр, сен көр боларсың, белли бир вагта ченли гүнеши гөрмерсиң». Шобада-да онуң үстүне түмлүк, гараңкылык инди. Ол өзүни итдирҗек болуп, төверегини сермеләп, адам агтарып башлады.


text:
Павлус ве онуң ёлдашлары Пафосдан гәмә мүнүп, Памфилия Пергасына гелдилер. Шол ерде Яхя олардан айрылып, Иерусалиме гайтды.


text:
Олар болса Пергадан ёлларыны довам этдирип, Писидя Антакиясына гечдилер. Сабат гүни синагога барып отурдылар.


text:
Мукаддес Канундан ве пыгамберлер язгысындан окаландан соң, синагога башлыклары олара адам ёллап: «Доганлар, халка өвүт-үндевли сөзүңиз бар болса айдың» дийдилер.


text:
Шейлеликде, Павлус туруп, эли билен ышарат эдип, шейле дийди: «Эй, ысрайыллы адамлар, Худайдан горкянлар, диңләң!


text:
Бу Ысрайыл халкының Худайы бизиң аталарымызы сайлады, халкы Мүсүр юрдунда отуран махалы бейгелдип, гүйчли гол билен ол ерден чыкарды.


text:
Ине, шондан башлап, олар бир патыша талап этдилер. Худай олара кырк йыллап бенямын тайпасындан бир адамы, ягны Кишиң оглы Саулы берди.


text:
Оны тагтдан дүшүренден соң болса, олара Давуды патыша этди. Ол хакда гүвә хем гечип: „Гөвнүме җай бир адамы, Ессәниң оглы Давуды тапдым. Ол Мениң әхли ислегими берҗай эдер" дийди.


text:
Ол гелмезден өң болса Яхя бүтин Ысрайыл халкына тоба этмеги вагыз эдип, олары чокундырылмага чагырды.


text:
Яхя ишини битирмәге голайлан вагты шейле дийди: „Мени кимдир өйдйәрсиңиз? Мен - Ол дәл. Ине, мениң ызымдан Бири гелер, мен Онуң чарыгының багыны чөзмәге-де мынасып дәлдирин".


text:
Доганлар, эй, Ыбрайым неслиниң огуллары ве араңыздакы Худайдан горкянлар! Бу гутулыш сөзи сизе иберилди.


text:
Чүнки Иерусалим илаты ве оларың башлыклары Оны танамадылар. Оны хөкүм этмек билен, хер сабат гүни окалян пыгамберлер сөзлерини берҗай этдилер.


text:
Ол хакда языланларың барыны битиренлеринден соң болса Оны агачдан ашак дүшүрип, бир мазарда гойдулар.


text:
Ол Өзи билен Җелиледен Иерусалиме геленлере көп гүнлериң довамында гөрүнди. Шинди бу адамлар халкың өңүнде Онуң гүвәлеридир.


text:
Худай Исаны дирелтмек билен, оларың огланлары болан бизиң үчин шол ваданы ерине етирди. Икинҗи мезмурда хем шейле язылыпдыр: „Сен Мениң Оглумсың, Мен бу гүн Сени өндүрдим".


text:
Асла чүйретмезлик үчин, Оны өлүмден дирелдиши хакда хем шейле дийди: „Мен сизе Давуда вада эден мукаддес хем ыгтыбарлы берекетлерими берерин".


text:
Чүнки Давут Худайың ислеги боюнча өз неслине гуллук эденден соң өлди. Ол аталарының янында җайланды; онуң бедени чүйреди.


text:
„Середиң, эй масгаралайҗылар, хайран галың, хеләк болуң; чүнки Мен сизиң гүнлериңизде шейле бир иш эдерин велин, оны сизе бири беян этсе, асла ынанмарсыңыз"».


text:
Олар ехудыларың синагогасындан чыкып баряркалар, ехуды дәллер бу сөзлериң гелҗек сабат гүни-де өзлерине вагыз эдилмегини олардан хайыш этдилер.


text:
Синагогадакы халайык даганында, ехудыларың ве ехуды динине гечип, Худая ыбадат эдйәнлериң көпүси Павлус билен Барнабасың ызына дүшдүлер. Булар хем гүррүң берип, Худайың мерхеметинде эрҗеллик этмеклери үчин, олара несихат этдилер.


text:
Ехудылар халайыгы гөренлеринде гөрипчиликден долуп, Павлусың айдан затларына гаршы чыкып, дил етирдилер.


text:
Павлус билен Барнабас хем гайратлылык билен шейле дийдилер: «Худайың сөзи илки сизе вагыз эдилмелиди. Йөне сиз оны рет этдиңиз, өзүңизи эбеди яшайша мынасып гөрмедиңиз. Шонуң үчин, ине, биз өзге миллетлере тарап йүзленйәрис.


text:
Чүнки Реб бизе шейле табшырды: „Ериң уҗуна ченли гутулыш дашамагың үчин, Мен Сени миллетлере нур этдим"».


text:
Миллетлер муны эшиденлеринде шатланып, Реббиң сөзүни шөхратландырдылар. Шейлеликде, эбеди яшайыш үчин беллененлериң бары иман этди.


text:
Ехудылар диндар, сыланян аяллары ве шәхериң абрайлы адамларыны өҗүкдирдилер. Шейлеликде, Павлус билен Барнабасы ковалап, серхетлеринден чыкардылар.


text:
Коняда билеликде ехудыларың синагогасына бардылар; оларың гүррүң бериши хем ехудылардан, хем греклерден улы топарың иман гетирмегине себәп болды.


text:
Эсли вагт ол ерде болан Павлус билен Барнабас Реб үчин гайратлы вагыз эдйәрдилер. Реб хем оларың эллери билен аламатлар, гудратлар гөркезип, Өз мерхемети барадакы сөз үчин гүвә гечйәрди.


text:
Йөне миллетлер хем-де ехудылар ве оларың башлыклары тарапындан ресуллары рысва этмек, дашламак үчин бир хүҗүм йүзе чыканда,


text:
мундан хабарлы болан ресуллар Ликаонияның шәхерлери болан Листра, Дербә ве шол этраплара гачып барып,


text:
Бу адам Павлусың гүррүңини диңледи; Павлус хем оңа гөз дикди, онуң сагалҗагына иманының бардыгыны гөрүп,


text:
Халайык Павлусың эден ишини гөренде сеслерини гаталдып, ликаония дилинде: «Таңрылар ынсан кешбине гирип, бизиң янымыза инипдир!» дийишдилер.


text:
Шәхериң дашында ерлешен Зевс ыбадатханасының руханысы дервезелериң агзына өкүзлер, веноклар гетирип, халк билен бирликде гурбанлык берҗек болды.


text:
Эмма ресуллар, ягны Барнабас, Павлус муны эшиденлеринде, өз эгин-эшиклерини йыртып, халкың ортасына зыңылдылар, гыгырып, шейле дийдилер:


text:
«Адамлар! Нәме үчин бейле эдйәрсиңиз? Биз-де дуйгулары сизе меңзеш ынсанлардырыс ве сизи бу бош затлардан дөнүп, Гөги, Ери, деңзи ве оларың ичиндәки әхли затлары ярадан дири Худая тарап өврүлмәге чагырярыс.


text:
Муңа гарамаздан, ягшылык этмек, сизе Гөкден ягмыр хем хасыллы мөвсүмлер бермек, йүрегиңизи иймит хем шатлыкдан долдурмак билен, Өзүни гүвәсиз гоймады».


text:
Бу сөзлер билен халкы өзлерине гурбан кесмекден зордан дәндирдилер. Хеммесини өз өйүне ибердилер. Олар ол ерде галып, дерс берип йөркәлер,


text:
Антакиядан, Конядан ехудылар гелди; олар халкы өҗүкдирип, Павлусы дашладылар, оны өлендир өйдүп, шәхерден дашары сүйредилер.


text:
Эмма шәгиртлер дашына үйшенлеринде, Павлус өр туруп, шәхере гайтды. Шол гүнүң эртеси хем Барнабас билен Дербә тарап ёла дүшди.


text:
Олар бу шәхере Хош Хабары вагыз эдип, көплери шәгирт эденлеринден соң, Листра, Коня ве Антакия гайдып гелдилер.


text:
Шәгиртлериң җанларына кувват берип, олара иманда берк дурмагы үндәп: «Биз Худайың патышалыгына көп мушакгатлар билен гирмелидирис» диййәрдилер.


text:
Павлус билен Барнабас хер йыгнакда олара ёлбашчылар сайлап, оразалы дога эдип, олары иман эден Реблерине табшырдылар.


text:
Ол ерден хем өз битирен ишлери үчин Худайың мерхеметине табшырылан ерлери болан Антакия гәмили гайтдылар.


text:
Гелип, йыгнагы үйшүрдилер, Худайың өзлери аркалы әхли эденлерини, ехуды дәллере иман гапысыны ачаныны гүррүң бердилер,


text:
Яхудадан гелен кәбир адамлар доганлара сапак берип: «Мусаның адаты боюнча сүннетленмесеңиз, гутулып билмерсиңиз» диййәрдилер.


text:
Павлус билен Барнабас бу адамлар билен кән чекишип, җеделлешдилер. Онсоң бу меселәниң чөзгүди үчин, бейлеки доганларың бирнәчеси билен бирликде Павлус билен Барнабас ресулларың, ёлбашчыларың янына, Иерусалиме гитмели диен карара гелинди.


text:
Шейлеликде, йыгнак тарапындан ёла салнанлар Финикияның, Самарияның ичинден гечдилер, миллетлериң Реббе тарап өврүлендигини айдып, доганлара улы шатлык бердилер.


text:
Иерусалиме геленлеринде болса йыгнак, ресуллар ве ёлбашчылар тарапындан кабул эдилип, Худайың өзлери аркалы эден әхли задыны хабар бердилер.


text:
Эмма фарисейлер мезхебинден иман эденлериң кәбири аяга галып: «Бейлеки миллетлерден боланлары сүннетлемели, Мусаның кануныны сакламагы табшырмалы» дийдилер.


text:
Гүррүң узага чекенде, Петрус ёкары туруп, олара шейле дийди: «Доганлар! Өз билшиңиз ялы, миллетлериң Хош Хабар сөзүни мениң агзымдан эшидип, иман этмелидиги үчин, Худай көп вагт мундан озал арамыздан мени сайлады.


text:
Йүреклери билйән Худай бизе берши ялы, өзге миллетлере-де Мудаккес Рухы бермек билен, олара гүвә гечди.


text:
Инди, нәме үчин аталарымызың, өзүмизиң дакынып билмедик боюнтырыгымызы шәгиртлериң бойнуна салҗак болуп, Худайы сынаярсыңыз?


text:
Онсоң бүтин җемагат дымып, Худайың өзлери аркалы миллетлер арасында гөркезен улы аламатларыны, гудратларыны айдып берен Барнабас билен Павлусы диңледи.


text:
Өзге миллетлерден Өз адына бир халк алмак үчин Худайың илки билен олара нәхили идег эденини Симон айдып берди.


text:
Онсоң ызыма доланып, Давудың йыкылан чадырыны гайтадан бина эдерин, онуң харабаларыны гайтадан бина эдерин.


text:
Галан адамлар, Мениң адым дакылан бүтин миллетлер Ребби агтарар ялы, оны гайтадан дикелдерин. Буларың барыны эден Реб шейле диййәр".


text:
Йөне олара бутларың неҗислигинден, зынадан, боглан хайванларың этинден ве гандан гача дурмагы, өзлерине эдилмегини ислемейән затларыны башгалара этмезлиги язмалы.


text:
Чүнки Мусаның сөзлери хер сабат гүни синагогаларда окаляр, гадым заманлардан бәри хер шәхерде вагыз эдилйәр».


text:
Шейлеликде, ресуллардыр ёлбашчылар бүтин йыгнак билен бирликде өзлеринден бирнәче адамы, ягны доганларың арасында ёлбашчылык эдйән Барсаба лакамлы Иуда билен Силасы сайлап, Павлус ве Барнабас билен бирликде Антакия ёлламалы диен карара гелдилер.


text:
Онсоң шу хаты язып, олардан ибердилер: «Ресуллар, ёлбашчылар ве доганлар Антакиядакы, Сириядакы, Киликиядакы миллетлерден болан доганлара салам айдяр.


text:
Бизден болан кәбирлериниң өз сөзлери билен сизи ынҗыдып, сүннетлениң, Мукаддес Кануны берҗай эдиң дийип, аңыңызы булашдыраныны эшитдик; муны биз олара табшырмандык.


text:
Мунуң үчин хем бирнәче адамы сайлап, эзиз доганларымыз Барнабас ве Павлус билен бирликде сизе ёлламагы бир агыздан макулладык.


text:
бутлара гурбан эдилен иймитлерден, гандан, боглан хайванларың этинден, зынадан гача дуруң, өзүңизе эдилмегини ислемейән затларыңызы башгалара этмәң. Шулардан саклансаңыз, ягшы эдерсиңиз. Саглыкда болуң!»


text:
Онсоң өзлери хем пыгамбер болан Иуда билен Силас доганлара көп өвүт-несихат берип, олары гүйчлендирдилер.


text:
Павлус билен Барнабас хем Антакияда галдылар. Олар башга-да бирентек адамлар билен сапак берип, Реббиң сөзүниң Хош Хабарыны ыглан этдилер.


text:
Бирнәче гүнден соң, Павлус Барнабаса: «Инди ызымыза доланып, Реббиң сөзүни ыглан эден хер шәхеримизде доганлара гөрме-гөрше барып, хал-ягдайларыны соралы» дийди.


text:
Шейлеликде, араларына агзалалык дүшүп, олар бири-бирлеринден айрылдылар; Барнабас Маркусы янына алып, гәми билен Кипре гитди.


text:
Павлус Дербе ве Листра-да гелди; ине, ол ерде эҗеси иманлы ехуды ве какасы грек болан Тимотеус атлы бир шәгирт барды.


text:
Павлус Тимотеусы өзи билен әкитмек ислейәрди. Шонуң үчин ол этрапдакы ехудылар себәпли оны алып, сүннетледи, чүнки хеммелер Тимотеусың какасының грекдигини билйәрди.


text:
Олар шәхерлериң ичинден гечип, Иерусалимдәки ресуллар ве ёлбашчылар тарапындан кабул эдилен карарлара эермеклиги доганлара табшырярдылар.


text:
Сөзи Азияда вагыз этмелери Мукаддес Рух тарапындан бөкделенсоң, Павлус дагы Фрикия ве Галатя үлкесинден гечдилер.


text:
Шол гиҗе Павлус гөрнүш гөрди: македониялы бир адам онуң гаршысында дуруп, ялбарып: «Македония гел, бизе ярдам эт!» дийди.


text:
Павлус бу гөрнүши гөренден соң, Реб бизи олара Хош Хабары вагыз этмәге чагыряр диен нетиҗә гелип, деррев Македония гитмек билен болдук.


text:
ол ерден-де Македония велаятының биринҗи шәхери хем Рим колониясы болан Филипә гелип етдик. Бу шәхерде бирнәче гүнләп галдык.


text:
Сабат гүни шәхер дервезесинден дашарык, деря якасына чыкдык. Бу ерде адат боюнча дога эдилйәрди. Онсоң йыгнанан аяллара отурып гүррүң бердик.


text:
Тиятира шәхеринде гырмызы гейим сөвдагәри болан, Худая ыбадат эдйән Лидия атлы бир аял бизи диңледи; Павлусың айдянларына үнс бермеги Реб онуң йүрегине гуюпды.


text:
Ол аял өй-ичерси билен чокундырыландан соң ялбарып: «Мени Реббе вепалы сайян болсаңыз, гелиң-де, өйүмде галың» дийип, бизи ырды.


text:
Соңра дога окалян ере баряркак, пал атмаклык билен хоҗайынларына улы газанч гетирйән, палчы рухлы бир кенизе душ гелдик.


text:
Бу гыз Павлус дагымызың ызымыза дүшүп: «Бу адамлар хеммелерден бейик Худайың гуллары, олар бизе гутулма ёлуны вагыз эдйәрлер!» дийип гыгырярды.


text:
Ол гыгырмасыны энчеме гүнләп довам эденсоң, Павлус гаты толгунды, ызына өврүлип, руха: «Онуң ичинден чыкмагы Иса Месихиң адындан саңа буюрярын!» дийди. Рух шол сагадың өзүнде дашары чыкды.


text:
Онуң хоҗайынлары газанч умытларының элден гиденини гөрүп, Павлус билен Силасы тутуп, базара, башлыкларың өңүне сүйредилер.


text:
Олары хәкимлериң янына гетирип, шейле дийдилер: «Бу адамлар шәхеримизи булам-буҗар эдйәрлер, өзлерем ехуды.


text:
Халайык хем олара гаршы аяга галды. Шейлеликде, хәкимлер: «Эгин-эшиклерини сыпырып, таяк билен урмалы» диен буйругы бердилер.


text:
Гиҗе ярыма голайланда, Павлус билен Силас дога эдип, Худая өвгүли нагмалар айдярдылар, туссаглар хем олары диңлейәрди.


text:
Бирденкә Ер гүйчли титреди, туссагхананың биналары сарсып, бирбада әхли гапылар ачылды, хеммәниң зынҗырлары чөзүлди.


text:
Укудан оянан түрмечи зынданың гапыларының ачыкдыгыны гөрүп, туссаглар гачандыр өйтди-де, өзүни өлдүрҗек болуп, гылыҗыны сырды.


text:
Онсоң олары өйүне әкидип, өңлерине сачак язды, Худая иман гетирдик дийип, бүтин өй-ичерси билен шатланды.


text:
Түрмечи хем бу сөзлери Павлуса хабар берип: «Хәкимлер сизи бошатмак үчин адам ёллапдыр; инди чыкың-да, саг-аман ёла дүшүң» дийди.


text:
Эмма Павлус олара шейле дийди: «Олар Рим гражданлары болан бизи хөкүмсиз халк өңүнде енчдилер, зындана ташладылар, инди болса огрынча дашарык чыкарҗак болярлармы? Бу болмаз! Бизи өзлери гелип чыкарсынлар».


text:
Гаравуллар хем бу сөзлери хәкимлере хабар бердилер. Хәкимлер оларың римлидиклерини эшиденлеринде горкдулар.


text:
Павлус билен Силас зындандан чыкып, Лидияның өйүне бардылар, доганлары гөрүп, олара гөвүнлик беренлеринден соң ёла дүшдүлер.


text:
Олар Амфиполисиң ве Аполлонияның ичинден гечип, Селанике гелдилер. Ол ерде ехудыларың бир синагогасы барды.


text:
Месихиң гөрги гөрүп, өлүмден дирелмегиниң зерур боландыгыны дүшүндирип гөркезди. «Мениң сизе вагыз эдйән бу Исам Месихдир» дийди.


text:
Онсоң оларың бирнәчеси, диндар греклериң улы топары ве ат-абрайлы аялларың көпүси ынанып, Павлус билен Силаса гошулдылар.


text:
Йөне иман этмедик ехудылар гөрипчилик этдилер, базарда бош айланып йөрен ярамаз адамларың бирнәчесини янларына алып, үйшмелең гурап, шәхерде топалаң туруздылар. Ясонуң өйүне хүҗүм эдип, Павлус билен Силасы халкың өңүне чыкарҗак болдулар.


text:
Йөне олары тапман, Ясон билен бирнәче доганы шәхер башлыкларының өңүне сүйрәп: «Бүтин дүнйәде топалаң турзан бу адамлар бу ере хем гелдилер.


text:
Ясон олары өйүне мыхман алды. Буларың әхлиси башга бири, ягны Иса патышадыр дийип, кайсарың буйрукларына терс херекет эдйәрлер» дийип гыгырдылар.


text:
Доганлар деррев шол гиҗе Павлус билен Силасы Верия ибердилер. Павлус билен Силас Верия гелип, ехудыларың синагогасына бардылар.


text:
Бу ердәкилер Салоникдәкилерден хас асыллыды. «Бу затлар шейлемикә?» дийип, хер гүн Язгылары гөзлешдирип, сөзи бүтин гөвүнҗеңлик билен кабул этдилер.


text:
Йөне Салоникдәки ехудылар Худайың сөзүниң Павлус тарапындан Верияда-да вагыз эдиленинден хабарлы боланларында, бу ере хем гелип, халайыгы ховсала салып өҗүкдирдилер.


text:
Павлуса хемралык эденлер оны Афина элтип, Силас билен Тимотеуса тиз гелсинлер диен буйругы алып, ызларына гайтдылар.


text:
Павлус Афиныда Силас билен Тимотеуса гарашып йөркә, шәхериң бутлардан долудыгыны гөрүп, онуң йүреги авады.


text:
Ол синагогада ехудылар, Худайдан горкян греклер хем-де хер гүн базарда саташан адамлары билен гүррүң эдерди.


text:
Эпикурчы ве стоик философларың кәбирлери-де оңа гаршы чыкдылар. Кәбири: «Бу яңра нәме дийҗек боляр?» дийсе, кәбири: «Ол ят таңрыларың вагызчысына меңзейәр» диййәрди. Себәби Павлус Исаның Хош Хабарыны ве дирелиши вагыз эдйәрди.


text:
Шейлеликде, оны тутуп, Арес депеси меҗлисине гетирдилер-де, шейле дийдилер: «Сениң гүррүңини эдйән бу тәзе таглыматыңың нәмедигини билип билерисми?


text:
Чүнки сен бизиң гулагымыза кәбир ят затлары гетирйәрсиң. Биз инди бу затларың нәмедигини билмек ислейәрис».


text:
Әхли афинылылар хем ол ерде яшаян ятлар тәзе зат сөзлемекден ве диңлемекден башга хич бир зат билен вагтларыны өтүрмейәрдилер.


text:
Павлус меҗлисиң ортасында дуруп шейле дийди: «Эй афинылылар! Мен сизи хер бабатда гаты диндар гөрйәрин.


text:
Чүнки айланып, сизиң ыбадат эдйән затларыңызы гөзден гечирип йөркәм, депесинде „Нәтаныш Таңра" диен язгылы бир гурбанлык эдилйән ери хем гөрдүм. Мен, ине, танаман, ыбадат эдйән бу задыңызы сизе вагыз эдйәрин.


text:
Дүнйәни, онуң ичинде болан бүтин затлары ярадан Худай Ериң-гөгүң Ребби болуп, эл билен ясалан ыбадатханаларда яшамаз.


text:
Шейле хем, хамала бир зада зар ялы, Оңа адам эли билен гуллук эдип болмаз, себәби хеммелере дирилик, дем ве әхли зады Онуң өзи берйәр.


text:
Худайы агтарарлар, Оны, белки-де, сермеләп тапарлар дийип, оларың вагтларыны, месген тутҗак ерлериниң чәклерини өңүнден белледи. Муңа гарамаздан, Ол бизиң хич биримизден узакда дәлдир.


text:
Чүнки биз Онда яшаяндырыс, херекет эдйәндирис ве бардырыс. Сизиң шахырларыңызың кәбириниң айдышы ялы, „Биз-де Онуң зүрядыдырыс".


text:
Биз инди Худайың зүрядыдыгымыза гөрә, Худайың тебигаты адам сунгаты ве хүнәри билен суратландырылан гызыла, күмше я-да даша меңзешдир өйтмели дәлдирис.


text:
Худай наданлык дөврүнден гөз юмуп геченсоң, инди хемме ерде адамларың әхлисиниң тоба этмегини буюряр.


text:
Чүнки Худай бир гүни белледи. Ол Өз сайлан Адамы аркалы дүнйәниң үстүнден шол гүнде адыл хөкүм чыкарар. Худай бу Адамы өлүмден дирелтмек билен, хеммелере субутнама берди».


text:
Йөне кәбир адамлар оңа гошулып иман этдилер. Оларың арасында меҗлис агзасы Дионисиус, Дамарис атлы бир аял ве башгалар барды.


text:
Италиядан яңы гелен, аслы понтуслы Акила атлы бир ехуды билен онуң аялы Прискилла саташып, шоларың өйүне гитди (Клаудиус бүтин ехудылар Римден чыкмалы диен буйругы берипди).


text:
Силас билен Тимотеус Македониядан геленлеринде, Павлус рухунда гысылып, ехудылара Исаның Месихдиги барада гүвә гечди.


text:
Эмма олар Павлуса гаршы чыкып сөгенлеринде, Павлус эгин-эшигини какышдырып, олара: «Эден ишиңизиң җезасыны өзүңиз чекиң. Мен тәмиздирин, мундан бейләк өзге миллетлериң янына гидерин!»


text:
Онсоң ол ерден чыкып, Худая ыбадат эдйән Юстус атлы бир адамың өйүне гелди. Онуң өйи синагога билен янашыкды.


text:
Синагога башлыгы Криспус бүтин өй-ичерси билен Реббе иман этди; коринтослыларың көпүси муны эшидип иман этдилер хем чокундырылдылар.


text:
Чүнки Мен сениң билендирин, яманлык этҗек болуп, хич кес саңа эл узатмаз, себәби бу шәхерде Мениң халкым көпдүр».


text:
Галио Ахая хәкимлик эдйәркә, ехудылар бирлешип, Павлуса хүҗүм этдилер, оны хөкүм күрсүсиниң гаршысына элтип:


text:
Йөне Павлус агзыны ачҗак боланда, Галио ехудылара шейле дийди: «Эй ехудылар, эгер бир адалатсызлык я агыр җенаят болан болса, сизе, элбетде, чыдардым.


text:
Йөне таглыматлары, атлары ве өз кануныңыза дегишли җеделлери өзүңиз чөзүң, мениң бу затлар хакда казылык эдесим геленок».


text:
Онсоң олар синагоганың башлыгы Состениси хөкүм күрсүсиниң өңүнде тутуп енчдилер; буларың хич бири Галионы екеҗе-де ынҗатмады.


text:
Павлус ол ерде ене бирнәче гүнләп галды. Онсоң доганлар билен хошлашып, Прискилла ве Акила билен бирликде гәмә мүнүп, Сирия гитди. (Ол Худая незир эдени үчин Кенхреада башыны сырдырыпды.)


text:
Эфесоса гелип етенлеринде, Павлус Прискилла билен Акиланы шол ерде галдырып, өзи синагога барды-да, ехудылар билен гүррүң этди.


text:
Олар билен хошлашып: «Етип гелйән байрамы, хер ничик-де болса Иерусалимде тутмагым герек, Худай оңласа, ене сизиң яныңыза өврүлерин» дийди. Шейлеликде, гәми билен Эфесосдан уграды, йөне Акила билен Прискилла Эфесосда галдылар.


text:
Ол ерде бирнәче вагт галандан соң, ене ёла дүшди, Галатя ве Фрикия үлкелерини нобатма-нобат айланып, бүтин шәгиртлере гүйч-кувват берди.


text:
Шол вагт аслы исгендериялы болан Аполлос атлы бир дилевар, Мукаддес Язгылара өкде ехуды Эфесоса гелди.


text:
Реб ёлунда тәлим алан бу адам, диңе Яхяның чокундырмасыны билмегине гарамаздан, рухы хыҗувлы болуп, Реб хакда анык гүррүңлер билен сапак берерди.


text:
Ол синагогада гайратлылык билен геплемәге башлады. Акила билен Прискилла муны эшиденлеринде, Аполлосы өз янларына алып, оңа Худайың ёлуны хас такык дүшүндирдилер.


text:
Аполлос Ахая гитмекчи боланда, доганлар оңа бу иши үндәп, шәгиртлере оны кабул этмеги яздылар. Ол гелип етенде, мерхемет аркалы иман эденлере көп ярдам этди.


text:
Чүнки ол Исаның Месихдигини Язгылар аркалы субут эдип, ехудыларың айданларыны халкың өңүнде хыҗув билен паш эдйәрди.


text:
Аполлос Коринтосдака, Павлус үлкәниң ички себитлерине айланып, Эфесоса гелди. Ол ерде бирнәче шәгирде саташып,


text:
олардан: «Иман эдеңизде Мукаддес Рухы алдыңызмы?» дийип сорады. Олар хем оңа: «Биз Мукаддес Рухуң бардыгыны хем эшидемизок» дийдилер.


text:
Ол: «Онда, нәме чокундырма билен чокундырылдыңыз?» дийип сорады. Олар: «Яхяның чокундырмасы билен» дийип җогап бердилер.


text:
Павлус: «Яхя халка өзүнден соң Гелҗеге, ягны Иса иман этмелерини айдып, олары тоба чокундырмасы билен чокундырыпды» дийди.


text:
Павлус үстлерине эллерини гоян бадына, Мукаддес Рух олара инип, олар башга диллерде гепләп, велилик этмәге башладылар.


text:
Соң Павлус синагога барды. Үч айлап гүррүң берип, Худайың Патышалыгына дегишли затлары олара ынандырып, гайратлы вагыз этди.


text:
Йөне кәбирлери гатап, ынанмазлык этдилер, Месихиң ёлуны халк өңүнде яманладылар. Шейлеликде, Павлус олардан чекилди, шәгиртлери әкидип, хер гүн Тиранносың мекдебинде гүррүң берди.


text:
Бу иш ики йыл довам этди. Шейлеликде, Азияда яшаянларың бары, ехудылардыр греклер Реббиң сөзүни эшитдилер.


text:
Шейлеликде, онуң беденине деген эляглыкдыр гушаклары алып, сыркавларың үстүне өртенлеринде, оларың дертлери айрылып, ичлеринден эрбет рухлар чыкды.


text:
Айланып йөрен ехуды догагөйлериң кәбири хем Реб Исаның адыны тутуп, эрбет рухлулара шыпа бермәге гиришйәрдилер. «Павлусың вагыз эдйән Исасының ады билен сизе буйрук берйәрин!» диййәрдилер.


text:
Онсоң эрбет рухлы адам оларың үстүне топулды, әхлисини басды. Олар еңлип, ялаңач хем яралы ол өйден гачып гитдилер.


text:
Бу вака Эфесосда яшаян ехудыларың, греклериң гулагына етди. Хеммесиниң үстүне горкы инип, Реб Исаның ады бейгелди.


text:
Җадыгөйлүк билен мешгулланянларың бир топары китапларыны үйшүрип, хеммәниң гөзүниң алнында якды. Оларың бахасыны хасапланларында, элли мүң күмүш пула етди.


text:
Бу вакалардан соң, Павлус Македония ве Ахаядан гечип, Иерусалиме гитмеги йүрегине дүвди. Ол: «Ол ерде боланымдан соң, Рими хем гөрмелидирин» диййәрди.


text:
Павлус өзүне хызмат эдйәнлерден икисини - Тимотеус ве Эрастосы Македония ёллап, өзи бирнәче вагтлап Азияда галды.


text:
Димитриус атлы бир зергәр барды. Ол Артемис ыбадатханасының күмүш нусгаларыны ясамак билен, хүнәрментлере көп иш гетирерди.


text:
Димитриус хүнәрментлер билен шуңа меңзеш кәрлериң ишчилерини үйшүрип, шейле дийди: «Адамлар! Бизиң газанҗымызың шу ишдендигини өзүңиз билйәрсиңиз.


text:
Бу Павлусың хем: „Адам эли билен ясалан зат таңры дәлдир" дийип, диңе Эфесосда дәл, эйсем, бүтин Азияда диен ялы көп халкы ынандырып аздырандыгыны-да гөрйәрсиңиз хем эшидйәрсиңиз.


text:
Бизиң үчин хатарлы болан диңе бу кесбиң гадырдан дүшмеги дәл, эйсем, бейик зенан таңры Артемисиң ыбадатханасының-да зада сайылман, бүтин Азия ве хатда дүнйәниң хормат эдйән таңрысының шөвкетден дүшмегидир».


text:
Олар муны эшиденлеринде, гахар-газапдан долуп: «Эфесослыларың Артемиси бейикдир!» дийип гыгырышдылар.


text:
Шейлеликде, бүтин шәхер галагоплуга дүшди. Олар Павлусың ёлдашлары, македониялы Гаюс билен Аристархосы тутуп, бары бирликде театра окдурылдылар.


text:
Онуң достлары болан Азия башлыкларындан кәбири-де Павлуса хабар ёллап, театра аяк басмазлыгыны хайыш этдилер.


text:
Инди, бири бейле, бейлекиси эйле дийип гыгырярды, чүнки мәреке галагоплуга дүшүп, оларың аглабасы нәме үчин үйшендиклерини хем билмейәрди.


text:
Онсоң ехудыларың өңе итмеги билен, мәрекәниң ичинден Исгендери чекип чыкардылар. Исгендер эли билен ышарат эдип, халкың өңүнде гепләп, өзүни гораҗак болды.


text:
Йөне онуң ехудыдыгыны биленлеринде, хеммелериң агзындан бир сөз чыкды. Олар ики сагатлап: «Эфесослыларың Артемиси бейикдир!» дийип гыгырышдылар.


text:
Шәхер кәтиби халайыгы көшешдирип, шейле дийди: «Эй эфесослылар! Эфесослылар шәхериниң бейик Артемис ыбадатханасының ве Гөкден инен хейкелиң горагчысыдыгыны хайсы киши билмейәр?


text:
Димитриусың я-да онуң янындакы хүнәрментлериң бирине гаршы давалары бар болса, диван гапылары ачык, хәкимлер бар; гой, бири-бириниң үстүнден шикаят этсинлер.


text:
Себәби бу гүнки вакалар зерарлы, топалаңчылыкда гүнәкәрленмек ховпы үстүмизе абанып дур, хич бир себәпсиз эдилен бу үйшмелеңи биз аклап билмерис». Ол шейле дийип, мәрекәни дагатды.


text:
Башагайлык ятышандан соң, Павлус шәгиртлери янына чагырып, несихат берди, олар билен хошлашып, Македония гитмек үчин ёла дүшди.


text:
Ол ерде үч айлап галды. Соң гәмили Сирия гитҗек болуп йөркә, ехудылар тарапындан өзүне гаршы дилдүвшүк гураландыгы зерарлы, Македонияның үсти билен ызына доланмаклыгы макул билди.


text:
Пирросың оглы вериялы Сопатрос, салониклилерден Аристархос, Секундус, дербели Гаюс Тимотеус ве азиялы Тихикус билен Трофимос оны Азия угратдылар.


text:
Биз хем Петир байрамы гүнлеринден соң, Филипиден гәми билен бәш гүнде оларың янына - Троаса гелип етдик. Ол ерде еди гүн болдук.


text:
Хепдәниң илкинҗи гүни чөрек бөлмек үчин йыгнанышдык. Павлус эртеси гүн ёла дүшмекчи болансоң, олара гүррүң берип, сөзүни ярыгиҗә чекдирди.


text:
Павлус ене-де гүррүң берип дурка, пенҗиреде отуран Эфтихос атлы бир яш йигиди агыр укы басды. Ол укудака үчүнҗи гатдан ашак гачып, өли халында галдырылды.


text:
Онсоң ёкары чыкды, чөрек бөлүп ийди. Олар билен даң атянча, көп сөхбет эденинден соң болса ёла дүшди.


text:
Биз өңден гәмә мүнүп, Павлусы Асосадан алмак үчин, ол ере уградык, чүнки ол пыяда гитмек ниети билен бизе шейле табшырыпды.


text:
Онсоң ол ерден гәми билен ёла дүшүп, эртеси Хиос гаршысына етдик. Бир гүн соң болса Самоса гечип, Трогиллияда галдык, эртеси хем Милитоса гелдик.


text:
Павлус Азияда вагты бидерек гечирмезлик үчин, Эфесосың гапдалындан гечип гитмеги йүрегине дүвүпди. Ол ховлугярды, себәби башартса, аңруҗы Пентикост гүни Иерусалимде болмакчыды.


text:
Геленлеринде, олара шейле дийди: «Мениң Азия гелен илкинҗи гүнүмден бәри хемише сизиң яныңызда боланымы өзүңиз билйәнсиңиз.


text:
Мен бүтин пес гөвүнлиликде, гөзяш ве ехудыларың дилдүвшүклеринден алан теҗрибелерим билен Реббе гуллук этдим.


text:
Хем ехудылара, хем греклере Худая тоба ве Реббимиз Иса Месихе иман этмек үчин гүвә гечип, ач-ачан хем өйме-өй айланып сизе сапак бердим.


text:
Мен булары хич зат хасап этмейәрин, җанымы өзүм үчин гыммат билмейәрин; дөврүми, Худайың мерхеметиниң Хош Хабарына гүвә гечмек үчин, Реб Исадан алан хызматымы битирсем боляр.


text:
Мен араңызда Худайың Патышалыгыны вагыз эдип гездим, инди болса сизиң хич бириңизиң йүзүми гайдып гөрмеҗегиңизи билйәрин.


text:
Өзүңизе ве Реб Худайың Өз ганы билен эдинен йыгнагыны бакмак үчин, Мукаддес Рухуң сизи ичинде гөзегчи эдип гоян тутуш сүрүсине гөз-гулак болуң.


text:
Шонуң үчин оя болуң, үч йыллап гиҗе-гүндиз гөзяш билен сизиң хер бириңизе үзнүксиз несихат эденими ятлаң.


text:
Инди болса сизи Худая, Онуң мерхеметиниң сөзүне табшырярын. Ол сизи абатламагы, сизе әхли мукаддеслериң арасындан мирас бермеги башаряндыр.


text:
Мен шейле ишләп, эҗизлери голдамалыдыгыны, Реб Исаның хут Өзүниң: „Бермек алмакдан багтлыдыр" диен сөзүни ятламалыдыгыны әхли затда сизе гөркездим».


text:
«Сиз мениң йүзүми гайдып гөрмерсиңиз» диен сөзи олары хас тукатландыран зат болды. Онсоң оны гәмә барынча ёла салдылар.


text:
Кипр гөрненде, оны чепимизде галдырдык-да, Сирия тарап йүзүп, Сура бардык, себәби гәми шол ерде йүкүни дүшүрмелиди.


text:
Сурда шәгиртлери тапып, еди гүн галдык. Шәгиртлер Рух аркалы Павлуса Иерусалиме гитмезлиги айтдылар.


text:
Биз шол гүнлери гечирдик-де, чыкып, ене ёла дүшдүк. Оларың бары аяллар ве оглан-ушаклары билен шәхериң дашына ченли бизи ёла салдылар. Онсоң кенарда дыза чөкүп, дога этдик.


text:
Сурдан ёлумызы довам этдирип, Птолемаисе етдик, доганлар билен саламлашып, бир гүн оларың янында галдык.


text:
Эртеси гүн биз, ягны Павлус ве янындакылар ёла дүшүп, Кайсария гелдик. Едилериң бири болан Хош Хабарчы Филипусың өйүне барып, онуң янында галдык.


text:
Ол бизиң янымыза гелип, Павлусың гушагыны алды-да, өз элини хем аягыны баглап: «Муны Мукаддес Рух айдяр: Иерусалимдәки ехудылар шу гушагың эесини шейле баглап, миллетлериң элине берерлер» дийди.


text:
Павлус шейле җогап берди: «Нәме үчин аглашып, мениң йүрегими агырдярсыңыз, бу эдйәниңиз нәме? Мен Иерусалимде диңе бенди болмага дәл, эйсем, Реб Исаның ады үчин өлмәге-де тайын».


text:
Кайсарияда болян шәгиртлериң хем бирнәчеси биз билен гидип, Минасон диен бир кипрли көне шәгирдиң янына элтдилер, биз оңа мыхман болмалыдык.


text:
Павлус олар билен саламлашандан соң, Худайың өз хызматы аркалы миллетлер арасында эденлерини бирин-бирин айдып берди.


text:
Олар муны эшидип, Худайы шөхратландырдылар. Соң Павлуса шейле дийдилер: «Эй доган! Өзүң гөрйәрсиң, ехудылар арасында иман эден нәче мүң адам бар; хеммеси-де Мукаддес Кануна ыхласлы.


text:
Миллетлер арасындакы хемме ехудылара Мусадан дөнмеклиги өвредип, огланлары сүннетлемели дәл, адатлара гөрә йөремели дәл диййәр дийип, олара сен хакда хабар берлипдир.


text:
Бу адамлары яныңа ал-да, олар билен бирликде тәрет эдип, келлелерини сырдырма харчларыны бер. Шейлеликде, хеммелер сен хакда хабар берлен затларың ерликсиздигини, сениң-де кануны саклап херекет эдйәниңи билер.


text:
Иман эден миллетлер хакда айданымызда болса, биз бейле затлары асла табшырамызок, диңе бутлара гурбан эдилен затлардан, гандан, боглан хайванларың этинден хем-де зынадан гача дурмак барадакы карарымызы яздык».


text:
Эртеси гүн Павлус яңкы адамлары янына алып, олар билен биле этди. Онсоң оларың хер бири үчин гурбанлык берилйәнчә, тәрет гүнлериниң хачан долҗагыны ыглан эдип, олар билен бирликде ыбадатхана гирди.


text:
Бу еди гүн долмага голайка, азиялы ехудылар оны ыбадатханада гөрүп, бүтин халкы өҗүкдирдилер, оңа эл уруп:


text:
«Эй, Ысрайыл адамлары, көмек эдиң! Шу адам хер ерде, хер кесе халкымызың, Мукаддес Кануның ве бу ериң терсине сапак берйәр. Үстесине-де, греклери ыбадатхана гетирип, бу мукаддес ери хем харамлады» дийип гыгырышдылар.


text:
Чүнки олар Павлусы мундан өңинчә эфесослы Трофимос билен билеликде шәхерде гөрендиклери үчин, Павлус оны-да ыбадатхана гетирендир өйдйәрдилер.


text:
Шейлеликде, бүтин шәхер аяга галып, халк хер тарапдан ылгады. Павлусы тутуп, ыбадатханадан дашары сүйредилер; шол бада-да ыбадатхананың гапылары япылды.


text:
Павлусы өлдүрҗек болуп дуркалар, эсгерлериң мүңбашысына бүтин Иерусалимиң аяга галандыгы барадакы хабар гелип говушды.


text:
Ол хем деррев эсгерлери, йүзбашылары янына алып, халкың үстүне эңди. Олар мүңбашы билен эсгерлери гөренлеринде, Павлусы енчмеги бес этдилер.


text:
Шол вагт мүңбашы голай гелди-де, Павлусы тутуп, гоша зынҗырлар билен багламагы буюрды. Онсоң онуң кимдигини, нәме эденини сорады.


text:
Йөне халайыкдан бири бейле, бейлекиси эйле дийип гыгырансоң, мүңбашы башагайлык зерарлы белли бир зат билип билмән, Павлусы гала әкитмеги буюрды.


text:
Павлус яңы галаның ичине гетирилмели боланда, мүңбаша шейле дийди: «Саңа бир зат айдып билеринми?» Ол хем: «Сен грекче билйәрсиңми?


text:
Бирнәче вагт мундан өң топалаң турзуп, питнечилерден дөрт мүң адамы чөле чыкаран мүсүрли сен дәлми?» дийди.


text:
Павлус: «Мен бир тарсуслы ехуды, Киликияда шөхраты аз болмадык бир шәхериң илатындан. Сенден хайыш эдйәрин, маңа халка сөз сөзлемәге ругсат эт» дийди.


text:
Ол ругсат эденде, Павлус басганчагың үстүнде дуруп, халка эли билен ышарат этди. Чуң үмсүмлик аралашансоң, олара еврей дилинде йүзленип:


text:
Олар онуң өзлерине еврей дилинде йүзлененини эшиденлеринде, үмсүмлиги хас бетер сакладылар. Шонда Павлус шейле дийди: 


text:
Мен Киликияның Тарсусында доглан бир ехуды; йөне шу шәхерде өсдүм, Гамалиелиң тербиеси астында ата-бабаларымызың канунының берк талап эдиҗилигине гөрә тәлим алдым. Бу гүн сизиң барыңызың болшуңыз ялы, мен-де Худая ыхласлыдым.


text:
Мен хем эркеклери, хем-де аяллары тутуп, зынданлара табшырмак билен, Месих ёлундакылары өлүме ченли ызарладым.


text:
Бу бабатда баш руханы билен бүтин яшулулар-да гүвә гечерлер. Мен олардан доганлара хатлар хем алып, Шамдакылары-да җезаландырмак үчин баглап, Иерусалиме гетирмек максады билен Шама тарап ёла дүшдүм.


text:
Мен ере йыкылдым, онсоң бир сес эшитдим, ол маңа: „Саул, Саул, нәме үчин Маңа азар берйәрсиң?" дийди.


text:
Мен: „Я Реб! Мен нәме этмели?" дийдим. Реб хем маңа: „Тур, Шама гит, этмели затларың бары шол ерде саңа айдылар" дийди.


text:
Яңкы нуруң ялкымы себәпли гөрмез боланым үчин, янымдакылар элимден тутуп итдилер; шейлеликде, Шама гелдим.


text:
Мукаддес Канун боюнча таква болуп, Шамда отуран бүтин ехудылар арасында ягшы ады болан Хананя атлы бир адам яныма гелди.


text:
Хананя ене шейле дийди: „Ата-бабаларымызың Худайы Өз ислегини билмегиң, Адылы гөрүп-де, агзындан бир сес эшитмегиң үчин сени өңүнден белләп гойды.


text:
Оны гөрдүм, Ол маңа: „Тиз бол-да, чалт Иерусалимден гит, чүнки олар сениң Мен хакда гүвәлигиңи кабул этмезлер" дийди.


text:
Мен шейле дийдим: „Я Реб, олар мениң синагогадан-синагога айланып, Саңа иман эденлери туссага атып, енҗеними билйәрлер.


text:
Сениң шаядың Стефанусың ганы дөкүленде, мен хем шол ерде дурдум, бу иши оңладым, оны өлдүренлериң эгин-эшигини сакладым".


text:
Олар шу сөзе деңеч оны диңледилер, онсоң сеслерини гаталдып: «Бейле адамы ер йүзүнден ёк эдиң! Мунуң дири галмагы гелшикли дәл» дийдилер.


text:
мүңбашы мәрекәниң нәме үчин Павлуса гыгырышяндыгыны билмек үчин, онуң гала әкидилип, дүрре билен сорага чекилмегини буюрды.


text:
Оны гайыш чекилер билен багланларында, Павлус янында дуран йүзбаша: «Римли хем-де хөкүм эдилмедик бир адамы дүррелемәге хакыңыз бармы?» дийди.


text:
Шонда мүңбашы Павлусың янына гелип: «Маңа айт, сен римлими?» дийип, ондан сорады. Ол: «Хава» дийип җогап берди.


text:
Мүңбашы: «Мен бу хукугы кән пул билен эдиндим» дийди. Павлус: «Эмма мен римли болуп догулдым» дийди.


text:
Шейлеликде, оны сорага чекҗек болуп дуранлар деррев янындан чекилдилер; мүңбашы хем Павлусың римлидигини биленде горкды, чүнки оны баглапды.


text:
Ол эртеси гүн ехудыларың Павлусы нәмеде айыплаяндыгыны такык билмек үчин, оны чөзди, баш руханылар билен бүтин меҗлисе хем йыгнанмагы буюрды. Онсоң Павлусы гетирип, оларың гаршысында дурузды.


text:
Павлус меҗлисе назарыны дикип: «Эй доганлар! Мен Худайың өңүнде шу гүне ченли сап выждан билен гездим» дийди.


text:
Павлус оңа шейле дийди: «Эй агардылан дивар! Сени Худай урар! Мениң үстүмден Мукаддес Канун боюнча хөкүм чыкармак үчин отырсың, өзүң болсаң канундан чыкып, мени урмагы буюрярсың».


text:
Баш руханының янында дуранлар: «Нәме үчин Худайың баш руханысына сөгйәрсиң?» дийип, ондан сорадылар.


text:
Павлус: «Доганлар, онуң баш руханыдыгыны билмейәрдим; чүнки: „Өз халкың баштутанына хапа сөз айтма" дийип язылгыдыр» дийди.


text:
Павлус оларың бир бөлегиниң саддукейлерден, бейлекисиниң хем фарисейлердендигини билип: «Эй доганлар, мен фарисей оглы фарисейдирин; мениң үстүмден өлүлериң дирелме умыды үчин хөкүм чыкарыляр!» дийип, меҗлисде гыгырды.


text:
Себәби саддукейлер не дирелме, не перишде, не-де рух бар диййәрлер, фарисейлер болса хеммесине ынанярлар.


text:
Шейлеликде, улы галмагал турды, фарисейлер мезхебинден болан кәбир канунчылар ёкары турдулар-да, давалашып: «Биз бу адамда хич бир эрбетлик гөрмейәрис. Эгер бир рух я бир перишде онуң билен геплешен болса, онда Худая гаршы гөрешмәлиң» дийдилер.


text:
Агзалалык ула язанда, оларың Павлусы парчаламакларындан хедер эден мүңбашы эсгерлере ашак дүшүп, оны оларың арасындан зор билен алып, гала әкитмеги буюрды.


text:
Шол гиҗе Реб Павлусың янына гелип, оңа: «Батыр бол! Чүнки сен Мен барада Иерусалимде нәхили гүвә гечен болсаң, Римде-де шейле гүвә гечмелисиң» дийди.


text:
Эртеси гүн ехудылар бири-бирлери билен дил бирикдирип: «Павулсы өлдүрйәнчәк, ийсек, ичсек бизе лагнат болсун» дийип касам этдилер.


text:
Олар баш руханыларың, яшулуларың янына гелип шейле дийдилер: «Биз Павлусы өлдүрйәнчәк бир зат датсак, бизе лагнат болсун дийип касам этдик.


text:
Шейлеликде сиз меҗлис билен билеликде Павлусың ишине хас такык гарамак баханасы билен, Павлусы яныңыза гетирмегини мүңбашыдан хайыш эдиң; биз-де гелип етмәнкә, оны өлдүрмәге тайын».


text:
Павлус хем йүзбашыларың бирини янына чагырып: «Бу йигиди мүңбашының янына элт, чүнки оңа хабар бермели зады бар» дийди.


text:
Шейлеликде, йүзбашы оны алып, мүңбашының янына гетирди ве: «Туссаг Павлус мени янына чагырып, шу йигиди саңа гетирмегими хайыш этди. Онуң саңа айтҗак зады бар экен» дийди.


text:
Мүңбашы йигидиң элинден тутуп, бир гыра чекилди ве ондан: «Маңа хабар бермели задың нәме?» дийип сорады.


text:
Ол шейле җогап берди: «Ехудылар Павлусың ишини хас такык барламак баханасы билен, оны эртир меҗлисе гетирмеги сенден хайыш этмек үчин диллешдилер.


text:
Йөне сен олара гулак асма, чүнки оларың кыркдан говрак адамы Павлуса букуда гарашяр, олар Павлусы өлдүрйәнчәк, ийсек, ичсек бизе лагнат болсун дийип касам этдилер. Шинди олар тайяр, сениң разычылыгыңа гарашярлар».


text:
Онсоң йүзбашыларындан икисини янына чагырып, шейле табшырык берди: «Гиҗе сагат үчде Кайсария гитмек үчин ики йүз эсгер, етмиш атлы, ики йүз найзадар тайынлаң.


text:
Ехудылар бу адамы тутуп, өлдүрҗек болуп дуркалар, мен онуң римлидигини билип, эсгерлерим билен етишип, оны оларың элинден халас этдим.


text:
Оны өз канунлары барадакы җеделли пикирлер үчин айыплаяндыкларыны билдим, йөне ондан өлүме я туссаглыга мынасып бир язык тапмадым.


text:
Бу адамың җанына ехудыларың каст этҗек боляндыгы маңа хабар берленде болса, оны деррев саңа ёллап, шикаятчылара-да шикаятларыны сениң хузурыңда айтмакларыны буюрдым. Хош гал».


text:
Бәш гүнден соң, баш руханы Хананя яшулулар ве Тертуллус атлы бир гаралавҗы билен гелди; булар хәкиме Павлус барада шикаят этдилер.


text:
Эй хорматлы Феликс, сениң саяңда улы парахатлыга говшандыгымызы, сениң аладаң аркалы бу миллет үчин чәрелериң гөрлендигини, биз хемише ве хер ерде улы миннетдарлык билен боюн алярыс.


text:
Эмма сени көп гүймемезлик үчин, өзүңе махсус мылакатлылыгың билен, бизи сәхелче диңлемегиңи хайыш эдйәрин.


text:
Биз бу адамы башымыза инен бела хем-де Ер йүзүндәки бүтин ехудылар арасында топалаңчы ве насыралы мезхебиниң баштутанларының бири дийип билйәрис.


text:
Ол ыбадатхананы-да харамламага чалышды. Биз оны тутдук. Өз канунымыз эсасында онуң үстүнден хөкүм чыкармак иследик.


text:
Онуң шикаятчыларына сениң хузурыңа гелмеги буюрды. Сениң өзүң хем оны сорага чекип, бизиң оны айыплаян затларымызың барының аныгына етип билерсиң».


text:
Хәким гепле дийип, Павлуса үмләнинде, Павлус шейле җогап берди: «Сениң көп йыллардан бәри бу миллетиң казысыдыгыңы билйәнлигим үчин, өзүми бегенч билен гораҗак.


text:
Олар мениң не ыбадатханада, не синагогаларда, не шәхерде бири билен җеделлешип дуранымы, не-де халкы аяга галдыранымы гөрдүлер.


text:
Йөне шуны саңа ыкрар эдйәрин: мен Мукаддес Канун эсасындакы хер бир зада, пыгамберлер китабында языланларың әхлисине иман эдип, буларың азгын мезхеп диййән Ёлы боюнча ата-бабаларымың Худайына хызмат эдйәрин.


text:
Буларың өзүниң хем кабул эдиши ялы, хем догруларың, хем эгрилериң өлүмден дирелмегини Худайдан умыт эдйәрин.


text:
Бу затлар билен гүмра болуп йөркәм, мени тәретли ягдайда ыбадатханада гөрдүлер; не үйшмелең, не-де башагайлык барды.


text:
Йөне ол ерде Азиядан болан кәбир ехудылар барды. Оларың-да маңа гаршы бир затлары болан болса, шу ерде сениң хузурыңда дуруп, мени айыпламаклары герекди.


text:
Шейле болса, оларың ортасында дуркам: „Бу гүн өлүлериң дирелмеги хакда сизиң хузурыңызда мениң үстүмден хөкүм чыкарыляр" дийип айдан шу екеҗе сөзүм үчиндир».


text:
Месих ёлы хакда хас такык маглуматы болан Феликс иши соңа гоюп: «Даваңыз хакда мүңбашы Лисияс геленде карар чыкарарын» дийди.


text:
Онсоң йүзбаша Павлусы саклап, оңа еңиллик бермеги, оңа гарашык этмеклери үчин, достларының янына гелмегини бөкдемезлиги буюрды.


text:
Бирнәче гүнден соң болса Феликс өз ехуды аялы Деусилла билен гелди-де, Павлусы гетирдип, онуң Месихе иман хакда айдян гүррүңлерини диңледи.


text:
Павлус догрулык, небсиңе буюрма хем гелҗек хөкүм хакда гүррүң беренде, Феликс горкуп: «Хәзирликче гит, пурсат тапан махалым сени чагырдарын» дийди.


text:
Шол бир вагтда-да бошадылмагы үчин Павлус өзүне пул берер дийип умыт эдйәрди. Шонуң үчин хем Павлусы йыгы-йыгыдан чагырып, онуң билен сөхбет эдйәрди.


text:
Шейлеликде, ики йыл гечип, Феликсиң ерине Поркиус Фестус гелди. Феликс ехудыларың гөвнүни авламак үчин, Павлусы зынданда галдырып гитди.


text:
Ондан харай исләп, Павлусы Иерусалиме гетиртмеги хайыш этдилер. Олар букы гурап, Павлусы ёлда өлдүрмегиң ниетиндедилер.


text:
Онсоң: «Араңыздакы сөзи өтйән адамлар мениң билен гелип, ол адамың языклы ери бар болса, оны айыпласынлар» дийди.


text:
Ол оларың арасында секиз-он гүнден артык галман, Кайсария гайтды. Эртеси гүн хөкүм күрсүсинде отурып, Павлусың гетирилмегини буюрды.


text:
Павлус геленде, Иерусалимден баран ехудылар онуң дашыны алып, оңа субут эдип билмедик көп хем агыр айыпларыны йөңкедилер.


text:
Павлус өзүни горап: «Мен не ехудыларың канунына, не ыбадатхана, не-де кайсара гаршы гүнә этдим» дийди.


text:
Фестус ехудыларың гөвнүнден турмак үчин, Павлуса: «Иерусалиме гидип, шол ерде бу бабатда үстүңден хөкүм чыкармагымы ислейәрсиңми?» дийди.


text:
Эмма Павлус шейле дийди: «Мен кайсарың хөкүм күрсүси өңүнде дурун, мениң үстүмден шу ерде хөкүм чыкарылмалыдыр; мен ехудылара хич бир яманлык эдемок, муны сениң өзүң хем оңат билйәнсиң.


text:
Мен яманлык эден болсам я өлүме мынасып этмиш эден болсам, өлүмден гачмаярын; буларың маңа йөңкейән айыплары эсассыз болса, онда хич ким мени буларың элине берип билмез. Мен давамы кайсара арз эдйәрин».


text:
Олар көп вагт ол ерде галанларындан соң, Фестус Павлусың ишини патыша гүррүң берип, шейле дийди: «Феликсиң туссаг эдип гоян бир адамы бар.


text:
Мен Иерусалимдекәм, ехудыларың баш руханылары, яшулулары оңа гаршы хөкүм сорап, онуң үстүнден шикаят этдилер.


text:
Мен олара: „Айыпланяны шикаятчылары билен йүзлешдирмән, оңа йөңкелйән айып барада өзүни горамага пурсат бермән, хөкүм этмек римлилериң адаты дәлдир" дийип җогап бердим.


text:
Олар бу ере үйшенлеринде болса эглемән, эртеси гүн хөкүм күрсүсинде отурып, ол адамың гетирилмегини буюрдым.


text:
Оларың өз динлери хем-де бир Иса атлы өлен, йөне Павлусың дири диййән шахсы хакда кәбир җеделлери бар экен.


text:
Мен бу затлар барадакы җеделден алҗырап, ондан: „Иерусалиме гидип, ол ерде бу затлар бабатда өзүңе хөкүм эдилмегини ислейәрсиңми?" дийип сорадым.


text:
Йөне Павлус давасыны Августусың хөкүмине сакламагы хайыш эденсоң, кайсара ёллаянчам, оны туссаглыкда сакламагы буюрдым».


text:
Агриппа Фестуса: «Мен хем шол адамың гүррүңини диңлемек ислейәрин» дийди. Ол-да: «Эртир оны диңләрсиң» дийди.


text:
Эртеси гүн Агриппа, Берники улы дабарада гелип, мүңбашылар, шәхериң атлы-абрайлы адамлары билен бирликде зала гиренлеринде, Фестусың буйругы боюнча Павлусы гетирдилер.


text:
Фестус шейле дийди: «Эй, Агриппа патыша ве шу ердәки әхли адамлар! Сиз бу адамы гөрйәрсиңиз; хем Иерусалимде, хем-де шу ерде әхли ехуды җемагаты маңа ондан шикаят эдип: „Ол мундан артык дири галмалы дәл!" дийип гыгырышдылар.


text:
Эмма мен онуң өлүме мынасып иш эденини тапманым үчин, өзүниң хем давасыны Августуса арз эдени үчин, оны ёлламагы карар этдим.


text:
Ол хакда тагсыра язар ялы белли бир задым ёк. Шонуң үчин-де дерңев гечириленден соң, язмага бир задым болсун дийип, оны сизиң хузурыңыза, ылайта-да, эй Агриппа патыша, сениң хузурыңа чыкардым.


text:
Агриппа патыша Павлуса: «Саңа өзүңи горап геплемәге ругсатдыр» дийди. Ине, шонда Павлус элини узадып, өзүни горамага дурды: 


text:
Эй Агриппа патыша! Ехудыларың мени айыплаян бүтин затлары бабатда өзүми бу гүн сениң өңүңде горамалыдыгым үчин мен өзүми багтлы сайярын.


text:
Чүнки, ехудыларың әхли адатларындан, җеделли пикирлеринден сениң хабарың бар. Шонуң үчин хем мени сабырлылык билен диңлемегиңи хайыш эдйәрин.


text:
Мениң өз миллетимиң арасында, Иерусалимде гечен дурмушымы башлангычдан, яшлыгымдан бәри бүтин ехудылар билйәрлер.


text:
Гүвә гечмек ислейән болсалар, мени көп вагтдан бәри танаярлар. Мен динимизиң иң берк мезхеби боюнча фарисей болуп яшадым.


text:
Халкымызың он ики тайпасы гиҗе-гүндиз Худая ыхласлы гуллук эдип, бу вада етмеги умыт эдйәр. Эй патыша, мен шу умыт үчин ехудылар тарапындан айыпланярын.


text:
Муны-да Иерусалимде этдим; баш руханылардан ыгтыяр алып, иманлыларың көпүсини зынданлара салдым, өлдүрилмели боланларында сес бердим.


text:
Олары бүтин синагогаларда өвран-өвран җезаландырып, Иса дил етирмәге меҗбур этдим. Олара гаршы ченденаша гудузлап, олары хатда ят шәхерлере ченли ызарладым.


text:
Эй патыша, гүнортанлар ёлда Гөкден мениң ве мениң билен барянларың даш-төверегини ягтылдан, Гүнүң шөхлесинден хем гүйчли бир нур гөрдүм.


text:
Барымыз ере йыкыланымызда, бир сес эшитдим. Ол маңа еврей дилинде: „Саул, Саул, нәме үчин Маңа азар берйәрсиң? Чише депмек саңа кындыр" дийди.


text:
Ханы, дикел-де, аяк үстүне гал; чүнки Мен саңа гөрен затларыңа хем-де ичинде аян болҗак затларыма хызматкәр хем гүвә эдип беллемек үчин гөрүндим.


text:
Олар түмлүкден нура, шейтаның гол астындан Худая дөнер ялы, шейле хем Маңа болан иман билен гүнәлери багышланып, мукаддеслененлериң арасындан мирас алар ялы, гөзлерини ачмак үчин, сени олара ёллаярын".


text:
Илки Шамдакылары, Иерусалимде ве бүтин Яхуда юрдундакылары хем-де башга миллетлери тоба эдип, Худая дөнмәге, тоба мынасып иш битирмәге чагырдым.


text:
Инди маңа Худайың хемаяты несип боланы үчин, мен хем кичә, хем ула шу гүне ченли гүвә гечип йөрүн. Мен пыгамберлер билен Мусаның болҗагыны айдан затларындан,


text:
ягны Месихиң гөрги гөрмели боландыгындан, өлүмден илкинҗи дирелен хөкмүнде хем өз халкымыза хем өзге миллетлере нуры ыглан этмелидигинден башга хич зады айдамок».


text:
Ол шейдип, өзүни горап дурка, Фестус гаты сес билен: «Павлус, сен дәлирәпсиң! Окумышлык сени дәлилиге элтипдир» дийди.


text:
Павлус оңа шейле җогап берди: «Эй, хорматлы Фестус, мен дәлирәмок, диңе хакыкат ве сагдын пайхас сөзлерини айдярын.


text:
Мениң хузурында гайратлылык билен гүрлейән патышам бу затлардан хабарлыдыр. Буларың хич бириниң ондан яшырын дәлдигине ынанярын, себәби булар бир күнҗекде йүзе чыкан затлар дәл.


text:
Павлус оңа: «Мен, аз болсун, көп болсун, диңе сен дәл, эйсем, шу гүн мени диңлейәнлериң бары хем шу зынҗырларсыз мениң ялы болардылар дийип, Худайдан дилейәрин» дийди.


text:
Олар дашарык чыканларында өзара гүрлешип: «Бу адам өлүме я-да туссаглыга мынасып бир иш этмәндир» дийишдилер.


text:
Гәмә мүнүп, Италия гитмегимиз карар эдиленде, Павлус билен ене-де бирнәче туссагы Августус гошунындан болан Юлиус атлы йүзбаша табшырдылар.


text:
Шейлеликде, Азия велаятының кенарларындакы ерлере барян Эдремит гәмисине мүнүп ёла дүшдүк. Янымызда Салоникден болан македониялы Аристархос хем барды.


text:
Эртеси гүн Сайда гелип етдик; Павлуса ынсанперверлик эден Юлиус оңа өз достлары гарашык этсин дийип, оларың янына гитмегине ругсат этди.


text:
Энчеме гүнләп асса гидип, зордан Книдосың деңине баранымызда, ел оңайсыз боланы үчин, Гиридиң ыгы билен Салмонәниң деңинден гечдик.


text:
Көп вагт өтүпди. Хатда ораза хем гечип, инди ёла дүшмек хатарлы боланы үчин, Павлус олара несихат берип:


text:
«Адамлар! Гөрйән велин, ёла дүшмек диңе йүке, гәмә дәл, эйсем, җанларымыза-да азаплы, көп зыянлы болҗак» дийди.


text:
Йөне дуралга гышламага ярамлы болманы үчин, адамларың көпүси, башартса, бу ерден гидип, Гиридиң демиргазык-гүнбатара ве гүнорта-гүнбатара бакып дуран дуралгасы болан Фениксе барып гышламагы маслахат билдилер.


text:
Шейлеликде, гүнорта шемалы ювашҗа өвүсмәге башланда, өз максатларына етендирлер өйдүп, лабыры чекдилер-де, Гиридиң голайы билен ёла дүшдүлер.


text:
Гайыгы ёкары чекип, гәмини дашындан танап билен берк багладылар-да, Сиртиң дашлы сайларына дүшмекден горкуп, елкени индердилер. Шейдип, елиң угруна ковулдык.


text:
Энчеме гүнләп Гүн, йылдыз гөрүнмәнсоң, гүйчли тупан совулмансоң, иң соңунда гутулма умыдымызы бүтинлей йитирдик.


text:
Көп вагтлап нахарсыз галнансоң, Павлус гәмидәкилериң ортасында дуруп, шейле дийди: «Эй адамлар! Мениң айданларыма гулак асып, Гиритден айрылман, бу азапдыр зыяны чекмели дәлдик.


text:
„Горкма, Павлус. Сен кайсарың өңүнде дурмалысың. Худай сениң билен барянларың барыны, ине, саңа багышлады" дийди.


text:
Он дөрдүнҗи гиҗе геленде, биз Адриатик деңзинде хер яна ковлуп йөркәк, ярыгиҗе төвереклери деңизчилер гуры ериң якынлашяндыгыны чакладылар.


text:
Чуңлугы өлчәнлеринде, йигрими гулач чыкды; бираз илерләнлеринден соң, ене өлчәнлеринде, он бәш гулач чыкды.


text:
Деңизчилер гәмиден гачҗак болуп, өң тарапдан лабыр атмак баханасы билен, гайыгы деңзе индеренлеринде,


text:
Даң саз берип барярка, Павлус нахарланмаклары үчин, хеммелере ялбарып, шейле дийди: «Хич зат иймән, гарашып, нахарсыз галаныңыза шу гүн он дөрт гүн болды.


text:
Мунуң үчин, хайыш эдйәрин, нахарланың. Бу сизиң гутулмагыңыз үчиндир, чүнки хич бириңизиң башыңыздан бир түй-де кемелмез».


text:
Гүн доганда, ол ери танамадылар; онсоң кенары чәгелик бир айлаг гөрүп, башартса, гәмини шол ере сүрмели диен карара гелдилер.


text:
Лабырлары кесип, деңзе гойберен батларына, рулуң танапларыны чөздүлер-де, өңдәки елкени еле галдырып, гөни кенара уградылар.


text:
Онсоң бир бурна дүшүп, гәмини сая чыкардылар. Гәминиң башы батып, гымылдысыз галды, арка тарапы болса гомларың зоруна даргап башлады.


text:
Эмма йүзбашы Павлусы халас этмек исләп, олары ниетлеринден дәндирди. Онсоң йүзүп билйәнлер гәмиден өзлерини өңүрти зыңсынлар,


text:
галанлары хем кәси тагталар, кәси-де гәминиң дөвүклери билен гуры ере чыксынлар дийип буйрук берди. Шейлеликде, әхлиси гуры ере чыкып гутулдылар.


text:
Ерли халк бизе адатдан дашары ынсанперверлик гөркезди; ягыш ягып, совук болансоң, от якып, хеммәмизи мыхман алдылар.


text:
Павлус бир үйшмек чөплеме чөпләп, одуң үстүне гоянда, бир зәхерли йылан одуң ховрундан гачып, онуң элине япышды.


text:
Ерли халк онуң элинден йыланың салланып дуршуны гөренде: «Хер ничик-де болса, бу адам ганхордыр. Деңизден гутулан хем болса, Адалат таңрысы оны яшатмады» дийишдилер.


text:
Олар онуң чишмегине я-да бирден өлүп йыкылмагына гарашдылар. Көп гарашып, оңа зелелли хич задың болманыны гөренлеринде, пикирлерини үйтгедип: «Ол бир таңры!» дийишдилер.


text:
Ол ериң голайында аданың Публиус атлы башлыгының эмләги барды. Ол бизи мыхман алып, үч гүн хеззет-хормат этди.


text:
Шол вагт Публиусың атасыны ысытма, ганлы ичгечме тутуп ятырды. Павлус онуң янына барып, дога этди-де, эллерини онуң үстүне гоюп, оны сагалтды.


text:
Булар хем бизи көп сылаглар билен хорматладылар, ёла дүшүп баряркак, герек-яракларымызы гәмә йүкледилер.


text:
Ол ерден айланып, Региума гелип етдик. Бир гүнден соң, гүнорта ели тураны үчин, икинҗи гүни Путеола гелдик.


text:
Ол ерде бирнәче доганы тапдык. Олар бизден еди гүнләп янларында галмагымызы хайыш этдилер. Шейлелик билен, Риме гелдик.


text:
Римдәки доганлар бизден хабарлы боланларында, ол ерден Аппиус Форумына ве Үч Мыхманхана ченли бизи гаршыламага гелдилер. Павлус олары гөренде, Худая шүкүр этди, гайратланды.


text:
Риме баранымызда, йүзбашы туссаглары серкердә табшырды, Павлуса болса өзүне гөзегчилик эдйән эсгер билен бирликде, өзбашдак галмага ругсат этдилер.


text:
Үч гүнден соң Павлус ехудыларың улуларыны чагырды. Үйшенлеринде, олара шейле дийди: «Эй доганлар! Мен халкың гаршысына, ата-баба адатларының гаршысына хич зат этмесем хем, туссаг эдилип, Иерусалимден римлилериң элине берилдим.


text:
Эмма ехудылар гаршы чыканларында, мен кайсара арз этмәге меҗбур болдум, йөне өз миллетимден нәгилелигим ёк.


text:
Мен сизи шу бабатда гөрүшмек, геплешмек үчин чагырдым, себәби мен Ысрайылың умыды үчин бу зынҗыр билен баглы».


text:
Олар-да оңа дийдилер: «Бизе сен хакда Яхудадан не хатлар говушды, не-де доганлардан бири гелип, сен хакда хабар берди я-да эрбет зат айтды.


text:
Йөне сениң нәхили дүшүнҗелериң бардыгыны өзүңден эшидесимиз гелйәр, чүнки хер ерде бу мезхебиң яманланяндыгы бизе мәлим».


text:
Шейлеликде, бир гүни белләп, көп адамлар онуң янына, болян ерине гелдилер. Ол хем Худайың Патышалыгына гүвә гечмек билен, олара хакыкаты дүшүндирди. Ир эртирден гич агшама ченли Мусаның канунына, пыгамберлер язгысына салгыланып, олары Иса ынандырмага чалышды.


text:
Олар өзара ылалашман, Павлус бу соңкы сөзи айдандан соң гитдилер: «Мукаддес Рух Ишая пыгамбер аркалы аталарымыза гүррүң берип, говы айдыпдыр: 


text:
Бар, бу халка айт: Эшидйән гулаклар билен эшидип, дүшүнмерсиңиз; Гөрйән гөзлер билен гөрүп, селҗермерсиңиз;


text:
Чүнки бу халкың йүреги гатады, гулаклары агралды, гөзлерини-де юмдулар. Бейле болмаса, гөзлери билен гөрүп, гулаклары билен эшидип, йүреклери билен дүшүнип, Маңа тарап өврүлердилер, Мен-де олара шыпа берердим".


text:
Шейлеликде, Павлус тутуш ики йыллап өз кирейине тутан җайында болуп, янына геленлериң барыны кабул этди.


text:
Худайың Патышалыгыны вагыз эдип, Реб Иса Месихе дегишли затлары бүтин гайратлылык билен бөкденчсиз өвретди.


text:
мукаддеслик рухы боюнча өлүмден дирелмеги аркалы Худайың Оглудыгы гудрат билен субут болан Өз Оглы, Реббимиз Иса Месих хакдадыр.


text:
Биз Онуң адының хатырасына бүтин миллетлерде имана табынлык оярмак үчин Ол аркалы мерхемет ве ресуллык алдык.


text:
Худайың Римдәки әхли эй гөрйәнлери ве мукаддеслиге чагырылан сизе Атамыз Худай ве Реб Иса Месих мерхемет этсин, парахатлык берсин.


text:
Илки билен, иманыңызың бүтин дүнйәде ыглан эдилйәнлиги себәпли, барыңыз үчин Иса Месих аркалы Худайыма шүкүр эдйәрин.


text:
Чүнки Худайың ислеги билен ахырсоңы инди хошбагтлык тапып, бир тәр билен сизе гелмезмикәм дийип ялбарып,


text:
элмыдам догаларымда сизи бирсыхлы ятлаяныма Оглуның Хош Хабарында рухум билен гуллугыны эдйән Худайым гүвәмдир.


text:
Ислегим өзүм араңыздакам сизде ве менде, бири-биримизде болан иман аркалы билеликде теселли тапмагымыздыр.


text:
Эй доганлар, мен бейлеки миллетлер арасында болшы ялы, сизиң араңызда-да хасылым болсун дийип, яныңыза гелмеги телим гезек йүрегиме дүвенимиң, йөне шу вагта ченли пәсгелчилиге габат геленимиң сизе нәмәлим болуп галмагыны ислемейәрин.


text:
Чүнки мен Хош Хабара утанмаярын, себәби ол хер бир иман эдене, илки билен ехудылара ве соңра греклере Худайың гутулма гүйҗүдир.


text:
Чүнки: «Догры адам иман билен яшар» дийип язылышы ялы, Хош Хабарда Худайың догрулыгы имандан имана аян боляр.


text:
Себәби Худайың хакыкаты нәдогрулыкда саклаян адамларың бүтин худайсызлык ве нәдогрулыгына эдйән гахар-газабы Гөкден аян боляндыр.


text:
Чүнки олар өтүнчсиз болар ялы, Онуң гөзе гөрүнмейән затлары, ягны эбеди гудраты, Худайлыгы дүнйә дөредиленден бәри ярадылан затлар билен дүшүнилйәр, гөрүлйәр.


text:
Йөне олар Худайы танасалар-да, Оны Худай хөкмүнде шөхратландырман, Оңа шүкүр этмән, өз дүшүнҗелеринде батыл болдулар, пәхимсиз йүреклери гараңкылыкда галды.


text:
Паны дәл Худайың шөхратыны паны адамың, гушларың, дөрт аяклыларың ве сүйрениҗи хайванларың суратына меңзеш затлара өвүрдилер.


text:
Шонуң үчин, тенлери өз араларында бетнам болсун дийип, Худай олары йүреклериниң харам кейпи ичинде пислиге табшырды.


text:
Олар Худайың хакыкатыны галплыга чалшып, ярадылана Ярадандан зыяда хормат хем гуллук этдилер. Ол болса бакы мүбәрекдир. Омын.


text:
Шу себәпден Худай олары веҗера хыҗувлара табшырды, чүнки оларың аяллары хем тениң тебигы уланылышыны тебигы дәл уланыша өвүрдилер.


text:
Шонуң ялы-да, эркеклери аялың тебигы уланылышыны терк эдип, хыҗувларында бири-бирлери билен гызыкландылар. Эркеклер эркеклер билен рысвалык эдип, өз азгынчылыкларына лайык хакларыны хем алдылар.


text:
Оларың өз пайхасларында Худайы танамак ислемейиши ялы, Худай хем олары ерликсиз ишлери этмеклери үчин ярамаз пикирде ташлады.


text:
Олар бүтин нәдогрулык, зына, эрбетлик, бетнебислик, яманлык билен долы болуп, ичигарачылык, адам өлдүрмек, җедел, мекирлик, бетхәсиетликден долы,


text:
гепчи, төхметчи, Худайы йигренйән, текепбир, өвүнҗең, эрбет затлары ойлап тапыҗы, ата-энә этагатсыз,


text:
Олар Худайың бейле ишлери эдйәнлер өлүме мынасыпдыр диен адыл хөкүмини билселер-де, бу ишлери диңе бир этмек билен чәкленмән, эйсем, олары эдйәнлери-де халаярлар.


text:
Шонуң үчин, эй, хөкүм эдйән адам, сен өтүнчсизсиң, чүнки башга бирини хөкүм эдйән задыңда өзүңе иш кесйәнсиң, чүнки, эй, хөкүм эдйән, сен шол затларың өзүни эдйәнсиң.


text:
Эй, бейле ишлери эденлери хөкүм эдип-де, өзи бу ишлери эдйән адам, сен Худайың хөкүминден гачып сыпарын өйдйәрсиңми?


text:
Я-да Худайың ягшылыгының өзүңи тоба элтйәнини билмән, Онуң ягшылыгының, сабрының, чыдамының байлыгыны әсгермезлик эдйәрсиңми?


text:
Сен кечҗаллыгыңа, тоба гелмез йүрегиңе гөрә, газап гүни үчин Худайың адыл хөкүминиң аян болҗак гүни үчин, өзүңе газап йыгнаярсың.


text:
Мукаддес Кануны болман гүнә эденлер биканун хем хеләк болар. Канун астында гүнә эденлер канун боюнча хөкүм эдилер.


text:
Себәби кануны ёк миллетлер хәсиетлерине гөрә кануна лайык ишлери берҗай эдйән болса, онда бу кануны ёкларың өзи бир канундыр.


text:
Ынсаплары олар билен бирликде гүвә гечмек, пикирлери өз араларында олары кә айыплап, кә-де ювмарламак билен, кануна лайык ишлериң оларың йүрегинде язылгыдыгыны гөркезйәндир.


text:
Мениң Хош Хабарыма гөрә, Худайың Иса Месих аркалы адамларың яшырын ишлериниң үстүнден хөкүм чыкарҗак гүнүнде шу затлар болар.


text:
онда башгасына тәлим берйән сен инди өзүңе тәлим бермейәрсиңми? Огрулык этмели дәл дийип вагыз эдйән сен огрулык эдйәрсиңми?


text:
Кануны берҗай этсең, сүннетлилик пейдалыдыр, эгер-де кануна гаршы чыксаң, онда сүннетлилигиң эййәм сүннетсизлиге өврүлендир.


text:
Шейле хем бир сүннетсиз кануның адыл хөкүмлерини саклаян болса, онуң сүннетсизлиги сүннетлилик хасапланмазмы?


text:
Тен боюнча сүннетсиз болса-да, кануны ерине етирйән адам Язга ве сүннетлилиге эе болуп, кануна гаршы чыкян сени хөкүм этмезми?


text:
диңе ичи ехуды ехудыдыр, язгыда дәл-де, йүрегиң рухдакы сүннетлилиги хакыкы сүннетлиликдир. Мунуң өвгүси адамлардан дәл-де, Худайдандыр.


text:
Асла этмез! Йөне: «Сен Өз сөзлериңде догры чыкып, үстүңден хөкүм чыкарыланда, еңер ялы» дийип язылышы кимин, бүтин адамлар яланчы болса-да, Худай догручылдыр.


text:
Бизиң нәдогрулыгымыз Худайың догрулыгыны гөркезйән болса, онда нәме диерис? Адамларың пикир эдишине гөрә айдярын, газап эдйән Худай адалатсызмыдыр?


text:
Себәби мениң яланым билен Худайың хакыкаты Онуң шөхратыны артдырян болса, нәме үчин ене мен гүнәли хөкмүнде хөкүм эдилйәрин?


text:
Кәбирлериниң бизе төхмет атып, шейле гүрлейшимизи айдышы ялы, нәме үчин: «Ягшылык гелер ялы, яманлык эделиң» диймәли? Оларың хөкүми догрудыр.


text:
Инди нәме? Бизиң артыкмачлыгымыз бармы? Асла ёкдур, чүнки биз бары гүнә астындадыр дийип, өң хем ехудылары, хем-де греклери гүнәкәр этдик. 


text:
Йөне хер агыз багланып, бүтин дүнйә Худайың хөкүмине сезевар болар ялы, Мукаддес Кануның айдянларының барыны канун астындакылара айдяндыгыны билйәрис.


text:
Мунуң үчин, Онуң хузурында хич ким канун ишлерини этмек билен акланмаз, чүнки гүнәни билмек канун аркалы дөрейәндир.


text:
ягны Иса Месихе иман аркалы иман эденлериң әхлисине ве әхлисиниң үстүнде болан Худайың догрулыгы шу вагт канунсыз аян болды.


text:
Худай Месихи ганына иман аркалы мерхемет күрсүси эдип гойды. Ол муны озал Өз сабры астында йүзе чыкан гүнәлериң өтүлмегине дегишли адалатыны гөркезмек үчин,


text:
Эйсем, Худай диңе ехудыларың Худайымы? Өзге миллетлериңки хем дәлми? Ол, элбетде, оларың хем Худайы.


text:
Себәби сүннетлилери-де өз иманлары аркалы, сүннетсизлери-де өз иманлары аркалы аклаҗак Худай ялңыз Худайдыр.


text:
Бу багтлылык диңе сүннетлилере дегишлими? Я сүннетсизлере-де дегишлими? Чүнки биз иман Ыбрайыма догрулык сайылды диййәрис.


text:
Эйле болса, хачан сайылды? Сүннетлиликдеми я сүннетсизликде? Сүннетлиликде дәл, ол сүннетсизликде акланды.


text:
Ыбрайым сүннетсизликде иман эдйәнлериң барының атасы болуп, олара догрулык сайылар ялы, ол сүннетсизликдекә өзүнде болан иман аркалы газанан догрулыгының мөхри хөкмүнде сүннетлилик тагмасыны алды.


text:
Ол диңе бир сүннетли боланларың дәл, эйсем, сүннетсизликдекә атамыз Ыбрайымда болан иманың ызына эерйәнлериң хем сүннет атасыдыр.


text:
Чүнки дүнйә мирасчысы болмак вадасы Ыбрайыма, онуң неслине канун аркалы дәл, эйсем, иман билен газанылан догрулык аркалы берилди.


text:
Шейлеликде, вада мерхемете гөрә болуп, бүтин несил барада, диңе кануна даянан дәл, эйсем, Ыбрайымың иманына эе болан барада-да йөргүнли болмагы үчин имандандыр.


text:
«Сени көп миллетлериң атасы этдим» дийип язылышы ялы, Ыбрайым өзүниң иман эден Худайының, өлә җан берен, ёклары барлыга чагыран Худайының өңүнде бизиң хеммәмизиң атамыздыр.


text:
Ол «Сениң неслиң шейле болар» дийип айдылышына гөрә, умытсызлыкда умыт билен иман эдип, көп миллетлериң атасы болды.


text:
Шейлеликде, иман билен акланандыгымыз үчин, Реббимиз Иса Месих аркалы Худай билен ярашыгымыз бардыр.


text:
Биз ичинде дуран бу мерхеметимизе гирмеги-де Ол аркалы иман билен газандык. Худайың шөхратына шәрик болмак умыды билен магтанярыс.


text:
Умыт болса утандырмаз, чүнки Худайың сөйгүси бизе берлен Мукаддес Рух аркалы йүреклеримизе гуйландыр.


text:
Бир догры адам угрунда бириниң өлмеги мүшгүлдир, йөне бир оңат адам угрунда, белки, бири өлмәге йүрек эдер.


text:
Себәби душманкак, Оглуның өлүми аркалы Худай билен ярашан болсак, ярашык эденимизден соң, Онуң өмри билен гутулҗагымыз хас аныкдыр.


text:
Диңе бу хем дәл, Реббимиз Иса Месих аркалы Худай билен-де магтанярыс. Биз ярашыгы Месих аркалы алдык.


text:
Шейлеликде, бир адам аркалы гүнәниң ве гүнә аркалы өлүмиң пейда болшы ялы, өлүм хем әхли адамлара гечди, чүнки оларың хеммеси гүнә этди.


text:
Эмма Адаматадан Муса ченли Гелҗегиң нусгасы Адаматаның җенаятына меңзеш гүнә этмедиклериң хем үстүнден өлүм хөкүм сүрди.


text:
Йөне мерхемет сылагы тагсыр ялы дәлдир. Себәби бириниң тагсыры аркалы көп адамлар өлен болса, онда Худайың мерхемети ве бир Адам, ягны Иса Месих аркалы болан мерхеметдәки сылаг көплер үчин хас-да артандыр.


text:
Сылаг бир адамың газанан гүнәсиниң нетиҗеси ялы дәлдир. Себәби бир гүнәден болан хөкүм иш кесмек, йөне көп гүнәден болан мерхемет сылагы акланмак үчин берилйәндир.


text:
Чүнки бириниң гүнәси билен өлүм бири аркалы хөкүм сүрен болса, онда, мерхемет ве акланма сылагының боллугыны аланлар хем Бири, ягны Иса Месих аркалы яшайышда хас бетер хөкүм сүрер.


text:
Бир гүнә аркалы бүтин адамлара иш кесилиши ялы, бир догрулык аркалы-да бүтин ынсанлара яшайыш үчин акланма гелди.


text:
Себәби бир адамың боюн болмазлыгы үчин көплериң гүнәкәр орнунда отурдылышы ялы, Бириниң боюн болмагы билен-де көп адамлар догры орнунда отурдылар.


text:
Эмма гүнәниң өлүмде хөкүм сүрши ялы, мерхемет хем Реббимиз Иса Месих аркалы эбеди яшайыш үчин догрулык билен хөкүм сүрсүн дийип, гүнәниң көпелен еринде мерхемет хас-да артды.


text:
Атаның шөхраты аркалы Месихиң өлүмден дирелиши кимин, биз хем тәзеленен яшайышда гезер ялы, чокунма аркалы Онуң билен биле өлүме гөмлендирис.


text:
Чүнки гүнә җеседи ёгалып, биз мундан бейләк гүнә гуллук этмез ялы, көне адамымызың Онуң билен бирликде хача чүйленендигини билйәрис.


text:
Себәби биз Месихиң дирелендигини, инди өлмеҗекдигини, инди өлүмиң Оңа агалык этмеҗекдигини билйәрис.


text:
Сыналарыңызы нәдогрулык гуралы эдип, гүнә табшырман, эйсем, өлүмден дирелен хөкмүнде өзүңизи Худая табшырың, сыналарыңызы догрулык гуралы эдип, Худая табшырың.


text:
Боюн болмак үчин өзүңизи гул хөкмүнде киме табшырсаңыз, киме боюн болсаңыз онуң, өлүм үчин гүнәниң я догрулык үчин табынлыгың гулларыдыгыңызы билмейәрсиңизми?


text:
Йөне Худая шүкүр, сиз гүнәниң гулларыкаңыз, табшырылан таглыматыңызың мазмунына йүрекден боюн болдуңыз.


text:
Тениңизиң эҗизлиги үчин, мен адамларың пикир эдишине гөрә геплейәрин. Чүнки сыналарыңызы хапалыга, канунсызлык үчин канунсызлыгың гуллугына табшырышыңыз ялы, инди сыналарыңызы мукаддеслик үчин догрулыгың гуллугына табшырың.


text:
Йөне инди гүнәден дынып, Худайың гуллары болдуңыз, мукаддеслик үчин хасылыңыз бар, мунуң соңы болса эбеди яшайышдыр.


text:
Эй доганлар, (кануны билйәнлере гүррүң берйәрин) сиз адам дирикә кануның оңа агалык эдйәнини билмейәрсиңизми?


text:
Шоңа гөрә-де, аял әри дирикә башга әре барса, оңа зынахор дийлер, йөне әри өлсе, ол канундан азатдыр, башга әре барса хем зынахор дәлдир.


text:
Эй доганлар, сиз хем шонуң ялы башга Бириниңки, ягны Дирелениңки болмак үчин, Худая хасыл гетирер ялы, Месихиң бедени аркалы кануна өлдүңиз.


text:
Себәби биз тениң хөкүми астындакак, канун аркалы оярылан гүнә хөвеслери өлүм хасылыны гетирмек үчин, сыналарымызда ишлейәрди.


text:
Эмма инди, язгы көнелигинде дәл, рухуң тәзелигинде гуллук эдер ялы, тутуланымыза өленимиз үчин, канундан бошадыландырыс.


text:
Инди нәме диелиң? Канун гүнәмидир? Ёк! Йөне канун ара дүшмедик болса, гүнәни танамаздым, канун: «Ачгөз болма» диймедик болса, ачгөзлүкден хем хич зат билмездим.


text:
Эмма гүнә бу буйрук аркалы бахана тапып, ичимде хер хили ачгөзлүги дөретди, чүнки гүнә канундан үзңеликде өлүдир.


text:
Шейлеликде, оңат болан зат маңа өлүм болдумы? Ёк! Йөне гүнә буйрук аркалы ченденаша гүнәли болар ялы, гүнә - гүнә болуп гөрүнсин дийип, оңат зат аркалы маңа өлүм хасыл этди.


text:
Чүнки менде, ягны тенимде ягшы задың месген тутмандыгыны билйәрин, себәби менде говулык ислеги бар, йөне говы зады этмеги башармаярын.


text:
Өз сыналарымда башга бир кануны гөрйәрин. Ол пикиримиң кабул эден канунына гаршы сөвешип, мени сыналарымдакы гүнә канунына есир эдйәр.


text:
Реббимиз Иса Месих аркалы Худая шүкүр эдйәрин. Мен инди пикир билен Худайың канунына, йөне тен билен гүнә канунына гуллук эдйәрин.


text:
Шейлелик билен, Месих Исада боланлара, тен билен дәл-де, Рух билен гезйәнлере хәзир хич хили иш кесме ёкдур.


text:
Ол кануның талап эдйән догрулыгы тене гөрә дәл, Руха гөрә гезйән бизде ерине етер ялы, Өз Оглуны гүнә тени меңзешлигинде гүнә үчин ёллап, тенде гүнә иш кесди.


text:
Чүнки тене гөрә боланлар тене дегишли ишлере, Руха гөрә боланлар хем Руха дегишли ишлере пикир эдйәндир.


text:
Себәби тене даянян пикир Худая душманчылыкдыр, Худайың канунына табын болян дәлдир, муны башарян хем дәлдир.


text:
Худайың Рухы сизде месген тутан болса, онда сиз тенде дәл, Рухдасыңыз. Кимде Месихиң Рухы ёк болса, ол Онуңкы дәлдир.


text:
Исаны Дирелдениң Рухы сизде месген тутян болса, онда Месихи өлүмден Дирелден сизде месген тутан Рухы үчин өлүмли бедениңизе-де яшайыш берер.


text:
Чүнки сиз ене-де горкы үчин гуллук рухуны дәл-де, огуллык рухуны алансыңыз. Биз шол рух билен: «Абба, Ата» дийип сесленйәрис.


text:
Перзент болан болсак, онда хем мирасчыдырыс - Худайың мирасчылары, Месихиң хем мирасдашларыдырыс. Иса билен биле гөрги гөрйән болсак, биле шөхратланмагымыз үчиндир.


text:
Мунда ярадылышың өзи хем чүйреме гуллугындан азат эдилип, Худайың перзентлериниң шөхратлы азатлыгына говшар диен умыт барды.


text:
Чүнки биз бүтин ярадылышың шу вагта ченли бирликде ах чекип, бирликде бургусының тутуп ятаныны билйәрис.


text:
Диңе бир ярадылыш хем дәл, эйсем, Рухуң илкинҗи мивесини алан бизиң өзүмиз хем огуллыга алынмагымыза, ягны тенимизиң халас болмагына гарашып, ичимизден ах чекйәрис.


text:
Чүнки биз бу умыт билен халас боландырыс. Йөне гөрүнйән умыт умыт дәлдир, гөрйән задына ким умыт баглар?


text:
Рух хем эҗизлигимизде бизе көмек берер, чүнки биз нәхили дога этмелидигимизи билмейәрис, йөне Рухуң Өзи айдып болмаз иңңилдилер билен бизиң үчин төвелла эдер.


text:
Эмма йүреклери Дерңейән Рухуң пикириниң нәмедигини билйәндир, чүнки Рух мукаддеслер үчин Худайың ислегине гөрә төвелла эдйәндир.


text:
Биз әхли затларың Худайы сөййәнлериң, Онуң максадына гөрә чагырыланларың бәхбиди үчин бирликде ишлейәндигини билйәрис.


text:
Себәби көп доганларың арасында Өз Оглуның илкинҗи доглан болмагы үчин, Худай өңден танаян адамларыны Оглуның кешбине дөнмек үчин өңден белләп гойды.


text:
Өз Оглуны гайгырман, бизиң хеммәмиз үчин өлүме берен Худай Онуң билен биле бизе бар зады нәхили багышламаз?


text:
Ким иш кесер? Бизиң үчин төвелла эдйән өлен, ондан хем бетер дирелип, Худайың сагында отуран Месих Исадыр.


text:
Месихиң сөйгүсинден бизи ким айрар? Мушакгатмы, гайгымы, азармы, ачлыкмы, ялаңачлыкмы, ховпмы я гылычмы?


text:
Себәби, мен не өлүмиң, не-де яшайшың, не перишделериң, не хөкүмдарларың, не-де гудратларың, не шу вагтың, не-де гелҗегиң,


text:
не белентлигиң, не-де чуңлугың не-де башга махлугың Реббимиз Месих Исада болан Худай сөйгүсинден бизи айырмагы башармаҗакдыгына ынанярын.


text:
Мен доганларым, тен боюнча гарындашларым болан ысрайыллылар үчин гаргыша галып, Месихден айра дүшмәге разы болардым.


text:
Ыбрайымың неслинден болсалар-да, хеммеси онуң перзенди дәлдир, йөне: «Сениң неслиң Ысхакда довам эдер» дийлендир.


text:
Ягны тен боюнча Ыбрайымың перзенди боланлар Худайың перзенди дәл, эйсем, вада аркалы перзент боланлар несил дийип хасапланяндыр.


text:
хатда огланлар энтек догулманкалар, ягшылык я яманлык этмәнкәлер, Худайың максады ишлерден дәл-де, эйсем, Чагырандан болуп, сайлава гөрә дурар ялы,


text:
Худай Мукаддес Язгыда фыръовна шейле диййәр: «Мен гудратымы сенде гөркезип, адым бүтин ер йүзүнде ыглан эдилсин дийип, сени галдырдым».


text:
Ери, эй адам, Худая терс җогап гайтарар ялы, сен ким болупсың? Шекил берлен бир зат шекил берене: «Мени нәме үчин бейле ясадың» диерми?


text:
Я күйзегәриң шол бир үйшмек тоюндан бир габы хорматлылык ве бейлекисини хорматсызлык үчин ясамага ыгтыяры ёкмы?


text:
Худай газабыны гөркезмек, Өз гудратыны билдирмек исләп, хеләкчилик үчин тайярланып, газаба сезевар боланлара улы сабыр-такат билен дөз гелен болса нәме?


text:
Ол муны Өз шөхратының байлыгыны Өзүниң өңден шөхрат үчин тайярлап, мерхемет эденлерине билдирҗек болуп эден болса нәме?


text:
«Бу олара: Сиз Мениң халкым дәл дийлен ерде йүзе чыкар, шол ерде-де олара дири Худайың огуллары дийлер».


text:
Ишая болса Ысрайыл хакда шейле гыгыряр: «Ысрайыл огулларының саны деңзиң чәгеси ялы болса-да, диңе галаны гутулар.


text:
Ишаяның өңүнден айдышы ялы: «Гошунлар Ребби бизе бир тохум галдырмадык болса, онда Содом ялы болардык, Гоморра меңзәрдик».


text:
«Ине, Сионда бир бүдреме дашыны, бөвет гаясыны гойярын, оңа иман эден утандырылмаз» дийип язылышы ялы, бүдреме дашына бүдредилер.


text:
Чүнки олар Худайың догрулыгыны билмән, өзлериниңкини гурҗак болуп, Онуң догрулыгына табын болмадылар.


text:
Чүнки Муса канундан болан догрулык хакда шейле язяр: «Бу затлары берҗай эден адам олар аркалы яшар».


text:
Гөр, нәме диййәр? «Худайың сөзи саңа якындыр, ол сениң агзыңда, сениң йүрегиңдедир», ягны вагыз эдйән иман сөзүмиз.


text:
Чүнки сен агзың билен Исаны Реб хөкмүнде ыкрар этсең, Худайың Оны өлүмден дирелдендигине йүрегиң билен ынансаң гутуларсың.


text:
Ехуды билен грегиң арасында тапавут ёкдур, себәби барының Ребби бирдир, Ол Өзүни чагырянларың барына сахыдыр.


text:
Олар өз иман этмедиклерини нәхили чагырарлар? Эшитмедиклерине нәхили иман эдерлер? Вагызчысыз нәхили эшидерлер?


text:
Иберилмеселер, нәхили вагыз эдерлер? Шейле хем язылгыдыр: «Парахатлык хош хабарыны, ягшы затларың хош хабарыны вагыз эдйәнлериң аяклары не аҗап!»


text:
Йөне Хош Хабара хемме киши гулак асмады. Чүнки Ишая: «Я Реб, ким бизден эшиден хабарына иман этди?» диййәр.


text:
Йөне мен диййәрин: олар эшитмедими? Элбетде, эшитди. «Оларың сеси бүтин дүнйә, сөзлери Ериң учларына етди».


text:
Эмма мен диййәрин: Ысрайыл билмедими? Илки билен Муса диййәр: «Мен бир миллет болмадык халк аркалы сизиң габанҗаңлыгыңызы ояндырарын, бир пәхимсиз миллет аркалы сизи гахарландырарын».


text:
Мен шуны сораярын: Худай өз халкыны рет этдими? Ёк! Чүнки мен-де Ыбрайымың неслинден, бенямын тайпасындан болан бир ысрайыллы.


text:
Худай Өзүниң өңден танан халкыны рет эденок. Мукаддес Язгының Ыляс хакдакы бөлүмде нәме диййәнини билмейәрсиңизми? Ол Ысрайыл бабатда Худая шикаят эдип, шейле диййәр:


text:
«Я Реб! Пыгамберлериңи өлдүрдилер, гурбанлык эдилйән ерлериңи йыкдылар, диңе мен галдым. Олар мениң хем җанымың кастында».


text:
Йөне мерхемет билен болса, онда ише гөрә дәлдир. Ёгса, мерхемет мерхемет болмазды. Ише гөрә болса, онда ол эййәм мерхеметден дәлдир, ёгса, иш эййәм иш болмазды.


text:
«Худай олара укучыллык рухуны берди, шу гүн хем гөзлери гөрмейәр, гулаклары эшитмейәр» дийип язылышы ялы гатадылар.


text:
Мен диййәрин: олар йыкылмалы болуп бүдредими? Ёк! Йөне габанҗаңлыгыны ояндырмак үчин оларың, языклары себәпли өзге миллетлере гутулыш берилди.


text:
Оларың языгы дүнйәниң байлыгы, оларың зыяны миллетлериң байлыгы болса, оларың тамамланмагы хас улы байлык гетирер.


text:
Белки, шейдип, өз халкымдан боланларың габанҗаңлыгыны ояндырып, оларың кәбирлерини халас этмеги башарарын.


text:
Чүнки оларың рет эдилиши дүнйәниң ярашыгы болса, оларың кабул эдилиши өлүмден яшайша говушмакдан башга нәме болар?


text:
Хамырың илкинҗи бөлеги мукаддес болса, онда бүтин хамыр хем шейледир, көк мукаддес болса, балдаклар-да шейледир.


text:
Йөне балдакларың кәбири дөвлен болса, сен ябаны зейтун агаҗыкаң, олара сапылып, зейтун агаҗының док көкүне, сувуна шәрик болан болсаң, онда балдакларың өңүнде магтанма.


text:
Догры, олар имансыздыклары зерарлы дөвүлди, йөне сен иман аркалы дурсуң. Текепбирлик этме-де, гайтам, горк.


text:
Инди Худайың ягшылыгыны, гатылыгыны гөр, Ол йыкыланлара гаты, саңа болса, эгер Худайың ягшылыгында галсаң, ягшы болар, ёгса, сен хем кесилерсиң.


text:
Чүнки сен тебигаты боюнча ябаны зейтун агаҗындан кесилип, тебигатың терсине, оңат зейтун агаҗына сапылан болсаң, бу тебигы балдаклар өз зейтун агачларына хас говы сапылар!


text:
Чүнки, эй доганлар, өзүңизи дана саймаз ялы, мен сизиң бу сырдан хабарсыз галмагыңызы ислемейәрин: миллетлериң саны тамамланянча, Ысрайыл бөлеклейин гатап галар.


text:
Хош Хабар бабатда олар сизиң хатыраңыза Худая душман болдулар, йөне сайлав бабатда аталарың хатырасына эзиздирлер.


text:
Сизиң бир вагтлар Худая боюн болман, йөне хәзир буларың боюн болмазлыгы аркалы мерхемет астына гелшиңиз ялы,


text:
Эй доганлар, өзүңизи дири, мукаддес, Худайың халаҗак гурбаны хөкмүнде хөдүрләң дийип, Худайың рехимлери аркалы сизе ялбарярын, бу сизиң рухы ыбадатыңыздыр.


text:
Бу дүнйә меңзеш болман, Худайың халаян, оңат, кәмил ислегиниң нәмедигини аңлар ялы, пикириңизиң тәзеленмеги билен үйтгәң.


text:
Мен өзүме берлен мерхемет аркалы сизиң хеммәңизе диййәрин: өз бараңызда герегинден артык ойланман, Худайың хер киме берен иманының мөчберине гөрә, салыкатлылык билен ойланың.


text:
Бизиң өзүмизе берлен мерхемет боюнча, айры-айры сылагларымыз бардыр. Бу велилик этмек болса, иман мөчберине гөрә велилик эделиң.


text:
Бири несихатчы болса несихат этсин. Хайыр-ыхсан эдйән муны сахылык билен этсин, баштутанлык эдйән гайрат билен, рехимдарлык эдйән бегенч билен этсин.


text:
Бири-бириңизи доганлык сөйги билен йүрекден сөйүң, хорматда хер киши бейлекини өзүнден ёкары сайсын.


text:
Эй, сөйгүли доганлар, өзүңиз өч алман, Худайың газабына ёл бериң. Чүнки: «Реб диййәр: Өч Мениңкидир, өвезини Мен берерин».


text:
«Душманың ач болса, оны нахарла, сусан болса гандыр, себәби муны этсең, онуң башына көзлер гуярсың» дийип язылгыдыр.


text:
Хер киши ёкары хәкимиетлере табын болсун, чүнки Худай тарапындан болмадык хәкимиет ёкдур, бу барлар Худай тарапындан гурландыр.


text:
Мунуң үчин ким хәкимиете гаршы болян болса, Худайың гуранына гаршы боляндыр, гаршы болянлар өзлерини хөкүм эдйәндир.


text:
Чүнки башлыклар ягшы иш эдйән үчин дәл-де, яман иш эдйән үчин горкунчдыр. Хәкимиетден горкмазлык ислейәрсиңми? Онда ягшы иш эт, ол сени тарыплар.


text:
Себәби башлык сениң ягшылыгың үчин Худайың хызматкәридир. Яман иш эдйән болсаң, онда горк, чүнки ол гылыҗы йөне ере гөтерйән дәлдир. Себәби ол Худайың хызматкәридир, яманлык эденден җеза берип, өч аляндыр.


text:
Сиз салгытлары хем мунуң үчин төлейәрсиңиз. Олар мыдама шу иш билен мешгулдыгы себәпли Худайың хызматкәридир.


text:
Хер кишә бермелисини бериң: салгыт болса, салгыды; гүмрүк болса, гүмрүги; горкы болса, горкыны; хормат болса, хорматы.


text:
Бири-бириңизи сөймекден башга хич киме бергили болмаң, себәби ким башганы сөййән болса, кануны берҗай эдйәндир.


text:
Чүнки: «Зына этме, адам өлдүрме, огрулык этме, ялан гүвәлик берме, ачгөз болма» ве ене-де буйрук бар болса, ол хем шу сөзде җемленендир: «Гоңшыңы өзүң ялы сөй».


text:
Муны хәзирки замана дүшүнип эдиң. Бизиң укудан оянмалы сагадымыз эййәм гелди, чүнки шу вагт гутулышымыз иман эден вагтымыздакыдан якындыр.


text:
Гиҗе гечип, гүндиз голайлады. Инди гараңкылык ишлерини эгнимизден чыкарып, нур ярагларыны дакыналың.


text:
Айшы-эшрет, серхошлук, азгынлык, ахлаксызлык, дава, ичигарачылык билен дәл-де, гүндизки ялы сыпайы гезелиң.


text:
Ким иййән болса, иймейәни әсгермезлик этмесин. Ким иймейән болса, иййәни язгармасын, чүнки Худай оны кабул эдендир.


text:
Башга бириниң хызматкәрини язгарян сен ким? Ол өз хоҗайынының өңүнде дурар я йыкылар, йөне дикелер, чүнки Худай оны дикелтмеги башаряндыр.


text:
Бири бир гүне бейлекиден парх гойяндыр; башга бири болса, әхли гүнлери дең гөрйәндир. Йөне хер кесиң өз гарайшына ынамы болсун.


text:
Ким гүни сылаян болса, оны Реб үчин сылаяндыр. Ким гүни сыламаян болса, оны Реб үчин сылаян дәлдир. Ким иййән болса, Реб үчин иййәндир, чүнки Худая шүкүр эдйәндир. Ким иймейән болса, Реб үчин иймән, Худая шүкүр эдйәндир.


text:
Себәби яшаян болсак, Реб үчин яшаяндырыс, өлйән болсак, Реб үчин өлйәндирис. Шоңа гөрә, яшасак-да, өлсек-де Реббиңкидирис.


text:
Себәби Месих хем өлүлериң, хем дирилериң Ребби болмак үчин, хем өлди, хем дирелди, хем-де яшайша говушды.


text:
Эмма сен нәме үчин доганыңы язгарярсың? Я-да сен нәме үчин доганыңы әсгермезлик эдйәрсиң? Чүнки бизиң барымыз Месихиң хөкүм күрсүси өңүнде дурмалыдырыс.


text:
«Реб диййәр: Өз дирилигимден касам, хер дыз өңүмде эпилер, хер дил Худайы ыкрар эдер» дийип язылгыдыр.


text:
Мунуң үчин бири-биримизи язгарман, говусы, бир доганың өңүне бүдреме, тайма дашыны гоймазлыгың пикирини эделиң.


text:
Мен хич бир задың өз-өзүнден мурдар дәлдигини билйәрин, муңа Реб Месихде ынамым бар. Йөне бири бир зады мурдар сайян болса, оңа мурдардыр.


text:
Чүнки доганың иййән дамагың үчин гам чекйән болса, онда сен энтек сөйги ёлундан йөрейән дәлсиң. Дамагың билен хич кишини хеләк этме, Месих шоларың угрунда җаныны пида этди.


text:
Дамак үчин Худайың ишини бозма. Хемме зат тәмиз, йөне бириниң бүдремегине себәп болуп иййән адама эрбетдир.


text:
Эт иймезлиге, шерап ичмезлиге хем-де доганыңың бүдремегине, гүнә итилмегине я эҗизлемегине себәп болян зады этмезлик ягшыдыр.


text:
Иманың бармы? Оны Худайың хузурында өзүң үчин сакла. Говы гөрйән задында өзүни хөкүм этмейән багтлыдыр.


text:
Эмма шүбхе эдйән ийсе, ол хөкүм эдилер, себәби ол муны иман билен эдйән дәлдир. Имансыз эдилен зат гүнәдир. 24 Мениң вагыз эдйән Хош Хабарыма ве Иса Месихиң вагзына гөрә, гадым дөвүрлерден бәри яшырын галан, 25 йөне инди аян болуп, эбеди Худайың буйругы билен пыгамберлериң язгылары аркалы бүтин миллетлере имана боюн болмак үчин билдирилен сырың аян болмагына гөрә сизи беркитмеги башарян, 26 ялңыз акылдар Худая Иса Месих аркалы бакы шөхрат болсун! Омын.


text:
Чүнки: «Сени кемсидйәнлериң кемситмесине мен дучар болдум» дийип язылышы ялы, Месих хем Өз гөвнүнден турмады.


text:
Чүнки нәме өңден язылан болса, бары чыдам аркалы, Язгыларың теселлиси аркалы умытлы болар ялы, бизе тәлим үчин языландыр.


text:
Чүнки мен айдярын: «Мунуң үчин миллетлер арасында Сени ыкрар эдип, адыңа нагма айдарын» дийип язылышы ялы, өзге миллетлер Худайы мерхемети үчин шөхратландырсын дийип,


text:
Месих аталара берлен ваданы тассыклаҗак болуп, Худайың хакыкаты үчин сүннетлилериң хызматкәри болды.


text:
Ене Ишая диййәр: «Миллетлере хөкүм этмек үчин Галан, Ессәниң Көки гелер, миллетлер Оңа умыт баглар».


text:
Мукаддес Рухуң гудраты билен умытда артар ялы, умыт Худайы сизи иманда бүтин шатлык ве парахатлык билен долы этсин.


text:
Эй доганлар, мен сизиң хем ягшылыкдан долудыгыңыза, бүтин билим билен долуп, өзара несихат бермеги башаряндыгыңыза ынанярын.


text:
Эй доганлар, йөне мен Худайың өзүме берен мерхеметине гөрә, сизиң ядыңыза салмак үчин, кәбир затлары батыргайлык билен яздым.


text:
Маңа бу мерхемет миллетлериң совгады Мукаддес Рух аркалы мукаддес эдилип, кабул болар ялы, Худайың Хош Хабары угрунда руханылык кәрини ерине етирмегим, миллетлере Месих Исаның хызматкәри болмагым үчин берилди.


text:
аламатлар, гудратлар аркалы, Мукаддес Рух аркалы эденлеринден башга затлары айтмага хет этмерин. Шейлеликде, мен Иерусалимден башлап, Иллирия ченли айланып, Месихиң Хош Хабарыны яйратдым.


text:
Башга бириниң бинасының үстүнден гурмайын дийип: «Ондан хабарсыз боланлар гөрер, эшитмедиклер дүшүнер» дийип язылышы ялы,


text:
Инди болса бу юртларда маңа эдере иш ёклугы ве көп йыллардан бәри яныңыза гелмеги күйсейәнлигим үчин,


text:
Испания баряркам, яныңыза дегерин. Себәби гечип баряркам, сизи гөрүп, дидарыңыздан бираз доянымдан соң, сиз мени ол ере уградарсыңыз диен умыдым бар.


text:
Чүнки Македония ве Ахая илаты Иерусалимде болан мукаддеслер арасындакы мәтәчлере садака ибермеги маслахат билдилер.


text:
Олар маслахат билдилер, аслында, олара борчлудырлар. Чүнки өзге миллетлер оларың рухы берекетлерине шәрик боландыкларына гөрә, мадды затларда олара хызмат этмәге борчлудырлар.


text:
Сизиң яныңыза баранымда, Месих барадакы Хош Хабарың берекединиң боллугы билен гелҗекдигими билйәрин.


text:
Эй доганлар, мен Яхудадакы имансызлардан гутулар ялы ве Иерусалим үчин эдйән хызматымы худайхонлар кабул эдер ялы,


text:
мениң үчин Худая дога эдип, мениң билен бирликде гөрешмегиңизи Реббимиз Иса Месихиң ве Рухуң сөйгүси хатырасына сизден хайыш эдйәрин.


text:
Оны мукаддеслере мынасып ягдайда Ребде кабул эдип, сизе мәтәч затларында көмек бериң, чүнки ол көплере, мениң өзүме-де көмекчи болды.


text:
Олар мениң җаным үчин өз җанларыны ховп астына салдылар, олара диңе мен дәл, миллетлериң әхли йыгнаклары хем миннетдар.


text:
Оларың өйүндәки йыгнага-да салам айдың. Месих үчин Азияның илкинҗи мивеси эзиз достум Эпенетоса салам айдың.


text:
Ресуллар арасында ат-абрай газанып, Месихе менден өң иман эден гарындашларым, туссагдашларым Андроникоса билен Юниаса салам айдың.


text:
Ребде зәхмет чекйән Трифена, Трифоса салам айдың. Ребде көп зәхмет чекен сөйгүли Персисе салам айдың.


text:
Филологоса ве Юлия, Нереуса хем-де онуң аял доганына, Олимпаса ве оларың янындакы әхли мукаддеслере салам айдың.


text:
Эй доганлар, өвренен таглыматыңыза гаршы гидип, бөлүнме ве бөветлере себәп болянлардан әгә болмагы сизден хайыш эдйәрин, олардан дашда дуруң.


text:
Чүнки бейле адамлар Реббимиз Иса Месихе дәл-де, өз гарынларына гуллук эдйәндир, сүйҗи сөз сөзләп, овадан гүрләп, йөнекей адамларың йүреклерини алдава саляндыр.


text:
Сизиң боюн боланлыгыңыз хеммәниң гулагына етди. Мен мунуң үчин хем бегенйәрин, йөне сизиң ягшылыкда акылдар, эрбетликде йөнтем болмагыңызы ислейәрин.


text:
Парахатлык Худайы хай диймән, шейтаны аякларыңызың астында мынҗырадар. Реббимиз Иса Месихиң мерхемети сизиң билен болсун!


text:
Мени хем бүтин йыгнагы мыхман алан Гаюс сизе салам гөндерйәр. Шәхериң хазыначысы Эрастос ве доганымыз Кувартос сизе салам гөндерйәр.


text:
;24 Мениң вагыз эдйән Хош Хабарыма ве Иса Месихиң вагзына гөрә, гадым дөвүрлерден бәри яшырын галан,


text:
;25 йөне инди аян болуп, эбеди Худайың буйругы билен пыгамберлериң язгылары аркалы бүтин миллетлере имана боюн болмак үчин билдирилен сырың аян болмагына гөрә сизи беркитмеги башарян,


text:
Худайың мукаддеслиге чагырылып, Месих Исада мукаддес эдилен Коринтосдакы йыгнагына ве хер ерде хем оларың, хем-де бизиң Реббимиз Иса Месихиң адыны тутянларың барысына салам!


text:
Шонуң үчин хем сиз Реббимиз Иса Месихиң аян болмагына гарашып, хич бир сылагда етмезчилигиңиз ёкдур.


text:
Эй доганлар, хеммәңизиң дилиңиз бир болуп, араңызда бөлүнишик болман, бир пикирде ве бир ислегде бирлешмегиңизи Реббимиз Иса Месихиң ады билен сизден хайыш эдйәрин.


text:
Мениң айтҗак болян задым шу: сизиң хер бириңиз «Мен Павлусыңкы», «Мен Аполлосыңкы», «Мен Кифасыңкы», «мен Месихиңки» диййәрсиңиз.


text:
Чүнки Месих мени чокундырмак үчин дәл-де, Хош Хабары ыглан этмек үчин ёллады, йөне Месихиң хачы бидерек болмаз ялы, муны сөз акылдарлыгында этмели дәлдим.


text:
Чүнки: «Мен акылдарларың акылдарлыгыны вейран эдерин, дүшүнҗелилериң дүшүнҗесини гүйчден дүшүрерин» дийип язылгыдыр.


text:
Акылдар ханы? Канунчы ханы? Бу дөврүң алымы ханы? Худай бу дүнйәниң акылдарлыгыны акмаклыга өвүрмедими?


text:
Чүнки дүнйәниң Худайың акылдарлыгында өз акылдарлыгы билен Худайы танамадыгына гөрә, Худай иман эденлери вагыз акмаклыгы аркалы гутармагы унады.


text:
йөне чагырыланлара, хем ехудылара, хем греклере Худайың гудраты ве Худайың акылдарлыгы болан Месихи вагыз эдйәрис.


text:
Чүнки, эй доганлар, чагырылышыңыза середиң. Адам өлчеги боюнча көпиңиз акылдар, гүйчли, асылзада дәлдиңиз.


text:
Йөне Худай акылдарлары утандырмак үчин, дүнйәниң акмак сайянларыны сайлады. Худай гүйчлүлери утандырмак үчин, дүнйәниң эҗиз сайянларыны сайлады.


text:
Худай әхмиетли затлары ятырмак үчин, бу дүнйәниң асылзада дәллерини, әсгерилмейәнлерини ве әхмиетсизлерини сайлады.


text:
сиз Худайың саясында Месих Исадасыңыз. Ол бизиң үчин Худайың акылдарлыгы ве догрулыгы, мукаддеслиги ве гутарышы болды.


text:
Эй доганлар, мен сизе Худайың гүвәлигини вагыз этмәге геленимде, сөз ве акыл артыклыгы билен гелемок.


text:
Чүнки сизиң араңыздакам, Иса Месихден, Онуң хача чүйленмегинден башга хич бир зады билмезлиги йүрегиме дүвдүм.


text:
сизиң иманыңыз ынсан акылдарлыгында дурман, Худайың гүйҗүнде дурар ялы, Рухуң ве Онуң гүйҗүниң гөркезилмегине даянярды.


text:
Биз акылдарлыгы кәмиллер арасында сөзлейәрис. Бизиң сөзлейән бу акылдарлыгымыз бу дөврүңки, бу дөврүң гечиҗи хөкүмдарларыныңкы дәл-де,


text:
Бу акылдарлыга бу дөврүң хөкүмдарларының хич бири дүшүнмеди, чүнки дүшүнен болсалар, шөхратлы Ребби хача чүйлемездилер.


text:
Эмма язылышы ялы: «Худайың Өзүни сөенлер үчин тайярлан затларыны не гөз гөрендир, не гулак эшидендир, не-де адам йүреги хыял эдендир».


text:
Бизе болса Худай муны Өз Рухы аркалы аян этди, себәби, Рух әхли зады, Худайың чуң пикирлерини-де барлаяндыр.


text:
Чүнки адамда нәме барлыгыны адамың өзүнде болан рухундан башга ким билер? Шейле хем Худайда нәме барлыгыны Худайың Рухундан башга хич ким билйән дәлдир.


text:
Биз бу дүнйәниң рухуны дәл-де, Худайың өзүмизе берен берекетлерини билер ялы, Худайдан гелен Рухы алдык.


text:
Биз булары адам акылдарлыгының өвреден сөзлери билен дәл-де, рухы затлары рухы сөзлер билен сөзләп, Рухуң өвреден сөзлери билен айдярыс.


text:
Тебигы адам Худайың Рухуна дегишли затлары унамаз, чүнки булар онуң үчин акмаклыкдыр, булары билип билмез, себәби булара рух боюнча дүшүнилйәндир.


text:
Эй доганлар, мен сизе Руха уянлара дәл-де, тебигы адамлара, Месихдәки чагалара гүррүң бершим ялы гүррүң бердим.


text:
Сизе гаты-гуты дәл-де, сүйт бердим, чүнки сиз гаты-гуты иймеги башармаярдыңыз, муны хәзир хем башармаярсыңыз.


text:
Чүнки сиз энтек тебигы адамларсыңыз. Себәби араңызда ичигарачылык, чекишме ве даваның барлыгына гөрә, сиз тебигы адамлар дәлми? Адам адаты боюнча гезмейәрсиңизми?


text:
Павлус ким? Аполлос ким? Олар хызматчы, сиз хем Реббиң хер бирине бершине гөрә, олар аркалы иман этдиңиз.


text:
Худайың өзүме берлен мерхеметине гөрә, мен акылдар усса кимин бинаның дүйбүни тутдум. Башга бири болса, онуң үстүни гуряндыр, йөне хер киши нәхили салшына дыкгат этсин.


text:
ымарат салан хер кишиниң иши белли болар, чүнки Реббиң гүни оны аян эдер, себәби отда белли болар, хер бириниң ишиниң нәхилидигини от сынар.


text:
Бири Худайың ыбадатханасыны йыкса, Худай хем оны йыкар, чүнки Худайың ыбадатханасы мукаддесдир. Ине, шол ыбадатхана сизсиңиз.


text:
Хич ким өзүни алдамасын. Сизиң араңыздан бири шу дүнйәде өзүни акылдар сайян болса, онда ол акылдар болмак үчин акмак болсун.


text:
Чүнки бу дүнйәниң акылдарлыгы Худайың янында акмаклыкдыр, себәби: «Ол акылдарлары өз хилелеринде тутяндыр» дийип язылгыдыр.


text:
Павлус, Аполлос я Кифас болсун, дүнйә, яшайыш, өлүм болсун, хәзирки я гелҗекки затлар болсун - хеммеси сизиңкидир.


text:
Сизиң я-да адамларың диванының үстүмден хөкүм чыкармагы мениң үчин мөхүм зат дәл, йөне өзүм хем өз үстүмден хөкүм чыкармаярын.


text:
Чүнки мен өзүмде бир айып гөрмейәрин, йөне мунуң билен өзүми акламаярын. Мениң үстүмден хөкүм чыкарян Ребдир.


text:
Шонуң үчин Реб гелйәнчә, вагтындан өң хич бир задың үстүнден хөкүм чыкармаң. Ол гараңкылыгың гизлин затларыны ягтылдар, йүреклериң ниетлерини аян эдер, шол вагт хер кес Худайдан өзүне лайык тарыпыны алар.


text:
Эй доганлар, сиз языланлардан артык пикир этмезлиги бизден өвренип, хич бириңиз бейлекиниң өңүнде габармаз ялы, мен бу затлары сиз себәпли өзүме хем Аполлоса тымсал эдип айтдым.


text:
Чүнки ким сени бейлекилерден пархлы эдйәр? Алмадык нәмәң бар? Алан болсаң, алмадык ялы, өвүнмәң нәме?


text:
Сиз эййәм доюп, эййәм баядыңыз, бизсиз хөкүм сүрдүңиз. Догрудан хем, биз-де сиз билен хөкүм сүрер ялы, кәшгә хөкүм сүрседиңиз!


text:
Чүнки Худай биз ресуллары өлүме беллененлер ялы соңкулар хөкмүнде орта чыкарандыр өйдйәрин, себәби биз дүнйә, перишделере ве адамлара томаша болдук.


text:
Биз Месихиң хатырасына акмакдырыс, йөне сиз Месихде акыллысыңыз. Биз эҗиз, сиз гүйчли, сиз шөхратлы, биз әсгерилмедикдирис.


text:
Өз эллеримиз билен ишләп, зәхмет чекйәрис, сөгүленимизде, хайыр-дога эдйәрис, азар берленде чыдаярыс.


text:
Мыҗабат япыланда, мылайым җогап берйәрис. Шу чака ченли дүнйәниң сыр-сүплүги, хеммәниң зир-зибили болдук.


text:
Месихде он мүңлерче тербиечиңиз болса-да, көп атаңыз ёкдур, себәби Месих Исада Хош Хабар аркалы мен сизиң атаңыз болдум.


text:
Реббе садык болан сөйгүли оглум Тимотеосы шу максат билен сизе иберйәрин. Ол мениң Месих Исадакы ёлларымы хер ерде, хер йыгнакда өвредишим ялы, сизиң ядыңыза салар.


text:
Сизиң араңызда бутпаразлар арасында-да гөрүлмедик ахлаксызлыгың барлыгы эшидилйәр: бири өз атасының аялыны аланмыш.


text:
Мен тен билен сизиң яныңызда болмасам-да, рухда сиз билендирин. Сизиң яныңызда ялы, бу иши эден адамы мен эййәм хөкүм этдим.


text:
Хамырмая тәзе хамыр болар ялы, көне хамырмаяны айырың. Чүнки бизиң Песахлык гузымыз Месих-де гурбан эдилендир.


text:
Шонуң үчин көне хамырмая билен, яманлык ве эрбетлик хамырмаясы билен дәл-де, ак йүреклилигиң, хакыкатың петири билен байрам эделиң.


text:
Бу дүнйәниң, умуман, ахлаксызлары, ачгөзлери, талаңчылары я бутпаразлары билен диемок, ёгсам, сиз бу дүнйәден чыкмалы болардыңыз.


text:
Йөне мен сизе доган дийилйәниң бири ахлаксыз, ачгөз, бутпараз, агзы пайыш, араккеш я талаңчы болса, онуң билен гатнашмазлыгы, бейле адам билен нахар хем иймезлиги язярын.


text:
Чүнки мениң дашардакыларың үстүнден хөкүм чыкармага нәме хакым бар? Сиз ичердәкилериң үстүнден хөкүм чыкармалы дәлми?


text:
Башга бири билен давасы болан сизиң бириңиз мукаддеслер хузурында дәл-де, имансызларың өңүнде үстүнден хөкүм чыкарылмагына йүрек эдерми?


text:
Я-да сиз мукаддеслериң дүнйәниң үстүнден хөкүм чыкарҗагыны билмейәрсиңизми? Дүнйәниң үстүнден хөкүм чыкарҗак болсаңыз, онда кичи даваларың үстүнден хөкүм чыкармага сиз мынасып дәлми?


text:
Бу яшайшың ишлери бейледе дурсун, сиз бизиң перишделериң-де үстүнден хөкүм чыкарҗакдыгымызы билмейәрсиңизми?


text:
Муны сизи утандырмак үчин айдярын: өз доганларының арасында хөкүм этмеги башарян екеҗе-де акылдар адам араңызда ёкмы?


text:
Догрудан-да, араңызда дивана гидишмелериң барлыгының өзи сизиң үчин бүтинлей бир шовсузлыкдыр. Адалатсызлык чекмек сизиң үчин хас говы дәлми? Талаңа дөз гелмек сизиң үчин хас говы дәлми?


text:
Я-да адалатсызларың Худайың Патышалыгыны мирас алмаҗакдыгыны билмейәрсиңизми? Алданмаң, Худайың Патышалыгыны не ахлаксызлар, не бутпаразлар, не зынахорлар, не гомосексуаллар, не бечебазлар,


text:
Сизиң хем кәбирлериңиз шейледиңиз, йөне ювулдыңыз, мукаддес эдилдиңиз, Реббимиз Иса Месихиң ады билен, Худайымызың Рухы аркалы акландыңыз.


text:
Маңа хемме зада ругсат берлендир, йөне хемме зат пейдалы дәлдир. Маңа хемме зада ругсат берлендир, йөне хич зат маңа агалык этмели дәлдир.


text:
Иймит гарын үчин, гарын-да иймит үчиндир, йөне Худай икисини-де ёк эдер. Тен болса ахлаксызлык үчин дәл-де, Реб үчиндир, Реб-де тен үчиндир.


text:
Сиз тениңизиң Месихиң агзасыдыгыны билмейәрсиңизми? Мен Месихиң агзасыны алып, бир кемчиниң агзасы эдейинми? Этмен!


text:
Я-да бир кемчин билен бирлешениң онуң билен бир тен боляныны билмейәрсиңизми? Себәби: «Икиси бир тен болар» дийлендир.


text:
Ахлаксызлыкдан гачың! Адамың эдйән хер бир гүнәси тениң дашындадыр, йөне ахлаксызлык эдйән өз тенине гаршы гүнә эдйәндир.


text:
Я-да тениңизиң сизде яшаян ве сизиң Худайдан алан Мукаддес Рухуңызың ыбадатханасыдыгыны, сизиң өзүңизиңки дәлдигиңизи билмейәрсиңизми?


text:
Чүнки сиз бир баха алындыңыз. Мунуң үчин, Худайыңкы болан тениңиз ве рухуңыз билен Худайы шөхратландырың.


text:
Аялың өз тенине ыгтыяры ёкдур, бу ыгтыяр әриңкидир ве шонуң ялы, әриң-де өз тенине ыгтыяры ёкдур, бу ыгтыяр аялыңкыдыр.


text:
Диңе ораза ве дога билен мешгул болар ялы, ылалашыга гөрә, вагтлайынча болмаса, бири-бириңизи әр-аяллык хакындан махрум этмәң. Вагтлайын айрылсаңыз-да, шейтан небсиңизе буюрмак бабатда сизи сынага салмаз ялы, ене-де бирлешиң.


text:
Мен әхли адамларың өзүм ялы болмагыны арзув эдйәрин, йөне хер кишиниң Худайдан өз сылагы бардыр; бириниңки бир хили, башга бириниңки башга хилидир.


text:
Бейлекилере болса Реб дәл-де, мен диййәрин: бир доганың иман этмедик аялы бар болса, ол аял хем онуң билен яшамага разы болса, ол онуң талагыны бермесин.


text:
Бир аялың иман этмедик әри бар болса, әри хем онуң билен яшамага разы болса, онда ол әринден айрылмасын.


text:
Чүнки иман этмедик әр иманлы аялы аркалы мукаддес эдилендир, иман этмедик аял хем иманлы әр аркалы мукаддес эдилендир, ёгса, чагаларыңыз хапа боларды, йөне хәзир мукаддесдир.


text:
Йөне иман этмедик айрылса, гой айрылсын. Доган я-да аял доган бейле ягдайларда баглы дәлдир. Худай бизи парахат яшамага чагырандыр.


text:
Чүнки, эй аял, сен әриңи халас эдип-этмеҗегиңи ниреден билйәрсиң? Эй әр, сен аялыңы халас эдип-этмеҗегиңи ниреден билйәрсиң?


text:
Йөне Реб хер кеси нәхили беллән болса, Худай кими нәхили чагыран болса, ол шейле гезсин. Мен бу буйругы әхли йыгнаклара берйәрин.


text:
Ким сүннетликә чагырылан болса, сүннетсиз болмасын. Ким сүннетсизкә чагырылан болса, сүннетленмесин.


text:
Чүнки гулка Реб тарапындан чагырылан адам Реббиң эркин адамыдыр, шонуң ялы, эркинликде чагырылан-да Месихиң гулудыр.


text:
Гызлар хакда Ребден буйругым ёк; йөне Реббиң мерхемети саясында садык киши хөкмүнде маслахат берйәрин.


text:
Йөне өйленсең хем гүнә эден дәлсиң, гыз-да әре чыкса, гүнә эден дәлдир. Эмма өйлененлериң яшайышда мушакгаты болар, мен сизе дөземок.


text:
Мен сизиң гайгысыз болмагыңызы ислейәрин. Өйленмедик киши Ребби хошнут этҗек болуп, Онуң ишлериниң аладасыны эдйәндир.


text:
Әрли аял билен гызың арасында-да парх бардыр. Әрсиз аял хем тенде, хем-де рухда мукаддес болар ялы, Реббиң ишлериниң аладасыны эдйәндир, йөне әрли аял әрини хошнут этҗек болуп, дүнйә ишлериниң аладасыны эдйәндир.


text:
Мен муны сизиң бойнуңыза сыртмак салмак үчин дәл-де, эйсем, эдепли болуп, пикириңизи дагатман, Реббе берлер ялы, өз пейдаңыз үчин айдярын.


text:
Эмма бири өз гелинлиги билен гелшиксиз иш эдйәндир өйтсе, гызың хем яшы гечен болуп, өйленмек зерур болса, ол халаныны этсин, гүнә эдйән дәлдир. Олар өйленсин.


text:
Эмма ким ниетинде берк дуруп, мәтәчлик чекмән, небсине буйруп, гелинлиги билен өйленмезлиги йүрегине дүвен болса, онда ол говы эдйәр.


text:
Аял, әри өлйәнчә, оңа баглыдыр. Эгер-де әри өлсе, өз исләнине бармага азатдыр, йөне Ребде болмалыдыр.


text:
Эгер-де ол әрсиз галса, мениң пикиримче, хас хем багтыярдыр. Менде-де Худайың Рухы бардыр дийип пикир эдйәрин.


text:
Бутлара берилйән гурбанлар хакда хеммәмизиң билимимизиң барлыгыны билйәрис. Билим текепбир эдйәндир, йөне сөйги абатлаяндыр.


text:
Бутлара берлен гурбанларың этинден ийилмеги барада болса, бутуң дүнйәде хичдигини, бир Худайдан башга худайың ёкдугыны билйәрис.


text:
Чүнки Ерде болсун, Гөкде болсун, «таңры» дийилйәнлер нәче болса-да, энчеме «таңрыларың» ве энчеме «реблериң» болшы ялы,


text:
бизиң бир Ата Худайымыз бардыр. Хемме зат Ондандыр, биз Онуң үчин яшаяндырыс ве бир Реббимиз Иса Месих бардыр, хемме зат Ол аркалы боландыр, биз Ол аркалы яшаяндырыс.


text:
Эмма хеммелерде бу билим ёк, кәбирлери бутуң пикиринде болуп, эти энтек-де бута берлен гурбан ялы иййәр. Онсоң эҗизликлери зерарлы, оларың ынсабы тегмилтли боляр.


text:
Чүнки бири билимли болан сениң бутханада сачак башында отураныңы гөрсе, эҗизлиги зерарлы, онуң ынсабы бутлара берлен гурбанлардан иймәге мейилленмезми?


text:
Шейлеликде, сиз доганларыңыза гаршы гүнә эдип, оларың эҗиз ынсапларыны яраламак билен, Месихе гаршы гүнә эдйәрсиңиз.


text:
Шонуң үчин, дамак доганымың бүдремегине себәп болян болса, онда мен доганымы бүдретмез ялы, асла эт иймерин.


text:
Мен эркин дәлми? Мен ресул дәлми? Мен Реббимиз Месихи гөрмедимми? Сиз Ребде мениң зәхметимиң нетиҗеси дәлмисиңиз?


text:
Ким өз харҗы билен эсгерлик эдйәр? Ким үзүм агаҗыны экип-де, онуң мивесинден иймейәр? Я-да ким сүрини бакып-да, онуң сүйдүнден ичмейәр?


text:
Чүнки Мусаның канунында: «Харман дөвен өкүзиң агзыны баглама» дийип язылгыдыр. Худай өкүзлериң аладасыны эдйәрми?


text:
Булары бүтинлей бизиң үчин айтмаярмы? Хава, бу бизиң үчин языландыр. Шейле, ер сүрен умыт билен сүрмелидир, харман дөвен хем хармана шәрик болмак умыды билен дөвмелидир.


text:
Башгаларың сизден муны ислемәге хакы бар болса, бизиң муңа олардан көп хакымыз ёкмудыр? Йөне биз бу хакдан пейдаланман, Месихиң Хош Хабарының өңүни бөкдемезлик үчин, хер зада дөз гелйәрис.


text:
Сиз мукаддес затлар билен мешгулланянларың ыбадатханадан иййәнини, гурбанлык эдилйән ери саклаянларың гурбанлык эдилйән ерден пайларыны аляныны билмейәрсиңизми?


text:
Мен бу затларың хич биринден пейдаланамок, шу затлар маңа шейле эдилсин дийип хем язамок, себәби бу буйсанҗымы бириниң бидерек эденинден өленим говудыр.


text:
Чүнки Хош Хабары вагыз эдйән болсам, өвүнмәге хакым ёкдур, себәби бу маңа ваҗыпдыр. Эгер Хош Хабары вагыз этмесем, вай мениң халыма!


text:
Чүнки муны мейлетин этсем, сылагым болар. Мейлетин этмесем-де, диңе өзүме табшырылан везипәни берҗай этдигимдир.


text:
Ери, сылагым нәме? Хош Хабардакы хакымдан долы пейдаланмаз ялы, Хош Хабары вагыз эдип, Хош Хабары мугт бермегим.


text:
Мен ехудылары газанҗак болуп, ехудылара ехуды болдум. Канун астындакылары газанҗак болуп, канун астында болмасам-да, канун астындакылара канун астындакы ялы болдум.


text:
Худайың гаршысында канунсыз болман, Месихиң Кануны астында болсам-да, кануны ёклары газанҗак болуп, кануны ёклара кануны ёк кимин болдум.


text:
Эҗизлери газанҗак болуп, эҗизлере бир эжиз ялы болдум. Хер ничик-де болса, кәбирлерини халас этҗек болуп, хер кесе хер зат болдум.


text:
Сиз ылгав мейданында ылгаянларың хеммесиниң ылгап, йөне байрагы бириниң аляныны билмейәрсиңизми? Байрак алар ялы ылгаң.


text:
Гөрешйән адам әхли затда өз небсине буюряндыр. Олар муны паны тәҗи алмак үчин, биз хем бакы тәҗи алмак үчин эдйәрис.


text:
Эй доганлар, аталарымызың барының булут астында боланындан, барының деңизден геченинден хабарлы болмагыңызы ислейәрин.


text:
Бары шол бир рухы ичгини ичди, себәби олар өзлерине хемралык эден рухы гаядан ичйәрди. Ол гая болса Месихди.


text:
Йөне оларың хөвеслениши кимин, биз-де ямана хөвесленмез ялы, бу вакалар бизе мысал хөкмүнде йүзе чыкды.


text:
«Халк ийип-ичмек үчин ашак отурды ве ойнамак үчин ёкары галды» дийип язылышы ялы, оларың кәбирлери кимин сиз хем бутпараз болмаң.


text:
Йөне бу затларың бары оларың башына гөрелде хөкмүнде инип, дөвүрлериң соңуна етен бизе үндев үчин язылды.


text:
Сиз хер кишиниң башына гелйәнден башга хич бир сынага салынмадыңыз. Худай догручылдыр, Ол сизе гүйҗүңизден өте сыналмагыңыза ёл бермән, дөз гелип билмегиңиз үчин, сынаг билен билеликде чыкалга-да ачар.


text:
Бизиң шүкүр эдйән шүкүр кәсәмиз Месихиң ганына шәрикчилик дәлми? Бизиң бөлйән чөрегимиз Месихиң тенине шәрикчилик дәлми?


text:
Чөрегиң бир болшы ялы, көп болан биз хем бир тендирис, себәби бизиң хеммәмизиң шол бир чөрекде пайымыз бардыр.


text:
Ысрайыл халкына середиң, гурбанлыклары иййәнлер гурбанлык эдилйән ер билен шәрикчилик эдйәнлер дәлми?


text:
Ёк, йөне бутпаразлар берйән гурбаныны Худая дәл-де, җынлара берйәр диййәрин. Мен сизиң җынлар билен шәрикчилик этмегиңизи исләмок.


text:
Сиз хем Реббиң кәсесинден, хем җынларың кәсесинден ичип билмерсиңиз. Сиз хем Реббиң сачагына, хем җынларың сачагына шәрик болуп билмерсиңиз.


text:
Маңа әхли зада ругсат эдилендир, йөне хемме зат пейдалы дәлдир. Маңа әхли зада ругсат эдилендир, йөне хемме зат абатлаян дәлдир.


text:
Иман этмедиклериң бири сизи нахара чагырып-да, сиз хем гитмек ислесеңиз, өңүңизде нәме гоюлса, ынсап хатырасы үчин, хер бир зады селҗермән ийиң.


text:
Эмма бири сизе: «Бу бутлара берлен гурбаның этидир» дийсе, яңкы хабар берениң хатырасы үчин ве ынсап хатырасы үчин иймәң, чүнки Ер ве онуң ичиндәкилериң бары Реббиңкидир.


text:
Мен ынсап дийип, сениң өзүңкә дәл-де, бейлекиниңкә диййәрин, себәби нәме үчин мениң азатлыгымың үстүнден бейлекиниң ынсабы хөкүм чыкаряр?


text:
Чүнки мен хем хер затда хер кеси разы этмәге чалышярын. Мен муны өз бәхбидим үчин эдемок, гутулсынлар дийип, көп адамларың бәхбиди үчин эдйәрин.


text:
Эй доганлар, хер затда мени яда салянлыгыңыз, таглыматы сизе табшырышым ялы саклаянлыгыңыз үчин, мен сизи тарыплаярын.


text:
Сизиң муны-да билмегиңизи ислейәрин: хер эркегиң баяры Месих, аялың баяры эркек, Месихиң баяры хем Худайдыр.


text:
Башы ачык дога я пыгамберлик эдйән аял киши хем өз башыны биабрай эдйәндир, чүнки бу сачы сырылмак билен бирдир.


text:
Чүнки аял башыны өртмейән болса, онда сачыны-да кесдирсин. Аял сачының кесилмегинден я-да сырылмагындан утанян болса, онда башыны өртсүн.


text:
Шонуң үчин, перишделериң хатырасына аялың башында онуң ыгтыяр астындадыгыны гөркезйән белги болмалыдыр.


text:
Чүнки аялың эркекден болшы ялы, эркек хем аял аркалы дүнйә инендир, йөне хемме зады Худай ярадандыр.


text:
йөне аялың сачы узын болса, бу онуң үчин абрайдыгыны тебигатың өзи өвретмейәрми? Чүнки сач аяла бүренҗек ерине берлендир.


text:
Чүнки, биринҗиден, хачан йыгнакда үйшүшениңизде, араңызда бөлүнишигиң боляныны эшидйәрин, муңа аз-кем ынанярынам.


text:
Чүнки нахар иениңизде, хер ким өз нахарыны бейлекилерден өңүрти аляр, бири ач галяр, ене бири серхош боляр.


text:
Сизиң иймәге, ичмәге өйүңиз ёкмы? Я-да Худайың йыгнагыны әсгермән, ёксуллары утандырярсыңызмы? Мен сизе нәме диейин? Сизи тарыплайынмы? Бу затда сизи тарыпламарын.


text:
шүкүр эденинден соң, оны бөлүп: «Алың, ийиң, бу мениң сизиң үчин дөвлен беденимдир, муны мени яда салмак үчин берҗай эдиң» дийди.


text:
Шонуң ялы-да, нахардан соң кәсәни алып: «Бу кәсе мениң ганым билен беркидилен тәзе әхтдир, хер гезек ичениңизде, мени яда салмак үчин муны берҗай эдиң» дийди.


text:
Чүнки сиз бу чөреги хер гезек иениңизде, кәседен хер гезек ичениңизде, тә Өзи гелйәнчә, Реббиң өлүмини ыглан эдйәнсиңиз.


text:
Шонуң үчин хер ким мынасып болмадык тәрде Реббиң бу чөрегини ийсе я бу кәседен ичсе, Онуң тени ве ганы бабатда языклы болар.


text:
Чүнки ким Реббиң тенини сайгарман, гелшиксиз тәрде ийсе, ичсе, өзүне гаршы хөкүм иййәндир ве ичйәндир.


text:
Сиз хөкүм үчин үйшүшмез ялы, ким ач болса, өз өйүнде ийсин. Галан затлары болса өзүм барамда дүзедерин.


text:
Шонуң үчин сизе айдярын: Худайың Рухы билен геплейән киши: «Иса лагнат!» диймез, хич ким хем Мукаддес Рух билен болмаса: «Иса Ребдир!» дийип билмез.


text:
бирине гудрат гөркезме, ене бирине пыгамберлик, башга бирине рухлары сайгарма, бейлеки бирине дүрли диллер, ене бирине болса диллери дүшүндирме берилйәр.


text:
Буларың хеммесини болса шол бир Рух эмеле гетирйәр. Ол хер бирине Өз халайшына гөрә, айры-айры бөлүп берйәр.


text:
Йөне тениң бир ве агзасының көп болшы ялы, тениң агзасы көп болса-да, бир тендир, Месих-де шейледир.


text:
Чүнки ехуды болсун я грек болсун, гул болсун я азат болсун - бизиң хеммәмиз бир Рух аркалы бир тене чокундырылдык, хеммәмизе бир Рухдан ичирилди.


text:
Тутуш тен гөз болан болса, онда эшидиш ниреде боларды? Бары эшидиш болан болса, онда ысгайыш ниреде боларды?


text:
Биз тениң хорматсызрак гөрүнйән агзасына хас көп хормат гойярыс, овадан дәл агзаларымызың хас көп гөрки бардыр.


text:
Йөне гөркли агзаларымыз муңа мәтәч дәлдир. Эмма Худай тенде хичбир бөлүнишик болман, агзалар деңлик билен бири-бириниң аладасыны этсин дийип,


text:
Бир агза хорлук чексе, әхли агзалар билеликде хорлук чекер. Бир агза шөхратланса, әхли агзалар билеликде шатланар.


text:
Худай йыгнакда биринҗилери ресул, икинҗилери пыгамбер, үчүнҗилери өвредиҗи эдип отуртды. Ондан соң гудрат гөркезмелери, соңра шыпа сылагларыны, ярдамлары, эдаралары, дүрли диллери берди.


text:
Хеммелер ресулмыдыр? Хеммелер пыгамбермидир? Хеммелер өвредиҗимидир? Хеммелер гудрат гөркезйәнмидир?


text:
Эгер мен ынсан хем перишделериң диллеринде геплейән болсам, йөне сөйгим ёк болса, онда җыңңырдаян мисдирин я-да сесленйән цимбалыдырын.


text:
Пыгамберлик сылагым болуп, әхли сырлары хем ылымлары билйән болсам, даглары еринден гозгаҗак иманым болса, йөне сөйгим болмаса, онда мен хичдирин.


text:
Әхли задымы пайлап, ёксуллары доюрсам, теними якмага берсем, йөне сөйгим болмаса, онда мунуң маңа хич бир пейдасы ёкдур.


text:
Сөйги сабырлыдыр, шепагатлыдыр, сөйги гөрипчилик эдйән дәлдир, сөйги өвүнип, текепбирлик эдйән дәлдир.


text:
Биабрайчылыклы иш эдйән дәлдир, өз непини гөзлейән дәлдир, гахарланян дәлдир, ичинде хылт саклаян дәлдир.


text:
Мен чагакам, чага ялы гепләп, чага ялы ойланып, чага ялы пайхас эдердим, улаланымда, чага гылыкларымы гойдум.


text:
Шинди хер зады айнадакы ялы үмүзли гөрйәрис, йөне шол вагт йүзбе-йүз гөрерис. Хәзир мен бөлеклейин билйәрин, йөне шол вагт өз билинишим ялы билерин.


text:
Чүнки билинмейән дилде геплейән, адам билен дәл-де, Худай билен геплешйәндир, чүнки оңа хич ким дүшүнйән дәлдир, ол сырлары рух билен айдяндыр.


text:
Мен сизиң хеммәңизиң башга диллерде геплемегиңизи, хас-да пыгамберлик этмегиңизи арзув эдйәрин. Бу диллерде геплейән йыгнагың абатланмагы үчин дүшүндирмейән болса, онда пыгамберлик эдйән ондан говудыр.


text:
Эй доганлар, мен сизиң яныңыза барып, башга диллерде геплесем, йөне ылхам, билим, пыгамберлик я таглыматдан гүррүң бермесем, сизе нәме хайрым дегер?


text:
Сес чыкарян җансыз затлар, меселем, түйдүк я гусли бири-биринден пархлы сес чыкармаса, түйдүк я гусли билен нәме чалыняндыгы нәхили билнер?


text:
Шейлеликде, сиз хем дил аркалы дүшнүкли гүррүң бермесеңиз, нәме айдяныңыз нәхили билнер? Чүнки бу хова гүррүң бердигимиз болар.


text:
Шейлеликде, сиз хем рухы сылаглара ыхлас эдишиңизе гөрә, йыгнагы абатламак үчин, сылаглара бай болмага чалшың.


text:
Нәме этмели? Мен рух билен дога этҗек, йөне акыл билен хем дога этҗек. Рух билен нагма айтҗак, йөне акыл билен хем нагма айтҗак.


text:
Себәби сен рух билен алкыш айтсаң, билимсиз адамлар сениң шүкүриңе нәхили «омын» дийсин? Себәби ол сениң нәме айдяныңа дүшүнйән дәлдир.


text:
Йөне йыгнакда бейлекилере-де өвредер ялы, акылым билен бәш сөз айтмагы башга дилде он мүң сөз айтмакдан говы гөрйәрин.


text:
Реб шейле диййәр: «Мен бу халка башга диллер билен, ятларың агзы билен гүррүң берерин, шонда-да Мени диңлемезлер» дийип Канунда язылгыдыр.


text:
Шейлеликде, диллер иман эденлере дәл-де, иман этмедиклере, пыгамберлик хем иман этмедиклере дәл-де, иман эденлере аламатдыр.


text:
Бүтин йыгнак бир ере үйшүп, әхлиси башга диллерде геплесе ве билимсизлер я-да иман этмедиклер ичери гирсе, олар: «Сиз акылыңыздан азашыпсыңыз» диймезми?


text:
Эмма хеммелер пыгамберлик этсе ве бир иман этмедик я бир билимсиз ичери гирсе, хеммелер тарапындан язгарылып, хеммелер тарапындан хөкүм эдилер.


text:
Йүрегиниң гизлин сырлары аян болуп, йүзин йыкылар, «Худай, догрудан-да, сизиң араңызда» дийип, Худая сежде эдер.


text:
Доганлар, инди нәме? Бир ере үйшүшениңизде, сизиң хер бириңизде мезмур, тәлим, дил, ылхам я диллери дүшүндирме бардыр - әхлиси абатлама үчин болсун.


text:
Кимдир бири билинмейән дилде геплейән болса, онда ики я-да иң ёкарсы үч адам нобатма-нобат гепләп, бири-де маныландырсын.


text:
Чүнки хеммелер өвренип, хеммелер өвүт алар ялы, хеммәңиз бири-бириңизиң ызындан пыгамберлик эдип билерсиңиз.


text:
Чүнки Худай тертипсизлик Худайы дәл-де, мукаддеслер йыгнакларының хеммесинде болшы ялы, парахатлык Худайыдыр.


text:
Йыгнакларда аялларыңыз геплемесин, чүнки олара геплемәге ругсат эдилен дәлдир. Олар, кануның хем айдышы ялы, табын болмалыдырлар.


text:
Олар бир зады өвренҗек болсалар, өйде өз әрлеринден сорасынлар, чүнки аяла йыгнакда геплемек айыпдыр.


text:
Эй доганлар, сизе Хош Хабары ятладярын. Мен оны сизе вагыз этдим, сиз хем оны унап, оңа баглы галдыңыз.


text:
Ондан соң бәш йүзден көп догана бирден гөрүнди. Бу доганларың көпүси хәзир хем дири, кәбирлери болса өлди.


text:
Чүнки мен ресулларың иң кичиси, ресул адыны алмага хем мынасып дәлдирин, себәби мен Худайың йыгнагына азар бердим.


text:
Йөне нәме болсам, Худайың мерхемети аркалы болдум, Онуң маңа гөркезен мерхемети бидерек болман, оларың хеммесинден көп зәхмет чекдим. Муны мен дәл-де, мениң билен болан Худайың мерхемети этди.


text:
Месих дирелди дийип вагыз эдилйән болса, онда сизиң араңыздан кәбирлери нәме үчин өлүлер дирелмез диййәр?


text:
Шейлеликде, биз Худай хакда яланчы шаятлар боларыс, чүнки биз Худай Месихи дирелтди дийип гүвә гечдик. Эгер өлүлер дирелмейән болса, Оны-да дирелден дәлдир.


text:
Соңра Ол хер хили баштутанлыгы, хер хили хәкимиети хем гудраты ёк эдип, Патышалыгы Ата Худая табшыранда, ахырзаман болар.


text:
Чүнки хемме зады Онуң аякларының астына табын эдендир. Йөне әхли зат Оңа табын эдилди дийленде, хер зады Оңа табын этдирен Худайың айратынлык газанянлыгы әшгәрдир.


text:
Эмма әхли зат Оңа табын боланда, Оглуң өзи хем, Худай хем әхли затда хөкүм сүрер ялы, Оңа әхли зады табын этдирене табын болар.


text:
Ёгса, өлүлер үчин чокундырыланлар нәме эдер? Өлүлер асла дирелмейән болса, онда нәмә олар үчин чокундырылярлар?


text:
Эй доганлар, сиз барада Реббимиз Месих Исада болан магтанҗыма касам, мен хер гүн өлүм билен йүзбе-йүз болярын.


text:
Эгер бир адам ялы ойланып, Эфесосда ябаны хайванлар билен уруш эден болсам, маңа нәме пейдасы бар? Өлүлер дирелмейән болса, онда иелиң, ичелиң, чүнки эртир өлерис.


text:
Догрулык билен хүшгәр болуң, гүнә этмәң, чүнки сизиң кәбирлериңиз Худайы танамаяр. Мен муны сизиң утанмагыңыз үчин айдярын.


text:
Сен экеңде гөгермели бүтин өсүмлиги дәл-де, диңе тохумыны, бугдай я башга бир өсүмлигиң тохумыны экйәрсиң.


text:
Хемме эт бир эт дәлдир, ынсан эти башга, хайван эти башга, гушларың эти башга, балыкларың эти бир башгадыр.


text:
Асмана дегишли тенлер хем дүнъеви тенлер бардыр, йөне асмана дегишлилериң шөхраты башга, дүнъевилериңки башгадыр.


text:
Гүнүң шөхраты башга, Айың шөхраты башга ве йылдызларың шөхраты башгадыр, чүнки шөхратда йылдыз хем йылдыздан пархлыдыр.


text:
Топракдан болан адам нәхили болса, топрага дегишлилер хем шейледир. Гөкден инен нәхили болса, Гөге дегишлилер хем шейледир.


text:
Йөне, эй доганлар, мен эт билен ганың Худайың Патышалыгындан пай алып билмейәнини, шейле хем чүйрейәниң-де чүйремезликден пай алып билмейәнини айдярын.


text:
Ине, сизе бир сыры паш эдейин. Бизиң хеммәмиз өлҗек дәл, соңкы сурнай чалнанда, бирден гөз ачып-юмасы салымда үйтгедилҗекдирис.


text:
Бу чүйрейән чүйремезлик, бу өлүмли өлмезлик донуны геенде, «өлүм еңишде ювдулды» диен сөз ерине етер.


text:
Шонуң үчин, эй сөйгүли доганлар, элмыдам берк, дурнуклы болуп, Реббиң ишине ыхласлы япышың, чүнки зәхметиңизиң Ребде бош дәлдигини билйәнсиңиз.


text:
Мен баранымда, йыгнама зерурлыгы болмаз ялы, сизиң хер бириңиз хепдәниң биринҗи гүни өз ягдайына гөрә, бир мукдар пул сүйшүрип, янында сакласын.


text:
Баранымда болса мынасып гөрен адамларыңызы сизиң гатанҗыңызы Иерусалиме говшурар ялы, хатлар билен ёлларын.


text:
Чүнки сизи хәзир ёл угрунда гөресим геленок. Реб ругсат этсе, бирнәче вагтлап яныңызда болайсам диен умыдым бар.


text:
Тимотеос баранда, яныңызда горкусыз болар ялы, гөз-гулак болуң, себәби ол хем мениң ялы Реббиң ишини эдйәр.


text:
Оны хич ким әсгермезлик этмесин. Мениң яныма гелер ялы, оны саг-саламат ёла салың. Чүнки мен оңа доганлар билен билеликде гарашярын.


text:
Доган Аполлос хакда айданымда болса, мен доганлар билен билеликде сизиң яныңыза гитмегини ондан көп хайыш этдим, эмма онуң шу вагт гелмәге мейли ёк; аматлы пурсат тапанда гелер.


text:
Доганлар, сизден шуны хайыш эдйәрин, сиз Стефаның ичерсини танаянсыңыз, оларың Ахаяда илкинҗи месихилердигини ве мукаддеслериң гуллугына берлендиклерини билйәнсиңиз.


text:
Мен Стефаның, Фортунатусың ве Ахаякусың геленине бегенйәрин, себәби олар маңа сизиң ёклугыңызы билдирмейәрлер.


text:
Азияның йыгнаклары сизе салам айдяр. Акила ве Прискилла өйлериндәки йыгнак билен бирликде сизе Ребде көп салам айдяр.


text:
Худайың ислеги билен Иса Месихиң ресулы болан Павлусдан ве доган Тимотеосдан бүтин Ахаядакы мукаддеслериң барына, Худайың Коринтосдакы йыгнакларына салам!


text:
Худайың бизе берйән теселлиси билен биз-де хер хили мушакгат ичиндәкилере теселли берер ялы, Ол хер мушакгатымызда бизе теселли берйәр.


text:
Мушакгат чекйән болсак, бу сизиң теселли тапып, гутулмагыңыз үчиндир. Бу гутулыш бизиң хем гөрйән гөргүлеримизе дөз гелмегиңиз билен эмеле гелйәндир. Бизе теселли берилйән болса, бу сизиң теселли тапмагыңыз, гутулмагыңыз үчиндир.


text:
Бизиң сиз хакдакы умыдымыз беркдир, чүнки гөргүлеримизе шәрик болшуңыз ялы, рухланмамыза-да шәрикдигиңизи билйәрис.


text:
Чүнки, эй доганлар, Азияда бизиң башымыза гелен мушакгатлардан сизиң хабарсыз болмагыңызы ислемейәрис. Биз ченденаша, чыдардан агыр кынчылыга дүшүп, дири галмакдан хем умыдымызы үздүк.


text:
Өлүм җезасыны ичимизде дуйдук. Бу өзүмизе дәл-де, өлүлери дирелден Худая бил багламагымыз үчин болды.


text:
Ол бизи шейле улы өлүмден гутарды ве гутаряр. Бизиң үчин эдйән догаларыңызың көмеги билен Онуң бизи ене-де гутарҗагына умыт баглаярыс.


text:
Шейлеликде, көп адамларың догасы нетиҗесинде, бизе берлен мерхеметден өтри көплер биз бабатда Худая шүкүр эдер.


text:
Чүнки бизиң буйсанҗымыз бу дүнйәде, ылайта-да, сизиң билен болан гатнашыгымызда тебигы акылдарлык билен дәл-де, Худайың мерхемети билен, Худайдан болан мукаддеслик ве җаныпкешлик билен гезенлигимизе ынсабымызың гүвәлигидир.


text:
Бөлеклейин дүшүнишиңиз, Реббимиз Иса Месихиң гүнүнде бизиң буйсанҗымыз болшуңыз ялы, бизиң хем сизиң буйсанҗыңыз болмагымыз үчин, муңа соңуна ченли дүшүнерсиңиз диен умыдым бар.


text:
сизиң үстүңиз билен Македония гечип, Македониядан ене сизе гелип, Яхуда сиз ёла саларсыңыз диен ниетим барды.


text:
Мен шейле ниет эдип, дурнуксызлык этдимми? Я менде хем «хава, хава» хем-де «ёк, ёк» болар ялы, ниет эдйәнлерими адам пикири боюнча ниет эдйәринми?


text:
Чүнки Силванус ве Тимотеос дагымыз тарапдан сизиң араңызда вагыз эдилен Худайың Оглы Иса Месих «хава» ве «ёк» болман, Онда хемише «хава» боландыр.


text:
Худайың әхли вадалары Месихде «хавадыр». Шонуң үчин, биз аркалы Худая шөхрат болар ялы, омын Ол аркалы айдыляндыр.


text:
Бу биз сизиң иманыңызың үстүнден хөкүм сүрйәрис диймек дәлдир, биз шатлыгыңыз үчин сизиң ишдешлериңиздирис. Чүнки сиз иманда берк дурсуңыз.


text:
Муны гелемде шатланмалы адамларымдан гайгыланмайын дийип яздым. Чүнки мениң шатлыгымың хеммәңизиң шатлыгыдыгына ынанярын.


text:
Мен сизе агыр мушакгат ве йүрек горкусы зерарлы көп гөзяш дөкүп, сизиң гайгыланмагыңыз үчин дәл-де, мениң өзүңизе болан бол сөйгими билмегиңиз үчин яздым.


text:
Бири гайгыландыран болса, ол мени дәл-де, улалтмайын велин, белли бир дереҗеде сизиң хеммәңизи гайгыландырандыр.


text:
Сиз кими бир затда багышласаңыз, мен хем багышлаярын, себәби мен хем бирини бир затда багышлан болсам, багышланымы сизиң үчин Месихиң хузурында багышладым.


text:
Эмма бизи Месихиң ызындан элмыдам еңишли ёллардан йөредйән, биз аркалы хер ерде Өзүни танамаклыгың атыр ысыны сачян Худая шүкүр!


text:
Биз бирине өлүм гетирйән өлүм ысы, бейлекә болса яшайыш гетирйән яшайыш ысыдырыс. Ким бу затлара мынасып?


text:
Чүнки биз, көп адамлар ялы, Худайың сөзүни алыш-чалыш этмән, эйсем, Худайдан болуп, Худайың хузурында Месихе баглылыкда җаныпкешлик билен геплейәрис.


text:
Биз ене-де өзүмизе маслахат бермәге башлаярысмы? Бизе кәбирлери ялы сизден я-да сизе маслахат хатлары герекми?


text:
Хызматымызың нетиҗеси хөкмүнде сыя билен дәл-де, дири Худайың Рухы билен, даш сахыпаларың йүзүнде дәл-де, йүрегиң эт сахыпаларының йүзүнде язылан Месихиң хатыдыгыңыз әшгәрдир.


text:
Ол бизе харп дәл-де, рух эсасындакы Тәзе Әхтиң гуллукчылары болмак укыбыны берди, себәби харп өлдүрйәр, йөне рух яшадяр.


text:
Өлүм гуллугы дашларың йүзүне оюлып язылан харплар билен шөхратда гелип, Ысрайыл огуллары Мусаның йүзүндәки гечип барян шөхрат үчин онуң йүзүне гөзлерини совман бакып билмедик болса,


text:
Биз Муса ялы дәлдирис. Ол, Ысрайыл огуллары гечип барян шөхратың соңуны гөрмесин дийип, өз йүзүни перделәпди.


text:
Йөне оларың акыллары күтелди, себәби шу гүне ченли Көне Әхт окаланда, шол перде сырылман галып, диңе Месихде арадан айрыляр.


text:
Эмма бизиң хеммәмиз пердеси айрылан йүз билен Реббиң шөхратыны гөрүп, шөхрат үстүне шөхрат билен шол кешбе дөндерилйәндирис. Бу хем Рух болан Месих тарапындыр.


text:
Гизлин, утанчлы ёллары рет этдик. Биз хиле билен гезмән, Худайың сөзүниң саплыгыны бозман, хакыкаты аян эдип, өзүмизи Худайың хузурында әхли адам ынсабына маслахат берйәрис.


text:
Худайың кешби болан Месихиң шөхратының Хош Хабарының нуры олары ягтыландырмасын дийип, бу дүнйәниң таңрысы имансызларың акылларыны күтелдендир.


text:
Чүнки биз өзүмизи дәл-де, Месих Исаны Реб дийип, өзүмизи болса Исаның хатырасына сизиң гулларыңыз дийип ыглан эдйәрис.


text:
Чүнки «Түмлүкден нур парласын» диен Худай Месихиң йүзүнде Худайың шөхратыны танамак нуруны бермек үчин бизиң йүрегимизи ягтыландырды.


text:
Йөне иң үстүн гудратың бизе дәл-де, Худая дегишлидиги билинсин дийип, бу генҗи топрак гапларда саклап йөрүс.


text:
Чүнки бизиң өлүмли тенимизде Исаның яшайшы хем аян болсун дийип, биз - яшаянлар Онуң хатырасына өлүме табшырылярыс.


text:
«Иман этдим, шонуң үчин гепледим» дийип язылышына гөрә, биз-де бу иман рухуна эе болуп иман эдйәрис, шонуң үчин-де геплейәрис.


text:
Чүнки Реб Исаны Дирелдениң бизи хем Иса аркалы дирелдип, сиз билен бирликде Өз өңүнде дурузҗагыны билйәрис.


text:
Себәби Худайың мерхемети кән адамлар аркалы көпелип, Худайың шөхратына шүкүри артдырар ялы, әхли зат сизиң үчиндир.


text:
Мунуң үчин, биз рухдан дүшмейәрис, гайтам, дашкы адамымыз бозулса-да, ички адамымыз гүнбе-гүнден тәзеленйәр.


text:
Себәби биз гөрүнйән затлара дәл-де, гөрүнмейәнлере середйәрис, чүнки гөрүнйәнлер вагтлайын, гөрүнмейәнлер эбедидир.


text:
Чүнки бизиң бу дүнъеви өйүмиз, бу чадыр вейран болса, Гөкде Худайдан бир ымаратымызың, эл билен ясалмадык эбеди өйүмизиң бардыгыны билйәрис.


text:
Чүнки бу чадырда болян биз йүк астында ах чекйәрис, себәби паны боланлары яшайыш ювутсын дийип, ялаңачланмак дәл-де, гейинмек ислейәрис.


text:
Чүнки ягшы болсун, яман болсун, бедендекәк өз эденлеримизе лайык алмытымызы алмак үчин, хеммәмиз Месихиң хөкүм күрсүси өңүнде хәзир болмалыдырыс.


text:
Шейлеликде, биз Ребден горкмагың нәмедигини билйәндигимиз үчин адамлары ынандырярыс, йөне Худая аяндырыс, сизиң ынсабыңыза-да аяндырыс диен умыдым бар.


text:
Биз ене-де өзүмизи сизе маслахат бермейәрис, йөне йүрек билен дәл-де, дашкы гөрнүш билен магтанянлара айдара гепиңиз болар ялы, сизе бизиң билен магтанмага эсас берйәрис.


text:
Чүнки Месихиң сөйгүси бизи меҗбур эдйәр, себәби бири хеммәниң угрунда өлди, эйле болса, хеммеси өлендир дийип хасап эдйәрис.


text:
Ол яшаянлар артыкмач өзлери үчин дәл-де, олар угрунда Өлен ве Дирелен үчин яшасын дийип, хеммәниң угрунда өлди.


text:
Шонуң үчин биз мундан бейләк хич кими адам өлчеглерине гөрә танамаярыс. Месихи шейле танан хем болсак, инди бейле танамаярыс.


text:
Ягны Худай дүнйәни Өзи билен Месихде ярашдырды, языкларыны хасаба алман, бизе ярашдырма сөзүни берди.


text:
Шейлеликде, инди хамала Худай биз аркалы хайыш эдйән ялы, биз Месихиң илчилеридирис. Месих тарапындан ялбарярыс: Худай билен ярашың!


text:
Биз Оңа баглы болуп, Худайың догрулыгындан пай алар ялы, Ол гүнәни танамаян Месихи бизиң үчин гүнә гурбаны этди.


text:
Чүнки Ол: «Аматлы вагтда саңа гулак асдым, гутулыш гүнүнде саңа ярдам этдим» диййәр. Ине, инди шу аматлы вагтдыр, ине, инди шу гутулыш гүнүдир.


text:
хер затда Худайың гуллукчылары хөкмүнде өзүмизи маслахат берйәрис: агыр чыдамларда, мушакгатларда, мәтәчликлерде, чыкгынсыз ягдайларда,


text:
абрай ве биабрайчылыкда, бетнамлык ве тарыпда өзүмизи Худайың гуллукчылары хөкмүнде маслахат берйәрис. Биз яланчы хасаплансак-да, хакыкаты сөзлейәндирис.


text:
Гайгылы болсак-да, хемише шатдырыс; гарып болсак-да, көплери баядяндырыс; хич зады ёк ялы болсак-да, әхли зада эедирис.


text:
Имансызлар билен бир боюнтырыга гирмәң. Чүнки догрулыгың шер иш билен нәме шәриклиги бар? Я-да нуруң түмлүк билен нәме ёлдашлыгы бар?


text:
Худайың ыбадатханасының бутлар билен нәме ылалашыгы бар? Чүнки сиз дири Худайың ыбадатханасысыңыз; Худай болса: «Оларың арасында мекан тутуп гезерин, Мен оларың Худайы, олар хем Мениң халкым болар» дийипдир.


text:
Реб шейле диййәр: «Мунуң үчин оларың арасындан чыкың, олардан айрылың, мурдара галташмаң, Мен хем сизи кабул эдерин».


text:
Эй, сөйгүли доганлар, бу вадаларымызың барлыгына гөрә, хер хили тен ве рух пислигинден тәмизленип, Худайдан горкмакда мукаддеслиги кәмиллешдирелиң.


text:
Бизе йүрегиңизден ер бериң. Биз хич кими ынҗадан дәлдирис, хич кими аздыран дәлдирис, хич кими эзен дәлдирис.


text:
Муны сизи язгармак үчин айтмаярын. Себәби биле өлүп, биле яшар ялы, бизиң йүрегимиздедигиңизи мен озал айтдым.


text:
Сизе бичак ынанярын, сизе бичак гуванярын. Мен теселлиден долы, мушакгатымыз арасында бегенҗим чәксиз.


text:
Чүнки Македония геленимизде-де, гөвнүмизиң ынҗалыгы болман, хер тарапдан гысылярдык. Дашарда урушлар, ичимизде горкулар барды.


text:
Диңе онуң гелмеги билен хем дәл, сизиң оңа эден теселлиңиз билен хем теселли тапдык. Ол сизиң күйсегиңизи, ясыңызы, маңа болан ыхласыңызы хабар беренде, хас хем бегендим.


text:
Чүнки хатым билен сизи гайгыландыран болсам хем өкүнмейәрин. Өкүнен болсам-да - чүнки ол хатың аз вагт хем болса, сизи гайгыландыраныны гөрйәрин - инди бегенйәрин.


text:
Гайгылананыңыза дәл-де, тоба үчин гайгылананыңыза бегенйәрин. Чүнки сиз бизден хич бир зыян гөрмән, Худайың ислеги боюнча гайгыландыңыз.


text:
Чүнки Худайың ислеги боюнча гайгыланмаклык гутулыш үчин өкүнчсиз тобаны эмеле гетирйәндир. Дүнйәниң гайгылары болса, өлүми эмеле гетирйәндир.


text:
Бу гайгыңызың Худайың ислегине гөрә болмагы, гөр, сизде нәхили гайрат, нәхили өкүнч, нәхили гахар, нәхили горкы, нәхили күйсег, нәхили ыхлас, нәхили адалата ымтылыш дөретди! Сиз бу ишде хер тайдан тәмиздигиңизи гөркездиңиз.


text:
Шейлеликде, сизе язан хем болсам, муны ынҗыдан үчин я-да ынҗан үчин дәл-де, бизе болан гайратыңызың Худайың хузурында өзүңизе аян болмагы үчин яздым.


text:
Булар бизе теселли берйәр. Йөне өз теселлимизден көп Титусың шатлыгына бегендик, чүнки сизиң барыңыз онуң гөвнүни ынҗалдыпсыңыз.


text:
Чүнки онуң янында сиз барада бир зат дийип өвүнен болсам хем, мени утандырмадыңыз, гайтам, бизиң сизе хемме зады хакыкатда айдышымыз ялы, Титусың гаршысындакы магтанҗымыз хем хакыкат болды.


text:
Ол хеммәңизиң боюн боланыны, оны горкы хем титреме билен гаршыланыңызы ятланда, сизе болан сөйгүси хас-да артяр.


text:
Улы мушакгат сынагында оларың шатлыгының боллугы аян болды, оларың аша гарыплыгы сахылыкларында чәксиз байлыга өврүлди.


text:
Олар бу хайыр ише, мукаддеслере гуллук этмәге өзлериниң гатнашмагыны көп ялбарып, бизден хайыш этдилер.


text:
Хатда умыт эдишимизден-де ёкары болуп, олар өзлерини илки Реббе, соң-да Худайың ислеги билен бизе пешгеш этдилер.


text:
Шонуң үчин бу хайыр иши озал нәхили башлан болса, шейле хем араңызда битирмегини биз Титусдан хайыш этдик.


text:
Иманда, сөзде, билимде, хер хили гайратда, бизе болан сөйгиңизде, әхли затда болшуңыз ялы, бу хайыр ишде-де үстүн болуң.


text:
Чүнки сиз Реббимиз Иса Месихиң мерхеметини билйәнсиңиз. Гарыплыгы билен сиз баяр ялы, Ол байка гарып болды.


text:
Бу хакда мен өз пикирими айдайын. Чүнки бу сизиң үчин пейдалыдыр. Сиз өтен йылдан бәри диңе этмекде дәл-де, муны арзувламакда хем илкинҗилердиңиз.


text:
Инди арзувламага гөвүнҗең болшуңыз ялы, башардыгыңыздан, бу ишиң битмеги үчин, оны соңуна ченли алып барың.


text:
Оларың хем артыкмач зады сизиң етмезиңизи долдурар ялы, шу вагт сизиң артыкмач задыңыз оларың етмезини долдурсын.


text:
Мундан башга-да ол доган Реббиң шөхраты үчин ве бизиң өз гөвүнҗеңлигимизи гөркезмек үчин ерине етирйән бу хайыр ишимизде йыгнаклар тарапындан бизе ёлдашлык этмәге сайланды.


text:
Биз гуллугымыз билен газанылан бу гатанч хакда хич ким бизе гаралык япмаз ялы, әтияҗы элден бермейәрис.


text:
Ыхласлыдыгыны көп затларда телим гезек сынан, инди хем сизе болан улы ынамы аркалы хас-да ыхласлы болан доганымызы хем олар билен ёлладык.


